
Sfânta Icoană 
de pe coperta primă 
am preluat-o de aici!. 


1 A se vedea: 
https://i.pinimg.com/564x/ee/9a/b3/eegab3629ccffioeg55cb558ob8o 
9427.jpg. Din contul Dijanei Topolac: https://ro.pinterest.com/articons/. 


Psalmul 


Fericit este omul care nu merge 
în sfatul celor fărădelege 

ȘI cu cei răi nu stă în cărare, 

nici nu șade-n scaun de pierzare, 


ci voia lui va fi tot cu Domnul 

și-n legea Lui își va petrece somnul, 
încât se va învăţa zi și noapte 

să-l cunoască poruncile toate?. 


Și va fi ca pomul lângă apă, 

care tot timpul va da roadă, 

și frunza sa încă nu-și va pierde, 
ci în toată vremea va sta verde. 
Și cu cât lucrează sporește, 

iar bogăţia lui va crește. 


lar voi, necuraţilor, ca pleava, 
degrabă vă veţi cunoaște isprava. 
Când se va vântura din arie snopul, 
vă veţi duce cum se duce colbul, 

și cu grâul nu veţi cădea-n hambare, 
ci veţi fi suflați cu spulberare. 


La Judecată nu vi se va afla locul, 
să vă înălțați, ci veţi pieri cu totul. 
Nici păcătoșii nu vor fi în dreapta, 
ca să își ia cu cei Drepţi plata, 


> Icoana Sfântului Protopărinte Adam este preluată de aici: 

https://i.pinimg.com/564x hf/50/12/1f5012016291250c9ac77561bfd7765 
6.jpg. Din contul deținut de Nesrine Younes: 

https://ro.pinterest.com/nesrineoo27. 


căci celor Drepţi toată calea le-o vede 
Domnul, din scaunul în care El șade. 
Și calea păgânilor cea strâmbă 

va pieri, și vor cădea-n grea osândă. 


Psalmul 2 


Ce poate fi de poveste, 

ca aceasta, și de veste, 

de se vorbiră păgânii, 
mulțimi, tineri și bătrânii, 
de se sfătuiesc cu sfaturi 
în deșert, din multe laturi! 


Se sfătuiesc necuraţii, 

cu craii și cu-mpărații 

și cu toţi se-mbărbătează 

spre Domnul, de vor să-L piardă 
pe alesul Lui și Sfântul, 

iubitul Fiu și Cuvântul. 


lar noi, sfântă seminţie, 

să nu cădem în urgie: 
legătura lor s-o spargem, 
și-n jugul lor să nu tragem! 


Căci Dumnezeu vede toate 
din scaunul Său, unde șade! 
Din ceruri, unde Se-odihnește, 
de-acolo pe toţi îi privește. 


De dușmani și-acuzatori, 
Domnul va râde din zori 
ȘI-i va mustra cu Ocară, 
pentru ce Îl supărară. 


Le va zice cu mânie, 
de ce-au stat cu-mpotrivire 
și-i va tulbura-n urgie 


cu osânda din vecie. 


Însă eu sunt pus de Domnul, 
împărat peste Sionul, 

să le zic spre-nvăţătură, 

ce se spune în Scriptură. 


Domnul așa-Mi zice Mie: 
„Fiul Meu ești din vecie, 

Eu astăzi Ie nasc pe Tine 

și vei cere de la Mine 

și-Ţi voi da neamurile toate, 
ce-Ţi sunt a moștenirii parte, 
că-Ţi vor asculta cuvântul 

și vei domni-n tot pământul! 


ȘI-i vei paște cu toiag 

de fier, într-al anilor șirag, 
de vei face-ntre ei cârduri 
și-i vei zdrobi ca pe hârburi”. 


lar acum, voi, împărații, 
să luaţi seama, cât și alții, 
să vă-nvățați cu cuvântul, 
cei ce judecați pământul. 


Slujiți Domnului cu teamă 
și vă bucuraţi luând seamă;, 
ca să răbdați și certare 


3 Icoana Domnului am preluat-o de aici: 

https://i.pinimg.com/564x/23/be/8a/23be8aezeeacscferof2628cb7d7 
8foo.jpg. De la Bob Atchison: https://ro.pinterest.com/bobatchison547/. 

+ Să vă învățați unii pe alții cuvântul învăţăturii! Cu referire la învă- 
țătura Bisericii. 

5 Cu băgare de seamă, cu grijă, cu atenţie, să nu greșiți. 


de la Fiul Lui, ce-L are, 
nu cumva să Se mânie 
spre voi Domnul cu urgie. 


Altfel, veţi ieși din ceata 
celor care sunt de-a dreapta, 
când urgia Lui cea mare 

va arde fără-ncetare. 


Atunci vor fi-n fericire 
cei ce nu au vrăjmășie, 
ci cu inimă dreaptă 
nădăjduiesc să ia plată*. 


S De la Dumnezeu. Cu referire la dreapta Judecată a Domnului. 


Psalmul 3 


Doamne, cât se înmulțiră 
cei ce îmi caută vină”! 


Asupra-mi mulți se sculară, 
cuvânt mare cuvântară, 
dând inimii lor crezare 
c-o să cad în disperare, 


că n-am sprijin de la Tine, 
Dumnezeul ce-mi faci bine, 
la nevoie îndrăzneală 

și de voie a mea fală*! 


Că mi-ai împletit cunună, 
cu podoabă dimpreună, 

de m-ai pus cap” peste alţii, 
să bat pe toţi necuraţii!”. 


Am strigat cu glasul mare 
către Dumnezeu Cel tare, 
căci m-aude și mi-e scut 

din muntele Său cel sfânt. 


Am dormit somn cu odihnă 
până-n ziuă, de la cină, 

și m-am sculat dimineață, 
căci mi-e Dumnezeu povață. 


7 Cei care caută motive ca să mă acuze. 
3 Lauda mea. 

9 Conducător. 

'9 Pe cei păcătoși. 


De mulțimi multe de gloate 

teamă n-am, și nici nu poate 
vestea rea să mă mâhnească, 
dimprejur să mă-nglodească. 


Scoală, Doamne, de mă scoate, 
din aste-ntristări, din toate, 

și le dă bătăi pe spate 

celor ce-mi fac nedreptate! 


Ca, scrâșnind, să-și frângă dinții, 
în durerea lor, greșiţii! 

Căci Dumnezeu, cu izbândă, 

va da celor buni dobândă”. 


" Răsplătire pentru faptele lor celor bune. 


Psalmul 4 


Când Ți-am strigat cu mare jale 
din adâncul de greșeli amare, 
Tu, Dumnezeul bunătăţii, 
mi-ai ascultat ruga dreptăţii, 
și-n vreme de greutate 

mi-ai lărgit inima până departe. 


Te îndură și miluiește 

pe sărmanul ce Te dorește! 

Și mi-ascultă nevrednica rugă, 
pentru că-Ţi sunt adevărată slugă”! 


Răilor, să nu vă pară cumva 

că Dumnezeu Își curmă mila Sa! 
lar pe cei ce iubiţi cele deșarte, 
Dumnezeu o să vă certe! 


Părăsiţi, așadar, minciuna, 

ca să n-o mai căutați totdeauna, 

ci, mai bine, să-l cunoașteți pe omul, 
pe care l-a făcut minunat Domnul! 


Că Dumnezeu mă ascultă, 

când ÎL strig din grijă multă. 

lar când te mânii, tu nu face 

rău altuia, ce nici ție nu-ți place! 


Și inima ce te dojenește 


în patul tău o umilește! 
Și adu jertfa cea dreaptă, 


» Slujitor. 

ca de la Domnul să iei plată. 
Căci mulți făgăduiesc daruri bune 
celor care binele le-ar spune. 


Însă spre noi, Doamne Sfinte, 
Ţi-ai însemnat de mai-nainte 
strălucirea sfintei feţe, 

ce ne-ntoarce la blândeţe. 


De aceea îmi dai bucurie 
inimii și veselie, 

ca o casă cu-agoniseală mare, 
cu haine întinse la soare. 

Vin și grâu să prisosească, 
uleiul să nu lipsească! 


lară eu, cu pace bună, 

voi adormi dimpreună, 

și când din lume m-oi duce, 
m-oi odihni-n slava-Ți dulce, 
în casa la cea senină, 

către nădejde deplină! 


UN 


Psalmul 5 


Liberează, Doamne,-n urechi sfinte 
grai cu jale în cuvinte 

și mi-ascultă săraca rugă 

la greu, că-Ţi sunt a Ta slugă, 
Dumnezeule și Împărate, 

căci mă rog Ţie cu dreptate! 


Când încă zorii nu se revarsă, 

și încă soarele nu dă să iasă, 
atunci Sfinţia 'Ta îmi auzi glasul, 
Cel ce mă vezi în tot ceasul. 


Căci Tu, Doamne,-n fărădelege, 
pe nimeni nu lași s-alerge. 

Și-n casa Ia nu va avea parte 
vicleanul, care stă departe. 


Pe cei strâmbi'4, Tu nu-i lași să trăiască 
și nici de-aproape să Te privească, 

căci de sfânta-Ți privire mustrătoare, 
pizmașii s-or face zgură arzătoare. 


Urât-ai pe toți cei ce se fălesc 

și vei pierde pe cei ce mint când grăiesc. 
lar de om ce varsă sânge 

Ţi-e greață a le atinge. 


lar eu, Dumnezeule Sfinte, 
cu mila Ta de mai-nainte', 


'3 Care stă departe de Tine. 
11 La suflet. 
'5 Cu mila Ta cea de mai înainte de veci, cu mila Ta cea veșnică. 

voi intra în sfânta-Ţi casă, 
unde stau, Doamne, la masă, 
și mă voi închina cu rugă, 
întru frica Ta, căci Ţi-s slugă, 
în Biserica Ia cea sfântă. 


Și mă du făr' de smintire 
spre-adevăr, pe cale blândă, 
căci Tu mi-ești povățuire 

și spre Tine-mi îndrepţi pașii, 
să nu mă-mpiedice vrăjmașii! 


Că le este gura nedreaptă 

și le este inima deșartă. 

Cu gâturile căscate, 

de izvorăsc răutate, 

cu graiuri necuvioase, 

ca un mormânt plin de oase. 


Și cu limba lor înșală, 

să facă-n lume sminteală. 
Ci le dă, Doamne, osândă, 
să nu se laude-n dobândă! 


Sfaturile să și le piardă 

și din mila Ta să cadă! 
Dup-a lor păgânătate 

să-i urnești spre răutate, 
căci, Doamne, le mâniară, 
clevetindu-Te prin ţară! 


Pe când, pe cei ce Te-așteaptă, 
pe toţi să-i bucuri cu răsplată, 
ca-n veci cu Tine să petreacă 
și bucuria slavei să le placă! 

Să se laude cu Tine 

cei ce numelui 'Tău îi vor bine, 
căci dai binecuvântare 
Dreptului și sporire mare! 


Doamne,-n scut de bună vrere, 
ne-ncununi cu mângâiere! 


Psalmul 6 


Să nu mă-nfrunți, Doamne, la ceas de mânie, 

când îmi vei lua seama'€, cu a Ta urgie! 

Ci să Îţi fie milă, Doamne, de-a mea neputinţă de jale 
și oasele mi le strânge cu vindecare! 


Mi-e sufletul în groază și-n grea tulburare 
gândind la ziua cea mare, degrabă sârguitoare!! 
Până când, Milostive, vei face zăbavă 

ca să mă întorci din pierzare la sfânta Ta slavă? 


Ci milostivește-Te de mă izbăvește 

cu bunătatea Ta, despre care se binevestește! 

Căci în moarte nu e nimeni care să le pomenească, 
iar în lad cine poate să Te mărturisească? 


Mă trudesc tot timpul cu jale, cu suspinuri grele, 
spăl în toate nopţile perinele mele 
cu lacrimile mele, de-mi înmoi așternutul, 


de când nu mă mai cercetezi, căci m-am stins cu totul. 


Fiindcă mi s-a tulburat vederea de spaimă, 

m-am învechit! între vrăjmașii care mă defaimă. 
Dă, Doamne, pizmașilor puterea să li se scurteze, 
iar cei fărădelege a mă ponegri să nu mai cuteze! 


Căci mi-a auzit Domnul glasul plângerii cu jale 

și mi-a ascultat Domnul ruga-n strâmtorare. 

În greutatea suferinței mele Dumnezeu m-ascultă, 
în boala mea îmi trimite mila Sa cea multă. 


"5 Când vei lua aminte la mine, când mă vei judeca. 
'7 Venind degrabă, care se apropie repede. 
'5 Am îmbătrânit. 

Mi-a primit, în jalea mea, lacrimi ofilite:?, 

și simţirile toate îmi sunt curăţite. 

Rușine și necinste, fețe ocărâte 

pizmașii mei să primească, și mustrări cumplite! 


Și îndărăt să se ducă, cu multă rușinare, 
să-i cuprindă nevoia, din grea alergare! 


'9 Cu sensul: mi s-au uscat ochii de lacrimi, de atâta plâns. 

Psalmul 7 


Doamne, Dumnezeul meu, Tu îmi ești reazim tare: 
scapă-mă de cei ce mă vânează, din grea supărare, 

să nu-mi apuce cumva sufletul ca leul 

când nu e cine să mă scoată?*, când îmi vine greul! 


Doamne, Dumnezeul meu, de-am făcut aceasta: 

de este nedreptate în mâna mea, dând plata, 

de-am răspuns cu răutate celui care rău îmi face 

sau cuiva cu strâmbătatea care nici mie nu-mi place, 


lasă, de la vânători, cădere să mi se-ntâmple, 
iar asupra mea pizmașii mânia lor să își umple, 
sufletul să mi-l vâneze vrăjmașii mei în fugă, 
să nu mi se odihnească, ci să mi-l ajungă! 


Viaţa-n pământ să mi-o calce, întocmai ca praful, 
și slava mea să-mi defaime, cum le e năravul! 
Scoală-Te, Doamne,-n mânie, ridică izbândă, 
risipește-i pe pizmași, fă-le lor spre-osândă! 


Și cu-a Ta poruncă, Doamne, Le ridică, 
să se ferească vrăjmașii, să le fie frică! 
Te vor înconjura popoarele în gloate: 
cele care Ți-au ţinut poruncile toate. 


Biserica cea sfântă, pe care-o păzești întru slavă, 
s-o întorci spre înălțime fără de zăbavă! 
Domnul judecă mulțimi: judecă-mi și mie 

cu a Ta dreptate, fără de mânie! 


* Când nu am oameni, prieteni care să mă ajute. 


Păcătoșilor, răul să li se-ntoarcă și să se vestească, 
să fie îndreptat Dreptul, să se proslăvească! 


Căci 'Tu cercetezi inima și pântecul, cu de-amănuntul, 


și cu adevărat cunoști și pe cel rău, și Sfântul. 


Doamne, ajutorul meu este de la Tine, 

Cel ce scoţi din greutate pe cei ce-Ţi vor bine! 
Domnul Judecător drept e, tare și îndelung rabdă, 
nu ne ceartă-n toate zilele, răului nu ne lasă pradă. 


Dar, de nu vă veţi întoarce către pocăință, 

are săgeți în mână, din tolbă scoase cu biruință. 
Arcul-ntins încordează, lancea o lucește, 

de strică și răstoarnă în ce se oprește! 


Și în voi le va arunca, arse și-nfocate, 

toate aceste arme de moarte, într-adins așezate. 
Cine umblă cu pizma, ia în pântece durere 

și naște nedreptatea care-i aduce scădere”. 


Cine va săpa groapă altuia, ca să-l surpe, 
însuși el va cădea-n râpă și viața-și va rupe! 
Căci i se va întoarce în cap răutatea 

și i se va strânge-n creștet toată strâmbătatea. 


Îți voi mărturisi, Doamne, a Ta dreptate, 
și numele Tău cel înalt, îl cânt cu-a inimii bunătate! 


" [Il lipsește de slava dumnezeiască. 

Psalmul 8 


Doamne, Domnul nostru, cum i-ai făcut nume, 
care este minunat în toate părţile din lume! 


Căci prin toate cerurile zidite Tu arăţi cuviință, 

sugarii din braţele mamelor Îţi cântă cu credinţă, 

când vii să cercetezi ladul, să legi pe vrăjmașul, 

să-i culegi dobânda, să-i răstorni sălașul. | Eee ze 


It Xt 


Văd că este făcut cerul de mâinile Tale, 
cu toată podoaba, și l-ai urnit pe cale. 
Ai întocmit luna să crească, să scadă, 
să-și ia de la soare lumină și laudă. 
Stele luminate, care lucesc în noapte, 
de varsă cuviință, Tu le-ai urzit toate. 


Ce poate fi omul, de-i aduci de el aminte, 
de cauţi pentru el folos de mai-nainte?4+? 


Sau oare Fiul său, care i-este cu credință curată, 
de îngrijești de EI și [i faci judecată dreaptă? 


* Ai pus legi în tot universul mare, rânduind mișcarea corpurilor 
cerești. 

33 Stelele mărturisesc bunăcuviința, ordinea/ armonia și frumuseţea în 
care au fost create de Dumnezeu. Sau poate fi vorba despre Sfinţi, care sunt 
Stelele Cerului veșnic și care varsă cuviință în lume. După cum și luna care 
crește și apoi scade în fața Soarelui Hristos este simbolul Sfântului loannis 
Botezătorul. 

:+ Mai înainte de a fi adus în existență omul, Dumnezeu a gândit din 
veșnicie planul de mântuire al lui. 

Sfânta Frescă am preluat-o de aici: 

https://i.pinimg.com/564x/d3/09/29/d309295fd2c2efcfoz7sdodqbf392 
8d36.jpg. Din contul Simply Orthodox: 

https://ro.pinterest.com/matinamatina75/. 


Cu puţin nu este întocmai cu Ingerii în slavă, 
dar îi va întrece cu cinstea, fără de zăbavă. 


Mare cuviință l-ai dat Lui și cunună, 

ca să dea învățătură cu întocmire bună. 
L-ai pus pe El mai mare, toate să-L asculte, 
câte sunt pe lume cuvântu-l să nu-l mute. 


Și l-ai supus toate sub ale Lui picioare, 
oile și boii și toate de sub soare, 
dobitoc sălbatic de câmp și de luncă, 
animale crude, ce strică și-apucă, 


păsările toate, ce sunt în aer zburătoare, 
și toate cele ce în apă sunt înotătoare, 
chiţii cei mari și toate soiurile de pește: 
peste tot ce e în mare El stăpânește. 


Doamne, Domnul nostru, cum i-ai făcut nume, 


care este minunat în toate părţile din lume! 

Psalmul 9 


Ţie mă rog, Doamne, din toată inima mea, 
mărturisind minunile Tale-n mulțime și lauda Ta! 
Mă bucur de Tine și-i cânt în tot ceasul, 

numele Tău cel sfânt îl înalț cu tot glasul! 


Căci Tu mi-ai înfrânt dușmanii, Tu i-ai pus pe fugă, 
de i-ai obosit în urmărirea cea lungă. 

De sfânta Ta față vor seca din fire 

vrăjmașii Iâi, Doamne, vor găsi pieire. 


Ai căutat judecata mea și ai cercetat a mea greutate, 
căci Tu, șezând în scaun, judeci cu dreptate. 

l-ai îngrozit pe păgâni și a pierit cel viclean, 

de tot i-ai șters numele, în veac și în an. 


Suliţa îi e frântă, armele stricate, 

ale pizmașului trufaș, iar cetățile sparte. 

A pierit cu sunet vestirea despre el, cea mare, 
iar Domnul cu vecii trăiește, cu așezare. 


Și-a pregătit Domnul scaun spre judecăţi, 

ca să judece lumea neprivind la feţe, dând plăți. 
Și cu judecată dreaptă va socoti Domnul, 

ca să certe cu legea vina a tot omul. 


Sărmanului, Domnul îi este scăpare, 
ajutor în necaz, la greu stâncă tare. 
Căci cine cunoaște cinstitul Tău nume 
stă cu nădejde petrecând în lume. 


Și de cel ce Te caută cu rugăciune curată 
îngrijești în vreme de lipsă, cu mână-ndurată. 

Cântați cu dulceaţă și slăviți-L pe Domnul Domn 


pe Cel care locuiește în muntele Sion! 


Vestiţi obiceiurile Lui cele bune 

în toate neamurile, căci sunt de minune! 
Căci în lumea toată, tot sângele ce se varsă 
al robilor Săi, Domnul necercetat nu-l lasă, 
nici nu le uită rugăciunea și a lor strigare, 
încât să-i lase la necaz fără răscumpărare. 


Caută și spre mine, Doamne, întru a Ta milă, 


vezi-mi greul și mă scapă de-a vrăjmașului silă! 


Și Tu mă ridică din prag de moarte 

ca să-Ți, povestesc, Doamne, laudele toate, 
în mijlocul porţii fiicei Sionului, 

să se dea de veste prin ţară tot omului! 


Să avem bucurie de a Ta mântuire, scăpați, 
să-i vedem pe vrăjmași în cursă afundaţi! 
Căci în laţul acela pe care-l pregătiră 

Ji s-a prins piciorul, de se poticniră. 


Vestit este Domnul pentru judecata pe care o face, 
iar păcătosul va cădea în laţul care nu-i place. 


Și se vor întoarce în lad, unde vor merge 
toate neamurile păgâne și fără de lege. 


lar pe sărman Dumnezeu nu-l uită, 
deși își petrece viața-n grijă multă?5. 
Dar pentru răbdarea lor îi cruţă și e gata 

*5 Dumnezeu nu îl uită pe cel sărman/ sărac și credincios, chiar dacă, 
în ochii celorlalți oameni, el pare uitat de Dumnezeu, pentru că e mereu 
scufundat în griji și în necazuri. Dar oamenii care privesc la suferințele lui 
multe și îl cred părăsit, nu cunosc relaţia lui intimă cu Dumnezeu, bucuriile 


și biruințele duhovnicești pe care Dumnezeu i le dăruie. 

Domnul să le dea sărmanilor răsplata. 


Ridică-Te, Doamne, cu a Ia tărie, 

să se părăsească omul de mândrie, 

să judeci păgânii cu sfânta Ta faţă, 
dătători de lege le dă și povaţă, 

să vadă păgânii că-s oameni cu minte26 
și să-Ţi înțeleagă sfintele cuvinte! 


Însă de ce, Doamne, Te-ai mutat departe 
în vreme de nevoie și de greutate 

și pe necuratul” îl lași să se laude, 

de se semețește spre sărman să-l prade? 


Prin sfatul și vorbirea ce fac necurații 
întind curse și lațuri, să strice pe alţii. 
Dar se prind în ele cu multă durere, 
nu pe alții îi strică, lor își fac scădere”. 


Că și păcătosul mult se mai fălește 

întru dezmierdare?9, că avutu-i prisosește. 
Asupriri el face, și-l grăiesc de bine, 
mânie pe Domnul cu răutatea din sine. 


Și nu va căuta să-și afle pentru suflet folosul, 
ci-n tot ceasul stă într-a sa pizmă* păcătosul. 


> Popoarele păgâne să vadă că Apostolii/ slujitorii/credincioșii Tăi 
sunt oameni înţelepţi și grăitori de adevăr. 

27 Cel necurat, cel păcătos. 

* Loruși își fac pagubă, atât pe lumea aceasta, dar mai cu seamă în cea 
viitoare. 

*9 Viaţă bună, prosperitate materială, confort. 

3 Oamenii îl laudă și îl admiră pe păcătosul care prosperă, e văzut 
bine în societate. 

3 Cel mai adesea omul păcătuiește din invidie, fiindcă își dorește să 
aibă ce vede la alţii, și dacă nu poate prin mijloace cinstite, o face pe căi 


Decât toți dumnezeii mai presus se urcă 
și căile sale în tot ceasul le spurcă. 


Vor lipsi din faţa-i ale Tale judecăți măreţe 
fiindcă în sfânta Ta lege nu vrea să se-nveţe. 
lar pentru că-și va birui pe toţi vrăjmașii 
inima-l va zice să nu-și mute pașii: 

din neam în neam până nu va face 

peste toată lumea vrajbă și nepace. 


Gura îi este plină de amărăciune, 

de blestem, de hulă și de-nșelăciune, 
sub limba lui este trudă și durere 

și-n gândul lui poartă să facă scădere. 


Pe-ascuns se așază la pânde cu bogaţii34 
ca să viclenească, să nu-l prindă alții. 
Încearcă să găsească vreme la-ndemână 
ca să îl ucidă pe cel fără de vină. 


Și cu ochii lacomi spre sărman privește, 
ca un leu în curte într-ascuns pândește, 
se tupilează ca să apuce și să rănească, 


pe sărman să-l prindă-n laţ și să-l smerească. 


Dar fără de veste îi va veni poticnire, 

nedrepte, înmulțind la nesfârșit păcatele și negândindu-se niciodată să se 
pocăiască. Pentru că invidia lui nu scade pe măsură ce dobândește ceva, ci 
crește toată viața, dorind ce nu are. 


3 Din calea răutăţii. Păcătosul crede că, dacă răzbește în viaţă, 


33 Să facă rău altora. 


34 Cu bogaţii în păcate. Profeţie despre ludas Iscariotis. 


înseamnă că acela e drumul pe care trebuie să meargă, deși el știe foarte 
bine că nu face decât lucruri rele, nedrepte. Dumnezeu îl lasă să-și arate 
toată răutatea în această viața, ca să nu aibă cuvinte de îndreptăţire la 
Judecată. 


cu grea cădere și degrabă cu lovire. 
Când îi va părea lui că a făcut izbândă, 
de-a stăpânit pe sărmani, îi va veni osândă. 


Inima-i grăiește precum lui îi place 

căci îndelung rabdă Dumnezeu și tace. 
Și Şi-a întors fața, privirea Sa cea sfântă, 
să nu cerceteze făptura Sa căzută. 


Ridică-Te, Doamne, Dumnezeule Sfinte, 
de-i înalță mâna a și adu-Ţi aminte! 
Nu-i da uitării pe sărmani, de la a Ta milă, 
nu-i lăsa pe pizmași să le facă silă! 


Pentru care lucru ţine, Doamne Sfinte, 
mânie pizmașul cu rele cuvinte? 

„ȘI să nu-l iei seama”, în inimă-și zice, 
poruncilor Tale stă-mpotrivă din cerbice. 


Nu-și vede durerea, urgia venită, 

ci îi pare că scapă din mâna Ta sfântă%. 
Dar, Doamne, sărmanul către Tine caută: 
s-ajuţi pe cel sărac, cu mână-ndurată! 


Celui rău și vicleanului brațele le vei frânge: 


cercetează-le păcatul până se vor stinge3€! 
Domnul va împărăţi întru veac, 
slava și cinstea Lui veșnic nu se prefac37! 


Păgânii să piară din sfânta Lui țară, 
să nu mai ridice în creștini ocară! 
Pe sărmanii ce se roagă cu inimă frântă 


35 Crede că nu va fi pedepsit. 
3% Până se vor stinge din viaţă, până vor muri. 
37 Nu se schimbă. 

i-ai auzit, Doamne, cu urechea-Ți sfântă! 


Și cu a Ta milă săracilor să judeci 

și în suferință pe sărman să nu-l treci3&! 
Mândrul și semețul să nu mai ridice gâtu-n fală, 
ci să le faci judecată, dându-le ocară! 


33 Să nu-l treci cu vederea. 

Psalmul 10 


Către Tine, Doamne, mi-e toată nădejdea, 
Cel ce mi-ești reazim tare în toată primejdia. 
Să zică orice le place cei ce nu au minte, 

cei ce vor să mă sperie cu-ale lor cuvinte 

ca să fug la munte cu pădure deasă, 

ca o vrăbiuță să rămân fără casă. 


Căci, iată, păgânii arcuri au încordat, 

pun săgeți în tolbă, cu lance s-au înarmat. 
Și vin pe întuneric cu arcurile-n mână 
pentru a-i săgeta pe cei fără de vină. 


Jurământul nu-și ţin, hotarele le strică, 
și de împăcare nu gândesc nimica. 

Dar eu am pe Domnul care mă-ngrijește, 
din sfânta Sa casă unde Se-odihnește. 


Din sfântul Său scaun din cer caută Domnul: 
cu ochii Săi cei sfinți cercetează pe tot omul. 
Vede pe cel sărman și pe tot lipsitul, 

Drepţii și nedrepţii de pe tot pământul. 


Strâmbătatea, deci, cine o iubește, 

acela singur sufletu-și urăște. 

Căci va ploua Domnul cu iarbă pucioasă 
peste cei necuraţi, și furtună groasă, 

foc și smoală cu curgere mare: 

le va trimite laţuri, pahar de pierzare. 


Căci drept este Domnul, El dreptatea iubește, 


judecăţile drepte fața Lui le privește. 


27 


28 


Psalmul u 


Fii mie de folos, Doamne, și mă sprijină 
cu a Ta putere, de mă mântuie, 

că au scăzut cei buni și se-mpuţinară, 
încât nu este dreptate în nicio ţară! 


Deșertăciuni către aproapele său tot omul grăiește 
și cu-nșelăciune să-l păgubească dorește, 

cu buze viclene, din inimi adânci și haine, 

grăiesc răutate și cuvânt de ceartă, cugetând în sine. 


Vei pierde, Doamne, buzele-nșelătoare, 
semețţia limbii cea de rău grăitoare. 

Se fălesc pizmașii că-și vor mări limba, 

în cuvânt de ceartă, ca să-nmulțească scârba: 


„Că buzele noastre sunt cu noi de față 

și nu băgăm în seamă ce Dumnezeu ne-nvaţă”. 
Vezi sărăcia noastră, vezi suspinele cu jale! 
Celor lipsiţi și săraci, vezi durerile lor grele! 


Acum scoală-Te pentru ei, Doamne Sfinte, 
și Îți umple cu biruinţă sfintele-Ţi cuvinte 
și să-Ţi ridici semnul cel de biruire% 

ca să cutez cu el fără de-ndoire+”! 


Căci cum e argintul lămurit cu focul, 

așa-Ți sunt sfintele cuvinte: curate cu totul. 
Tu, Doamne, ne scoate și ne socotește, 

de neamul acesta în veci ne ferește! 


39 Sfânta Ta Cruce. 
40 Fără să mă îndoiesc în sufletul meu. 

Că-mprejurul nostru sunt gata s-alerge 
cu rău necurații, cei fără de lege. 

lar precum e cerul mare de-nălțime 

pe pământ adaugi de oameni mulțime. 

Psalmul 12 


Până când, Milostive, nu-Ţi aduci aminte, 

de mă uiţi cu totul, Dumnezeule Sfinte? 

Până când, Milostive, Ți-ascunzi sfânta Ta față, 
de mine ticălosul, cu multă greață? 


Până când îmi voi pune sfaturi în bietul suflet, 

ziua dureri, și noaptea inima-n greu cuget? 

Până când se va înălța vrăjmașul meu cu-nvârtoșare, 
de va voi să suie, să mi se pună-n spinare? 


Ci Te milostivește, o, Dumnezeule Sfinte, 
de-mi auzi sărmana rugă, sărmanele cuvinte! 
Cugetul îmi sfințește, ochii-mi luminează 
dintr-a Ta strălucire de senină rază! 


Să nu adorm în somnul celei de-a doua morți, 
să nu râdă vrăjmașul, să-mi zică: „Nu poţit!”. 
Căci celor ce-mi fac scârbă și grea supărare, 
le-ar face bucurie să fiu în pierzare. 


Însă mila Ta cea sfântă îmi e spre virtute, 

mi-e nădejde și reazim când mă apasă multe. 
Mă voi bucura și-mi voi face inimă bună 
pentru biruința 'Ta, cântând împreună”, 

dintru a Ta bunătate, pe care mi-o vei trimite, 
ca să-i cânt sfântul nume, Dumnezeule Sfinte! 


+ Să te mântui. 
* Cu cei credincioși. 


Psalmul 13 


Zis-a întru sine cel fără de minte, 
într-a sa nebunie, deșarte cuvinte. 
Zis-a că nu este Dumnezeu să vadă, 
ca să ia în seamă cine ce lucrează. 


Căci au scăzut cei buni și cei răi s-au înmulțit, 
de au stricat lumea și s-a împuțit. 

Dar Domnul din scaunul Său peste toţi privește, 
de le înțelege cine ce gândește — 

dacă cugetă bine și Îl caută pe Domnul, 
împlinindu-l porunca -, vede pe tot omul. 


Când se pornesc răii de sunt fără treabă, 
atunci e pentru ei o nădejde slabă, 

când nu e până la unul spre bine să meargă, 
când toţi se-abătură în voia lor largă. 


Ți-ar putea-nţelege sfintele-Ţi cuvinte 
cei ce fac greșeli, fiindcă toţi au minte, 

ȘI să nu-[i mănânce oamenii cu pâine, 
ca să-i nimicească ori astăzi, ori mâine, 
fără de sfială și fără de frică, 

negândind de Domnul nici într-o clipită. 


Pentru-aceea, Doamne, trimite-le spaimă, 

când nu au de veste, să bage de seamă! 

Căci Tu, Doamne Sfinte, în spița cea dreaptă 

Îți pregătești locuinţa, care cu drag Te-așteaptă. 


Fiindcă ei, bogaţii, pe sărman defaimă, 
dar Domnul îl va face bogat, făr'” de seamă, 
trimițând putere, din Sion, să aibă, 

să facă izbândă turma Lui cea slabă. 
Să întoarcă Domnul din jaf și din pradă, 
poporul Său cel sfânt, într-a Sa ogradă! 


Să se veselească Iacov, în tot șirul%, 
cu toți credincioșii ce-are Israilul! 


8 Sfinţilor. 


Psalmul 14 


Doamne, cine-și va face 
locuință de pace, 

ca să stea-ntr-a a casă, 

în muntele cel cu umbră deasă? 


Numai cine va merge 
întreg întru sfânta-Ţi lege, 
să facă-n toată partea4 
ce-nvaţă dreptatea. 


Și din câte grăiește, 

pe nimeni nu smintește, 
nici cu limba nu-nșală, 
să inducă-n greșeală. 


Și a prietenului scădere 
nu o va face-ntru avere, 
și neamul său ce are 
nu îl ia-n defăimare. 


Pe viclean de departe 
nu suferă să-l caute, 
iar pe cei ce au frică 
de Domnul, îi ridică. 


Ci își ține jurământul 

și nu-și schimbă cuvântul. 
Către tovarăș ce zice, iată, 
nu grăiește spre ceartă. 


+ Cine va păzi toate poruncile lui Dumnezeu. 
%5 Oriunde ar fi și în orice parte a vieţii sale. 


Nu-și dă argintul cu camătă, 
să ia dobândă blestemată. 
Nici nu privește la față 
luând mită-n judecată, 

ca pe cei fără de vină 

să-i dea pe mână străină. 


Acestea cine le face, 
în veci va fi cu pace! 

Psalmul 15 


Ferește-mă, Doamne, de primejdie, 
că pe Tine Te am de-mi ești nădejde! 


Și eu am zis și zic, Doamne Sfinte: 
Tu-mi ești Dumnezeu, de mai-nainte. 
Și bunătatea mea nu-Ți lipsește, 

căci Tu ai destul, de-Ţi prisosește. 


Pe Sfinţii Tăi ce-s în tot pământul 

i-ai făcut minunaţi, căci Îţi ţin cuvântul 
și, deși îndură nevoie și durere, 

nu-i lași multă vreme să sufere. 


lar pe cei răi, Doamne, nu-i vei strânge, 
adunarea lor cea scăldată-n sânge, 

nici cu gura Ta nu le vei zice 

numele lor, să-i ţii în veci ferice. 


Domnul îmi este moștenire dreaptă 

și-a paharului meu parte, ce m-așteaptă. 

Tu îmi ești, Doamne, Cel ce-mi întorci în parte 
moștenirea mea în semnele toate, 

de mi-au căzut funii în părţi late, 

cu fruntașii la rând măsurate. 


Că moștenirea mea este-nflorită, 
din testament în semne-ntărită. 
Binecuvântat să fii, Doamne Sfinte, 
Cel ce mi-ai dat știință și minte! 


M-au certat din zi până-n noapte 

rinichii mei, dar Tu mă vei scoate“. 
Căci eu Te văd în tot ceasul gata 
să mă sprijini, Doamne, cu dreapta. 


Pentru aceea îmi fac voie bună 

cu inima, cu limba-mpreună. 

Și trupul meu, mergând la odihnă, 
va răposa+7 cu nădejde, în tihnă. 


Sufletul meu nu-l vei lăsa-n zăbavă 
în lad să stea, ci-l vei scoate în slavă. 
Nici nu vei lăsa trupul să se strice, 

al Sfântului Tău, care e ferice. 


Mi-ai arătat căile vieții 

și mă vei veseli cu slava sfântă-a feței. 
Din frumuseţea Ta, cea din dreapta, 
la sfârșit vei da celor buni plata. 


1 Din mustrarea conștiinței. 
+7 A răposa vine din lat. repausare = a se odihni. 

Psalmul 16 


Ascultă-mi, Doamne, după dreptate 
și după făgăduinţă, la greutate! 
La rugăciune să-mi iei aminte, 
căci mă rog [ie, Dumnezeule Sfinte! 


Că nu din buze cu-nșelăciune 

Îţi fac făgăduință de rugăciune. 

Să-mi scoţi judecata de la a Ta față, 

ca să-mi vadă ochii trai fără de greață! 


Căci mi-ai cercetat inima zile de-a rândul 
și în vremea nopții îmi afli tot gândul. 
M-ai ars cu focul48 ca să-mi găsești vină 
de strâmbătate-n faptă străină. 


Mi-am oprit gura ca să nu scoată 

din lucruri omenești cuvânt de sfadă. 
Pentru ale Tale graiuri cinstite, 

ce-ai zis cu gura, Dumnezeule Sfinte, 
mi-am păzit drumul pe căi nearătoase, 
peste pietre ascuţite și tăioase. 


Tu mă îndreaptă-n a Ta cărare, 

să nu-mi scap pașii câtre pierzare! 

Eu Ţi-am strigat Ţie, Dumnezeule Sfinte: 
ascultă-mi graiul de rugăminte! 


Pleacă-Ţi urechea în vreme de durere, 
de-mi ușurează povara de pe umere! 
Și-Ţi fă minunată sfânta Ta milă 


4% M-ai trecut prin focul necazurilor, punându-mă la încercare. 

spre cei ce se tem de Tine, să-i scoţi din silă 
și de la pizmașii ce se-ndeamnă cu-ndârjire 
să-Ţi stea-mpotrivă, vrând a mea pieire! 


Doamne, și stânga și sfânta-Ţi dreaptă 
le-întinde, ambele, ca tânguirea-mi să tacă! 
Și ca lumina Tu mă ferește, 

sub aripi sfinte, de mă umbrește 

de fețe strâmbe, de care mi-e frică 

a le privi, care îmi strică+! 


Că-mi stau vrăjmașii-mprejur de suflet 
ca niște fiare fără de cuget. 

Căci le este închisă grăsimea5*, 

grăiesc asupră-mi cu toată orbirea. 


Că mă goniră până afară, 

câtre grea moarte și cu ocară. 

Și și-au pus ochii să mă omoare 
și cu pământul să mă-mpresoare. 


Ca să mă vâneze, m-au înconjurat degrabă 
precum fac leii, vrând să mă piardă. 
Scoală-Te, Doamne, de-i socotește 

și sălbăticia lor o-îngrozește! 


Și izbăvește sărmanul meu suflet: 
ca să mă piardă le este-n cuget. 
Aruncă spre ei sfânta Ta armă, 
de-i risipește și adu-le spaimă! 


Sub sfânta Ta mână ei nu se pleacă: 


49 De vederea demonilor, care chinuie sufletul. 
5 Sunt grași și puternici, plini de bunăstare, de viață bună. 
5 Profeţie despre răstignirea Domnului în afara Ierusalimului. 


dup-a lor vină să li se facă! 
Și îi desparte de sfânta Ta ceată%, 
dă-le lor în viaţă plata cea dreaptă! 


Căci e puţină sfânta Ta turmă: 

i-ai dat roadă de fii pe urmă. 

Le-ai umplut pântecele de sfânta mană, 
în care e ascunsă cerească hrană. 


Și rămășițele nu le-au lepădat, 

dintr-a Ta zisă afară n-au dat, 

ci le-au lăsat să li se socotească 
pruncilor lor celor mici, să le plinească. 


lară eu, Doamne, fără de greață, 
mă voi arăta în sfânta Ta față 

și mă vei sătura cu a Ta slavă 
când Te voi vedea fără zăbavă! 


A Sfinților. 
5 ludeilor. 
5 Era prefigurată Dumnezeiasca Euharistie. 

Psalmul 17 


lubi-Te-voi, Doamne, că Tu mi-ești putere! 
Mi-e Domnul tărie în vreme de scădere 

și mi-e spre scăpare și spre biruință 
Dumnezeu, ce-mi este nădejde-n credință! 


Ca scutul îmi este la ceas de năvălire, 
corn de mântuire și de sprijinire. 

Lăudând pe Domnul Îi voi striga-n treabă5$, 
și de la vrăjmași mă va scoate-n grabă. 


Și când mă-mpresoară greutăți de moarte, 
râuri de păcate, de mă tulbură foarte, 

și cu dureri ladul când mă-ncercuiește 

cu lațuri de moarte, de mă ofilește, 


către Tine, Doamne, strig cu jale multă: 

o, Dumnezeule Sfinte, Tu vin” de mi-ajută! 
Și să mi-asculți glasul din sfânta Ta casă, 
sărmana mea rugă,-nainte să-[i iasă! 


Să-Ţi intre-n ureche glasul meu de rugă, 
să nu duc pedeapsă peste vreme lungă! 
De Tine pământul tremură de frică, 
dealurile, munţii se topesc și pică. 


Ţie toată lumea cu frică-Ți slujește 

și de-a Ta mânie fumul se lățește. 

Faţa Ta cea sfântă cu foc scânteiază, 
cărbuni de la Tine se-aprind și dau rază. 


55 A vrăjmașilor/ demonilor. 
5 La nevoia mea. 

Ţie i se pleacă cerul și Te-ascultă, 

când pogori în ţară, și stă-n groază multă. 
Sub sfintele-Ţi picioare: lumină-n sclipire, 
cu negură groasă de grea strălucire. 


Când ai să faci cale unde Ți-e cuvântul 
ai Heruvimi gata, de-s repezi ca vântul. 
Pus-ai întuneric, de-i ascunzi lumina 
cu sălaș de ape, ce-ai făcut cu mâna, 


și pe dinainte norii Îţi fac cale, 

cu ploaie aprinsă curgând ca o vale. 
Piatră cu jăratic, cu foc împreună, 
cu multă tărie Domnul din cer tună. 


De sus Își va da glasul, săgeți va trimite: 
greșiții să-și moaie inimile-mpietrite. 
Pe vrăjmași îi va goni cu fulgere multe 
ȘI-i va-nspăimânta cu săgeți mărunte. 


Seca-va mările, de li se va vedea fundul, 
fugi-vor apele, de va rămâne prundul, 
de-ngrozire și de grea-nfocare 

ce-are să libereze Domnul, cu a Sa suflare. 


Ci Tu, Doamne Sfinte, la ceas de năvălire, 
de sus îmi trimite a Ta sprijinire 

și la Tine mă ridică din ape multe, 

trage de mă scoate de la vrăjmaș iute, 


ce mi-e cu urgie, și le sârguiește, 

la zi de nevoie, de mă sprijină! 

Sfinţia Ta, Doamne, îmi ești reazim tare: 
m-ai scos la lărgime, la loc de-alinare. 


Mă vei scoate la Tine, îmi vei dărui plată 
pentru dreptate, și milă bogată, 

și mâinilor mele le vei da curăţie, 

ca să iau de la Tine dar cu bogăţie, 


iar căile Tale, cele ce-s spre viață, 

să le păzesc bine, cu multă dulceaţă, 

o, Dumnezeule Sfinte, și nu mă voi abate 
dintr-a Ta poruncă, să merg în păcate. 


Judecăţile Tale îmi sunt toate-n faţă, 
dreptatea Ta o ţin cu dulceaţă. 

Și eu pentru Tine voi fi fără vină, 
ferit de greșeală și curat de tină, 


și mă voi feri și de strâmbătate 
ca să-mi dea mie Domnul după dreptate 
și mâinilor mele după curăţie: 
înaintea Sa, Domnul să-mi dea bogăţie”. 


Cu preacuviosul, cuvios Te vei face, 

cu nevinovatul, Îţi va fi viaţa-n pace, 

iară cu aleșii, bun Te vei alege, 

cu cel îndărătnic, Te vei strâmba din lege. 


Pe oamenii smeriți, care n-au mândrie 
îi va mântui Domnul și le va da tărie, 


iar ochii cei înălțați ai celor semeţi și falnici 


îi va smeri Domnul, ca pe niște neharnici. 


Și Tu, Doamne Sfinte, îmi trimiţi lumină 
de-mi luminezi viața cu rază senină 

și-al meu întuneric dobândește rază 
dintr-a Ta lucire ce străluminează. 


57 Bogăţie de har. 

Și de la primejdie scap, Dumnezeule Sfinte, 
cu a Ta putere, de năpăstuiri cumplite. 

Și Tu mă vei trece peste ziduri-nalte, 

prin căile Tale cele strecurate. 


Cuvintele 'Tale sunt arse ca focul 

și sunt curăţite de sclipesc cu totul. 

Și tuturor, Doamne, Tu le ești zid de biruinţă, 
celor care au către Tine nădejde-n credinţă. 


Însă cine poate fi Domn în afară de Tine? 

Sau Dumnezeu, aici, jos sau la înălțime? 

Ești Dumnezeul Cel Sfânt ce mă-ncingi cu armă 
și mi-ai pus calea întreagă fără seamă. 


Picioarele mele le-ai tocmit să salte 

ca cerbul pe munți, peste dealuri-nalte. 
La război mi-ai dat bună învăţătură, 
braţe de aramă la săgetătură5ă. 


Și mi-ai dat ajutor, care mă sprijină, 

Sfânta Ta dreaptă, ca să mă susțină. 

Dojana Ta în bun sfârșit să mă așeze 
și-a Ta învățătură să mă îndrepte. 


Datu-mi-ai vârtute și mi-ai lărgit pașii, 
să pot călca iute, să mi-ajung pizmașii. 
Și dacă-i voi ajunge, să-i așez în cârduri, 
ca să-i nimicesc, să trec peste stârvuri. 


Să n-aibă putere să se întărească 

și nici pe nimeni să le folosească, 

și, cum zac snopii, înainte să-mi cadă, 

iar puterea Ta cea sfântă, ce mi-ai dat, s-o vadă. 


55 Când trag cu arcul. 

Că Tu, Doamne Sfinte, m-ai încins cu vârtute, 
iar cu arma ce mi-ai dat-o îi prăvălesc iute. 
Până i-am înfrânt și au luat-o la goană 

cei care îmi vor răul și stârnesc prigoană. 


Și i-ai nimicit de sunt de ocară, 

ei, pizmașii mei, Doamne, cât timp vor fi mustrați în ţară. 
Vor striga cu jale și nu va fi nimeni a-i înțelege, 

ca să le folosească lor, celor fărădelege. 


Și nu vor căuta pe Domnul în greul lor și în silă, 
ci-i voi călca-n țărână și-n praf, fără de milă. 
Stârvurile-n câmpuri, zăcând aruncate, 

să se-adune troiene de vânturi suflate. 


Și Tu mă vei scoate de tot din gâlceavă 

și mă vei pune cap neamurilor, fără zăbavă. 
Oameni și popoare, ce nu-mi sunt știute, 
mie să-mi slujească și să mă asculte. 


Fiilor celor străini, care mă minţiră, 
făcând vicleșugul să stârnească pâră, 

să li se-nvechească hainele-n căi departe 
și să șchiopăteze cu călcâie sparte. 


Cel viu, Dumnezeule Sfinte, Cel ce ești cu cel ferice5?, 
mărit să fii, Doamne, că nu-i lași să-mi striceS”! 

Ci mi-ai dat vârtute și izbândă mare, 

peste popoare multe mi-ai dat așezare, 


m-ai scos de la pizmașii ce-mi țineau mânie, 
în care se scoală, într-a lor semețţie. 
Mă vei înălța și Tu mă vei scoate, 


59 Cu cel fericit. 
S Să-mi strice viaţa. 


de la omul fărădelege, din scârbele toate. 


Și eu pentru aceasta pretutindeni în lume, 
voi zice „Ferice! sfântului Tău nume 

și-Ţi voi cânta, Doamne, în sfânta Ta putere, 
prin neamurile toate, fără de tăcere. 


Că Tu l-ai mărit pe împărat să aibă 

milă și izbândă la vreme de treabă“. 

Și l-ai însemnat cu ungere sfântă, 

ca să împărăţească David, fără de sminteală, 


și a lui sămânță în veci să trăiască, 
în scaun de cinste să împărățească. 


“ La vreme de nevoie, de primejdie. 
“ Cu ulei sfânt. 

Psalmul 18 


Cerurile spun fără-ncetare 

despre slava Ta, Doamne, despre cea mare, 
și despre facerea mâinilor Tale celor sfinte 
tăria dă tuturor veste-nainte. 


Zi de zi cuvântul izvorăște 

și noaptea din noapte gând vestește, 
încât nu sunt graiuri să se ascundă 
sau cuvinte care să nu-și răspundă. 


Că le-au ieșit vestea în tot pământul 
despre ce-a grăit și-a răspuns Cuvântul, 
ca să fie auzit tuturor peste țară 

și să-nţeleagă marginea de-afară. 


Căci Și-a întins sălașul în soare, 

de sclipește cu lumină mare, 

ca un Mire când stă ca să iasă 
dintr-a Sa cămară cu lumină deasă, 


făcând voie bună de drum mare 
pe care va alerga ca un voinic tare 
cu ieșirea din cer, de la răsărit, 

de nu Se oprește pân la asfinţit. 


Și nu-i nimeni să-l scape de boare, 
să se-ascundă de El la răcoare. 
Așa-i legea Domnului cea sfântă, 
fără vină și fără osândă: 


sufletele-ntoarce către Sine, 
spre-a dori de Domnul, cum se cuvine. 


Mărturia 'Ta, Dumnezeule Sfinte, 
e credincioasă, dând pruncilor minte. 


Dreptăţile-Ţi sunt adevărate 
de nu fac nimănui nedreptate 
și veselesc inimă curată 

din porunca Ta cea luminată 


ce-ntărește ochii cu lumină 

în frica Ta, Doamne, cea senină, 
care peste toți vecii trăiește, 

de Te cântă și Te proslăvește. 


Judecăţile-Ţi sunt, Doamne, drepte, 
adevărate și nu sunt deșarte, 

ca aurul cel bun sunt dorite 

și ca piatra cea scumpă iubite. 


Și cu ce altceva le-aș asemăna? 
Căci sunt mai dulci și decât mierea. 
Pentru-aceea robul Tău le ţine, 
păzindu-le-ntregi, cum se cuvine, 


pentru ca să iau pe deasupra plată 
din mila Ta cea nemăsurată. 

Căci cine ar putea să-și ia aminte 
la greșeli, la căderi cumplite? 


Și de cele ascunse, ce-am făcut cu greață 
să mă curățești până sunt în viață! 

Și de cele care sunt străine 

să mă aperi, Doamne, precum se cuvine, 


că de nu m-ar putea învinge, 
atunci aș fi pe deplin ferice! 


Și-atunci aș fi curăţit de toate 
greșelile cele ce-s de moarte. 


Și-ar fi atunci bine primite 

ale gurii mele, Doamne, cuvinte 

și inima mea mi s-ar deprinde 

a sta pururea-nainte-Ţi, luând pilde, 


Dumnezeule, căci Tu mi-ești ajutorul, 
Tu mi-ești, Doamne, și Izbăvitorul! 


S Luând învăţătură. 

Psalmul 19 


Domnul să te-asculte-n zi de greutate, 
să te sprijine în scut de bunătate, 
Domnul lui lacov cu sfântul Său nume, 
și să-ți folosească în viaţa de lume! 


De la locul cel sfânt ţie să-ţi trimită ajutor, 
din Sion să-ți vină multă folosinţă cu spor! 
Darurile tale să le pomenească 

și-a ta jertfă-ntreagă să o-mbogăţească! 


Și ca să-ți dea Domnul inimii ce-ţi place, 
toată sfătuirea să-ți umple de pace! 
Pentru-a ta izbândă să ne pară bine 

și să fie Domnul Dumnezeu cu tine! 


Numele Lui cel sfânt să ne fie fală, 

de pizmaș să nu avem nicio sfială! 

Pentru ce te vei ruga, Domnul să-ţi trimită 
cu mână îndurată de bunăvoință! 


Am cunoscut astăzi că Domnul ajută 
unsului Său cu putere multă, 

că-i aude Domnul din sfânta Sa slavă 
ruga cu care se roagă, fără de zăbavă, 


dându-i biruinţă la loc de năvală, 

cu sfânta Sa dreaptă, fără de sminteală. 
În cai, în căruţe să aibă ei nădejde, 
limbile, păgânii cei fără de lege! 


Noi să dăm chiot cu preasfântul nume 
al Domnului nostru, să răsune-n lume! 

Că se poticniră de se răsturnară 
toți pizmașii noștri, călări și din care. 


lar noi, creștinii, stăm fără cădere, 

c-am făcut izbândă cu a Ta putere. 
Dăruiește, Doamne, a Ta bunătate, 

să ne trăiască DomnulS4, și-i dă sănătate! 


Și pe noi ne-ascultă când Te vom ruga 
la zi de nevoie, într-a Ta bunătate! 


54 Voievodul. 

Psalmul 20 


Doamne, împăratul, cu a Ta putere, 
se bucură foarte, într-a Ta mângâiere. 
I-ai dat ce-i dorește inima și-i cere 
și-n câte se roagă nu-l lași în scădere. 


L-ai întâmpinat cu dar și cu bine, 

spor de bunătate i-ai dat, cum se cuvine. 
I-ai pus pe cap de cinste cunună 

cu podoabe scumpe, s-aibă voie bună. 


A cerut de la Tine viaţa-i să sporească 
și i-ai dat lungi zile, în veci să trăiască. 
Slava sa este mare, de-a Ta biruinţă, 
și-ai pus peste el slavă, după cuviință. 


În veci de veci îi vei da belșug, să sporească, 
buna cuvântare cu el să crească. 

Îi vei da bucurie cu sfânta Ta faţă, 

să se veselească în trai cu dulceaţă. 


Căci împăratului nostru îi este Domnul nădejdea, 
Care-i trimite milă de sus, în primejdie. 

Pe cei ce-Ţi țin pizmă și-i fac ţării tulburare multă 
să-i ajungă, Doamne, mâna Ta cea sfântă, 


să n-aibă scăpare din sfânta Ta dreaptă, 

să le faci după vina lor și să le dai plată. 

Să-i pui pe ei ca pe cuptorul ce arde cu pară, 

în vremea arătării feței Tale, când vei veni în țară. 


Domnul îi va urgisi într-a lor tulburare 
și le va da focul să-i soarbă-n grăbire. 

Odată cu roada lor, toată sămânța le vei pierde, 
să nu mai fie-ntre oameni, să se mai dezmierde. 


Căci și-au pornit răutatea asupra Ia, să-Ţi strice, 
dar sfatul ce l-au cugetat nu pot să-l ridiceS5. 

Și îi vei pune ca țintă, de-i vei bate-n față, 
pentru ce-au agonisitS6, după vină să-și ia plată. 


Ivește-Te, Doamne, de Te înalță-n tărie, 
să-Ţi cântăm puterea în sfânta Ta milă, cu bucurie! 


s5 Să-l împlinească. 
6 Pentru ce-au agonisit cu nedreptate. 


Psalmul 21 


Dumnezeule, Dumnezeul meu, Sfinte, 
cercetează și îmi ia aminte! 

Prin ce lucru îmi alungi departe 
ajutorul de la greutate? 


Departe sunt de mântuire 

graiurile ce le-am zis fără socotire. 

Ziua voi striga către Tine, Dumnezeule Sfinte, 
dar nu mă vei asculta, nici vei lua aminte. 


Și în vreme de noapte să nu mi se țină 
strigarea mea ca străină. 

Că, dintr-a Ta sfântă locuinţă, 

lui Israil ești scăpare-n credință. 


Strămoșilor noștri Tu le-ai fost nădejde 
și Tu îi mântuiai din primejdie. 

Spre Tine strigau din greutateS7 

și se mântuiau cu bunătate. 

Nădejdea le-a fost toată spre Tine 

și n-au păţit niciodată rușine. 


Dar eu ce sunt, Dumnezeule Sfinte? 
Că om nu sunt, să îmi iei aminte, 

ci sunt un vierme și fără de treabă, 
ca omida care e cea mai slabă. 
Și-ntre oameni încă sunt de ocară 
și mustrare tuturor celor din țară. 


Mă batjocorește cine mă zărește, 
Buze mișcă, din cap clatină când se-oprește: 


“7 Din greutatea necazului, a primejdiei. 


„Zici că Domnul îţi e nădejde, 
acum să te scoată din primejdie 

și noi să vedem de îţi este cu bine, 
dacă Domnul voiește cu Tine!. 


Tu ești, Doamne, Cel ce m-ai tras din maţess 
și maică-mii m-ai dat viu în brațe. 

Și m-ai pus la sân, de mi-ai fost viaţă, 

hrană și cu saţiu de dulceaţă. 


Din matrice€” și din scăldătoare 

și din fașă m-ai pus pe picioare 

și din pântecul mamei, Doamne Sfinte, 
Tu-mi ești Dumnezeu, și-[i adu aminte”, 


ca de Tine să nu fiu departe, 

ci-mi dă ajutor la greutate. 

Că nu-i nimeni ca să-mi folosească, 
afară de Tine, nici ca să mă crească. 


Juncii cu taurii mă-mpresoară, 
cu căscate guri, de mă omoară, 
ca leii ce apucă și zbiară 
cu guri rânjite, de fiară. 


Și ca apa fui vărsat afară 

și oasele mi se deznodară. 
Inima-n pântec mi se veștejește 
ca ceara când se topește. 


Mi-e tăria ca oala de lut seacă, 
8 Din pântece. 


9 Pântece, mitras, uter. 
7% De mine. 


limba de gingie lipită se-neacă. 
Și m-ai lăsat, Doamne, în țărâna morții 
ȘI câinii mă-nconjură cu toţii. 


Cete de vicleni mă-nconjurară, 
mâini, picioare îmi săpară 

și oasele toate-mi numărară 

și nici în seamă nu mă băgară. 


Și hainele, ca să nu mi le strice, 

și le-au împărțit, fără nimic a zice. 
Și pentru veșmântul dinafară 

au pus cu sorții de aruncară”. 


Ci Tu, Doamne, să nu-mi pui departe 
ajutorul Tău la greutate. 

La nevoia mea să iei aminte 

să mă sprijini, Dumnezeule Sfinte! 


Și sufletul meu să mi-l scoţi din armă?, 
din nevoie grea, fără de seamă. 

Singură născuta mea cu mine 

să scape din mâini de câine. 


Și să mă scoţi din a mea smerire, 
să nu sufăr îndelung chinuire. 
Leului gura să i se despice, 
inorogilor coarnele să le pice, 


să li se usuce semeţia, 
să-și cunoască și blestemățţia. 


7 Sfânta Icoană e de aici: 

https://i.pinimg.com/564x/33/66/7b/33667b496feaezocbf2c6636baa 
66d7.jpg. Din contul Vagi: https://ro.pinterest.com/vagi4034. 

2 Din arma vrăjmașului. Să mă izbăvești de lovitura lui. 


lar eu voi mărturisi sfântul Tău nume 
fraților mei și-n mijloc de lume. 


Cei ce aveţi către Domnul teamă 
lăudați-L și-L slăviţi fără seamăn! 
Și lacov cu toată sămânța? 

către Domnul să-și ţină credința 

ȘI toată seminția”+ să se teamă, 

a lui Israil, de EI, fără seamăn. 


Că El rugă de sărman nu defaimă, 
ci-l primeşte cu drag când Îl cheamă. 
Și de mine a Sa sfântă față 

nu-Și ascunde cu ură sau greață 

și mi-aude ruga când Îi strig cu jale, 
de mă scoate din nevoi amare. 


Că eu, Doamne, pe Tine Te am fală 
și Te laud fără de sfială! 

În mijloc de Biserică mare 

Îți voi mulțumi, și-n adunare”. 


Prinoase încă Îţi voi aduce, 
jertfe grase și colivă dulce. 
Cei ce slujesc Ţie-n frică multă, 
cu sărmanii și cei ce Te-ascultă 
bine vor mânca, cu sațiu mare, 
mulțumind cu laudă-n cântare. 


Și inima le va fi-n dulceaţă, 
petrecând în veci de veci în viaţă. 
Marginile lumii ca să simtă, 


% Cu toată seminţia, cu tot neamul său. 
74 Seminţia lui Israil. 
75 De oameni credincioși. 

să se-ntoarcă toate cu credință 
și să Ți se-nchine-ntru dreptate 
păgânii toţi și neamuri de departe. 


ȘI ei își vor părăsi păgânia, 

căci a Ia e, Doamne,-mpărățţia. 

Și vei împărdăți peste neamuri păgâne, 
îmblânzind, cu a Ta pâine”6, 

pe boierii lumii, fără gâlceavă, 

ca să se roage,-n sațiu să mănânce cu zăbavă. 


Și când Te vei arăta degrabă, 

pe cei din țărână să-i ridici în slavă, 
dinaintea Ta, să Ţi se-nchine, 

când le vei da plata cum se cuvine. 


Și atunci, Doamne, în primejdie, 

sufletul meu să Te aibă nădejde, 

că pe Tine, Doamne, Te am viaţă, 
sufletului meu trai cu dulceaţă, 

și celor pe care i-ai dat în lume sămânță”? 
ca să-Ți slujească cu multă credință. 


Și neamul care pe urmă vine 

să dea veste, Doamne, de la Tine, 

să-Ţi mărturisească dreptatea 

neamul”& ce se naște-n toată partea, 

să mărturisească despre ce-a făcut Domnul, 
despre bunătatea Sa peste tot omul. 


7% Cu mila Ta și cu sfintele dogme creștinești. 
77 Seminţie sfântă, popor sfânt. 
75 Neamul creștin. 


Psalmul 22 


Dumnezeu mă paște și n-am lipsă, 

la loc de verdeață ce-mi este întinsă. 
Punându-mi sălașul pe ape de repaus 

și cu hrană întărindu-mă, suflet mi-a adaos. 


Și în cărări drepte mi-e povaţă 
cu sfântul Său nume, de mă-nvaţă. 
Că de-aș merge și în umbră de moarte, 


nu mi-e teamă de rău, căci Iu mă vei scoate. 


Toiagul Tău și sfânta Ta vargă 

îmi dau mângâiere și fire întreagă. 
Căci Iu, Doamne, mi-ai pregătit masă, 
iar pe pizmași nu-i suferi în casă, 

ca de-aproape să stea să mă vadă 
aceia ce caută să mă piardă. 


Ci în ciuda lor pe cap mă vei unge 

cu ulei scump, și vin încă îmi va ajunge 
din sfântul Tău pahar ce mă-mbată 

cu mila Ta, Doamne, cea-ndurată, 

care merge-n tovărășie cu mine 

în viața mea, în zile depline. 


Și în sfântă casa Ta să petrec, fără osteneală, 


E] 
A . 


în zile lungi cu trai fără sminteală. 

Psalmul 23 


A Ta este, Doamne, lumea și pământul, 

pe care le-ai umplut Singur, dintâi7?, cu cuvântul. 
Și toate din lume de Tine-s făcute, 

și ei i-ai dat podoabă de popoare multe. 


I-ai pus pământului așezarea pe mări și pe ape, 
i-ai făcut temeiul tare, apa să nu-l sape. 
Doamne, într-al Tău munte cine să se suie 

și-n locul Tău cel sfânt odihna să-i fie? 


Numai cine are mâini nevinovate, 

inimă curată și fără de păcate, 

cel ce nu își duce sufletul din Biserică afară, 
ca să creadă în vrăjitori: lucru de ocară! 


Cel ce nici nu se jură cu vreo-nșelare 
către aproapele său, la locul de-mpăcare. 
Unul ca acesta de la Domnul are 

dar și bunătate, milă și spor mare. 


Și acesta e neamul ce-L caută pe Domnul, 
spița aceasta să o știe tot omul, 

să meargă după ea și să-L vadă-n față, 

pe Domnul lui lacov căutându-L cu dulceaţă. 


Ridicaţi-vă poarta, cei ce sunteți mai mari, 
risipiţi zăvoare și-ncuietori tari, 

să intre-mpăratul cu sfânta Sa slavă 

sau vă daţi răspunsul fără de zăbavă: 


79 Dintru început. 

Cine-i Împăratul acesta cu slavă? 
Nu ne necăjiţi să faceți gâlceavă. 
Domnul este tare, puternic să certe, 
tare în războaie, să taie, să ierte. 


Ridicaţi-vă poarta, cei ce sunteți mai mari, 
risipiţi zăvoare și-ncuietori tari, 

să intre-mpăratul cu sfânta Sa slavă 

sau vă daţi răspunsul fără de zăbavă: 


Cine-i Împăratul ce vine cu slavă? 
Spuneţi cine este, nu faceţi zăbavă. 
Domnul puterilor, Împăratul vine 

cu sfânta Sa slavă, omule, pentru tine, 
din robie să te ducă unde ţi-e așezată 
odihna și cinstea-n slavă ne-ncetată. 


Psalmul 24 


Către Tine, Doamne, bietu-mi suflet 
îl ridic cu rugă, cu-ntins cuget. 


Doamne, prin nădejdea ce-am spre Tine, 
să nu lași în veci să duc rușine, 

nici pizmașii mei să mă închidă 

într-al lor vicleșug, de mine să râdă. 


Căci toţi aceia, Doamne, care Te rabdă 
nu se vor teme la vreme de pradă. 

lar păcătoșii rău să pățească 

și rușinea lor să-i întâlnească! 


Căile Tale, Doamne, îmi arată 

și-n cărările Tale mă îndreaptă! 

Și mă du, Doamne, de-mi fii povaţă, 
spre-a Ta dreptate de mă-nvaţă! 


Că-mi ești Domnul dat spre mântuire-n făgăduinţă, 


iar eu toată ziua Te-aștept cu credință. 
Adu-Ţi aminte de îndurarea Ta, 
din veci ce o ai cu iubirea. 


Căci Îţi e, Doamne, mila care ne unge 
așezată spre toţi cu gând dulce. 

Greșeala mea cea de tinereţe 

să o uiţi, Doamne,-n îndurare cu blândeţe 


și cu a Ta milă Îţi adu aminte: 

să nu mă uiţi, Dumnezeule Sfinte, 
pentru a Ta sfântă bunătate 

prin care-ntorci pe om din răutate. 

Bun e Domnul și din dreptate 

ne-a pus lege spre a ne feri de păcate, 

ca să ne ducă pe cale în judecată&, 

pe cei tineri și pe cei cu blândeţe în faptă. 


În căile Lui cele de viață 

singur Domnul le este povaţă 

și căile Lui toate sunt milă — 
nefăcând adevărului silă —, 

celor ce-l caută sfintele legi 

și care mărturiile Îi păzesc întregi. 


Dumnezeule, și pentru-al Tău sfânt nume, 
greșelile să-mi ștergi de pe lume! 

Cine e omul să-Ţi știe de frică, 

să nu-Ţi poată greși-ntru nimică? 


Îi vei pune lege-ntr-a Ta cale 

căci a iubit poruncile Tale. 
Sufletul lui între cei buni vei face 
să petreacă în sălaș de pace 

și sămânţa lui va trăi-n ţara ce are, 
de va moșteni moșii cu hotare. 


Doamne, cei ce au de Tine frică 
nu se vor sminti de nimica, 

căci le vei spune! sfânta Ta lege, 
ca pe de-alături ei să n-alerge. 


Ochii mei spre Tine, Doamne, caută 
în tot ceasul cu minte curată, 

căci Tu îmi vei scoate din capcană 
picioarele, din cursă vicleană. 


5 După judecăţile Sale. 
& [i vei învăţa. 

Caută, Doamne, de mă miluiește, 
căci sunt singur născut, și mă crește! 
Mi-am umplut inima de-ntristare: 

ci ia-mi povara din spinare! 


Vezi-mi greul și pentru-a mea smerenie 
trimite-mi, Doamne, iertare-n sfințenie! 
Vezi pizmașii că mi se-nmulțiră 

și cu ură strâmbă mă urâră. 


Sărmanul meu suflet mi-l ferește 

de rușine, și mă izbăvește! 

Căci, Doamne, mi-e nădejdea spre Tine, 
ca să-mi trimiți folosul cu bine. 


Cei nevinovați, care ţin dreptatea, 

sunt cu mine-n toată dificultatea. 

Căci eu pentru Tine pun în suflet răbdare, 
ca să am de la Tine, Doamne, iertare. 


Și să izbăvești Creștinătatea, 
ușurându-i toată greutatea! 

Psalmul 25 


Judecă-mă, Doamne, că eu în nerăutate 
umblu-n toată vremea, fără uri deșarte. 

lar Tu mi-ești nădejdea că nu voi slăbi: 

se va cunoaște, Doamne, când mă vei ispiti. 


Să-mi ardă rinichii, inima-mi să fiarbă 
și ochii mei milă de la Tine s-aibă! 

Că Ţi-am voit bine, cu slujire dreaptă, 

nu am stat în sfaturi cu ceată gâlceavă. 


Cu cei fărădelege nu voi intra-n casă, 
n-oi primi viclenii și strâmbii*? la masă. 
Pe mâini mă voi spăla cu cei fără vină, 
cu dânșii voi merge la sfânta Ta cină, 


împrejurul altarului Tău, Dumnezeule Sfinte, 
s-aud despre slava Ta grăindu-se-nainte, 

ca să pot răspunde, la sfintele-Ţi minuni 

peste popoare multe, laudele Tale-n rugăciuni. 


C-am îndrăgit, Doamne, a Ta sfântă casă, 
pentru-a ei frumuseţe ce i-ai dat să fie-aleasă, 
cu slava Ta, Doamne, ce o luminează 

de răspândește cuviință și împarte rază. 


Nu mă lăsa, Doamne, să fiu de pieire 

cu bietul meu suflet, ci să-mi dai de știre. 
lar cei fărădelege să nu mai fie-n viaţă, 
viclenii și ucigașii de care Ţi-e greață, 

care în tot ceasul cu răul se-mpreună 


s Nedrepţii. 
5 Să dai de veste conștiinței mele, ca să mă pocăiesc. 


și de câștiguri strâmbe*4 le e dreapta plină. 


Că eu cu nevinovăția am cale deschisă, 
către vicleșuguri n-am firea deprinsă. 

Mă rog, Doamne Sfinte, de mă izbăvește, 
pentru a Ta milă ce [i se vestește: 

să nu-mi mut piciorul din cărările drepte, 
să Te slăvesc, Doamne,-n adunări înțelepte. 


54 Câştiguri din mită sau camătă. 

Psalmul 26 


Domnul îmi e lumină și mi-e mântuire, 
n-am de nimeni nicio frică, spre izbăvire. 
Domnul mă apără cu pavăză tare 

și n-oi avea în viaţă frică de pierzare. 


De-ar fi cât de aproape pizmașii cu scârbă de moarte 
și-ar vrea să-mi mănânce carnea de pe spate, 

acelor pizmași care-mi caută durerea 

le va slăbi puterea și vor cunoaște căderea. 


De s-ar așeza armată cât de mare, 

ca să vină asupra mea, am inimă tare 
și nu mă voi teme, cu a Ta nădejde, 
de nicio oaste, că-mi aduce primejdie. 


Numai ce am una să cer de la Tine: 

în sfânta Ta casă să petrec cu bine 

și-n zilele vieţii să-Ţi văd de frumusețes6, 
slujindu-ţi în casă pân-la bătrâneţe. 


Căci mă vei ascunde, la zi de năvălire, 

sub cortul Tău, Doamne, ca să nu am sfiire. 
Mă vei acoperi în cămară-adâncă, 

să fiu fără teamă, mă vei sui pe stâncă. 


Acolo pizmașii nu vor putea să mă vatăme, 
peste ei mă vei pune cap fără abatere. 
Dimprejur Îţi voi face jertfe lăudate, 

sub umbrarul cel sfânt? și cu cântări înalte. 


55 Caută să-mi provoace dureri, suferinţă. 
5 Să mă îngrijesc de frumuseţea casei Tale, a Bisericii Tale. 
57 În cortul cel sfânt. 

Și-Ţi voi cânta, Doamne, cântec cu silinţă, 
ca să-mi auzi glasul cel de umilință, 

și mă miluiește, Doamne, de-mi ascultă, 
inima mea-[i grăiește cu durere multă, 
Doamne Sfinte, de voi căuta și sfânta Ta faţă, 
căci nu Îţi este de mine greață. 


lar pe cel care se-ntoarce, Doamne, întru pocăință, 
îl primești pe-acela cu multă bunăvoință. 

Și Te voi căuta cu față curată 

ca să-Ți văd sfânta-Ţi față, cea prealuminată. 


Nu-Ţi ascunde, Doamne, fața preacinstită, 

nu fugi de mine la vreme cumplită, 

ci-mi trimite, Doamne, a Ta judecată pentru lucrare 
ca să nu duc îndelung a Ta lepădare! 


Nu mă lăsa, Doamne, cu părăsire, 

fără mântuire, ci-mi dă iertare cu grăbire! 
M-a părăsit tata și-am rămas fără de mamă, 
dar eu, Doamne Sfinte, sunt dat Ţie în seamă. 


Și mă îndreaptă cu sfânta Ta lege 

pe cale dreaptă, Doamne, de voi merge. 

Să crape pizmașii, să n-aibă putere să mă vatăme, 
nici să nu aibă voie liberă asupra mea să se sature. 


Că s-au ridicat asupra mea din ambele părți, 
aducând mărturii asupra mea cu cuvinte strâmbe în multe 


Insăși minciuna asupra sa bârfește 
și nedreptatea însăși pe sine se vădește. 


lar eu voi crede cu inimă-ntreagă, 
căci îmi va întinde Domnul mila Sa cea largă. 


Imi va da să văd și eu țara cea de viaţă, 
să petrec cu Sfinţii în trai de dulceaţă. 


Voi răbda pe Domnul, să mă ducă-n slavă, 

și nu mă voi mâhni de lunga zăbavă. 

Mă voi îmbărbăta și voi pune în suflet răbdare, 
așteptându-L pe Domnul cu inimă tare. 

Psalmul 27 


Către Tine, Doamne, strig cu multă frică-amară: 
iată, mă-mpresură pizmașii, de mă omoară! 

Și de-i tăcea molcom, lăsându-i după vrere, 
face-mi-vor vrăjmașii groază și durere. 


Cu cei din morminte întocmai m-or face, 
mă vor călca-n țărână, de-i vei lăsa-n pace. 
Ci mi-ascultă, Doamne, glas de rugăciune, 
când îmi cer iertare-arzând ca un tăciune, 
cu mâinile-ntinse spre casa Ta sfântă! 


Să nu fiu în număr cu răii ce nu Ie-ascultă, 

și cu păcătoșii ce fac nedreptate groasă 

să nu mă pierzi, Doamne, să suport pedeapsă, 
și nici cu cei ce nu ţin jurământ de pace 

față de aproapele lor, ci fac ce le place! 


Precum ei lucrează, dă-le, Doamne, plata: 

după vicleșuguri ce-au făcut, să-și vadă răsplata! 
Celor cu năravuri rele în mâinile lor, 

ce-au făcut ei altora să le faci de zor. 


La lucrurile 'Tale nu vor să se gândească, 
poruncile Tale nu vor să le-mplinească. 
Pentru-aceea, Doamne, le vei sparge ceata 
și nu-i vei mai strânges, ci le vei da plata. 


Binecuvântare să ai, Dumnezeule Sfinte, 


căci mi-ai ascultat glasul cel de rugăminte, 
astfel că Tu mi-ești sprijinul și ajutorul 


55 În Rai. 

și inimii mele nădejde-n tot sporul. 


Căci mi-ai ascultat ruga, de-mi înflorește 
sărmanul meu suflet, și trupul îmi crește. 
Și cu bucurie Ţi-aduc mulțumire smerită, 
Ţie, Doamne Sfinte, cu rugă primită. 


Sfinţia Ta, Doamne, ești bună tărie 
Bisericii Tale, și îi ești bucurie. 

Îi ești și scut tare-n mulţime, sprijinire 
Unsului Tău, Doamne, la ceas de năvălire. 


Mântuie-Ţi, Doamne, neamul Tău cel sfânt 

și binecuvintează moștenirea Ta pe pământ! 
Crește-o și o-nalță pe bună pășune cu verdeață, 
ca să-Ţi mărturisească în veci cu dulceaţă”! 


7O 


59 Să fie în veci mărturie a bunătăţii Tale, întru dulceaţa harului Tău. 


Psalmul 28 


Aduceţi prinoase și veniţi la Domnul, 

lui Dumnezeu aduceţi, câți sunteţi fii, și cu tot omul! 
Aduceţi-l, cu miei grași, Domnului și slavă, 

aduceţi-l cu cinste, nu faceţi zăbavă! 


Să faceţi cum se cade sfântului Său nume, 
Dumnezeului nostru, domnilor din lume! 

Să vă închinaţi Domnului, în curtea cea sfântă, 
cu inimă curată, cu gând fără dorință-urâtă! 


Glasul Domnului toarnă cu piatră-n puhoaie 
și tună-n ape multe cu fulgere-n ploaie. 
Glasul Domnului face furtună pe mare, 

de-o umflă cu undă și cu val ce sare. 


Glasul Domnului iese cu multă vârtute, 
de potolește marea și vântul cel iute. 
Glasul Domnului iese cu frumusețe multă, 
și cedrii îi dărâmă și din loc îi mută. 


Cedrii Libanului Domnul îi detună, 

de-i frânge cu tulpină, cu crengi împreună. 

Ca pe viţelul tămâii mărunt îi zdrumică, 

de-i îngrozește pe toți Domnul, să-i înveţe frică. 


Ca fiii de inorogi, cu cornul în frunte, 
așa va da Cel iubit războiul de iute. 
Glasul Domnului taie văpaia de pară 
când Își scapără focul de se-aude-n ţară. 


Glasul Domnului umple pustia de frică, 
de se-ngrozește fiara și care-i mai mică. 


Țl 


Cerbii lasă pădurea, dumbrăvi dărâmate, 
de fug în munții goi și pe dealuri-nalte. 


lar cel ce știe a se ruga, din lume tot omul, 
năzuiască să scape în casă la Domnul. 

Căci Domnul stă-n scaun când varsă potopul, 
când face lumii groază și frică cu focul. 


Stă Domnul în scaun de împărăţește, 

și adunarea Sa cea sfântă Domnul o-ntărește 
cu binecuvântare spre viață cu pace. 

Ceea ce i-a jurat Domnul, deplin îi va face! 

Psalmul 29 


Înălţa-Te-voi, Doamne, cu multă plecare, 

căci îmi trimiți sprijinire, de n-am lunecare. 

Să n-aibă bucurie pizmașii de mine, 

Doamne, Dumnezeule Sfinte, căci eu strig spre Tine! 


Căci mă scoli din boală și-mi dai sănătate 
și-mi scapi sufletul lesne de la greutate. 

Tu m-ai scos din ladul ce n-are lumină, 
m-ai ridicat dintre cei ce se pogoară-n tină. 


Cântaţi-l Domnului, Sfinţilor, cântaţi să se știe, 
și-l spuneți mărturia într-a Lui sfințenie! 

Căci Sfinţia Sa, Domnul, durerea n-o lăţește, 

ci dă milă și viață cui se umilește. 


Pe cel ce va vărsa lacrimi și va-nsera cu jale, 
îl va dezlega la ziuă de păcate-amare. 

Că eu ziceam în mine, când mă-mbogățisem, 
că fără de poticnire îmi va fi viața-ntinsă. 


Și Tu, Dumnezeule Sfinte, mi-ai dat putere, 

de mi-a stat frumuseţea fără de scădere. 

lar când Ţi-ai întors fața Ta cea sfântă, 

mi-a pierit veselia și-am căzut în sminteală multă. 


Și nu am de-acum ce face, doar voi striga spre Tine: 
Doamne, Dumnezeule Sfinte, iartă-mi mie păcatele! 
Căci ce folos îmi va face sângele cel mare, 

de vreme ce m-aș cobori să merg în pierzare? 


Au doar poate spune țărâna, să grăiască 
despre sfânta Ta dreptate, să Te povestească? 


73 


74 


M-a auzit Domnul și mi-a trimis milă-n durere, 
mi-a stins slăbiciunea și mi-a dat putere. 


Domnul spre bucurie mi-a întors mie plânsul, 

din sacul ce-mbrăcasem, m-a schimbat dintr-însul 
și-mi face veselie cu veșmânt de slavă: 

slava mea să Te cânte fără de zăbavă! 


Că m-ai scos, Doamne Sfinte, de la umilinţă: 
binele Tău îl voi spune în veci cu credință. 


Psalmul 30 


Tot mi-e, Doamne, nădejdea spre Tine, 
să nu lași în veci ca să duc rușine! 


Cu mila Ta și cu dreptatea 

să mă scoţi din toată greutatea 

și urechea Ți-apleacă de mi-ascultă, 
să mă scoţi degrab' din grijă multă! 


Tu să-mi fii Dumnezeu și scut tare, 
năzuință, casă de scăpare! 

Tu-mi ești Dumnezeu, tărie și-apărare, 
cu puterea Ta cea sfântă, din născare, 
și-n numele Tău să-mi fii povaţă 

către hrana ce este spre viață! 


Și să mă scoţi și din alunecare 

și din cursa-ntinsă cu pierzare! 

Căci Iu, Doamne, îmi ești așteptare 
și nădejde cu credinţă tare. 


Sufletul meu în sfânta Ta mână 
îl dau, Doamne, cu nădejde deplină. 
lar Tu m-ai scos de la greutate, 
judecându-mi cu a Ta dreptate. 


Ai urât pe cei cu înșelăciune, 

ce se păzesc în deșertăciune. 

Și eu, Doamne, într-a Ta milă sfântă 
mă voi bucura fără osândă. 


Căci ai căutat către-a mea plecăciune, 


de mi-ai trimis, Doamne, iertare în lume. 

Sufletul meu de la greutate 

l-ai scos, Doamne, pentru-a Ta bunătate, 
că n-ai lăsat să mă împresure 

pizmașii mei, ca să mă omoare. 


Ca nimeni să nu poată să mă-mprejmuiască, 
mi-ai pus picioarele în lărgime cerească. 
Dumnezeul meu, mă miluiește 

pentru suferința ce mă-nvăluie! 


Ochii mei de groază se-ntristează 

în toate părțile căutând să Te vadă. 
Am slăbit din fire, pântecele-mi seacă, 
sărmanul meu suflet ce să facă? 


Viaţa mi s-a stins cu trai de jale, 
suspinând ades de vești amare. 
Am slăbit de lipsă și nu am vârtute, 
pace-n oase n-am, de războiul iute. 


Între toți pizmașii sunt de-ocară, 
vecinii mei mă urăsc în țară. 
Este-n frică toată cunoștința, 

s-a uitat între noi și bunăvoința. 


Acuzarea mea văzând, toți mă lăsară 
și singur am rămas străin afară. 

Mă uitară toţi ca viii mortul, 

vas fără de treabă și pierdut cu totul, 


auzind al multora zgomot de pâră 

cu care-mprejurul meu se sfătuiră, 

să-mi scoată din mine bietul suflet, 
să-mi facă răul ce le stă în cuget. 

Ci mie, Doamne, spre Tine mi-e gândul 
și nădejdea, precum îmi știi rândul. 

În mâna Ta mi-s sorții de viaţă, 

ca să petrec trai fără de greață. 


Râvna să le tai, Dumnezeule Sfinte, 
și să mă scoţi din mâini cumplite! 

Și fața Ta cea sfântă Ți-o ivește 

spre slujitorul Tău, de mă miluiește! 


Și din mâna pizmașului mă scoate, 

din rușine, din scârbele toate! 
Strigatu-Te-am, Doamne, să-mi vezi greul, 
și să mă izbăvești din tot răul! 

Necurații rușine să simtă 

și să-i soarbă ladul, să-i înghită! 


Și buzele să le fie mute, 

să le sece și limba cea iute, 

despre cel Drept rău să nu grăiască, 
să nu-l defaime și nici să-l ocărască! 


Câtă-Ţi este, Doamne, bunătatea, 
de o-ntinzi spre toţi, în toată partea, 
și averea Ta, Doamne, strânsa, 

de veselești pe cei Drepţi cu dânsa! 


Celor ce au nădejde în Tine cu teamă, 
le-ai ascuns avere fără seamăn*, 

din mila Ta cea nemăsurată, 

să le fie-n vreme ne-ncetată”.. 


Pentru lumea ce le stă-mpotrivă, 


% În Împărăţia Cerului. 
” In veșnicie. 

le vei ușura nevoia-n pripă, 
ascunzându-i în taină de viaţă, 
să-i îndulcești cu sfânta Ta față! 


Și de tulburarea omenească 

să-i acoperi, să se odihnească! 

Să petreacă-n sfânta-Ţi casă cu mărire, 
limba rea să nu le facă poticnire! 


Binecuvântat să fii peste lume, 
prin sfântul Tău și vestitul nume, 
căci Ţi-ai minunat a Ta milă 

peste cetatea căreia i-e greu și silă. 


Ci de spaimă eu am zis întru mine: 
Nu cumva să fiu urnit de la Tine, 
să mă lepezi cu amar și durere 

din sfânta Ta faţă și vedere! 


Pentru-aceea mi-asculți, Doamne Sfinte, 


sărmanul meu glas de rugăminte, 
și când Te-am strigat din greutate, 
m-ai întâmpinat cu bunătate. 


Cuvioșilor, toți, iubiți-L pe Domnul, 
ținând dreptatea cu tot omul! 

Căci Dumnezeu Își încearcă judecata 
și va certa trufia și strâmbătatea. 


Puneţi bărbăţie și răbdare, 

cu vârtute, cu inimă tare, 

cei ce-aveţi nădejde spre Domnul, 
căci veți fi lăudați de tot omul?! 


% De toată umanitatea credincioasă. 

Psalmul 3i 


Ferice de cine-i liber de păcate 
de la Domnul și are fărădelegi iertate. 


Ferice de omul căruia nu i se socotește 
între greșeli, de la Domnul, când grăiește, 
nici în gura lui nu se află înșelare, 

când își cere de la Domnul iertare. 


Amorţit-am de-mi sunt oasele învechite 

de cât am strigat toată ziua, Dumnezeule Sfinte! 
Că ziua și noaptea mâna Ta cea sfântă 
se-ngreuie asupra-mi de mă-nspăimântă. 


M-am întors întru smerenia mea, 
când spinul cel de păcate mă înghimpa. 


Fărădelegea mea Ți-am spus, fără tăgăduire, 
iar greșeala mi-am vădit cu spovedire 

către Domnul, de mi-am spus păgânătatea, 
și Tu, Doamne, mi-ai iertat răutatea. 


Dinaintea Ta, Sfinţii 'Tăi, care-Ţi fac zisa, 
Ţi se roagă cu prilej bun pentru dânsa. 
Însă-n vreme de potop și de năvală 

stau de el departe cu sfială. 


Zis-ai, Doamne: Îţi voi da înţelepciune, 

să ai prin aceasta-ntr-a ta cale sfaturi bune 
și-Mi voi rezema de tine privirea, 

de-ți voi ușura nevoia și durerea. 


Nu vă faceți precum calul fără de minte, 


nici precum catârul ce nu se simte 

până nu îl tragi cu frâul în zăbală; 

care n-au de Tine nicio teamă, 

nici vor s-asculte, ci se pun cu-mpotrivire. 


li vei bate pe-aceia cu multe bice în asuprire. 


lar pe cel căruia îi e nădejdea către Domnul, 
îl va-nconjura mila Lui în tot omul. 


Veseliți-vă, Drepţilor, cu dulceaţă, 

și vă bucurați privindu-l sfânta față! 

Și toți Sfinţii care-s cu inima adevărată 
lăudaţi vor fi-n ţară de lumea toată. 

Psalmul 32 


Bucurați-vă, Drepţilor din lume, 

de Domnul! Și celui ce adevăru-l spune 
i se cade lauda a tot omului. 

Și să vă mărturisiți Domnului! 


În cetera% cea cu zece strune 

și-n psaltirion viersul să răsune! 
Cântec nou să-l cântaţi în strigare, 
cântați-l cu bună cuvântare! 


Cuvântul Domnului este de crezut 

și lucrurile Lui sunt drepte pe pământ. 
Lui Dumnezeu mila Îi este dragă 

și judecata cu dreptate-ntreagă. 


De mila Ta, Doamne,-i plin pământul, 
cerurile le-ai făcut cu Cuvântul 

și cu Duhul gurii Tale toate-n înălțimi 
le-ai umplut de Îngeri, de mulţimi. 


Cel ce strângi ca-n burduf întreaga mare, 
în prăpăstii adânci, pe nisip moale. 

Să se teamă pământul de Domnul, 

cu câte se mișcă pe el, și tot omul, 

că Singur a zis de se făcură, 

Singur i-a dat fiecăruia făptură! 


Domnul risipește toate sfaturile 
limbilor*4, din toate laturile, 
cuvintele și gândurile neamurilor 


9% Lira. 
% Neamurilor păgâne. 

și toate sfaturile stăpânitorilor. 


lar sfatul pe care-l gândește Domnul 
va petrece în veci peste tot omul. 

Și ferice de neamul care are 

pe Dumnezeu Domn cu așezare 

și de poporul pe care l-a ales Sieși, 
în sorțul Său să-l fie moșie. 


Din cer S-a plecat să vadă Domnul: 

zări pe toți fiii ce-i are omul. 

Din locașul Lui cel gata 

peste toată lumea Domnul cată, 

pe care a plămădit-o cu mâinile Sale cele cinstite. 


Inimile lor, care sunt deosebites, 
în tot lucrul Domnul le-nţelege: 
în cei buni și-n cei fără de lege. 
Nu va scăpa prin puterea sa craiul, 
cu voinicii, să-și lungească traiul. 


Caii cei buni, la ceas de năvală, 
îi vor aduce grijă și sminteală. 
Și nu îi va folosi puterea, 

nici nu se va izbăvi cu averea. 


Că Domnul peste cei buni privește, 
cu mila Sa, de-i întărește. 

Și le va feri sufletul de moarte 

și din foame Domnul îi va scoate, 
că-i va hrăni să nu flămânzească, 
cu hrana Sa cea dumnezeiască. 


lar sufletul nostru așteaptă 


9% Diferite. 


pe Domnul cu conștiință curată. 
Și El ne-ajută, de ne e sprijinire 
și pavăză-n vreme de pieire. 


Și inima noastră-n voie bună 

de EI se va veseli-mpreună. 

Că întru sfântul Lui și cinstitul nume 
nădăjduim, petrecând în lume. 


Fie-Ţi, Doamne, mila Ta cea sfântă cu bine 
peste noi, precum am nădăjduit întru Tine! 

Psalmul 33 
Binecuvânta-voi pe Domnul în toată vremea și în tot ceasul, 
lauda Lui este-n gura mea, să-l cânt cât îmi poate glasul. 


De Domnul se va bucura sufletul meu și va zice: 
Toţi cei blânzi să audă, întru bucuria ce lacrima stinge! 


Măriţi pe Domnul cu mine și să aveţi de El teamă, 
împreună sfântul Lui nume să-l înălțăm fără seamăn! 


Am năzuit către Domnul și L-am încercat cu rugă 
și din toate grijile mele m-a mântuit fără fugă. 


Veniţi aproape de EI și luaţi lumină, 
ca să fie fața voastră luminată și senină! 


Căci și sărmanul când strigă, Dumnezeu degrabă îl aude 
și la scârbele lui toate cu ajutor îi răspunde. 


Împrejurul celor ce-au de Domnul frică, de-l slujesc cu 
teamă, 


a pus Înger care-i ferește, cu oștiri grele, fără seamăn. 


Despre-a Domnului bunătate să caute-a vedea cel ce crede 
că-i ferice de tot omul ce-are spre El nădejde verde. 


Sfinţii toţi, să aveţi de Domnul frică, precum vi se cuvine, 
căci temându-vă de EI, binele nu vi se scade! 


Bogaţii, care au nădejde spre strânsură și avere, 
flămânzesc în toată vremea și-ajung la mare scădere. 


lar cei ce-L caută pe Domnul de bine n-or avea lipsă, 

ci vor avea daruri multe și masa le va fi-ntinsă. 


Veniţi, fiilor, lângă mine, și-ascultaţi ce vă voi zice: 
Să aveţi teamă de Domnul, să fie de voi ferice! 


Omule, ce poftești viață, să vezi zile fără de scârbă, 
din gură oprește-ţi răul și vicleșugul din limbă! 


Și să fugi de răutate și să faci ce este bine, 
caută să găsești pacea și ia-i urma prin mulțime! 


Domnul caută către cei buni, cu privire milostivă, 
și ruga lor le-aude, să n-aibă niciun rău împotrivă. 


lar faţa Lui cea sfântă spre răi nu vrea să privească, 
că-i va pierde de pe lume, să nu se mai pomenească. 


Spre Domnul strigă Drepţii și Sfinţia Sa i-ascultă, 
de greu îi mântuie, ne-ntârziind în vreme multă. 


Căci Domnul este aproape de cei cu inima frântă, 
și smeriților cu duhul le e ajutor și îi binecuvântă. 


Multe scârbe au Drepţii, și Domnul le face povara ușoară, 
oasele lor, după moarte, le cruţă ca să nu piară. 


Moarte rea au păcătoșii și vor pieri din cale: 
cine urăște pe cel Drept va suferi certare. 


Căci pe slujitorii Săi Domnul de la greu îi izbăvește, 
și nu va avea scădere cel ce spre El năzuiește. 

Psalmul 34 


Doamne, judecă-i întru dreptate 
pe cei ce mă luptă-n strâmbătate! 


leși cu scutul și cu a Ta armă, 
să se obosească fără seamăn! 


Calea să le-nchizi cu a Ta lance, 
să n-aibă prigonitorii ce-mi face! 


Sufletului zi-mi: „Stai cu-ncredințare!”, 
iar Tu să-mi fii, Doamne, mântuire tare! 


Să se sluțească-n grea rușine 
cei ce-și pornesc răul lor spre mine! 


Ca viscolu-n vârtej să se rotească 
cei ce mă pizmuiesc! Răul să-i găsească! 


Vântul să le scoale țărâna în față, 
să nu-și vadă traiul cu dulceaţă! 


Domnul să le dea Îngerul ce-i bate, 
să le pună răutatea-n spate! 


Să le fie calea-ntunecată, 

cu poticniri și-alunecată, 

și de la Domnul să-i îngrozească 
Îngerul, și armă să-i gonească! 


Căci în deșert mi-au întins cursă 
și cu mreajă să mă-nghită, pusă. 


Bietul meu suflet în zadar mi-l mustrară: 
să-i prindă cursa pe care-o lăsară 

și capcana lor încă să-i găsească 

ȘI-n săgeți să nimerească! 


lar, Doamne, sărmanului meu suflet 
de la Tine să-i vină bun cuget! 


Să se desfete-n bucurie 
de a Ta izbândă și tărie! 


Și oasele mele să grăiască 
despre mila Ta cea dumnezeiască: 


„Domn ca Tine cine-i, deopotrivă 
cu firea Ta cea milostivă? 


Căci pe cel sărman îl scoţi din mâini pline de sânge 


și pe cel lipsit de la pizmaș ce vrea a-l frânge”. 


Aduceau mărturii care-asmut la rele 
ca să mă-ntrebe întrebări grele, 
pentru bine cu rău să-mi plătească 
și sărmanul suflet să-mi stârpească. 


Când ei se-mboldeau să mă-mpresure, 
eu mă îmbrăcam în sac și-n răbdare, 
să mi se smerească bietul suflet, 

cu rugă, cu post, cu smerit cuget. 


Să mi se-ntoarcă-n sân ruga, de mi-i strâmbă, 
bine de le zic numai din limbă! 


N-am spre nimeni gând de răutate, 
bine le poftesc ca unui frate. 

Ca un om tânguitor, ce-și plânge mortul, 
sunt trist, Doamne, și mâhnit cu totul. 


Împrejurul meu se-adună cu șanțuri, 
strângând bice asupră-mi și lanţuri, 

cât nici firea nu mi se mai simte, 

pentru ce-mi pregătiră, să pot lua aminte. 


Căci au fost împrăștiați din a lor socotință 
și tot nu le-a venit în suflet umilință. 


Cu bătăi mă ispitiră multe, 
asupră-mi scrâșnind cu venin iute. 


Spre mine să cauţi, Dumnezeule Sfinte, 
și să mă scoţi din mâini cumplite! 


Doamne, întoarce sufletul meu, 
de la lei sălbatici pe singurul născut al meu! 


Vestea Îţi voi face în sobor mare, 
între neamuri grele 'Te voi slăvi tare! 


Cei ce îmi vor răul să nu zâmbească 
și cu ochii lor să nu mustească! 


Cei ce îmi grăiesc de pace-n față, 
iar pe-alături ei îmi sunt cu greață, 
căscând gura până la măsele 
asupra mea cu cuvinte rele: 


„Ferice de noi, că ne e după voie, 
de te vedem toţi cum te despoaie!”. 


Vezi-i, Doamne, cum ei se dezmiardă 

și nu-i lăsa liberi să mă ia în pradă, 
ci Te scoală, Doamne, de îmi ia aminte, 
Dumnezeule, după dreptate judecă-mă, Sfinte! 


Să mă judeci, Doamne, întru adevărul Tău, 
să nu râdă cei ce vor să-mi facă rău, 

nici să nu zică-ntr-al lor suflet: 

„Ferice de noi, că ne e după cuget! 

Cu totul să-l bem, bine că-l prinserăm, 
setea noastră de-acum noi o stinserăm!”. 


Rușinea-n obraz să-i sluțească, 
răutatea lor să-i îngrozească! 


Cei care îmi vor răul, răul să-l îmbrace, 
cuvânt rău să nu mai poată face! 


lar Drepţii care-mi caută cele de bine, 
Doamne, să se bucure cu mine! 


Și „Mărit să fie”, Iți vor zice, 
„numele Tău, Doamne, întru veac ferice!. 


Cei ce poftesc robului Tău viaţă, 
cu pace să petreacă-n dulceaţă! 


Și limba mea fără de zăbavă 

să se deprindă întru sfânta Ta slavă, 
toată ziua-ntr-a "Ta dreptate, 

dând laudă-n dulce bunătate! 


% Să-l înghiţim! Cu sensul: Să-l mâncăm de viu, să-l ucidem! 


Psalmul 35 
Omul fărădelege în sine gândește 
răutăți să facă și nu se sfiește, 


de Dumnezeu în ochii săi frică n-are, 
că nu va-ntâlni vreun rău îi pare. 


Cu vicleșug umblă fără de tăgadă, 
făcând strâmbătate și ridicând sfadă. 


Dreptate nu are când zice cuvânt, 
binele nu-i place, dar ceartă iscând. 


Seara, când se culcă să se odihnească, 
gândește ca ziua ce rău să scornească. 


Ci mila Ta, Doamne, pe cer se lățește, 
sfânt-adevărul Tău norii-i covârșește. 


Îţi este ca munţii dreptatea înaltă, 
judecăţile 'Tale-s adâncime lată. 


Că Tu îngrijești, Doamne, oamenii și fiara, 
și Ţi-ai întins mila peste toată țara. 


Cu sfintele-Ți aripi Tu ne ţii căldură, 
ne saturi din destul cu cuvânt din gură. 


Avem belșug mare în sfânta Ta casă, 
mâncăruri desfătate, băuturi pe masă. 


Că la Tine este de viață fântână 
și-ntr-a Ta lumină vom vedea lumină. 


Tinde mila Ta spre cei ce Te cunosc pe Tine 
și fă-le dreptate celor ce-Ţi doresc bine! 


Picior de mândrie să nu mă smintească, 
mâna păcătoasă să nu mă lovească! 


Când vor cădea cei răi, să pice-n bulboană, 
să se mire lumea de ei cum au rană! 


Ol 


92 


Psalmul 36 
Nu râvni belșugul omului fărădelege, 
căci el degrabă din lume se va șterge 


și se va usca lesne, ca iarba verde: 
sufletul și-l pune și averea-și va pierde. 


Ci fii către Domnul cu inimă-ntreagă, 
petrece făcând binele în casă largă! 


Trăiește în lume cu viață curată 
și Domnul te va paște cu mână-ndurată! 


Silește-te cu Domnul să fii în viață, 
că-ți va da, după voie, inimii dulceaţă! 


Calea ta, cea ascunsă, Domnului li arată, 
spre El să ai nădejde, căci pe tot omul îl iartă! 


Drept te va face, dacă vei fi tot lumină, 
judecata ta o va scoate-n miazăzi senină. 


Domnului | te roagă și te cucerește, 
nu râvni calea ce vicleanulu-i sporește! 


Păcatele toate cu el vor merge, 
cu omul ce face călcare de lege. 


Astâmpără-ți mânia, urgia-ți oprește, 
râvna rea, vicleșugul, de te curățește! 


Căci de vei face rele, vei seca din rădăcină, 
iar de vei face bine, nădejdea ţi-e plină! 

Curând se va alege”, în vreme puţină, 
când vor pierii-ntr-o clipă cei plini de vină. 


Blânzilor pământul moșie le rămâne, 
petrecând în viața dreaptă spre bine. 


Chiar dacă păcătoșii scrâșnesc cu dinții lor, 
tot n-au putere celui Drept a face rău. 


De-a lor nebunie și Domnul va râde, 
văzând că le vine zi rea ce-i cuprinde. 


Au scos păcătoșii sabia din teacă, 
arcurile-s gata, războiul să-l facă, 


să-i ucidă pe sărmani, săracii să-i junghie, 
au gând să nu lase din cei Drepţi nici unghie. 


Sabia aceea într-înșii se va-nfige, 
coarda se va rupe, arcul li se va frânge. 


De puţinul său Dreptul mai mult folos are 
decât bogăţia strâmbilor cea mare. 


Căci răii și strâmbii mâinile-și vor frânge, 
iar pe cei Drepți Domnul îi va strânge. 


Celor întregi” Domnul umbletele le știe 
și le-a dat pe veci hrisov pe moșie. 


La vreme cumplită nu vor fi de rușine, 


97 Va fi Judecata lui Dumnezeu, se va face separare între Drepţi și 
păcătoși. 

% La EL, în Împărăţia Sa. 

9% Celor cu sufletul întreg, sănătos, curat. 


în zile flămânde le va prisosi pâine. 


Inșiși păcătoșii își cunosc pieirea, 
deși se înalță pe lume cu firea. 


Cei ce nasc pizmă cu Domnul și ceartă 
au parte de puţină fericire-n soartă. 


Indată ce vor crește și vor dobândi slavă, 
vor pieri ca fumul, fără de zăbavă. 


la împrumut vicleanul și nu mai plătește, 
dar Dreptul se-ndură, dă și miluiește. 


Cei ce către Domnul sunt cu mulțumire 


vor moșteni lumea-n vreme fără de oprire. 


Cei care Li vor zice sudălmi de ocară, 
pe-aceia îi va pierde cu totul din țară. 


De va umbla omul pe calea cea dreaptă, 
cum iubește Domnul, El îi va da plată. 


Și când se va-ntâmpla să fie-n cădere, 
îl va ţine-n braţe, să n-aibă scădere. 


De când am fost tânăr, tot am ţinut minte 
pân la bătrâneţe aceste cuvinte. 


N-am văzut pe cel Drept părăsit, să piară, 
nici a lui sămânță în foame să ceară. 


In toate zilele Dreptul dă și miluiește 
celor ce-s lipsiţi, și sămânţa-i crește. 

Fugi de răutate, fă ce este bine, 
și-ai să petreci în lume cu zilele pline! 


Dumnezeu iubește judecată să facă, 
Sfinţii Săi nu ȘI-i lasă, cuvântul să-l treacă, 


ci-i păzește cu strajă ca să le dea viață, 
iar nedrepții cu tot neamul după vină află. 


In veci moștenesc Drepţii hotare, 
părți ce le-au dat Domnul cu hrisov în țară. 


Cel Drept cugetă gând de-nţelepciune, 
gura lui și limba fac judecăţi bune. 


Având de la Domnul în inimă lege, 
pe calea cea dreaptă nesmintit va merge. 


Păcătosul caută a Dreptului moarte, 
dar Domnul nu-l lasă și din greu îl scoate. 


Rabdă-L pe Domnul, căile-l păzește, 
căci te va-nălța-n lume și te va crește! 


Și nu crede că cei răi sunt întregi cu firea, 
căci în puțină vreme le vei vedea pieirea! 


Am văzut pe cel spurcat suindu-se ca un bour, 
s-ajungă ca cedrii de tămâie la nor. 


Și-am trecut pe-aici, caut, nu văd nimic 
rămas de la el, un semn cât de mic. 


Ţine dreptatea, blândeţea păzește, 
căci omului bun rămășița-i crește. 


lar celor spurcaţi pieirea le vine, 
nici urmă de ei nu mai rămâne. 


Căci mântuirea este de la Domnul 
a Drepţilor și a smeriţilor și a tot omul. 


Că-i va scăpa Domnul la vreme de scârbă, 
cu folos îi va scoate din ceata cea strâmbă. 


La Sine îi va pune în partea cea dreaptă, 
să stea în odihnă, dându-le-n veci plată. 

Psalmul 37 
Nu mă vădi, Doamne,-n vreme de mânie, 
nici nu mă certa cu a Ia urgie, 


căci lăncile Tale sunt în mine-nfipte 
și sfânta Ta mână deasupra-mi se simte! 


Nu este pe trupu-mi leac de sănătate, 
Ţi-am stârnit mânia și îmi cerți păcate. 


Oasele mă mustră, ciolanele n-au pace, 
de grele păcate n-am unde mă duce. 


Am fărădelegi multe, de mă covârșesc, 
sufletul de poveri abia îl urnesc. 


Sunt putred de răni, nu mă simt în firea mea, 
din nesocotință mi-am pierdut și mintea. 


M-am zbârcit cu totul, tânguindu-mă-n chinuri, 
umblând toată ziua cu mâhnite gânduri. 


Șoldurile mele sunt batjocorite, 
sărmanele-mi oase toate sunt rănite. 


Răutatea toată asupra-mi se strânge, 
de suspin, de răcnet, inima-mi se stinge. 


Inaintea Ta, Doamne, jalea mea se-aude, 
suspinările mele n-au unde s-ascunde. 


Mi-i seacă vârtutea, inima-i mâhnită, 
ochii n-au lumină, vederea-i lipsită. 


Câţi avui prieteni, tovarăși în viață, 
privesc de departe, rudelor le e greață. 


Se silesc vrăjmașii, din viața cea dulce, 
sărmanul meu suflet în rău să-l arunce. 


Sfaturi viclene fac, grăiesc ce le place, 
gândesc toată ziua ce rău îmi vor face. 


Asurzii ca surdul de gâlceavă multă 
ce făceau asupra-mi, gura-mi stătu mută. 


Fui deci către ei ca un om ce n-aude 
și nu știe-a le zice, nici a le răspunde. 


Nădejdea mi-e, Doamne, toată către Tine, 
Tu să-mi auzi ruga, să-mi răspunzi cu bine. 


C-am zis, Doamne Sfinte, vrăjmașii mei s-aibă, 
de a mea cădere, bucurie slabă. 


Nici să nu râdă ei, chiar de-aș aluneca, 
căci scădere nu mi-e, chiar de mă vei certa. 


Sunt în toată vremea cuprins de durere, 
greșeala-mi voi spune fără de tăcere. 


Și mă voi îngriji de cele pentru care am vină, 
cu rugăciune curată, cu făgăduință deplină. 


lar ei, vrăjmașii, trăiesc cu trai dulce 
și se silesc tare în rău să m-arunce. 


Căci se înmulțiră cei ce mă urăsc 
cu nedreptate, care mă rănesc. 

Cei ce îmi fac rău pentru al meu bine, 
în loc de mulțumire grăiesc rău de mine. 


Nu mă lăsa, Doamne, la singurătate, 
părăsit de Tine, să sufăr răutate, 


ci să fii cu mine, să îmi iei aminte, 
cu sfânta-Ți putere, o, Dumnezeule Sfinte! 


Psalmul 38 
Grăit-am în mine ca să iau aminte, 
să îmi strunesc limba, să nu zic cuvinte. 


Pază și strajă mi-am pus pe gură, 
când stă păcătosul de mă tulbură. 


Am tăcut ca mutul și nu i-aș mai zice, bine 
să-i cuvântez, căci stă cu-mpotrivire, 


încât cu boli durerile mi se-nnoiesc, 
jalea-mi și tânguirea nu se mai opresc. 


Inima mea este în mine fierbinte 
și-mi este conștiința arsă de cuvinte. 


Cu limba mea am zis: „lu, Doamne, mi-arată 
asfințirea vieții să o văd curată, 


numărul de zile să-l știu cât îmi este 
și despre ce-am lipsă să-mi fie de veste!”. 


Zilele cu număr mi-s la Tine-n palmă, 
naintea-Ți mi-e statul, ca neluat în seamă. 


Că lumea aceasta-i ca un minut mic, 
omul, oricât ar trăi, este un nimic, 


de vreme ce trece ca o umbră rară. 
In zadar se trudește din zi până-n seară 


de-și agonisește s-aibă pentru mâine: 
tot ceea ce strânge nu știe cui rămâne. 

Acum ce voi zice să fac întrebare? 
Mi s-a spus că-mi este Dumnezeu răbdare: 


averea mea este la Dumnezeu strânsă, 
la vreme de nevoie să nu fiu în lipsă. 


Și mă izbăvește, Doamne, de rele: 
de cele străine și de ale mele! 


Să nu lași nebunul să-mi facă ocară, 
să mă ponegrească peste tot în ţară! 


Am amorţit de n-am deschis gura 
căci mi-ai lăsat în chinuri făptura. 


De Ţi-ai opri, Doamne, mâna a cea iute, 
să nu mă sfârșească dându-mi bătăi multe! 


Pentru ce Ţi-a greșit omul, l-ai dat spre mustrare, 


n-ai lăsat să-i treacă viaţa fără de certare. 


I-ai stins bietul suflet de abia se-ngână, 
încât nu-i mai trainic ca o pânză fină. 


Așa-i omul trecător, ca o haină spartă, 
mâncată de molii și-aruncată-n iarbă. 


Ci Tu, Doamne Sfinte, ruga îmi ascultă 
și îmi potolește grija mea cea multă! 


Să nu fie uitate lacrimile mele 
și străinătatea care-o duc cu jale! 


Străin am fost ca toți părinţii mei, în trecere 
prin această lume, toată viaţa cu plângere. 

Ușurează-mi greul pân-a nu mă duce 
să mă mut din lume, la viața cea dulce! 

Psalmul 39 


Așteptându-L pe Domnul vreme lungă, 
în grele răbdări mi-a dat de rugă“. 


Din groapă m-a scos, făcându-Și milă, 
din tină de chin, din multă silă. 


Și scoțându-mă din pâcl-adâncă, 
grijă să nu duc, m-a pus pe stâncă. 


Și mi-a dat picioarelor vârtute, 
să nu bag de seamă-n vifor iute. 


Și în gura mea mi-a pus nou cântec, 
spre lauda Domnului, din suflet. 


Văzându-mă, pe mulți îi va cuprinde frică 
și vor lăsa lumea-ntr-o nimică, 


întinzându-și mintea către Domnul: 
cu nădejde către El tot omul. 


Ferice va fi de acel suflet 
unde nu va lipsi Domnul din cuget, 


nici nu va privi unde se fac glume, 
lucruri nebune și deșertăciune. 


Minuni ce-ai făcut, Doamne, vestite, 
fără număr sunt, Dumnezeule Sfinte! 


'% În situaţii dificile, pe care cu greu le-am suportat, mi-a dat prilejuri 
de rugăciune fierbinte. 


Nimeni nu-Ţi este întocmai cu gândul, 
să Te-ajungă și să-Ţi știe rândul, 


nici nu-Ţi este nimeni deopotrivă 
în firea Ta cea milostivă. 


Spus-am și-am grâit peste măsură, 
dar Tu jertfă nu dorești de-arsură'”, 


c-ai venit cu trup, de-ai oprit jertfirea 
din lume, dăruindu-ne mila. 


De demult Ţi-ai dat, Doamne, cuvântul, 
în lume că vii să ți vezi pământul. 


Și Sfintele Cărţi, ele scriu toate: 
a le tăgădui nu se poate. 


lar eu voia Ta, Doamne Sfinte, 
voi sluji cu gândul cel fierbinte, 


căci legea Ta în pântece-mi zace 
și-Ţi voi împlini porunca cu pace! 


Ți-am strigat dreptăţile toate, 
vestindu-le-n popoare și gloate. 


Și buzele mele-s neoprite, 
cum singur Iu știi, Doamne Sfinte. 


Adevărul Tău nu-l voi ascunde: 
inima mea strigă de se-aude 


cuvântul Tău cel de mântuire, 


19 Ardere de tot. 

ce-l voi spune, Doamne,-n omenire. 


Că nu Ţi-aș ascunde sfânta-Ţi milă, 
de s-ar întâmpla orice să vină. 


Și întreg adevărul Tău, degrabă, 
îl voi striga-n mulțime largă. 


Și mă rog Ţie, Doamne, cu sete, 
milă să-mi trimiţi, să mă îmbete! 


Că Ţi-e mila, Doamne, prea-bogată 
și Ţi-e sfânta-Ți mână-îndurată, 


care mă cuprinde-n bunătate, 
căci cuvântul Ţi-este cu dreptate. 


Multe răutăți mă îngrădiră 
cu fărădelegi ce mă pripiră. 


Să le privesc nu pot cu-adevărul, 
căci mai multe sunt și decât părul. 


lar cei dragi ai inimii mele 
mă lăsară în primejdii grele. 


Indură-Te, Doamne, de mă scoate 
din nevoi, din griji, din toate! 


Să cadă-n rușine și în grea ocară 
cei ce vor ca sufletu-mi să piară! 


Răceala să li se-ntoarcă-n spinare 
celor ce-mi vor răul spre pierzare! 

Când vor sta de-amarul meu să râdă, 
de năprasnă răul să-i cuprindă! 


lar pe cei Drepţi, care Te caută, 
dese bucurii să-i ajungă,-ntru laudă, 


să le vină-n tot ceasul vești bune 
și veselie, s-aibă ce spune 


de slava Ta și de mântuire, 
să cunoască cei ce-nțeleg bine! 


Căci eu sunt cu Tine fără lipsă, 
din bună-voirea Ia cea întinsă, 


căci ești ajutor fără zăbavă. 
Și să te văd, Doamne,-ntra Ta slavă! 

Psalmul 40 
Ferice de cel care de sărman se-ngrijește 
și pe cel lipsit îl miluiește. 


La cumplită zi, cu izbăvire 
Domnul îi va fi lui, cu iubire. 


Și-l va crește Domnul, dându-i viaţă, 
'n lume să aibă trai cu dulceaţă. 


Domnul nu-l va lăsa să prindă sfială, 
când pizmașii stau să dea năvală. 


Are de el grijă și când zace, 
Sculându-l din pat, dăruindu-i pace. 


Eu încă voi zice și mă voi ruga, 
Doamne, să mă iei pe mine-n seamă! 


Milă să-mi trimiți și sănătate 
în sufletul meu, fără păcate'*2! 


Căci pizmașii mei, ei se desfată 
așteptând ca în rău să mă vadă. 


Cu-ndrăznire încă-mi zic de față 
cuvânt de mustrare și greață: 


„Moartea de-ar veni să-l ia din lume, 
să-i piară și urma de nume!. 


'*2 Curăţindu-mă de păcate. 

In casă veneau să mă vadă, 
grăind dulce, dar cine să-i creadă! 


De fărădelege și-au făcut adunătură, 
de răutate fără de măsură. 


Sfaturi adunau, ieșind afară, 
ca să nu-i priceapă cei din ţară. 


Asupra mea grăiau vrăjmașii în șoapte, 
ca să mă ducă la rău, zi și noapte. 


Cu fărădelegi mă blestemară, 
cu cuvântul cel de-ocară: 


„Pe-acesta ce-și doarme somnul, 
de-acum să nu-l mai deștepte Domnul!'. 


Chiar și omul meu, cel cu bunăvoință, 
pe care m-am bizuit, pe-a lui credință, 


care pâinile mele mănâncă, 
vicleșug asupra-mi ridică. 


Ci Tu, Doamne, Dumnezeule Sfinte, 
de mine să ţi aduci aminte! 


Și cu a Ta milă mă deșteaptă, 
să le plătesc pentru a lor faptă! 


Din aceasta cunosc că m-ai voit cu bine, 
că pizmașul nu va râde de mine. 

Pentru blândețea mea mi-ai dat sprijinire, 
în suferința mea, la ceas de năvălire. 


Și-naintea Ta mi-ai dat tărie, 
ca să trăiesc cu Tine-n veșnicie. 


Lăudat să fii, Dumnezeule Sfinte, 
în toţi vecii, cei dinainte, 


și să zică toţi: Așa să fie, 
Domnul lăudat peste vecie! 


Psalmul 41 


În ce chip cerbul dorește fântâni 

când îl mână setea, de-l arde-n plămâni, 
sufletul meu, Doamne, așa Te dorește, 
cu sete aprinsă, ce mă veștejește. 


Sărmanul meu suflet de Tine-nsetează, 
de Domnul cel viu, cu inimă trează. 
Cândva de-aș ajunge să Te văd în faţă, 
să-mi astâmpăr setea în trai cu dulceaţă! 


De-aceasta mi-e jale cu inimă arsă 
și ochii mei lacrimi în tot ceasul varsă, 


când aud mustrare cu râs ce mă-ntreabă: 
„Unde-ţi este Domnul spre-ajutor degrabă?”. 


Când mi-aduc aminte de sfânta Ta față, 
mi se varsă-n suflet răceală de gheaţă, 
de dor ce m-ajunge de sfânta Ta Casă, 
de corturi întinse-n funii de mătase. 


O, de m-aș vedea trecând fără glod, 
cu cântări de rugă, cu arderi de tot, 
în zi de sărbătoare făcând voie bună, 
cu viersuire dulce la rugă-mpreună! 


Voie rea nu-ți face, suflete sărmane, 
nici nu te scârbi, suspinând cu jale, 

ci să ai nădejde spre Domnul curată, 
că-ți va-ntinde milă cu mână-ndurată! 


Pe tine, mâhnit suflet, grija te cuprinde, 
de ţi-e tristă fiinţa și faţa nu-ți râde, 

că-ți aduci aminte de ţara cea dulce, 
unde e Iordanul. Și-acolo te-ai duce, 


de-ai avea putere, și unde-i Ermonul, 

la muntele cel mic, unde șade Domnul. 

Și strigi cu putere, ca marea când geme, 
spre genune-adâncă-a Milei făr' de vreme. 


Valurile-nalte și spume de mare 
umblă peste tine de n-au așezare. 

A Sa milă Domnul ziua-ţi va trimite, 
iar tu noaptea te roagă la EI înainte! 


Și zi către Domnul: „Nu uita de mine, 


Căci altă nădejde eu nu am, fără numai pe Tine!. 


Și eu pentru-aceea duc viaţă cu jale, 
căci mie pizmașul mi-aduce vești rele 
și mă necăjește, ca să mă mâhnească, 
oasele să-mi frângă și să mă slăbească. 


Căci ei, toți vrăjmașii,-n față mi se strâmbă, 
ziua până-n seară, și-mi fac multă scârbă. 
„Unde-ţi este Domnul?!”, mă batjocoresc, 
în tot ceasul mă-ntreabă și în râs grăiesc. 


Voie rea nu-ţi face, suflete sărmane, 
nici nu te scârbi, suspinând cu jale, 

ci să ai nădejde spre Domnul curată, 
că-ți va-ntinde milă cu mână-ndurată! 

Psalmul 42 


Judecă-mă, Doamne, și de pâră mă izbăvește, 
de limbă vicleană, de om care rău gândește! 
Și mă scoate, Doamne, că Tu-mi ești putere, 
la loc de război, fără de scădere! 


Pentru ce mă lepezi, de petrec în jale, 
cu față mâhnită, cu veșminte rele, 

când vine pizmașul de mă tot îngână 
peste toată vremea și-mproașcă cu tină? 


Ci să-Ţi fie milă, să-mi trimiți lumină, 
dreptatea Ta să o văd senină! 

Să mă iei de mână și să-mi fii povață 

spre sfântul Tău munte, să-i grăiesc în față! 


Unde Ţi-ai întins cortul cel de slavă, 

să intru cu daruri fără de zăbavă, 

la sfântul jertfelnic, cu jertfe curate, 
să-mi faci bucurie, Doamne și-Împărate! 


Ca-n tinere zile să-i cânt în lăute, 
cântece de slavă de pe strune multe. 

Și să mă rog Ție, o, Dumnezeule Sfinte, 
că Tu porţi de grijă ca și mai-nainte! 


Voie rea nu-ți face, suflete sărmane, 
nici nu te scârbi, suspinând cu jale, 

ci să ai nădejde spre Domnul curată, 
că-ți va-ntinde milă cu mână-ndurată! 

Psalmul 43 


Doamne, auzit-am din părinţi poveste, 
ce-ai lucrat cu ei ne-a fost dat de veste: 
c-ai pierdut păgânii din sfânta Ta ţară, 
să nu mai jertfească idolilor iară. 


Și moșilor noștri le-ai dat să petreacă 
în sfânta Ta ţară, cuvântu-Ţi să-l facă. 


Că ei, moșii noștri, n-au mers cu săgeata, 
când și-au luat pământul, îngrozind cu spada 
și-mpungând dușmanii cu sulița-n mațe, 

să facă izbândă cu ale lor braţe. 


Ci Tu, Doamne Sfinte, cu braţele Tale 
le-ai făcut izbândă și le-ai deschis cale, 
și sfânta Ta dreaptă le făcea lumină, 
cu sfânta Ta față strălucind senină. 


Alt împărat n-aveau, Doamne, afară de Tine, 
Tu purtai războiul oștii, așa cum se cuvine. 


Cu Tine dădeau chiot și-mpungeau în coarne, 
nu puteau dușmanii să nu se răstoarne. 


Și ei, moșii noștri, nu se-ncredeau-ntr-arce, 
nici căutau s-aibă izbândă din lance, 

ci ei aveau tare spre Tine credință, 

iar Tu, Doamne, singur le dădeai biruință. 


13 


Că Tu singur i-ai scos de la greutate 
și le-ai dat din plin dar cu bunătate. 


lar pe vrăjmași i-ai scos afară din ţară, 
de i-ai dat să fie lumii de ocară. 


Pentru-aceea, Doamne, slava Ți s-aude, 
și sfântul Tău nume întru noi răspunde. 


Acum, însă, de ce ne urnești departe, 

ne lași la sminteală'% și nu ne ţii parte, 
și-n oștile noastre nu vii să-ntinzi cortul, 
ci lași pe vrășmași să ne ia cu totul, 

cât le prisosește, de nu ne mănâncă, 

ne mână ca turma-n latură-adâncă? 


Pe oamenii tăi, Doamne, i-ai dat spre vânzare, 


și-n schimbarea noastră n-ai pus vreun preț mare. 


La sfânta Ta Casă ai ceată puţină, 
în straja ce se schimbă mereu pe săptămână. 


Pusu-ne-ai de suntem în vecini ocară, 
limbilor de-aproape, ce-s-mprejur de ţară. 


Când vor ca să mustre, pe noi ne pun pildă 
și clatină capul, de-a noastră osândă. 


Ni-i obrazul negru de-atâta ocară 
ce ne bate-n față din zi până-n seară. 


Plângerea ne-ajunge când le vine toană 
dușmanilor noștri, de ne iau la goană. 


'% La vreme de ispită, cu prilej de sminteală. 

Cu-acestea cu toate, ce ne vin în spate, 
nu Ți-am uitat, Doamne, a Ta bunătate 
și legea ce ne-ai dat-o nu e pe tocmeală, 
ci-o păzim întreagă, fără de-ndoială. 


Cu toate că ne este și cărarea-nchisă, 
către Tine, Doamne, ni-i inima-ntinsă. 


Și chiar de suntem daţi răului în parte!%4, 

de ne împresoară cu umbră de moarte, 

nu ne-am lăsat, Doamne, de sfântul Tău nume, 
nici n-am întins mâna cătr-alt domn din lume. 


De-acestea, de toate, vei face cercetare, 
căci inima noastră-o știi fără-ntrebare, 

căci noi, Doamne Sfinte, suntem ziua toată 
uciși pentru Line și cu viața moartă. 


Pe slugile Tale le-njunghie-n oștire 
vrăjmașii Tăi, Doamne, ca pe oi de jertfire. 


Ci Te scoală, Doamne, de-Ţi oprește somnul, 
scoală să Te vadă în față tot omul! 


De ce, Doamne Sfinte, Ţi-ascunzi sfânta față 
de noi, ticăloșii, cu atâta greață, 

încât sufletul nostru în praf se smerește, 

și pântecele nostru-n pământ se lipește? 


Ci Te scoală, Doamne, și vin” de ne-ajută, 
cu sfântul Tău nume, cu mila cea multă! 


"9 Suntem lăsaţi să suferim cele rele. 

Psalmul 44 


Inima mea scoate cuvântul cel dulce 
și către-mpăratul lucrul îmi voi duce. 


Limba îmi voi face condei de scrisoare, 

al scriitorului grabnic, cum nu-i pe sub soare, 
ca să scriu de neasemuirea Ta în frumuseţe, 
ce-ntrece toți junii, falnici în tinereţe. 


Din buzele 'Tale este dulce graiul, 

Ţie Ţi-a urat Domnul să-Ţi fie lung traiul! 
Și ca un puternic armele-Ţi încinge, 
calcă-l pe vrăjmaș și oastea-i înfrânge! 


Cât ești de minunat, scoală și grăbește, 
întinde-a Ta putere și împărățește, 

pentru adevăr și pentru blândeţe, 

căci păzești dreptatea, n-alegi după feței! 


Mâna Ta cea sfântă, fără de greșeală, 

Te va purta-n război, ales, fără de sminteală. 
Săgeţile Tale sunt bine călite, 

căci zac dinainte-Ţi trupuri doborâte. 


Împăratul nostru, cu lancea în mână, 
ucide pe vrăjmaș, îl junghie-n inimă. 
Scaunul Tău, Doamne, este pe vecie, 
toiagul Ţi-este drept, cel de-mpărăţie! 


Ție, dar, dreptatea Îţi este iubită, 
iar fărădelegea Îți este urâtă. 


'% Nu judeci după fețele oamenilor, în funcție de demnitatea lor 
socială, așa cum fac oamenii. 


Pentru-aceea, Doamne, Domnul Tău Te unse 
c-untdelemn de pace și-mpărat Te puse. 


Părtașilor Tăi le vei face bucurie, 

când le vei arăta cu multă tărie, 

din casa cea scumpă, cu fildeș lucrată, 

cu veșminte de scorțișoară și smirnă turnată. 


Dinspre ele vin miros și dulceaţă, 
fiindcă ești rumen și vesel la față. 

Își vor da-mpăraţii fiicele lor desfătate, 
și cu ele-Ți vor da și dar, cât și bunătate. 


Împărăteasa-Ţi grăiește de-a dreapta în vorbă, 
în veșmânt de aur, în scumpă podoabă. 
Ascultă-mă, fiică, și degrab uită-ți ruda, 

casa și moșia, că nu-n zadar ţi-e truda! 


Te va-ndrăgi Împăratul pentru-a ta frumuseţe 
căci ţi-e Domn, și Lui te-nchină cu blândeţe! 
Ca tine nu e-n lume fiică, în Tir vor să te vadă, 
vor veni cu daruri, înaintea-ți să cadă! 


Ești rumenă la față și plină de cuviință, 

ţie ți se-nchină craii cu credință. 

Cine va intra-năuntru, nu va putea să tacă: 
ești a Împăratului fiică, cine să te-ntreacă, 


cu atâta slavă, ce ești înfrumusețată, 

în beteală de aur, cu fir îmbrăcată? 
Aurul luminează, ciucurii arată cuviință, 
piatra, mărgăritarul lucesc cu credinţă. 


Veni-vor pe urma-ți la-mpăratul fecioare, 
veni-vor cu daruri, cu bucurie mare. 

Și le vor aduce să-ţi fie la nuntă, 
să-ți fie veselia cu ele mai multă. 


Și pe apropiatele tale le vei aduce-n casă, 
ce-au petrecut cu tine, să le pui la masă. 
Îţi vei uita părinţii, petrecând în slavă, 
căci îţi vei vedea fiii fără de zăbavă. 


Peste tot pământul stăpânitori îi vei pune 
și sfântul tău nume peste tot îl vor spune. 
Peste toate neamurile să fie vestită 

și întru toţi vecii cinstea ta cea sfântă!*! 


017. Navayia n Naupaxăpioros (36 X 63). 1606 aiivas. 
Our Lady Pammakaristos (36 X 63). 16th century. 


Copyright: The Holy Monastery of Aghiou Pavlou 


0% Sfânta Icoana a Preasfintei Născătoarei de Dumnezeu cea Întru-tot- 
fericită am preluat-o de aici: 

https://i.pinimg.com/564x/cf/5d/ae/cfsdaezo327d6f9477f66af3086a1 
893.jpg. 


Psalmul 45 


Dumnezeu ne este scut și sprijinire, 
ajutor în scârbe ce vin cu grăbire. 
Pentru aceea nu ne mai cuprinde frica, 
nici în lume n-avem grijă de nimica, 


chiar de-am vedea pământul izbit de vânt iute, 
care munții-n mare poate să-i strămute, 
marea valuri-nalte urlând să ridice 

și să le izbească de munți, să-i despice. 


Cu-alergarea apei, Domnul veselește 
sfânta Sa cetate și-ntreagă o ferește. 


Și-a pregătit Domnul în ea casă ce străluminează 


și din ea nu se depărtează. 


La vreme de grijă, sfânta Lui cetate 

n-o va strica nimeni, în nicio parte, 

căci din zori de ziuă Domnul o-ntărește, 
sfânta Sa cetate, și-ntreagă o ferește. 


Toată-mpărăţia de păgânătate 

ridică războaie-ntr-a lor răutate, 

căci Domnul din casă răspuns va trimite 
și se vor înmuia limbile-mpietrite. 


Că-n ceasul în care Dumnezeu trimite cuvântul 
tremură păgânii și cu tot pământul. 

Domnul lui lacov, la ceas de năvălire, 

ne este nouă zid, cu a Sa sprijinire. 


În oștile noastre, Domnul este-n frunte: 

Il văd toţi păgânii făcând război iute. 
Cine-a prins de veste, să vină să vadă 
pe-mpăratul nostru la război cum pradă. 


Dar Domnul oprește numai cu cuvântul 
oști ce se ridică de pe tot pământul. 
Arcurile sfărâmă, săbiile frânge, 

sulițe și scuturi cu focul le-ncinge. 


„Părăsiți războiul”, Dumnezeu vă spune, 

„și să Mă cunoașteţi, când vă chem pe nume! 
Că Dumnezeu altul nu-i afar' de Mine, 

și Mă voi înălța peste neamurile păgâne, 

de Mă vor cunoaște, cu tot Răsăritul, 
popoarele toate de pe-ntreg pământul”. 


În lucrurile noastre,-n toate este Domnul, 
cu oști necuprinse, să știe tot omul, 

că ne este-aproape într-a Sa sprijinire 
Domnul lui lacov, la ceas de năvălire. 


Psalmul 46 


Neamurile să salte 
cu cântece-nalte, 

să strige-n tărie 

glas de bucurie! 
Lăudând pe Domnul, 
să cânte tot omul! 


Domnul este tare, 
este-mpărat mare 
peste tot pământul 
și-Și ține cuvântul. 


Supusu-ne-au gloate 
și neamurile toate, 

de ni-s sub picioare 
neamuri de sub soare. 


Alesu-Și-a Sieși, 
parte de moșie, 
țara cea dorită, 
ce-i făgăduită 

lui lacov, iubitul, 
ce-l ţine cuvântul, 


mila să-Și arate, 

cea de bunătate, 

spre noi, ticăloșii, 
precum zic strămoșii. 


Pe vârfuri de munte 
se-aud glasuri multe 
de buciume mari 

cu-nalte strigări: 
că S-a suit Domnul 
să-L vadă tot omul. 


Cântați în lăute, 

în zicături multe, 
cântați pe-mpăratul, 
că nu-i ca EI altul 

să domnească-n lume 
cu sfântul Său nume! 
Cântaţi să se-nţeleagă 
peste lumea largă! 


Că Dumnezeu poate 

pe neamuri, peste toate, 
de le îmblânzește 

ȘI împărăâțește! 


Tronu-l luminează 
unde vrea să șadă 
Domnul de-a dreapta 
să împartă plata, 

la boieri, la gloate, 

în neamurile toate. 


Și pe cel care se-nalță 
din fire semeață, 

îl va vedea tot omul 
că-l va certa Domnul. 


122 


123 


Psalmul 47 


Domnul este mare, 
lăudat și tare. 

Mai într-adins este 
lăudat cu veste, 
de-a Lui bunătate, 
în sfânta cetate 
din sfântul munte, 
neclintită-n frunte. 


Cetate frumoasă!" 
de piatră vârtoasă, 
bine-ntemeiată, 
de Domnul gătată 
în țara-l vestită: 
câtu-i de tocmită! 


În muntele Sionul, 
ce Și-a ales Domnul 
dinspre miazănoapte, 
strălucește cât poate, 
pe coaste de munte 
cu ulițe multe, 
cetatea cea mare 

a Craiului celui tare, 
cu curți desfătate, 

cu steaguri înalte. 
Straja nu-i lipsește: 


197 Desenul este făcut de Elena Murariu și l-am preluat de aici: 

https://s3.us-east-2.wasabisys.com/media-oaj/wp- 
content/uploads/2017/12/02112145/elena-murariu-mountain-drawing.jpg. 
Din articolul: https://orthodoxartsjournal.org/drawings-elena-murariu/. 


Domnul o-ntărește. 
Craii și-mpărații 

ce fac sfat cu alții 
să strice cetatea, 
să-i ia-ntâietatea, 
când ei se adună, 
Domnul îi detună 
și-i cuprinde frică, 
de nu pot nimică: 
doar stau de se miră 
cum se înglodiră. 


Domnul-i bagă-n spaimă, 


de abia îngaimă, 
ca mama când naște, 


când durerea-o paște; 


ca vasele pe mare 
când le ia vânt tare 
lovindu-le-n stâncă 
încât le zdrumică. 


Auzit-am, veche, 

în auz de ureche, 
poveste trecută: 
adeverire multă 

că Dumnezeu toate, 
câte vrea, le poate. 


Cu lănci de departe 
pe vrăjmași îi bate 
și cetatea sfântă 
stă tot neclintită. 


N-are asaltare 
din nicio zare, 

că o-ntemeiază, 
Domnu-o luminează 
și-ntinde deopotrivă 
mâna-l milostivă, 
încât are tot omul 
milă de la Domnul. 


Și sfântul Lui nume 
trece peste lume, 
sfânta Lui dreaptă 
dă plată întreagă. 


Muntele Sionul 
s-aibă de la Domnul 
bucurie plină 

în inimă senină, 

că judecată-i face. 


Și-n zile de pace 

să iasă-mpreună 

toți cu voie bună, 
împrejur de cetate 
ce-i cu ziduri-nalte, 
fiica evreiască 

turnuri să-și privească. 


Și-n alt colț de lume 
de sfântul Tău nume 
toți să povestească, 
să Te proslăvească! 


Să Te știe tot omul 
că Tu ne ești Domnul 
ȘI câţi se vor naște, 
de Tine se vor paște! 


Psalmul 48 


Ascultaţi acestea toate 
popoare, neamuri și gloate, 
să-mi înțeleagă cuvântul 
omul de pe tot pământul! 


Bogătașii împreună 

cu săracii când se-adună, 

să vă spun de-nţelepciune 
cu-nțeles de sfaturi bune! 


Și auzul să vă-ntindeți, 
pildele să le deprindeţi! 
S-ascultaţi fără de ceartă, 
să-nțelegeţi Cine iartă! 


Să te temi de zi cumplită, 
să nu te smintești în pripă! 


Cel ce ai bogăţie, 

să nu stai în semeție! 

Nici să ai nădejdea-n frate 
sau în om, la greutate!%! 


Și ce, în schimb, va da omul, 
să se schimbe de la Domnul, 
ca preț de răscumpărare, 
sufletul său din pierzare? 


Îi va fi truda ne-ncetată, 
căci la lad nu va fi plată“. 


'% Să nu-ţi pui nădejdea în oameni, ci numai în Dumnezeu! 
'%9 Nu poţi să plătești cu nimic ca să ieși din lad. 

Acolo nu va vedea moarte, 
să creadă că îl va scoate". 


Că maestrul!" încă moare, 
ca tot omul de sub soare. 
Nebunul cu zvăpăiatul 

vor pieri pentru tot veacul. 


Și-averea de la ei rămâne, 
de o iau neamuri străine. 
Abia erau scoși din case 
și numele li se uitase. 


Li s-a uitat și mormântul, 
cât i-a-mpresurat pământul, 
celor ce nu fac pe lume 

ca din virtuţi s-aibă nume. 


Ce folos este de cinste 
omului fără de minte? 
Că-și dă firea omenească 
pe fire dobitocească'?, 

de merge fără sfială 

pe calea cea de sminteală! 


Nu cunoaște că-l va duce 
dezmierdarea lui cea dulce 
de va da ca oaia-n râpă 

și moartea-l va sorbi-n pripă. 


"o Suferința ladului nu are moarte. 

" Înțeleptul. 

"> Era o veche credinţă, a strămoșilor noștri, întemeiată pe Scriptură, 
că omul fără carte, fără învăţătură (care nu dorește să studieze, să se educe), 
se aseamănă cu dobitoacele, cu animalele. 

lar ei, Drepţii, stând în rază, 
vor privi cu minte trează 

pe cel păcătos și pe cel zvăpăiat, 
cum se duc să petreacă în lad, 
de slava Domnului depărtați, 
de toată cinstea-nstrăinați. 


Ci mă rog, Dumnezeule Sfinte, 
să iei sufletului meu aminte, 

și să mă cuprinzi'“3 cu milă, 

să nu-mi facă răul silă! 


Și tu, omule sărmane, 

să nu dai în gânduri rele, 
când vezi pe păgân că crește 
și casa lui se lățește! 


Că dacă moare, el piere, 
cu slava lui și cu avere. 
Căci cu el nimic nu duce 
din averea lui cea dulce. 


Că-n această lume,-n viaţă, 
sufletul lui e-n dulceaţă 

și pe cel care îl laudă, 

i-e drag pe-acela să-l vadă. 


De cel ce-i zice de dreptate, 
de-acela el fuge departe, 
că-i deprins pe calea largă 
și către pieire aleargă. 

Se retrage pe moșie, 
la-ntuneric de vecie. 


"3 Să stai împrejurul meu, să mă păzești. 


129 


Ce folos este de cinste 
omului fără de minte? 
Că-și dă firea omenească 
pe fire dobitocească! 


Psalmul 49 


Domnul domnilor grăiește, 
toată lumea se smerește! 

Și pe toţi Dumnezeu îi strigă, 
de sub soare, să se strângă! 
Și va aduna pământul 

să-l audă toți cuvântul! 


Din Sion Te vei ivi, 

Cuvioase, Dumnezeule Sfinte! 
Și vei veni cu furtună, 

cu vifor, cu nor ce tună. 
Dinainte-Ţi foc se va încinge 
și greșiții"'4 toți vor plânge. 


Vei chema cerul cu Tine, 
Sfinţii toţi, cum se cuvine, 

de vei judeca pământul, 
precum Ţi-ai dat Tu cuvântul. 


lar cei Drepţi se vor alege" 
dintre cei fărădelege. 

La porunca Ta cea dulce 

pe toți Sfinţii-Ţi vor aduce 

ce i-au ținut legământul, 
de-au dat lege-n tot pământul. 


Atunci cerurile toate 
vor răsuna peste gloate, 
de judecata ce vei face 
în dreptate și cu pace. 


"4 Cei care au greșit înaintea lui Dumnezeu. 


"5 Se vor despărți. 

Așa ne grăiește Domnul 
și să-L auzim tot omul, 
să-L ascultăm făra cârti 
către Israil când a grăi, 
de ne spune mărturie, 
sub jurământ, cu tărie: 


„Nu Ţi-e altul afar' de Mine 
Dumnezeu! Caută bine 
că-ntru nimic nu-ți aduc vină 
pentru jertfa de făină'“6, 

nici nu te înfrunt deloc 
pentru arderea de tot! 


Jertfele le văd că-s grase 
dinainte-Mi când sunt arse. 
Nu am să îţi iau din casă 
vițel și nici vacă grasă, 

nici ţapul hrănit din turmă, 
nici dintâi, nici de pe urmă. 


Fiara codrilor cea multă, 
toată de Mine ascultă. 

Am animale cornute 

și de zimbri-am cirezi multe, 
păsări încă am în cârduri, 
care-și au hrana pe câmpuri. 


"6 În Ps. 49 nu apare ideea de a aduce prinos de făină. Dar ea apare, 
într-un context semantic identic, la Sfântul Isaias: 

„Ce Îmi [este] Mie mulţimea jertfelor voastre?”, zice Domnul. „|...] lar 
sânge de tauri și de ţapi nu voiesc, nici dacă aveți să veniţi să vă arătați Mie. 
[...] Nu vă veţi adăuga, [nici] dacă aveţi să aduceţi făină de grâu” (1, u-13). 

Cf. https://www.teologiepentruazi.ro/2019/09/15/isaias-cap-1-cf-lxx/, 
traducerea Pr. Dr. Dorin Octavian Picioruș. 

Acest lucru dovedește că Sfântul Dosoftei cunoștea foarte bine Sfânta 
Scriptură. 

Am și ţarine destule, 

de-Mi sunt slugile sătule, 
și, de Mi-ar trebui pâine, 
n-0i veni să cer la tine, 

căci Mi-este lumea în mână 
cu toate cu câte-i plină. 


Nu îți cer carne de vacă, 

nici de vițel, să Îmi placă. 
Sânge de ţap nu-mi aduce, 
căci tu știi ce jertfă-Mi place: 
jertfește Domnului laudă, 

ca din cer să te audă! 


Când ai griji, tu dă-Mi de știre, 
și voi veni cu izbăvire, 

ca să Mă slăvești ne-ncetat, 

în toată vremea-ncredinţat”. 


Păcătosului îi grăiește 
Dumnezeu și-l dojenește: 


„Ce Îmi spui tu de dreptate, 
când de ea tu stai departe? 
De-ale Mele graiuri sfinte, 
nu ai grijă, nici aminte! 
Spui altora să simtă rană"7, 
iar tu stai fără dojană! 


Legea Mea o spui cu gura, 
dar urăști învățătura! 

De cuvântul Meu ţi-e greță 
și ţii răutatea-n față! 

Ești cu hoţii-n tovărășie, 


"7 Rana/ durerea conștiinței. 


cu curvarii în frăție! 
Limba-ţi este mincinoasă 
și gura lăudăroasă!”. 


Șezând, grăiești rău de frate, 
ca să-i meargă rău în toate, 
de cel născut dintr-o maică: 
și Dumnezeu cum să tacă? 


Îți pare, în mintea-ţi nebună, 
că Dumnezeu ţi-e cu voie bună. 
Nu știi că El te va-nfrunta 
pentru păcate, cândva, 

și ți le va pune-n față 

așa cum le-ai făcut în viață? 


Pentru-aceea, să-nțeleagă 

toți cei cu inima-ntreagă 

și pe Domnul să nu-L uite! 

Căci va cădea-n mâini cumplite 
nebunul“: nu va fi cine-l scoate, 
ca să-l ridice din moarte". 


Faceţi jertfă lăudată, 
s-aveţi de la Domnul plată 
și calea să vă arate, 

să scăpați de greutate?! 


"3 Cel care va uita de Dumnezeu. 


"9 Din moartea ce veșnică și din chinul ladului. 
"2 De greutatea păcatului și a necazurilor. 

Psalmul 5o 


Fie-Ţi milă, Doamne, de mă iartă, 
cu milostivirea Ta cea bogată, 

și, pentru a Ta ieftinătate2, 

să mă curățești de răutate! 


Și mai vârtos de păcat mă spală 

și mă limpezește de greșeală! 

Căci eu îmi știu a mea fărădelege 

și păcatul meu, care înaintea mea merge. 


Ţie Ți-am greșit, Doamne Sfinte, 

când am nelegiuit mai-nainte. 
Cuvintele Tale 'Te îndreaptă 

la Judecată să-nvingi, când vei da plată. 


lată,-s zămislit în strâmbătate, 
alăptat de maică-mea-n păcate! 

Ci Tu, Doamne, Tu iubești dreptatea 
și-Ţi arăţi spre mine bunătatea. 


Și prin taine ce nu se pot spune 

mi-ai arătat a Ta-nţelepciune. 

Cu isopul Tău mă spală și mă înnoiește 
și mă scaldă de mă curățește! 


Să fiu spălat și alb cum e omătul, 
să mă bucur și eu cu tot Dreptul 
de vestiri bune și preacuvioase, 
și să-mi bucuri sărmanele oase! 


' Dumnezeu ne cere un preţ ieftin, de pocăință, pentru păcate, în 
comparație cu gravitatea faptelor noastre. 

Doamne, nu-Ţi întoarce sfânta-Ţi față, 
pentru greșelile ce-am făcut, cu greață! 
Și câte-am lucrat fără-de-lege, 

cu milostivirea Ta le șterge! 


Inimă curată Tu-mi rezidește 

și duh drept în pântece-mi înnoiește! 
Nu mă lepăda de la sfânta-Ţi față 

și Duhul Tău cel Sfânt ce mă-nvaţă 


să nu-L depărtezi de la mine, 

ci să-mi dai bucurie cu bine! 

Și sfânta Ta, Doamne, mântuire 
să-mi dai, și Duh de călăuzire! 


Ca să-nvăţ pe cei fărădelege 
către căile Tale s-alerge, 

să se-ntoarcă de la răutate 
spre a Ta sfântă bunătate. 


Și mă scoate, Doamne, de la sânge, 
cu mântuirea Ta, de mă strânge! 

Și cu adevărul Tău împreună 

limba mea să-și facă voie bună! 


Și buzele mele, Doamne Sfinte, 

să-mi deschizi, și gura-mi să Te cânte, 
să vestească fără sfială 

în tot locul de sfânta Ta fală. 


Că de-ai pofiti jertfă, i-aș aduce, 
dar jertfa cea arsă nu Ţi-e dulce. 
Lui Dumnezeu jertfa ce-l place 

e cea care cu sufletul frânt se face. 


2 De la păcatul uciderii. 

Inima cea zdrobită și înfrântă 
lui Dumnezeu nu-l va fi urâtă. 
Și cu a Ta, Doamne, bună vrere, 
Sionului să-i faci mângâiere! 


S-aibă din toate părțile pace 

până ziduri-nalte se vor face 
împrejur de-a lerusalimului cetate, 
ca să lumineze har și dreptate. 


Atunci jertfe drepte Îţi vom face, 
colaci și prinoase, cum Îţi place, 
vin și pâine, ulei și colivă dulce. 
Și viţei'% pe altare-Ţi vom aduce. 


"5 Adică Jertfa euharistică, fără de sânge, pentru că Hristos este Viţelul 
cel gras care a fost înjunghiat pentru noi. 

Psalmul 51 


Dreptul va fi cruțat ca un măslin, 
iar păcătosul se va tăia ca un spin?+. 


Ce te lauzi, cela ce ești tare, 

cu mânia ce-o pufnești în zare, 

de faci toată ziua răutate 

și cu limba-ţi scornești nedreptate 
ca dintr-un brici ascuţit pe cute'5? 


Faci vicleșug și-nșelăciuni multe, 
toată strâmbătatea ţi-este dragă 
și cuvântul drept îți e de șagă. 
lubești a-mpresura cu cuvântul 

și cu limba, să-nșeli tot pământul. 


Dar Dumnezeu te va strica cu totul 
și te va rupe de unde ţi-e locul. 

Căci te va săpa de la rădăcină 

de nu ţi se va mai ști de tulpină, 

nici nu te vei mai vedea-n ţară dulce, 
căci la viața veșnică nu te vor duce, 
ci vei fi străin de sfânta țară, 

de vei fi privit cu ocară. 


Și cu frică, râzând'*6, îți vor zice cuvinte: 


14 Distih care nu face parte din psalm, ci a fost adăugat de Sfântul 
Dosoftei. 

5 Cute (sg), cute (pl) = piatră de gresie folosită pentru ascuţit unelte 
tăioase. 

5 Drepţii vor zice astfel, cei ce au frică de Dumnezeu, dar râd de 
nădejdea vană a omului păcătos, care se încrede în puterile lui. 

„lată, omule, c-ai stat fără minte 

și n-ai cerut de la Dumnezeu putere, 
ci te-ai semețit întru avere 
rezemându-te-n deșertăciune 

și lipsindu-te de-nțelepciune”. 


Iar eu Îţi grăiesc înainte 

ca un măslin rodit, Doamne Sfinte, 
căci nu lipsesc din sfânta Ta casă 

cu făgăduinţă și cu jertfă grasă, 
nădăjduind, Doamne,-ntr-a Ta milă, 
întru veci să-mi fii tărie și slavă lină! 


Și-Ţi mulțumesc că mi-ai dat răbdare 
întru numele Tău cu-așteptare! 

Și de mine Sfinţii își vor face 

bucurie în viață cu pace. 

Psalmul 52 


În inimă-și zice cel fără de minte, 

precum îi place, deșarte cuvinte. 

Zice că nu este Dumnezeu să vadă 

și să ia aminte cine ce lucrează. 

Că toți se spurcară, unde-i vezi ţi-e greață: 
nu vei cuteza să-i privești în față. 


Și atunci ce-ţi pare când va veni Domnul 
din cer, să ia seama ce lucrează omul, 
când nu va fi nimeni să poată-nţelege, 
când s-or înmulți cei fără de lege, 

când de la Domnul toţi se vor abate, 
când vor fi netrebnici, neavând bunătate? 


Căci nu-i până-ntr-unul cine să-nţeleagă 
din cei ce fac rele cu inimă largă, 

mâncând pe creștini ca pe niște pâine, 

ca să-i nimicească și astăzi, și mâine. 
Fiindcă nici de Domnul nu-și aduc aminte, 
pân-are să le vină o spaimă fierbinte. 

Când au să se vadă petrecând cu pace, 

le va veni veste precum nu le place. 


Fugind și de umbră, ca să mai trăiască, 

îi va lovi Domnul ca să-i risipească. 

Cu multă urgie oasele le-o frânge, 

vor fi de ocară și nu s-or mai strânge, 

căci vor cădea-n câmpuri goale și mâncate, 
de viermi, de păsări, de jivine spurcate. 
Vor fi de mustrare și de grea ocară, 

căci vor fi de Domnul defăimați în ţară. 

Dă, Dumnezeule Sfinte, din Sion să vină 
în Creștinătate a 'Ta-mpărăţie lină, 

și-Ţi întoarce prada care Ţi-e robită, 

să vină cu pace în ţara cea dorită! 

Să vadă lacov, să se veselească, 

cu Creștinătatea să Te proslăvească! 


Psalmul 53 


Doamne, mă izbăvește 
cu sfântul Tău nume, 
fă-mi judecată-n lume 
și-ntreg mă ferește! 


Cu a Ia putere, 

grijă când am multă, 

Tu, Doamne, mi-ascultă, 
ruga din tăcere! 


Căci se ridicară 
asupra-mi păgânii 
ȘI cu toți străinii, 
de mă-mpresurară. 


Și nu-Ţi știu de frică, 
când sfântul Tău nume, 
ce-i vestit în lume, 
'l-iau într-o nimică. 


Ci mie mi-e fală 
Domnul, sufletește, 
de sunt și trupește 
întreg, fără sminteală. 


Celor ce-mi fac supărare 
le va veni răul 

din tot adevărul 

și le va cădea-n spinare. 


Vestire peste lume, 

Doamne, Iţi voi face, 
cu jertfe de pace, 
sfântului Tău nume! 


Căci mă voi veseli 
când lu mă vei scoate 
din scârbele toate, 

să n-aibă ce pricini 


vrăjmașii, să-mi caute. 


Și-ntr-a lor cădere, 
stând eu fără scădere, 
să-i văd de departe. 

Psalmul 54 


Ascultă-mi ruga, Dumnezeule Sfinte, 
și nu mă ocoli, ci-mi ia aminte! 

Căci mă-ntristez pentru grea ură, 

de sunt cu spaimă-n cugetătură!?. 


la-mi și grija, pentru strigare, 
ce-mi fac pizmașii cu supărare, 
cu păcătoșii ce se invitară 

ca să mă ponegrească în țară, 


ȘI cu urgie se întărâtă, 

cât mi-e de ei inima strâmtă, 

de mă aduc către grea boală, 

spre frica morții ce mă-mpresură. 


Groaza, cutremurul mă-ntunecară, 
firea-mi nu poate-ndura de teamă. 


Zis-am în mine: „De-ar fi cu putință, 
de-aș avea aripi de porumbiță, 

aș zbura lesne, m-aș depărta-n pripă 
la păduri dese, unde nu-i frică, 
Dumnezeule Sfinte, și Te-aș aștepta, 
la loc fără grijă, să văd mântuirea Ta!'. 


Ineacă-le, Doamne, și-mparte-le limba, 
să se scurteze din oraș scârba, 


27 În cugetarea mea, în mintea mea. Cuvânt inventat de Sfântul 
Dosoftei: l-am păstrat pentru că, prin lungimea lui, pune accentul pe starea 
de spirit evocată. 

25 Pentru strigarea rugăciunii, pentru rugăciunea pe care o fac stri- 
gând către Tine. 

să nu mai umble să nimicească 
pe sub umbrare, să dobândească, 
întinzând laţuri la drum, cu nadă, 
fiindcă înșală și scornesc sfadă. 


Căci de pizmașul nu mi-ar fi jale 
chiar de m-ar ocări cu ocări grele, 
c-aș fugi de patima fără măsură 

a omului năprasnic, care-i plin de ură. 


Dar mi-e jale și mai grea trudă 

când mă pizmuiește cel ce mi-e rudă, 
cel care-mi știe voia și gândul, 

care stă cu mine la masă de-a rândul 
și-n sărbătoare mergem împreună, 

la Casa sfântă,-n tovărășie bună. 


Pe unii ca aceștia, de-ar veni moartea, 
să le sfârșească odată soarta, 

de vii, cu totul, ladul să-i soarbă 

să nu mai aibă cu lumea treabă, 

și casele lor pustii să stea: 

răul făcut în lume să-l vadă pururea! 


Eu către Domnul strig, când am teamă: 
Domnul m-ascultă, că-l sunt pe seamă!%. 
Seara și la amiază și de dimineaţă 
grăiesc cu Domnul fără de greață, 

căci mă aude și din necaz mă va scoate 

și voi fi-n pace-n tumult de gloate. 


29 Sfântul Dosoftei a interpretat versetul ca o profeție despre Hristos 
(face adesea aceasta, în conformitate cu comentariile patristice). Sau poate 
fi vorba și despre omul care trăiește în sfințenie și în ascultare de Dum- 
nezeu. 


Căci ei vin mulți, cu grea dojană 
se-ndeamnă să mă ia la goană. 

Să-i audă Domnul și să-i smerească, 
Cel ce-i veșnic să le plătească! 


lar ei să n-aibă cu ce să-L îndure, 
ca să scape de moarte, să se bucure! 
Căci nu au avut de Domnul teamă 
și EI îi va pedepsi fără seamă! 


Domnul Își va-ntinde mâna să-i piardă, 
căci nu au vrut Cuvântu-l să-L creadă, 
ci s-au spurcat cu jurământul 

și nu și-au ținut cuvântul. 

S-au depărtat de El cu greață, 

ca să nu-l privească sfânta faţă. 


Inima-ntr-înșii spre rele n-adoarme, 
grăiesc din gură cuvinte moale, 
de-ți par ca untul de unsuroase, 

dar sunt ca lancea de tăioase. 


lar tu, omule, nu vei fi cu lipsă, 

de vei fi spre Domnul cu mintea-ntinsă, 
că-ți va da hrană și te va-ngriji 

și-n veci de ceartă te va feri. 


lar pizmașii vor cădea-n genune, 
urniți de Domnul în putreziciune. 
Vărsătorii de sânge nu-și vor petrece 
zilele vieţii, ci degrab' se vor trece. 


lar eu, Doamne, Te am nădejde 
și stâncă tare, fără primejdie! 

Psalmul 55 


Pentru-a Ta milostivire, mă rog, Doamne Sfinte, 
milă să-Ți fie de mine, să îmi iei aminte 

și să nu lași toată ziua pe omul ce-mi aduce jale 

să mă bată, să scrâșnească, să mi se suie-n spinare! 


Mulţi sunt strânși asupra mea ca să m-arunce-n râpă 
și de la-nălțime se luptă, să mă surpe-n pripă. 

Ci Tu, Doamne, mi-ești nădejdea, și ziua n-am teamă, 
despre Dumnezeu mi-e vorba și-ntru El m-oi lăuda! 


Spre Dumnezeu mi-e nădejdea și nu mă ia frica, 

de răul ce mi l-ar face omul nu gândesc nimica. 

Mă ironizează toată ziua și stau de mă-ngână, 

căci gândul le e să-mi facă rău și vin de mă-nstrună. 


Se pun la pândă, întind laţuri și stau să mă piardă, 
abia așteaptă ca bietu-mi suflet încurcat să-l vadă. 
Ci Tu, Doamne,-ntru nimic nu-i vei lăsa s-alerge, 
cu urgie îi vei împroșca pe cei fărădelege. 


lar eu, Dumnezeule Sfinte, viaţa mea-Ți voi spune, 
căci mi-ai șters lacrima feței și mi-ai dat vești bune! 
Și de-a Ta făgăduință mie-mi pare bine, 

să se-ntoarcă toți pizmașii, să fugă de mine! 


Și-n ce zi Te voi chema, voi pricepe-ndată 
că Tu mi-ești, Dumnezeule Sfinte, cu milă bogată! 
Cu Dumnezeu mă voi făli-n cuvântarea ce voi zice, 
cu Domnul mă voi lăuda în cuvânt ferice! 


Spre Dumnezeu mi-e nădejdea și nu mă cuprinde frica, 

de s-ar porni toată lumea, nu m-atinge nimica! 
Pentru-aceea, Doamne, Ți-am făgăduit cu mulțumire 
că Te voi lăuda-n tot ceasul, fără de tăgăduire, 


căci mi-ai scos sărmanul suflet din moarte cu durere 

și mi-ai șters ochii de lacrimi, iertându-mi greșelile, 

și din alunecare m-ai scos, să merg ne-mpiedicat în față, 
slujindu-Ți precum se cuvine, întru lumină de viaţă. 


Psalmul 56 


Fie-Ţi milă, Doamne Sfinte, fie-Ţi milă, 

că spre Tine mi-e nădejdea, când mi-e silă! 
Și sărmanul meu suflet pe Tine Te cată, 
să-l acoperi cu aripa Ta cea lată, 

până va trece toiul!30 

și se va-ntoarce puhoiul! 


Am strigat, Dumnezeule Sfinte, spre Tine, 
și Tu, Doamne, mi-ai trimis numai bine 

și folos din cer mi-ai dat cu mântuire, 

de i-am înfrânt pe vrăjmași, cu grăbire. 
Căci i-am dat de ocară, 

de s-aude peste țară. 


Ţi-ai trimis, Doamne, mila și-adevărul 

de mi-ai curățit defăimarea și tot răul, 

și mi-ai scos de la lei sărmanul meu suflet, 
ce răgeau în jurul meu cu rău cuget. 

Că de nu mi-ar ține partea Domnul, 
tulburat mi-aș dormi somnul. 


Fiii lumii și-au ieșit din omenie, 

le sunt dinţii lănci cu ostii:3: de mânie, 
azvârlite'?, și le este limba spadă iute, 
ascuțită-n ambele tăișuri ca pe cute. 
Dinţii să li se tocească 

și limba să se tâmpească! 


3 Tumultul, volbura de fărădelegi. 
'3 Vârfuri ascuțite. 
52 Ca să lovească. 

Și Te suie, Dumnezeule Sfinte, să vestești 
tot pământului, din Cer cum strălucești! 

Și să nu-i lași să mă prindă-n plasa-urzită, 
să-mi zdrobească bietul suflet, să-l înghită, 
Ci groapa-mi pe care-o sapă 

să-i înghită și să-i piardă! 


Căci mi-e gata inima ca să Te vadă curând, 
în tot ceasul, Dumnezeule Sfinte, luminând, 
și cu lauda mea, devreme-s gata să mă ridic: 
scoală, slava mea, te scoală de zi cântec 

în lăută! Dimineaţă 

mă voi scula către viaţă, 


de-Ţi voi spune, peste neamuri, bunătatea, 

și-ntre păgâni o voi spune, Doamne,-n toată partea! 
Că-Ţi ajunge mila-n cer, de covârșește, 

și-adevărul Tău peste nori se lățește. 

Și, suind în cer, să-Ţi crească, 

slava-n ţara creștinească! 

Psalmul 57 


Cu-adevărat grăiți bine, 

în dreptate, cum se cuvine, 
de v-arătaţi cu blândeţe, 
care faceţi judecăţi pe-alese, 


când la inimă vă zace 
strâmbătatea ce vă place 

și vă sunt mâinile deprinse 
a lua mitele adesea. 


Înstrăinaţi-s din pântece 
păcătoșii, și le-oi zice 

că din uter se răzleţiră, 
în minciuni de rătăciră. 


Ca vipera-nveninează 
cu mușcătura, să piardă, 
și cuvântul de dreptate 
nu-l vor zice de departe, 


să-l audă, s-aibă trudă'3, 
ci-s ca aspida cea surdă 

la descântec, ce-o vânează 
vânătorul, în amiază. 


Ci le dă, Dumnezeule Sfinte, 
certare, să ţină minte! 
Și lovește-i peste falcă, 


55 Nu vor să se trudească să împlinească dreptatea, pentru că fug de 
muncă și de suferință. 

să le frângi dințiii34, să tacă! 


Și leilor'35 le despică 
fălcile cu care strică, 
fă-i ca apa ce-i vărsată, 
ce nu-i în seamă băgată! 


Cu arcul să tragă moale'36, 
să slăbească din picioare, 
să piară ticăloșește'37, 

ca ceara ce se topește, 


și ca melcii să se ardă 

de soare, și să nu-l vadă, 
să nu poată să se tragă 
peste spini, fără de vlagă! 


Ca păduceii'3% să sece 

de pojar și de vânt rece! 

Cu urgie să dea-n râpă, 

să-i soarbă de vii în pripă5! 


lar Dreptul, răspândind rază, 
el va ieși ca să vadă 

și va sta cu fața blândă, 
privindu-i duși în osândă. 


Și vor fi spălați de sânge 


'34 Rupe-le dinții răutăţii, cu care își atacă și mușcă semenii, răutate 
care îi face să semene cu fiarele și nu cu oamenii. 

55 Celor care au cruzime de fiare sălbatice. 

556 Cel ce vrea să rănească pe alții. 

57 În mizerie și suferință. 

55 Arbust spinos. A se vedea: https://ro.wikipedia.org/wiki/Păducel. 

59 Râpa, adâncul ladului să-i înghită. 

pe mâini, când răii s-or stinge. 
Cu-adevărat, va zice omul, 
că despre toate știe Domnul! 


Și va face Domnul parte, 

celor buni, de dreptate, 

iar celor strâmbi, cu mustrare, 
le va da Domnul certare'*. 


14 Pedeapsă veșnică, la Judecata Lui. 


Psalmul 58 


Scoate-mă, Doamne, din greutate, 
de la pizmașii ce-mi sunt cu răutate! 
De fărădelegi Tu mă ferește 

și de mâini sângeroase mă izbăvește! 


Că pizmașii mei vor să le cad pradă, 


sărmanul meu suflet vrând să-l piardă. 


Mi se pun puternicii-n spinare, 
să-mi aducă slăbire și grea supărare. 


Fără vină și fără greșeală, 

îmi ţin calea ca să dea năvală. 

Că, Doamne, mă rog să-Ți fie milă: 
Scoală de vino să mă scapi de silă! 


Vino, Dumnezeule Sfinte, de-mi ajută, 
ca lui Israil, în grijă multă! 

Și seama să iei la neamurile păgâne, 
căci nu au, Doamne, teamă de Tine! 


Și să nu-i lași să umble fără lege, 
ci să-i întorci spre seară s-alerge 
împrejurul târgului, să flămânzească, 


precum câinii-ncercând să se hrănească! 


Căci ce latră ei și se desfată, 

le pare că nu-i nimeni să-i vadă! 
Ci Tu, Doamne, de ei vei râde, 
când în laţ cu păgânii s-or prinde, 


de vor fi de batjocură, de ocară, 

și se va duce vestea peste ţară. 
lar mie, Tu-mi ești, Doamne, putere, 
sprijinire fără de scădere! 


Îmi eşti, Dumnezeule Sfinte, cu-ndurare, 
de mă-ntâmpini când sunt în nevoie mare. 
Și despre pizmași îmi vei da știre, 

când le va veni vremea de pieire. 


ȘI să nu-i ucizi, Doamne, în ţară, 
ci să-i lași să fie de ocară! 
Urmărește-i în țară, s-alerge, 

ca să nu-Ți uite sfânta-Ţi lege! 


Căci de multă vreme le e soarta așezată: 
cum Ţi-au slujit să li se dea plată! 

Căci și-au spurcat de tot jurământul, 

de nu-și socotiră deloc cuvântul. 


Au căzut în laț pentru semeţie, 
căci i-a ajuns blestemu-n trufie. 
Le va ieși vestea de pieire, 

ce le va veni fără de știre. 


Și Te vor cunoaște că ești Domnul, 
peste tot locul și peste tot omul, 
căci peste lacov ai stăpânire, 

și pământul tot 'Ţi-e sub privire. 


Și pizmașii cei fără de lege 

să se-ntoarcă, spre noapte, s-alerge 
precum câinele și să flămânzească, 
împrejurul târgului să se rotească, 


căutând hrană și scurmând în tină, 

să se culce și fără de cină! 
lar eu să-ți cânt, Doamne,-n putere, 
seara când mă culc, cu bună vrere, 


să mă bucur și de dimineață, 

ziua petrecând cu bună viață”. 

Căci, Tu, Doamne, mi-ai fost sprijinire, 
și scăpare-n zi de năvălire! 


Tu mi-ești reazim, lu-mi ești și putere, 
și Te voi cânta fără de tăcere! 

Tu-mi ești Domnul, tărie și slavă senină, 
Dumnezeul meu ești, a mea milă! 


'* Cu viață bună, plăcută lui Dumnezeu. 


Psalmul 59 


Doamne, lepădatu-ne-ai și ne-ai surpat, 
pe noi mâniatu-Te-ai, dar ne-ai și cruțat! 
Pământul l-ai clătinat și l-ai strămutat, 
i-ai strâns frânturile și l-ai vindecat. 


Căci Iu Te-ai arătat aspru și aprins, 

de ne-ai adăpat cu vinuri de plâns. 

Și celor ce au teamă de Tine le-ai dăruit semn, 
de arc să se apere cu toiag de lemn'?. 


Și pe cei ce-Ți sunt iubiţi să îi izbăvești 

cu brațul Tău cel drept și să-i mântui! 

Și pe mine când mă rog, Doamne, să m-auzi 
de la locul Tău cel sfânt și să-mi și răspunzi! 


Căci nici nu-mi fac inimă rea, nici nu bolesc, 
căci Tu parte îmi vei face, să mă veselesc 

de târgul Sihemului, de valea Suhot, 

căci mi l-ai dat moștenire, cu câmpii cu tot. 


„Al Meu este Galaadul, al Meu Manassi, 
de strajă-mi este Efrem, lângă căpătâi. 
ludas Îmi este ales, de s-au arătat 

în judecăți lăudat, țării împărat. 


Moabul Îmi va fi la căldări, Edomul Mă va-ncălța, 
filistenii-Mi vor sluji de M-or descălța. 

Și toți cei ce M-au pizmuit Mi se vor pleca 
și-nainte-Mi vor veni, de-i voi judeca.” 


42 Sfânta Cruce. 


Nimeni nu mă va alerga, ca să fug în cetăți, 
cu șanțuri, cu străji tari, cu lacăte la porți, 
nici nu mă va urmări, să fug până la Edom, 


de oaste-nspăimântat, să scap de umbră de om. 


Fără numai când, Doamne, ne vei arunca, 

prin păcatele ce vom face, și nu ne-om pleca'4B. 
Și nu vei ieși cu noi, războiul să ni-l porți, 

ci ne vei lăsa să fim ocărâţi de toți. 


Pentru-aceea ne rugăm: Dă-ne ajutor, 
căci din folosul de la om este puţin spor! 


Doamne,-ntr-ajutorul Tău ne vom lăuda, 
cu numele Tău cel Sfânt, și război vom da 
tuturor vrăjmașilor, și vom cuteza 

de-i vom lua în sulițe și-i vom reteza. 


'4% Dacă nu ne vom smeri și pocăi. 

Psalmul 60 


Mă rog, Dumnezeul meu, Tu să-mi socotești 
rugămintea ce mă rog, și să o primești! 
Când strig de la margine, de peste hotar, 

Tu, Doamne, auzi-mă la Sfântul Altar! 


Și când sunt în voie rea, Tu să nu mă lași: 
ca pe stâncă să mă sui la al Tău locaș! 

Și povaţă Tu să-mi fii, cale de scăpat, 

de la fața vrăjmașului, reazim și turn înalt, 
petrecând în casa Ta, întru acoperământ, 
supt sfânta Ta aripă, viață pe pământ. 


Căci Tu, Doamne, îmi asculți ruga ce grăiesc 

și mi-ai dat cu Sfinţii Tăi parte să trăiesc, 

în moșia ce le-ai dat, în loc desfătat, 
și-mpăratului vei da să stea neschimbat. 

Și din neam în neam să-i dai, s-ajungă lung trai, 
dinaintea Domnului, celui pe care l-ai pus crai. 


Mila și-adevărul lui, cine le va grăi, 

să le poată cugeta în veci ce-ar trăi? 

Și numelui Tău cel sfânt, întru zile lungi, 
ce-am făgăduit îi voi da, cu jertfe, cu rugi. 

Psalmul 61 


În ce chip nu se va supune lui Dumnezeu 

și nu | se va-ncredinţa biet sufletul meu? 

Căci de la EI îmi este folosul și-ajutorul: 

Acela mi-este Dumnezeu și sprijinitorul! 

Cu El mă întăresc și nu mă voi clătina, 

și din necazul ce s-ar-ntâmpla, El mă va scăpa! 


Vrăjmașilor, până când veţi umbla zăluzi, 
de vă veţi lega de om, înveninați și cruzi? 
Și vă puneţi de loviți ca-ntr-un zid plecat: 
gândiţi că-l veți risipi ca pe-un gard stricat. 


Și staţi de vă sfătuiţi, preţul să-mi schimbaţi, 
și cu rău ca să mă pierdeţi, cu sete-alergațţi. 
Din gură-mi ziceţi de bine, să mă îmblânziţi, 
dar cu inima-ncercaţi să mă vicleniți. 


Ci eu tot mă voi supune către Dumnezeu, 
și Lui să te-ncredinţezi, biet sufletul meu! 


De la EI este răbdarea mea, căci mi-e Dumnezeu, 
spre folos, spre ajutor, să fiu nemutat spre rău. 
Dumnezeu mă va mântui și slavă îmi va da, 
Dumnezeu îmi va ajuta, căci Îl voi răbda. 


Deci să nădăjduiţi spre El, căci așa vă zic, 
tot poporul creștinesc, cu mare, cu mic! 
Și inima către El toţi să vă vărsați, 

că-i al nostru Dumnezeu, și să vă rugaţi! 


Dar fiii oamenilor văd că sunt deșerți, 

și-i văd că sunt mincinoși, plini de strâmbătăţi, 
și cu sfatul lor, cu tot, deșertăciuni sfătuiesc, 
iar cuvântul nu le stă'44, de câte grăiesc. 


Pentru-aceea eu vă zic să fiți înţelepţi 
și să nu nădăjduiţi către strâmbătăţi, 
nici spre a apuca'4%5 să nu vă lăcomiţi, 
nici de bogăţiile ce vin să nu vă uimiţi! 


Căci de-acestea Dumnezeu o dată-a grăit ales 
și despre acestea două eu am înţeles: 

că puterea și mila sunt ale lui Dumnezeu 

și că EI fiecăruia va plăti, după lucrul său. 


'4 Nu le stă locului bârfa și cuvântarea deșartă, nu obosesc deloc să 
vorbească vrute și nevrute. Din păcate, acesta este un păcat pe care mulți 
nu îl consideră astfel și li se pare că nu fac niciun rău dacă vorbesc toată ziua 
despre tot ce le trece prin cap și, mai ales, despre ce fac alții. Dar vom fi 
judecați de Dumnezeu pentru acest păcat. 

'45 A jefui, a lua ce nu e al vostru. 


Psalmul 62 


Dumnezeul meu, Dumnezeule Sfinte, 
Ţi-am adus dimineața rugăciune-nainte. 


Căci după Tine e-nsetat și Te laudă 
bietul meu suflet, vrând să Te vadă. 


De multe ori ce Te dorește, 
trupul, sărmanul, mi se sleiește, 
ca-n pustii dese și-nsecetate, 
fără de apă și necălcate. 


De m-aș vedea în sfântă casa Ta, 
sărmanul meu suflet s-ar desfăta 
privind de-aproape sfânta Ta slavă. 
O, de Te-aș vedea fără zăbavă! 


Căci mi-e mai bună-n toată dulceața 
mila Ta, Doamne, chiar decât viaţa. 
Deci pentru-aceea Te voi lăuda, 

cu buze de bucurie, cu gura mea. 


Îți voi ura bine, și-ntr-a mea viață 
să văd de-aproape sfânta Ta față 
și cu mâini întinse să stau la rugă 


întru sfântul Tău nume, că-s a Ta slugă! 


Atunci, Doamne, se va sătura 
bietul meu suflet din masa Ta. 
Buzele mele Te vor lăuda 

cu bucurie, de-a pururea! 


Căci mie inima mi se stârnește 

și-n vremea nopții, de Te gândește. 
Și către rugă, de dimineaţă, 
gândesc la Tine, că-mi ești povață. 


Căci mă acoperi sub aripi sfinte, 
ținându-mi umbră-n vreme fierbinte. 
Sărmanul meu suflet lipit se ţine, 
peste tot ceasul, Doamne, de Tine. 


N-ar putea nimeni să mă despartă 
de a Ta dreaptă, care mă poartă, 
iar pe cei care îmi doresc răul, 
fără de veste să-i soarbă hăul! 


Stârvuri să zacă, sub armă de-aramă, 
să nu mai fie de nicio seamă! 

Parte să fie vulpilor în noapte, 

iar ziua păsărilor, după dreptate! 


lar împăratul gând împreună 

cu Domnul să aibă, și voie bună! 
Și cel ce s-a jurat întru Domnul, 
laudă s-aibă de la tot omul! 


ȘI să-și astupe pizmașii gura, 
să se oprească vrajba și ura! 

Psalmul 63 


Dumnezeule Sfinte, Tu auzi-mi glasul, 
ce mă rog Ţie întru tot ceasul, 

și de la vrăjmași îmi ridică 

sărmanul meu suflet, să fiu fără frică! 


Și să mă aperi de ceata strâmbă 
ce se înghesuie să mă străpungă, 
că le e tăioasă limba ca spada, 
cu venin iute le e arcul gata. 


Fără de veste, cu lancea plină, 

vor să săgeteze pe cel fără vină, 
neavând de Tine, Doamne, sfială, 
vor să-l lovească toţi, dând năvală. 


Și-au întărit cuvântul de sfadă, 
să-ntindă lațuri, să pună nadă, 
zicând că n-are cine să-i vadă, 
cearcă-n tot ceasul ce să le cadă. 


Dar ei și-or pierde toată priceperea 
căutând altora să le vadă pierderea. 
Ci, pentru-aceea, Dumnezeule Sfinte, 
la ce fac viclenii să iei aminte! 


Ridică-Te, să le sperii ceata, 

să le slăbească în arc săgeata! 
Putere să n-aibă să păgubească, 
ca și săgeata copilărească! 


Limbile-ntr-înșii să se ostenească, 

lumea de ei să se ferească! 
Și să se teamă-așadar tot omul, 
să pomenească ce-a făcut Domnul! 


Și ce lucrează, toţi să-nţeleagă, 
să aibă Dreptul inimă-ntreagă! 
Și tuturor Drepţilor le va fi-ntru slăvire, 
având pe Domnul ca sprijinire. 

Psalmul 64 


Ţie i se cuvine, Doamne Sfinte, 
laudă-n Sion să Ţi se cânte 

și Ţie făgăduință i se va da, 

în lerusalim, în sfântă casa a. 


Ascultă a mea rugă și strigare 
când ne vei strânge-n adunare! 
Atunci de pârâtori fărădelege 
și de păgânătăţi ne vei șterge. 


Ferice de viaţa aleasă 

a celor luați în sfânta-Ţi casă, 

în curțile cele desfătate, 

să se-ndulcească-n bunătate, 

de Biserica Ta cea curată, 

ce stă cu minune, neavând pată'46. 


Ne rugăm și noi, Dumnezeule Sfinte, 
să ne-asculți la ceas de rugăminte, 
că Sfinţia Ta ești așezare 

pe uscat tuturor și pe mare. 


Tu sprijini munții în vârtute, 

când tulburi marea cu vânt iute. 
De valuri, de urlet se-ntristează 
toți păgânii și se-nfricoșează. 

Și de semnele ce le văd îi ia teamă, 
pe cei de departe, fără seamă. 


146 Sfânta Icoană am preluat-o de aici: 
https://i.pinimg.com/564x/3d/27/4c/3d274cd33caeaf7a28d79576d46 
m2bc.jpg. De la Sanja Maric: https://ro.pinterest.com/vitfagija. 


Dimineaţa, când ieși, Tu dai rază, 
și prin Tine cina se-nfrumusețează. 
De Tine pământul este adăpat 

și de belșug lumea s-a bucurat. 


Căci pârâul Tău, Doamne, se varsă, 
de sațiu gătind tuturor masă. 
Brazdele pământului le-mbată, 

să rodească seceră bogată, 

în ploi bune, vesele, să crească, 
roadele să se-nmulțească. 


Anul cu cunună îl sfințește 

și cu tot binele îl îndulcește! 
Câmpiile de grăsime să se umple 
și pustia grasă să se afle! 

În frumuseţe, pe dealurile-nalte 
bucuria le va-ncinge să salte. 


S-au înveșmântat oile, miorii'+7, 
și se vor veseli secerătorii 

de văile care vor undui grâne. 
Și toţi vor cânta sătui de pâine. 


147 Mieii mai mari. 

Psalmul 65 


Strigaţi lui Dumnezeu, toţi din ţară, 
cântați să se-audă pân-afară 
numele Lui cel sfânt, și-l daţi slavă, 
daţi-l cinste fără de zăbavă! 


Ziceți către Domnul: „Cât sunt de înalte 
lucrurile Tale, înfricoșătoare și minunate! 
Când ieși cu mulțime de putere, 
vrăjmașii Tâi, toţi, stau în tăcere. 


lar pământul Ţie tot se-nchină, 

cu cântare și cu față lină 

și se roagă sfântului Tău nume 

ce-i vestit în cinste peste tot în lume”. 


Veniţi de vedeţi, cui i se pare, 

cât e Domnul de strașnic, de tare, 
că-ntrece toți oamenii cu sfatul 
și marea o-ntoarce cu uscatul! 


Și prin văi Își trece oastea lesne, 
de le-ajunge apa pe la glezne, 

și de la EI toţi au bucurie, 

că-Și domnește vecii cu tărie. 


Și ochii Lui privesc peste gloate, 
de văd lumea și neamurile toate. 
Pentru-aceea, toți să se păzească, 
și greșiții să nu se mândrească! 


lar voi, neamurile, degrabă 

lui Dumnezeu să-l aduceţi slavă 

și să-l strigați lauda peste mulțime, 
să-l răsune slava-n omenime:4%! 
Căci El mi-a pus sufletul în viață 

și piciorul mi l-a ferit de ceață!4. 


Când ne cercetai, Doamne, în sac de pocăință, 
de ne-ardeai ca argintul, întru umilință, 

ne prindeai picioarele în laţuri 

și în braţe ne puneai necazuri. 

Căci ne-ai suit păgânii în ceafă, 

care ne fac rău și ne cer leafă. 


Dar Tu, Doamne, lesne ne vei trece 
prin pară de foc, prin apă rece 

și către odihnă ne vei duce, 

la repaus și la sălaș dulce. 


Pentru-aceea-Ţi voi intra în casă, 
Cu făgăduinţă și cu jertfă grasă. 
Făgăduinţele ce 'Ți-am jurat 

vor rămâne făra apune vreodat'. 


Cu gura mea, ce-am promis la nevoie, 
îți voi aduce cu drag și cu voie: 

jertfe de ardere cu măduvă grasă 

și tămâie, cu miori de-acasă 

și cu tauri, iezi Îţi voi aduce, 

vin și pâine, unt și cu grâu dulce. 


Strângeţi-vă, s-ascultaţi, tot omul, 
căci vă spun s-aveţi teamă de Domnul, 
despre cât bine mi-a făcut și-mi face 


'43 În umanitate. 
149 De ispită. 


și-mi ferește sufletul cu pace. 


Către EI de-am strigat, ducând greutate, 
mi-a ușurat povara din spate. 

De sub limbă i-am înălțat cuvântul 

și s-a auzit în tot pământul. 


Căci eu, de-am iubit vreo nedreptate, 
Domnul să-mi fie de rugă departe! 
Pentru-aceasta, Dumnezeu m-ascultă 
și mă scoate din grija cea multă. 


Binecuvântat să fii, Doamne Sfinte, 
căci nu-mi lepezi sărmane cuvinte, 
nici nu-i oprești mila de la mine! 
Lăudat să fii, cum Ţi se cuvine! 


Psalmul 66 


Doamne, îndură-Te și ne binecuvintează-n viață, 
de-Ţi străluminează peste noi sfânta-Ţi faţă, 

și ne miluiește ca să-Ți cunoaștem pașii 

pe pământ, unde-i merge să ne-nfrângi vrăjmașii! 


Să-Ţi mărturisească popoare și gloate 
izbânda ce-ai făcut, și neamurile toate! 
Neamurile s-aibă voie bună, 

căci întru Cel Drept judeci pe toți împreună! 


Și neamurilor toate le vei deschide cale, 
pe pământ, să țină poruncile Tale. 


Mulţimile toate să-Ţi mărturisească, 

Ţie, Doamne Sfinte, și să-ți mulțumească 
de belșug de roade ce și-au dat pământul, 
căci ne-ai urat bine, Doamne, cu cuvântul! 


Spor și fericire ne-ai dat întru plinire, 
iar neamurilor toate s-aibă teamă de Tine. 

Psalmul 67 


Domnul să Se scoale, să fugă-n neștire 
toți vrăjmașii noștri și să se răsfire, 

să fugă departe de sfânta Lui față 

cine nu-L iubește și se uită cu greață! 


Fumul și funinginea faţa să le ardă, 

și ca de foc ceara, retopiți să cadă, 

iar toți vrăjmașii, de-a Lui față sfântă, 
așa să se piardă și să cadă-n osândă! 


Dar pe cei ce sunt Drepţi, Domnul să îi facă 
să aibă tot binele, viața să le placă 

și cu bucurie să se îndulcească, 

nimic din lume să nu îi mâhnească! 


Cântaţi cum se cuvine Domnului pe nume 
și să-l faceţi cale când vine în lume, 

de-are să se suie peste apus și noapte 

cu sfântul Lui nume și cu bunătate. 


Bucuraţi-vă de sfânta Lui față, 

iar pe vrăjmașii Lui să-i cuprindă greață! 
Săracilor Domnul le este Părinte, 
văduvelor le este Judecător dinainte. 


Din locul cel sfânt unde locuiește, 
pretutindeni în lume El stăpânește 
și pe toți îi crește și le face casă, 

cu sfat de la EI se vor așeza. 


Domnul îi eliberează pe cei din închisoare, 

iar cei îndărătnici vor fi-n strâmtorare, 
îi va pune movile, ca și în pustie, 
să șadă-n morminte, pentru lăcomie, 


ca-n vremea aceea când Tu, Doamne Sfinte, 
Te milostiviseși, de luai aminte 

la poporul Tău, și-i erai povaţă 

prin pustietate, de umbla ca-n verdeață. 


Tremura pământul de lumina-Ţi mare 
și se-aprindea cerul de vărsa sudoare. 
Muntele Sina fumega cu pară, 

de sfânta Ta față, și strălucea-n țară. 


Că Tu, Doamne Sfinte,-Ţi dăduseși cuvântul 
atunci, cu Israil, să stea cât pământul, 

să-Ţi fie moștenire, și Tu i-ai dat ploaie 

în vreme secetoasă, de vărsa puhoaie. 


Câmpiile să-nverzească, s-aibă vita hrană, 
și săracii să nu flămânzească peste iarnă. 
De-a Ta bunătate s-aibă belșug mare, 
poruncile Tale să le strige tare. 


Să prindă toţi veste de a Ta izbândă, 

când va sta-mpăratul să-mpartă dobândă, 
Cel lubit, pe steaguri'5*, cu multă frumusețe, 
va-mpărţi la cete plata cu blândeţe. 


Și tu, oaste sfântă, nu vei fi ca-nainte, 
să te culci afară lângă jar fierbinte's., 
ci vei dormi-n casă, de te vei desfăta 


55% Mod de organizare a oștirii în vremurile medievale. 
'5 Nu veți mai dormi în frig, sub cerul liber, aprinzând focuri pentru a 
vă încălzi. 

în sân de porumbiţă, într-aripi argintate. 


Întru cele din spate, aur cu lumină verde 
îţi va scânteia raze, cât nici nu poţi crede. 
Îți va aduna împărații, Cel din cer, cu slavă, 
de vei acoperi munții fără de zăbavă. 


Ca-n Selmon când cade omătul de-albește, 
așa țara cu tine se-mbracă și crește. 
Muntele cel mare, unde-a coborât Domnul, 
munte cu grăsime, de-l știe tot omul, 


muntele Vasanului, muntele de lapte, 
ce-are împrejuru-i alte măguri-nalte. 
Toţi munții aceștia vor râvni Sionul, 
muntele cel mic, unde va sta Domnul. 


Și-a ales într-însul loc să-Și pună cortul, 
că-n noi va petrece Dumnezeu cu totul. 
Când va veni Domnul să facă cercetarei5, 
vei vedea atuncea ce de oaste mare, 


vei vedea căruța'5 unde șade Domnul, 
de n-are putere să privească omul. 

Mii și legiuni și sute nescrise, 

ce le are Domnul, și oști ce-s ne-nvinse. 


Și-ncotro purcede, unde l-e cuvântul, 
are călărime'5 repede ca vântul. 
Și Domnul, dintre ei, până departe luminează, 


'52 Împărăţia lui Dumnezeu se îmbracă, cu cetele celor Sfinți, precum 
muntele cu zăpadă. 

'5 La Judecata Sa. 

154 Cel ce stă în căruță de Heruvimi și în car de Serafimi. 

155 Cetele îngerești. 


de nu pot vrăjmașii a căuta să-L vadă. 


Ai văzut Sina când ardea cu pară, 


când stăteai la distanță, de-l vedeai de-afară. 


Căci te îngrozeai de urletele multe 
și de glas de bucium ce se vedea-n munte. 


Nu vei păţi ca atunci, să te îngrozească: 
acum vine Domnul să te miluiască, 

să Te ia cu Sine din alean, din robie, 

să te suie-n țară, să-ți dea împărăție. 


Prin puţinul lucru, ce ţi l-a luat Domnul, 
îţi va da bogăţie, de va râvni tot omul. 
Te va-mbia-n casă și te va așeza 

în sălaș de odihnă, de te vei desfăta. 


Binecuvântat fii, Dumnezeule Sfinte, 

zi de zi să-[i crească slava, ca-nainte! 
Că-n războiul nostru stăm fără de teamă: 
zarva năvălirilor'5* nu o luăm în seamă, 


ci luăm putere cu a Ta izbândă, 

de primim și mai mare dobândă. 

Căci Tu, Doamne Sfinte, lesne ne vei scoate, 
cu a Ta vârtute, de pe prag de moarte. 


lar pe cei vrăjmași îi vei lovi în frunte, 
de vor sta ca snopii capete căzute. 
Vârf de păr din vină nu li se va ierta, 
ci cu vârf măsura osândei le vor da. 


N-or putea să scape nici în vârf de munte, 
căci din Vasan Domnul îi va prăvăli iute 


'55 Demonice. 

și-i va-neca-n mare, de-i vor vedea fundul, 
să le zacă-n amestec oasele cu prundul. 


Vei înota-n sânge, ca și mai înainte, 

pe care-l lingeau câinii, de vei ține minte. 
Când îți mergea Domnul la război în frunte, 
pline de răni stârvuri zăceau doborâte. 


leșea atunci tot omul, de-oriunde să privească 
pe împăratul nostru, la război cum lucrează. 
Când se-ntorcea acasă, îi mergeau înainte 
boierii și curtea, în șiraguri tocmite!7, 


prin cântări de cete de jocuri de fete, 
cărora le dăruia-mpăratul daruri bogate. 
Din cetele toate, din mari popoare, 
venea către Domnul binecuvântare, 


și din toată vița cea israilească: 

să cânte pe Domnul și să-L proslăvească. 
Mic e Veniamin și puțin cu ceata, 

dar la război e iute și ager cu spada. 


Boierii ludei, ce mergeau în frunte, 
Zabulon, Neftalim, cei cu steaguri multe, 
și cu toți boierii, când ieșeau la oaste, 
împungeau vrăjmașii cu sulița-n coaste. 


Mergeau fără frică și fără de greață, 

căci Tu, Doamne Sfinte, le erai povaţă. 
Poruncește deci, cu puterea-Ţi sfântă, 

să se-ntărească spre noi mila Ta cea multă, 

pe care ai făcut-o, Doamne, și veste să-Ţi iasă, 
peste lerusalim, din sfânta Ta casă! 

Daruri împărații Ţie să-Ţi aducă, 

frica 'Ta s-o aibă și fiara din luncă! 


Taurii cu coarne să se-nfricoșeze 

și vacile grase să nu mai cuteze 

să se mai ridice să ne împresure! 

Cei strecurați c-argintul să-i calce-n picioare! 


lar Tu, Doamne Sfinte, pe păgânii ce vor sfadă, 
să-i răsfiri departe și să-i dai în pradă! 

Ţie, dintru Egipt, rugători bătrâni să-Ţi vină, 
Etiopia s-apuce-nainte, să-Ţi întindă mână, 


și toți împărații care sunt în lume 

să vină să cânte sfântului Tău nume! 

Și că-Ţi cânte, Doamne, când vei fi-n suișuri 
mai presus de ceruri, peste răsărituri, 


să Ţi se-audă glasul și să-Ți arăţi cuvântul, 
să tremure lumea și cu tot pământul! 

Să Îţi trimiţi slava, Doamne, cu credință, 
să-Ţi cânte creștinii cu multă cuviință! 


Când, de peste nori, Doamne, Te vei ivi, 
minunat cu Sfinţii Te vei pogori 

în Creștinătate. Și să ne dai putere multă, 
Domnul lui Israil, cu mila Ta cea sfântă! 


Că ie i se cuvine binecuvântare, 
pentru-a Ta Impărăţie, cu îndestulare! 


Psalmul 68 


O, Dumnezeule Sfinte, Tu mă scoate 
din puhoi de ape și din tumult de gloate 
ce-mi îneacă sufletul, și din gloduri 

cu pâcle adânci, fără poduri! 


Căci sunt înconjurat de adâncuri, 
de mă trage viforul la smârcuri! 
Strigând, mi-a venit ameţeală, 
mi-a amorțit limba-n osteneală! 


Ochii mi s-au stricat de-așteptare, 
dorind, Doamne, să văd slava Ta mare! 
lar vrăjmașii mei se-arată furtună, 

fără număr, cu ceată nebună. 


Perii capului meu covârșiră, 
asupra mea când stau de se-nșiră. 
Fără vina mea m-au dat platnic, 


dar Tu, Doamne, știi că nu sunt prădalnic'58. 


lar greșelile-mi știi că-s grămadă, 
căci către Tine nu vin cu tăgadă. 
Pentru-aceea mă rog, Doamne Sfinte, 
ca și la mine să iei aminte, 

să nu ducă Drepţii rușine 

ȘI necinste-n ceva pentru mine! 


Că eu pentru Tine duc ocară 
și mustrarea ce-mi vine din țară, 


'5 Nu sunt prădător. 

cu răceala ce-mi iese pe faţă, 

cât de mine le e fraților greață. 

Cei ce-s cu mine născuți dintr-o maică 
vor de ei străin să mă facă. 


Că eu, Doamne, în sfânta Ta casă 
primesc de la ei pizmă și mustrare deasă. 
Și, când postește sărmanul meu suflet, 
duc ocară pentru ce nu-mi stă-n cuget. 


lar când mă-mbrac în sac și-n lăcrimare, 
le sunt de batjocură pentru sărbătoare. 
Cei ce beau în cârciumi, mă cântă 

și pe la porţi mă iau în râs spre ispită. 


Însă eu către Tine cu rugă 

mă-ntorc, Doamne, că sunt a Ta slugă, 
și caut să aflu vreme bună, 

ca de la Tine să iau milă plină. 


Și să mă asculți, Doamne, cu adevărat, 
să nu mă lași să fiu zdruncinat, 

nici să lași să mă afunde tina, 

ci să ridici de la mine vina! 


Și să scap de cei cu limbă semeaţă 
și de genuni adânci, line-n față. 
Viforul apei să nu mă tragă, 

să nu mă-nghită genunea cea largă, 
nici smârcul buza să nu-și deschidă, 
să mă soarbă și să mă înghită! 


Ci să-mi asculți, Doamne,-n greutate, 
că Ți-este mila cu bunătate! 
Și cu ale Tale îndurări și poveţe 


să cauţi spre mine cu blândeţe! 

Să nu-Ţi ascunzi a Ta sfântă față 

de la mine, Doamne, cu greață, 

că-Ţi sunt slujitor, și-n a mea sărăcie 
să m-auzi degrab' când mă rog eu ie! 


Sărmanului meu suflet să-i iei aminte 
și să-l izbăvești, Doamne Sfinte! 
Pentru vrăjmașii mei, Tu mă scoate, 
că Tu-mi cunoști mustrările toate! 
Batjocorirea-mi o știi și-acea ocară 

ce am de la vrăjmașii mei în ţară. 
Sufletului mustrare-i sosește 

ȘI amărăciunea-i prisosește. 


Așteptam cineva să Mă plângă 

în tânguire fiind și în muncă, 

să Mă mângăie, și nu era nimeni 
să se găsească din omenire. 

Și Mă hrăniră în foame cu fiere 
cei pe care i-am hrănit cu miere, 
și-n setea Mea cu oțet M-adăpară. 


Să le fie masa de ocară, 
să se pună înaintea lor cursă și răutate, 


celor ce-Mi dădură oţet pentru miere și lapte! 


Să-și ia plata și să se smintească 
și întunericul să îi orbească! 


Să nu vadă când vor cădea-n supărare, 
să-i cocoșeze răutatea-n spinare 

și să-i verse Domnul cu mânie, 

să-i ajungă valul de urgie, 

să le fie curtea pustie 

și casele fără ei să le fie, 


179 


180 


nimeni în ele să nu șadă, 
să suspine cine va intra să vadă! 


Căci, pe Cel pe care L-ai dat spre certare, 
alergară să-L bată mai tare. 

Și peste râni Mă usturară, 

peste măsură de mult Mă mustrară. 


Dă-le lor și adaos de vină, 
pentru greșeală, osândă deplină! 
Și să nu-Ţi încapă în dreptate, 

ci să le ștergi numele din carte! 
Cu Drepţii să nu-i scrii în viață 
și să li se pună vina-n față! 


lar eu, într-a mea lâncezire, 

Te am, Doamne, spre lecuire! 

Și-Ţi voi lăuda cinstitul nume, 
Doamne Sfinte, cu cântec pe lume, 

și cu laudă Te voi mări, 

Cca să Îţi placă, Doamne Sfinte, 

mai mult decât vițelul tânăr, care sare, 
ȘI-i cresc coarne și copită tare! 


Să mă vadă săracii, să salte 

cu cei fericiți, cu cântece-nalte! 
Căutați pe Dumnezeu cu bucurie, 
să vă trăiască sufletele-n vecie! 


Căci pe săraci Dumnezeu i-ascultă 
și-i liberează din grija cea multă. 
Și pe cei robiţi ai Săi nu-i defaimă, 
ci le trimite vești bune în spaimă. 


Lăudaţi-L, ceruri și pământuri, 


cu dealuri, șesuri și câmpuri, 
și mările vesele să salte, 
cu unde s-arunce valuri-nalte! 


Câte în ele se mișcă și-au viață, 
să se bucure cu dulceaţă! 

Că Dumnezeu a dat mântuire 
Sionului, să n-aibă sfiire. 


Și cetăţile toate s-or face 

în evreime și vor sta cu pace, 

să locuiască și să petreacă 

și testament pentru ea să-și facă. 


Slujitorii 'Tăi ce-s cu credință, 

să-și întemeieze în ea sămânță, 
căci iubiră preasfântul Tău nume 
mai mult decât tot binele din lume. 

Psalmul 69 


Doamne, întru ajutorul meu să iei aminte, 
să m-auzi degrab', Dumnezeule Sfinte! 


Cei ce-mi caută răul, rău să pățească, 
viscolul din față să-i lovească! 

Să se-ntoarcă repede cu ocară 

cei ce mă batjocoresc în țară! 


lar Drepţii să aibă voie bună, 

să se veselească împreună! 

Și tuturor celor ce, Doamne, Te caută, 
să le vină bucurie deasă cu laudă! 


Și să aibă pururea a zice: 

„Mărit să fii, Doamne, întru cele veșnice!. 
Și celor ce iubesc a Ta izbândă, 

să le vină pururea dobândă! 


lar eu, care sunt sărman și sărac, 

să ies vesel, Doamne, de la Tine, cu leac! 
Că mi-ești ajutor și sprijinire 

și vin, Doamne, fără zăbovire! 

Psalmul 70 


Către "Tine am nădejde, 

Doamne, când sunt în primejdie! 
Să nu-mi vină ispitire, 

întru veci să duc rușine! 

Ci Tu, cu a Ta dreptate 

să mă scoţi din răutate! 


Și Te pleacă de m-ascultă, 

să mă scoţi din grijă multă! 
Să-mi fii Domn și sprijinire, 
stâncă dinspre năvălire 

ȘI reazim și năzuire 

și să-mi fii și mântuire, 

să mă scoţi din mâna strâmbă, 
să mă izbăvești de fugă! 


Că Tu-mi ești, Doamne, răbdare, 
Doamne, cu nădejde tare, 

de la vârsta de pruncie 

îmi ești reazim și tărie! 

Din al maică-mii pântece 

m-ai închegat și-i voi zice 
cântare-n nepărăsire, 

căci sunt multora uimire. 


Că Tu mi-ești ajutor tare 
și-mi vei umple de cântare 
gura, de Te-oi lăuda, 
pentru slavă, bunătate, 
pentru marea cuviință, 
toată ziua cu credință! 

Nu mă lăsa la bătrânețe, 
pentru-a Ta mare blândețe! 
Când tăria-mi va pieri, 

mă rog, Doamne,-a mă feri 
și de ceata cea nebună 

care se pune-mpreună 
de-mi străjuiesc bietul suflet 
ȘI mă grâiesc cu râu cuget, 
ca s-alerge după mine, 
zicând că-s aruncat de Tine: 
„Bine că ne-a venit la mână, 
veniți să-l prindem împreună, 
să-l apucăm tâlhărește, 

că nu-i Cel ce izbăvește!”. 


Ci mă rog eu, Doamne Sfinte, 
să le scurtezi din cuvinte 

și să le dai război iute, 

să-mi fii ajutor din frunte, 

să le pui viforu-n față 

și din spate să-i ia ceață! 

ȘI să piară cu ocară, 

să le meargă vestea-n țară! 


Aceia ce mă vânează 

și mă pârăsc să mă piardă, 

cu rușine să se-mbrace 

și să n-aibă ce mai face! 

Pe cei ce-ncearcă să mă prindă, 
răutatea să-i cuprindă! 


lar eu, fie în ce vreme, 
lângă Tine nu m-oi teme, 
ci-Ţi voi aduce cântare, 
de când se ridică zare! 


Și-n tot locul gura mea 
adevăru-Ți va striga, 

toată ziua nu va tăcea, 
vorbind de mântuirea Ia, 
căci cu scrisul n-am vârtute 
să iau seama de oști multe. 


Ci-Ţi voi intra cu tăcere, 
Doamne,-n sfânta Ta putere. 
Că de ce-Ți voi ţine minte, 
de-adevărate cuvinte, 
dintr-a Ta Sfântă Scriptură, 
ce mi-a dat învățătură, 

de la vârsta cea pruncească, 
și de-acum să se vestească, 
ci minunile Tale adese, 

voi povesti, și semnele dese. 


Și-n vârstă de cărunteţe 

și până la bătrâneţe 

să nu mă lași, Doamne Sfinte, 
neluat de Tine-aminte, 

până când voi putea spune 
de brațul Tău, de minune, 
peste neamuri să se-ntindă 

și de veste toți să prindă. 


lar puterea Ta cea sfântă, 

și dreptatea Ta cea multă, 
Doamne, sunt până-n înalturi, 
de se știe-n toate laturi, 

c-ai făcut minune mare. 
Cine-i ca Tine de tare 

și să-i fie deopotrivă 

în fire bună, milostivă? 

Când în urgie Te-ai arătat 

în necazuri grele m-ai lăsat. 
Dar iarăși mi-ai dat viață, 
când Te-ai întors cu dulceaţă 
și m-ai scos din cea prăpastie 
ce m-apucase cu năpaste, 
ivindu-Te cu mărire, 

de m-ai scos de la pieire. 
Căci Te-ai întors cu plăcere 
de mi-ai trimis mângâiere 

și din groapa cea adâncă 


m-ai scos și m-ai pus pe stâncă. 


Pentru-aceea, Doamne Sfinte, 
îmi voi aduce aminte 

și-n mulțime Te voi lăuda, 
printre neamuri, cu inima, 

cu instrumente de cântare, 
adevărul Tău cel mare, 

și-n alăute cu strune 

"Ţi voi cânta cu viersuri bune. 


Că Sfinţia Ta ești Domnul 
lui Israil și-al tot omul. 

Se va bucura gura mea 

și sufletul meu cu ea, 
pentru-a Ia răscumpărare, 
cântându-Ți dulce cântare. 
Și limba-mi se va deprinde 
toată ziua grăind pilde 


despre-adevărul Tău cel sfânt. 


lar vrăjmașilor de pe pământ 
să le pui ocara-n spate, 
celor ce-mi fac nedreptate. 

Psalmul 7i 


Doamne, dă-Ţi judecata împăratului, 
dreptatea și puterea sfatului, 

să le ţină Fiul Său, ce-L are, 

să domnească, să fie Crai tare, 

să-Ţi judece lumea-ntru dreptate, 

să n-aibă sărmanii strâmbătate! 


Pacea-n lume ca munții să crească, 
dreptatea dealurile să-și ivească! 
Să facă sărmanilor judecăţi, 

celor asupriți să le dea plăți, 

pe clevetitor și pe pârâș să-i alunge 
și puterea celor nedrepțţi s-o sece! 


Și să trăiască precum soarele Craiul 
și ca luna să-l fie lung traiul! 

Și să treacă peste neam de neam, 
căci S-a pogorât fără alean 

pe arie ca roua pe lână 

și pe pământ ca picătura lină. 


În zilele Sale dreptatea va lumina 
ca pe mulțime de pace să stea, 
până când se va ridica luna, 

ca să-mpărățească-ntotdeauna, 
de la mare și până la mare, 

în tot pământul Domn cu așezare. 


Etiopienii-nainte-l să cadă, 
să se-nchine și-n pace să șadă! 
Și vrăjmașii Lui țărâna vor linge, 


când spre-a se-nchina Lui se vor strânge. 


Împărații de la Marea Albă 
vor veni la El cu daruri spre slujbă. 


Și din ostroave, toți craii, 

daruri Îi vor aduce cu anii. 
Împărații arabi și Saba 

Îi vor da daruri și-l vor privi slava. 
Și | se vor închina toţi craii, 

toți păgânii slujindu-i cu anii. 


Că pe cel sărman îl va izbăvi 
și pe cei săraci îi va milui. 

Cu mâna Sa cea îndurată 

le va da Împăratul plată. 

Din nedreptate și din camătă 
îi va răscumpăra cu judecată. 


Și va fi cinstit sfântul Lui nume 
înaintea lor, de se va ști-n lume. 
Căci va trăi cu-mpărăţie dulce 
și arabii aur l-or aduce. 

Pentru El făgăduinţe vor face, 
toată ziua-L vor lăuda cu pace. 


Belșug mare să rodească-n țară 
și să fie și peste hotare, 

să se-nalțe spicul ca Libanul 

să le prisosească în tot anul! 

Și vor înflori cei din cetate, 

ca iarba, plini de bunătate! 


Fericit va fi sfântul Lui nume, 
în toţi vecii, și slăvit în lume, 
că mai înainte de soare trăiește 

numele Lui, de se proslăvește. 
Și întru EI se vor binecuvânta 
seminţiile pământului, și-L vor cânta. 


Și neamurile toate vor zice: 

să trăiască Împăratul! Ferice! 
Binecuvântat să fii, Doamne Sfinte, 
pentru minunile ce le faci, peste minte, 
binecuvântat să fie sfântul Tău nume, 
întru veci slăvit să fie-n lume! 


Și slava Ta să umple tot pământul, 
să-Ţi fie, Doamne, întreg cuvântul! 


Psalmul 72 


Cât de mult e Domnul cu bunătate 
spre Israil, de nu stă departe 

de cei cu inimă dreaptă, 

care au conștiința curată! 


lar mie mi se mai strămutară 
picioarele, de-alunecară. 

Puțin de nu m-am smintit pe cale, 
să cad jos, în pierzare. 


Căci râvnii la cei fărădelege 

și la cei răi, la care norocul merge, 
încât la moarte nu se-ndurerează 
și în boală lesne se-ntremează. 


Și cu oamenii n-au osteneală, 
să se trudească spre-agoniseală, 
de-aceea, căci le prisosește 
bogăţia care-i semețește, 


căci sunt îmbrăcaţi în strâmbătate, 
cu vicleșug de păgânătate. 

Le va ieși nedreptatea ca seul 

pe care l-au adunat cu tot răul. 


Se desfată și se dezmiardă 


întru agonisire strâmbă și de pradă. 


Cutează de grăiesc ce le place, 
cu vicleșug să facă nepace. 


Nedreptatea în sus răsunară, 
să se-audă pretutindeni în țară. 

Și-au pus în cer gurile, de cască, 


și-și trag limba pe pământ să pască. 
Pentru-aceea [i va întoarce Domnul 
către Sine pe ai Săi, pe tot omul. 

Și zilele li s-or afla pline 

când îi va lua Domnul cu Sine. 


Și se-ntreabă unii despre Domnul: 
„Oare ia seama și știe de tot omul? 
Oare are Cel de sus cunoștință 
despre toate cele ce sunt în ființă?”. 


Că acestora ce-s cu semeția, 

pe care i-a-ntărit bogăţia, 

Ji se pare că vor fi stătătoare, 

să petreacă numa-n sărbătoare. 


Ci eu, iarăși, am zis și voi zice: 
„Oare îmi va fi ceva ferice 
pentru că am inima-n dreptate 


și mâinile-ntru nevinovăție spălate?”. 


Toate ziua sunt cu răni pe spate. 
lar clevetitorii stau deoparte, 


de dimineaţă, de la trezirea devreme, 
și până seara, când vine somnul pe gene. 


Dar eu le-am zis destule cuvinte, 
și iar le voi zice, Doamne Sfinte. 


lar Tu, Doamne, Ţi-ai dat jurământul 


fiilor Tăi, să stea cât pământul. 


Și de-acestea a cunoaște-mi pare 
și mi-i trudă de-aș intra mai tare 

în sfânta Ta, Doamne, sfinţitoare, 
să-nţeleg judecata Ta mare, 


despre sfârșitul fiecăruia, 

căci nu-i va fi pe voie nimănuia. 
Și peste cei ce fac strâmbătate 
vei lăsa să vină răutate. 


Cu mândria lor îi vei împinge-n râpă 
și li se va pustii casa în pripă. 

Vor pieri cu totul și se vor stinge, 

cu păcatele pe care și le-or strânge. 


Când s-or deștepta din ce visează, 

să nu vadă ce-au visat, cu minte trează! 
Faţa lor să o lepezi departe 

Doamne, dintr-a Ta sfântă cetate! 


Că-ntru mine inima mă arde 

și căldura din rinichi îmi scade. 
Batjocorit eram și aruncat afară, 

dar ca un dobitoc Îţi sunt, de povară. 


Sunt cu Tine în tot ceasul,-ntotdeauna, 
și Tu mă ţii de dreaptă mâna 
mea, cu sfatul Tău, că mi-ești povaţă, 


ca să mă iei în slavă și-n har dulce de viaţă. 


Căci eu alt lucru pe pământ nu voi cere: 
Numai dă-mi în ceruri să Te am avere! 
Căci de-aceasta mi-este inima seacă, 

iar trupul, sărmanul, ce să facă? 


Tu-mi ești, Doamne, inimă și parte 
și avere strânsă de departe. 

Pe cei ce de Tine se depărtează, 
îi vor aduce degrabă să-i piardă. 


Tu vei pierde pe cel ce se-abate 

de la Tine, Doamne, spre păcate. 

lar eu mă voi lipi de Tine, 

căci Tu îmi ești, Doamne, nădejde spre bine. 


Și voi ieși fără zăbavă 

de-i voi mărturisi sfânta Ta slavă, 
iar fiica Sionului să vadă, 

din poartă, mărirea Ta, cu laudă! 


Psalmul 73 


De ce, Doamne, ne-ai alungat departe, 
ne-ai părăsit și nu ne ţii parte? 

De la turma Ta Te-ai întors cu scârbă, 
de-ai lăsat-o în mâhnire lungă. 


Adu-Ţi, Doamne, de turmă aminte, 

ce Ţi-ai agonisit-o mai-nainte, 

de toiagul care moștenire Ţi-e ie, 

pe care l-ai răscumpărat să-Ți fie-n vecie, 
și de muntele pe care l-ai ales, Sionul, 
de-ai locuit împreună cu omul. 


Ridică-Ţi mâna Ta cea sfântă 

peste vrăjmașii care ne-nspăimântă 
și vin cu vicleșug în sfânta Ta casă 
să-i smulgă veșmântul de mătase. 


Că se lăudară-n sărbătoare 

să-i pună veșmânt de sac și plâns mare, 
să o umple de steaguri, de semne, 

să dărâme ca-n dumbravă lemne, 
zăvoare să spargă cu securile, 

să-i dezbrace aurul cu broderiile, 

iar ușile cele aurite, 

de ciocan, zac batjocorite. 


Biserica Ta, Doamne, cea scumpă, 
o aprinseră cu foc, să o rupă, 

și Sălașul sfântului Tău nume 

îl huliră păgânii în lume 

și cu neamurile lor se-ndemnară 

să-Ţi oprească jertfele din ţară. 


Căci se sfătuiesc, Doamne Sfinte, 

cu sfat rău, deșarte cuvinte: 

„Să-i oprim de-acum, să nu mai cuteze 
în ţară pe Dumnezeu să-L serbeze, 
nici să-i mai lăsăm să se îndemne, 

să se mai ridice-ntru ei semne! 

Profeți încă n-au să le vestească, 

să poată de noi să se păzească”. 


Dar până când, Doamne, pizmașul 
va fi lăsat să-Ţi strice Locașul? 

Și sfântul Tău nume-l întărâtă 
vrăjmașul cu gura cea urâtă. 

De ce-Ți întorci mâna de la arme, 
de nu-Ți lași dreapta să-i destrame? 


Ci Tu, Doamne Sfinte și-mpărate, 
dintr-a Ta bătrână bunătate, 

Ţi-ai pus izbânda în mijloc de lume, 
de i se vestește sfântul nume! 


Tu ai închegat marea-n vârtute, 
când ai despărţit-o cu vânt iute, 
de ai deschis oamenilor cale 
și nu s-au udat prin a ei vale. 


Tu ai zdrobit balaurii puhoi 

în marea ce ai strâns-o ca-n cimpoi. 
Chitului ce alerga să înghită, 

i-ai zdrobit capul, ca să simtă, 

și l-ai dat etiopienilor să-l mănânce, 
să nu poată să se mai ridice. 

Tu ai dat fântână cu apă aleasă 
în pustie, din piatră vârtoasă. 
Când Îţi erau oștile însetate, 
le-ai adăpat cu pârâu de lapte. 


Ai secat apele Itamului șiroaie, 
Tu ai rupt izvoare și pâraie 

și Ţi-ai trecut oamenii lesne, 
căci le-a ajuns apa la glezne. 


De la Tine ziua se luminează 
și noaptea cu stele scânteiază. 
Tu ai tocmit luna ce dă zare 
și soarelui i-ai dat de răsare. 


Tu i-ai dat pământului frumuseţe, 
de se-ntoarce vara-n tinereţe. 
Primăvara de Tine-i făcută, 

să rodească roua roadă multă. 


Și să-Ţi aduci aminte de-a Ta turmă, 
vrăjmașul să nu-i umble pe urmă 

și să nu-Ţi facă numelui ocară 
nebunii ce-s aproape de ţară! 

Nici să dai fiarelor voie 

să-i intre în turma de oi, s-o sfâșie! 


Sufletele cele ofilite 

de Tine să nu fie părăsite, 

nici să nu-Ţi lași, Doamne, jurământul 
ce l-ai făcut, ci să stea cât pământul! 
Căci cetele cele-ntunecate, 

casa și-au umplut de strâmbătate. 


Și să nu-i lași pe cei smeriţi să le vină 

rușine și mustrare și silă, 
căci cei săraci Te vor vesti în lume 
și-Ţi vor slăvi cinstitul Tău nume! 


Pentru-aceea, Doamne, Te ridică, 
cu Judecată, să-Ți știe toți de frică, 
și adu-Ţi aminte de acea ocară 

ce o brodesc nebunii până-n seară! 


Nu uita de glasul cel cu rugă 

al săracilor Tăi, în vreme lungă, 

când pe vrăjmașii ăi cu limba semeaţă, 
i-ai lăsat în sus de se-nalță! 


Psalmul 74 


Mărturisi-ne-vom, Doamne Sfinte, 
înaintea Ta cu rugăminte 

și vom chema preasfântul Tău nume, 
de-l vom vesti pretutindeni în lume. 


Când voi lua de la Tine vreme, 

a judeca drept nu m-oi teme. 

Că pământul s-a șters de se roade 
și de pe el se topesc noroade. 


Căci Eu l-am întărit de toarte, 
de-am așezat popoarele toate. 
Pe păcătoși i-am oprit să toarne 
ȘI pe cei greșiți să scoată coarne: 


„Nu vă ridicați coarne de bouri, 

nici gura n-o ridicaţi în nouri, 

ca să grăiți spre Domnul strâmbătate, 
cu vicleșug, cu nedreptate!”. 


Căci nu veţi ști: oare dinspre soare 
vine Domnu-n zi de strâmtorare? 
Sau va veni de la scăpătatei'5, 
când va lua seama la păcate? 


Oare va veni dinspre munte, 
când Se va ivi ca un fulger iute? 
Căci Dumnezeu judecă-n tărie 
și nu-i spre nimeni cu fățărnicie. 


'59 De la apusuri. 

Pe unii-i pogoară și-i smerește, 
pe alții îi ridică și-i crește. 

Că paharul este la-ndemână, 

în tot ceasul la Domnul în mână, 


cu vin curat și plin de aromateiS, 

din care dă plată celor aleși cu dreptate. 
Și din el în altul va vărsa, 

să bea cei fărădelege drojdia. 


lar eu în veci mă voi bucura 

și mă voi veseli asemenea, 

când Îţi voi cânta, Dumnezeule Sfinte, 
cu lacov slujindu-Ţi dinainte, 


când sulița strâmbilor cea lungă 
o voi frânge, ca să nu împungă. 

Și Dreptul își va ridica steagul, 
bătând pe cei nedrepți cu toiagul. 


'% În text: diresuri = condimente. 


Psalmul 75 


Știut este Dumnezeu în evreime 

și Îi e sfânt numele mare-n israelime. 
Locul său cel sfânt cu pace Și-l așază, 
din Sion locașul Său trimite rază, 
de-ngrozește pe păgâni, ca să nu miște 
arc și suliță sau scutul să-și ridice. 


Minunat strălucești, Doamne, de la munte, 
de-nspăimânțţi pe toți păgânii cu oști multe! 


Căci îi cuprinde spaima în somn, când dorm dulce, 


cât dobânda cea din mână nu-și pot duce. 


Doamne Sfinte, de a Ta căutătură, 

pier vrăjmașii, de se fac ca niște zgură. 
Cei ce scapă de războiul Tău, fug tare, 
de-i doboară-n fugă somnul de-a călare. 


Însă cine nu se teme, Doamne Sfinte, 

de-a Ta groază, ce-i vestită dinainte? 

lar Tu, Doamne, de demult Ţi-ai dat cuvântul 
că ești Domnul ce-are să judece pământul. 


Cu tăcere toată lumea stă de-așteaptă 
Judecata ce vei face, să ia plată. 

Și atunci, Tu pe cei blânzi îi vei alege, 
de-i vei scoate dintre cei fărădelege. 


Pentru-aceea luaţi-vă seama, tot omul, 
rugaţi-vă cu tot gândul către Domnul, 
feriți să nu scape gând murdar în minte, 
ci să prăznuiți cu rugă fierbinte! 

Și când vă rugaţi spre Domnul cu făgăduire, 
ceea ce grăiți să-mpliniţi, fără tăgăduire! 

Și veniţi cu prinoase la Domnul, 

boieri și săraci, tot omul! 


Și cu frică staţi la rugăciune să vă ierte, 
când sufletul vi-l va lua să nu vă certe! 
Că Dumnezeu mai rău decât craii bate. 
Și cu toţii luaţi aminte la păcate! 

Psalmul 76 


Am strigat cu glasul meu, Dumnezeule Sfinte, 
și mă rog să îmi asculți la rugăminte! 


Către Tine-n zi de grijă strig și în dureri, 
cu mâini întinse-n vremea nopții, prin greșeli, 
și prin spaimă, să nu-mi vină-nșelăciune, 
să mă mângâi, mă rog, Doamne,-n slăbiciune! 


Că la Tine sărmanul meu suflet gândește 
și de Tine pomenind se veselește. 
Nevoit-am și mi-a slăbit bietul suflet, 
lăsând somnul și odihna, stând în cuget. 


De mâhnire n-am putut grăi cuvinte. 
Cugetat-am și la zilele de dinainte, 
dintru veci, de mi-am luat învăţătură, 
iar noaptea mă-nvățam Sfânta Scriptură. 


Se zbuciumă bietul suflet și scâncește 
pentru Domnul: De ce mulți veci zăbovește? 
De ce, Doamne, ne-ai lepădat așa departe 

și nu te-ntorci la întâia-Ți bunătate? 


De ce, Doamne, Îţi lași mila Ta-ncuiată 
iară dreapta Ţi-ai închis-o, cea-ndurată? 
Îţi vei împlini în tot neamul făgăduinţa. 
Ci-Ţi întoarce către noi bunăvoința! 


Și să nu uiţi de-a Ta milostivire multă, 
spre blândeţe să-Ţi întorci mânia sfântă! 
Căci eu, cele ce-am zis iarăși voi spune: 


că dreapta Ta le schimbă cu minune. 


Și lucrurile Tale eu le țin minte, 

Minunile dintr-nceput, Dumnezeule Sfinte! 
Și prin lucrurile Tale m-oi deprinde'S, 

din cele de-nceput ale Tale luând pilde. 


Dumnezeule, din sfântul Tău sălaș faci cale, 
când ridici către război oștile Tale. 

Cine-Ţi este, Doamne Sfinte, deopotrivă, 

în mărire și în fire milostivă? 


Tu ești Cel ce din început faci minuni cu veste, 


de Te-arăţi în oastea Ta cu semne dese. 


Căci Tu, Doamne, Ţi-ai luat oastea Ta în braţe, 


când i-ai scos dintru robie și din lanţuri 
pe toți fiii lui lacov din Egipet, 
c-ai auzit de munca lor și al lor țipăt. 


Când Te-ai pogorât la ei în acea ţară, 

toate apele cu sânge se-nchegară 

și cu urlete ploaie mare vărsa tare, 

de fierbeau undele-n adânc, ca apa-n căldare. 


Și din nori mergeau săgeți cu fremătare, 

să fie-ngroziţi egiptenii, în pedepse-amare. 
Glasul tunetului Tău trăsnea în roată, 
de-ți luminau fulgerele lumea toată. 


S-a strămutat de cutremur tot pământul, 
când ai tăiat cale-n mare cu cuvântul, 
de-ai uscat într-însa vaduri în vânt mare, 
căci Tu, Doamne, ai făcut cărări prin mare. 


'5 Cugetând la lucrurile Tale mă voi înţelepţi. 

Și nu lași să se cunoască a Ta urmă, 

când Îţi treci prin fundul mării a Ta turmă, 
cu Moisis și-Aaron, pe care i-ai pus povaţă, 
să o poarte spre pășunea cu dulceaţă. 

Psalmul 77 


Oamenii Mei, să luaţi aminte 

la legea ce v-am dat și la cuvinte! 

Să vă plecați, ce-am zis să înţelegeţi, 
cuvintele din gura-Mi să culegeţi! 


Căci din gura Mea voi scoate pilde 
și cimilituri, ce-o voi deschide, 
din bătrâni luând începătură, 
precum ați înțeles din Scriptură! 


Și părinţii voștri cu poveste 

v-au spus, de aţi prins toți de veste. 
N-au putut fiii lor să ascundă 

de alte neamuri, ca să n-audă, 


slava Domnului să o grăiască, 
minunile și puterea să-l vădească. 
Și a pus lui lacov mărturie, 

să-l stea legea-n Israil cu tărie, 


ce ne-a dat părinților credință, 
să-și înveţe fiii cu silință 

ȘI să ia-nvăţătură nepoții, 

fiii fiilor să știe cu toții! 


În Dumnezeu nădejdea să-și pună 
și faptele Domnului să le spună 

și poruncile Lui să le aibă în gând 
să nu fie ca părinţii care i-au făcut, 


neam ce-L mânie și se-mpietrește, 
neam cu inimă strâmbă ce se smintește, 

care nu stă cu Domnul în credință 
și în suflet nu vrea s-aibă cuviință. 


Fiii lui Efrem, care trag cu arcul, 

în zi de război s-au întors ca racul, 
căci n-au ţinut cu Domnul jurământul, 
nici nu l-au păzit legea și cuvântul. 


Bunătatea Domnului uitară 

și minunile ce le-a făcut în ţară, 

în Egipt, pe care le-a făcut Domnul, 
minuni mari, ce le-a văzut tot omul, 


în Taneos, în loc de câmpie, 

când le scotea străbunii din robie, 
de-a desfăcut marea ca să-i treacă, 
să le dea moșie, să le placă. 


Când a strâns marea ca-ntr-un 
burduf, 

de i-a trecut peste nisip ca prin puf, 

și ziua le-a pus nor spre călăuzire 

și prin pustie au mers fără 
poticnire, 

iar noaptea le-a ținut lumină 

cu stâlpul de foc, ca-ntr-o zi senină. 


A despicat marea în pustie 

și i-a adăpat cu apă vie, 

că a destupat izvoare din stâncă 
și pâraie cu apă adâncă!*2. 


1% Sfânta Icoană am preluat-o de aici: 


https://i.pinimg.com/564x/4c/4e/73/4c4e735e2f9dfo4b44fqcd85iabn 
ac7.jpg. De la Atanasios Țiropulos: 
https://ro.pinterest.com/ATHANASIOS_TZIROPOULOS/. 


Dar ei, după bine, Îi greșiră, 

și la loc de secetă cârtiră, 

ispitind pe Dumnezeu prin gânduri 
și cerând bucate, cu rânduri. 


Și pe Dumnezeu ÎI clevetiră, 

de grăiră asupră-l cu pâră: 

„Dară poate Domnul să ne prepare 
mese-n pustii spre ospătare?”. 


Pentru că a lovit cu toiagul în stâncă 
de a curs din ea apă adâncă 

și pâraiele s-au umplut de apă 

de-au băut toți din piatră seacă. 


„Dar ne va putea da și pâine, 

să ne facă masă și pentru mâine?”. 
Pentru-aceasta S-a mâniat Domnul, 
cu urgie mare spre tot omul, 


și Și-a întins spre ei focul, 

prin israelime, prin tot locul, 
pentru că n-au crezut fără-ndoire 
că le va da Dumnezeu mântuire. 


Și a-nnorat cerul ca de ploaie, 

de l-a deschis și-a vărsat puhoaie, 
căci le-a plouat să mănânce mană, 
pâine din cer, îngerească hrană. 


Și le-a trimis de saţiu, după vrere, 

făină de grâu cu unt și cu miere. 

Mânca omul pâine îngerească, 

cu care-i hrănea Domnul, să-i întărească. 

A ridicat dinspre austru vânturi, 
de le-a adus cârstei în cârduri, 
căci, cu puterea Sa, vifor a stârnit, 
vântul ce e greu de oprit, 

și le-a plouat carne destulă, 

să le fie inima sătulă. 


Ca nisipul mării stăteau, de multe, 
păsări împrejurul taberei căzute, 
de mâncară și se săturară, 

dar răsfățul nu-și uitară. 


Și nu căutau că le e gura plină, 

ci pofteau pepeni și slănină. 

Și le-a trimis Domnul urgie, 

de mureau mulți, ca să nu mai fie. 


Și din cei ce erau aleși, de frunte, 

au căzut mulţi, ca de război iute. 

Și cu nimic nu se folosiră 

dintr-atâta pedeapsă, ci iarăși greșiră. 


Că nu vrură să stea cu credință, 

din minunile Lui să-nveţe umilință. 
Zilele-și petrecură fără treabă 

și anii li se duseră cu grabă. 


Când îi ucidea, să-i nimicească, 
căutau pe Dumnezeu să-L găsească 
și se-ntorceau alergând spre Domnul, 
către rugă, părăsindu-și somnul, 


amintindu-și că Domnul le-ajută, 
dându-le mila Sa cea multă. 
Dar numai din gură-L îndrăgiră 


și cu limbile lor Îl minţiră. 


Inima de El le era departe 

și-n legământ nu aveau dreptate. 
Dar Domnul e spre ei cu-ndurare, 
ștergând păcatele și dăruind iertare, 


potolindu-Și urgia să nu-i ardă 

și mânia oprind-o, să nu-i piardă, 
văzând Domnul că sunt carne și sânge 
și, ca de vânt, prea lesne s-or stinge. 


Cât L-au mâniat în pustie 

și L-au îngânat prin apă vie, 
întorcându-se și ispitind pe Domnul 
și cutezând spre Dumnezeu omul, 


a-L mânia și a nu ţine minte 
ziua în care i-a scos, mai-nainte, 
cu mâna Sa din greutate, 
eliberându-i și ţinându-le parte, 


ca și în Egipt, cu semne trimise 
și cu minuni ce Domnul făcuse, 
întru egipteni făcând arătare 
și-n Taneos, în câmpul cel mare! 


Apele stăteau cu sânge-nchegate 

și fântânile toate însângerate. 

Le-a prefăcut izvoarele-n sânge, 

să n-aibă-a bea-n setea ce-i va strânge. 


Muște câinești le-a trimis să-i piște 
și în așternut broaște să le miște. 
Cu gândacii i-a lipsit de poame, 

cu lăcusta a adus peste ei foame 
și cu grindina i-a lovit, să-i certe, 
și viile lor le-a întors în sete. 


Murii'& lor i-a bătut cu brumă 
și din vitele lor n-a rămas urmă, 
căci le-au ucis grindina și focul 
și le-au pierit averile cu totul, 


pogorând asupra lor urgie, 

cu îngeri cumpliți și cu mânie, 
de Și-a făcut urgiei Sale cărare 
ȘI a trimis peste ei pierzare, 


că le venea-n tot ceasul moartea-n grabă, 
cu animalele lor, cu totul, să-i soarbă, 

de n-a scăpat frunte de prăsilă, 

ci le-a pierdut feţii fără milă'64, 


din Egipt și din toată ţara, 

de le-a rămas în istorie ocara, 

a țării lui Hamos, să simtă-a Lui mânie, 
când le-a stârpit sămânţa-n urgie. 


Și Și-a pornit oamenii ca turma, 
spre pustie, de le-au luat urma. 
Și le-a fost povaţă cu nădejde, 

de n-au purtat frică de primejdie. 


lar vrăjmașii s-au înecat în mare, 
cei ce-au mers după ei cu război tare. 


'% Mur (rubus fruticosus) = arbust ghimpos, care face mure. Alter- 
nativă găsită de Sfântul Dosoftei pentru sicomor, cuvânt care nu ar fi fost 
înțeles de oamenii simpli. 

'64 Întâii-născuţi ai egiptenilor. 


Și i-a adus în muntele cel sfânt, 
cel ce-a fost de dreapta Lui agonisit. 


Și le-a gonit păgânii din faţă, 

ca să petreacă în ţară cu viaţă. 

Și le-a împărțit Domnul cu dreptate, 
de-a așezat semințţiile toate, 
dându-le orașe și sate, 

cu hotare largi și desfătate. 


Și nu se lăsară de ispită, 

de-a încerca firea Lui cea sfântă. 
Judecata Domnului lăsară 

și de jurământ se lepădară, 


ca și părinţii lor rătăciră 

și ca arcul cel strâmb se suciră, 
mâniind pe Domnul cu movile, 
cu idoli ciopliți cu dălți și cu pile. 


Și văzându-i Domnul ce lucrează, 
i-a lepădat de la ochii Săi, din rază, 
pe Israil cu toată sămânța, 

pentru că și-au defăimat credinţa. 


Și Şi-a părăsit Domnul cortul 

din Silom, l-a lepădat cu totul, 
sălașul Său, ce lumina spre dovadă, 
l-a strâns Domnul, ca să-l piardă. 


Și a dat tăria lor în pradă, 

căci limbile lor le-au fost nadă. 
Și i-a dat vrăjmașilor în mână, 
de-au căzut în sabie străină. 

Și a stat de Domnul părăsită 
moștenirea Lui, că-l fu urâtă. 

Tinerii lor au pierit de-a focului arsură, 
iar fecioarele lor nejelite fură. 

Preoţii de sabie pieiră, 

iar văduvele lor nu-i jeliră. 


Uitat a fost între ei și prohodul, 
văzându-se în jale tot norodul. 
Dar Domnului 1 se făcu milă, 
văzând că vrăjmașii lor îi striviră. 


Și ca din somn sări Domnul, rumen și-aburit, 
Cel puternic, ca și cum ar fi fost de vin ameţit, 
și a lovit pe vrăjmașii Săi în spate, 

veșnică ocară le-a dat, după dreptate. 


Și a căutat între sălașe, 

să le vadă cât sunt de frumoase, 
să-Și aleagă-n ele locuinţă, 
dacă-l slujesc cu credinţă. 


Și la Iosif nu a vrut să-Și aleagă, 

și nici la Efrem odihnă largă. 

Ci Și-a ales mai cu drag la ludas, 
ca Dumnezeu să-Și aleagă ruda. 


Și Și-a ales muntele Sionului, 

să petreacă-n lume cu noi Domnul. 
Și Şi-a zidit în el sfânta casă, 

de sclipește cu lumină deasă, 


ca un corn de inorog dând rază, 
de se-mbată toţi când luminează. 
Căci stă bine și cu cuviință, 

întemeiată-n veci cu credinţă. 


Și-a ales pe David a Sa slugă, 
după turmă să nu stea, să mulgă, 
nici să umble după oi fătătoare, 
în zi de lucru sau de sărbătoare. 


Și l-a pus pe lacov ca să pască 
și peste Israil să domnească. 
ȘI i-a păscut cu inimă curată 
și cu-nțelepciune strecurată, 
purtându-i ca pe oi la pășune, 
cu-nvăţături și obiceiuri bune. 


Psalmul 78 


Doamne Sfinte, păgânii veniră 
în ţara Ta, de o risipiră, 

și sfânta Ta casă o spurcară, 
ce răspândea cuviinţă în țară, 
și făcură lerusalimul 

ca o cramă când i se ia vinul. 


Trupurile jac pe jos căzute, 

ale slujitorilor 'Tăi, ce-s crezute, 
iar carnea lor o mănâncă fiara 
și păsările din toată țara. 


Sângele le stă vărsat ca apa 
ȘI nu-i nimeni să meargă cu sapa, 
să se ducă și să îi îngroape, 


n-are milă nimeni din cei de aproape, 


ci zac prin oraș și pe dinafară, 
de suntem vecinilor ocară. 


Și cei dimprejur de dispreţ se strâmbă 
și ne batjocoresc, văzându-ne-n scârbă. 


Dar până când, Dumnezeule Sfinte, 


Îți vei porni mânia cea fierbinte, 
cu urgia cea neastâmpărată, 
ce-i ca focul peste noi vărsată? 


Mută-Ţi, Doamne, spre păgâni mânia 


și peste dânșii varsă-Ţi urgia, 


spre cei care nu vor de Tine să știe, 


de numele Tău cel sfânt în vecie! 

Și peste-mpăraţi să-ţi întinzi ura, 
care n-or să-Ţi asculte învățătura! 
Căci îl mâncară pe lacov cu totul 
și l-au pustiit peste tot locul. 


Și nu pomeni, Dumnezeule Sfinte, 
de-ale noastre greșeli, cele dinainte, 
ci degrabă să vii, cu blândețe mare, 
să ne-ntâmpini, și cu îndurare! 


Într-a noastră sărăcie grea 

să ne-ajuţi cu bunătatea Ta, 

că Iu ne ești Domn spre mântuire 

și Te rugăm, Doamne, pentru izbăvire, 
pentru slava sfântului Tău nume, 

să ne trimiți biruință-n lume! 


Și de greșeli ne curăţește, 

cu numele "Tău, ce se slăvește! 

lar păgânii să nu ne batjocorească, 

zicând: „Unde-i Domnul, să vă folosească?”! 
Ci să afle și păgânii 

că Tu, Doamne, ești cu creștinii. 


Și le vei da vrăjmașilor plată, 
întru ochii noștri, în zi curată, 
pentru sângele sfânt ce-l vărsară, 
al slujitorilor Tăi, în ţară. 


Suspinele celor din obezi crunte, 
înaintea Ta, Doamne, vor fi crezute. 
După măreţia braţelor Tale, 

cruţă pe fiii celor prinși în fiare, 
care au fost omorâți fără vină, 

și-i apără cu sfânta Ta mână! 

Vecinilor să le dai simbrie 

de șapte ori în sân, cu urgie, 
și să li se-ntoarcă-n ocară, 

să le meargă vestea peste ţară! 


Să-i cuprindă din toate părțile furtună, 
căci stau împotriva Ta cu hulă. 

Iar noi, care Îţi suntem turmă aleasă 

și poporeni din sfânta Ta casă, 


ne vom ruga 'Ţie, Doamne Sfinte, 
și întru veci ne vom aduce-aminte 
ȘI, întru neam și în neam, vom grăi 
lauda Ta în veșnicii! 

Psalmul 79 


Cel ce paști pe Israil, a Ta turmă, 

Cel ce îndrepți pe Iosif întru a Ta urmă, 
Cel ce șezi pe Heruvimi, Le ivește 
dinaintea lui Efrem, de Te războiește! 


Și Veniamin în frunte să Te vadă, 

cu Manassi, în război luminând de strajă! 
Și Te scoală cu putere de ne-ajută, 

să nu fim fără ajutor în grijă multă! 


Și ne-ntoarce către mila Ta cea sfântă, 

de-Ţi ivește fața Ta, să Te-avem apărare în luptă, 
că Tu, Doamne, cu puterea Ta cea mare, 

dai războaie, ca Cel ce ești Domn tare! 


Dar spre noi până când vei fi cu supărare 

și pe robii Tăi ne lași purtând poveri amare? 
Nu ne-asculți în suferință sărmana rugă, 

ci ne lași întru pedeapsă-n vreme lungă. 


Ne-ai hrănit pe noi cu pâine de plânsură'$ 
și ne-ai adăpat cu lacrimi fără de măsură. 
Ne lași de suntem vecinilor spre pradă 

și vrăjmașilor spre batjocură și sfadă. 


Doamne,-ntoarce cu puterea Ta cea sfântă, 
de-Ţi ivește fața Ta, să Te-avem apărare în luptă! 
Din Egipt Ţi-ai mutat sălbatica vie, 


165 Pâine de plâns. Am mâncat pâinea noastră amestecată cu lacrimile 
noastre. 


să-Ţi rodească struguri și cu vin bun să îmbie. 


Stârpitu-i-ai dinainte toți păgânii, 

când ai răsădit-o, și i-ai smuls din cale spinii. 
I-ai lățit rădăcinile cu butași, 

de s-a-nmulțit pe pământ și peste imaș. 


Peste toate dealurile frunza ei umbrează'56 
și cu vițele ei cedrii se-nfrumusețează. 

Cu joardele pân' la mare se lățește 

și până în văi mlădițe odrăslește. 


De ce, Doamne, lași gardul ei să cadă 

și nu vezi ce-i fac drumeţii, cum o pradă? 
O scurmară vierii cei grași de la luncă, 
iar zimbrii o pasc și în coarne-o aruncă. 


Ci Te-ntoarce din cer, de-Ţi vezi via, 
că-i stricată și-a umplut-o sălbăticia! 
Desăvârșește ce-ai sădit cu mâinile Tale 
și să-Ţi pui în ea pe Omul dreptei Tale! 


De arsuri să o ferească, de risipă! 


Eliberează, Doamne, groaza Ta, să-i piardă-n pripă! 


Fie mâna Ta peste Omul dreptei Tale, în vecie, 
și peste Fiul omului, pe care L-ai întărit Ţie! 


lar noi, Dumnezeule Sfinte, cu dulceaţă, 
lângă Tine ne-om lipi, să ne dai viaţă. 

Și-Ţi vom striga sfântul nume-n greutate, 

să Te-ntorci, Doamne, spre noi, cu bunătate! 


Și să-i ivești fața Ta cea luminată, 
să ne fie ţara-n pace așezată! 


'5 Umbrește. 

Psalmul 8o 


Bucurați-vă toți Drepţii de Domnul, 

Care îi ajută lui lacov și la tot omul! 

Bateţi timpane și ziceţi în alăute 

și cântați cântări frumoase, în viersuri multe! 


Sunaţi din bucium cu veselie-n sărbătoare, 
în lună nouă, să se-audă sub soare! 

Căci către Israil e porunca ce-a dat Domnul 
și făgăduinţa către lacov o știe tot omul. 


A pus Domnul în losif mărturie, 

când îl scotea din Egipt, din robie 

și-a auzit limba ce n-o cunoștea. 

Și l-a izbăvit de povara ce-l apăsa 

și de coșurile ce le lucra, de rogojină, 
și de nevoia ce-o răbda în țară străină. 


„Te-am izbăvit”, zice Domnul, „din nevoie, 
și ţi-am dat să petreci viață după voie. 
Și-am grăit cu tine în volbură de pară 

ȘI cu apa te-am încercat, ca să se știe-n țară. 


Ci să-Mi ascultați, voi, oameni, ce voi zice, 

iar pe tine, Israile, răul să nu te-mpiedice! 

Să te ferești să nu te ia cu-nșelăciune 

vreun domn proaspăt, să-i slujești cu-nchinăciune! 


Că Dumnezeu nu e altul afară de Mine: 

Eu te-am scos din Egipt către bine. 
Deschide-ţi gura, cât îţi e voia, să te saturi, 
căci o voi umple, ca să nu cauţi binele-n laturi! 


Dar oamenii Mei n-au băgat în seamă graiul, 
Iacov nu vrea să îi fie cu Mine traiul. 

Pentru aceea i-am lăsat în voie, dup-a lor nebunie, 
ca să umble în gândul lor, în sălbăticie. 


Căci de-ar fi vrut oamenii Mei să M-asculte, 
Israil cel răzleț să nu umble-n cărări multe, 
atunci Eu pe toţi vrăjmașii lor, cu mâna 

i-aş smeri, să fie jos întocmai cu tina”. 


Ci pe Dumnezeu vrăjmașii Lui vor să-L mintă, 

căci i-a bătut în vreme lungă, să se simtă: 

cei ce-au mâncat mană decât pâinea albă mai frumoasă 
și care au supt miere din piatră vârtoasă. 

Psalmul 81 


Dumnezeu stătu-n sobor mare 
de dumnezei, de-a domnit tare, 
mustrând judecăți semețe 

cu bănuieli, schimbând feţe. 


Și le grăiește cu scârbă: 
„De ce faceţi lege strâmbă, 
căutând voia nedreaptă 
a vinovaţilor, pentru plată? 


lată, vă zic să-nţelegeţi 
și pe nimeni să n-alegeţi, 
să vă părăsiți colacii 

și să judecați săracii! 


Săracilor să ţineţi parte 

în judecată, cu dreptate! 

Nu faceţi păcătoșilor pe voie 
și sărmanilor nevoie!. 
Dar ei nu vor s-arate silință, 
în judecată s-aibă conștiință, 
că lumina nu li-i dragă 

și-n întuneric aleargă, 
pământul din rădăcină 
tulburând în zi senină. 


„Ci lăsaţi sălbăticia 

ȘI căutați omenia, 

că v-am pus în rând cu Mine, 
dumnezei, și să știți bine 

că, de nu-Mi veţi păzi sfatul, 
vi se va-ngreuna păcatul 

ȘI cu moartea cea în pripă 
veți muri, căzând în râpă!. 


Ci Te scoală, Doamne,-n slavă 
și să vii fără zăbavă, 

ca să Îţi judeci pământul, 
precum Tu "Ţi-ai dat cuvântul, 


căci ie 'Ți-e de moșie 
dată lumea pe vecie! 

Psalmul 82 


Dumnezeule Sfinte, cine să-Ți fie 
deopotrivă în trai și-n tărie? 

Nu tăcea molcom, Dumnezeule Sfinte, 
nici nu fi moale în grai și-n cuvinte! 


lată că dau chiot, de răsună, 

cei ce Îţi vor răul, împreună. 

Și toți vrăjmașii și-au dat de veste, 
de-au ridicat conducător peste oaste. 


S-au vorbit să dea năvală 
în sfânta Ta ţară, cu rea tocmeală. 


„Să mergem să-i pierdem”, au zis într-un gând, 


„să nu mai fie neamul lor pe pământ! 


Și de Israil de-acum înainte, 

să nu-și mai aducă nimeni aminte 
Cu a lor ceată nebună, păgână, 
s-au jurat toți să-Ţi stea împotrivă. 


> 


Edom din șatră abia așteaptă 
să vină Ismail cu oaste largă. 
Moab și Agar pregătesc săgeți otrăvite, 


Gheval și Ammon iau în mână lănci ascuţite. 


Amaleciţii sunt gata să zdrumice 
și filistimii au praștii s-arunce. 
Tirul cu oaste stă și el gata, 

Asur cu dânșii vine, cu spada. 


Și stau cu toții lui Lot să-i ajute, 
sfânta Ta ţară să o strămute. 

Ci le dă, Doamne, spaimă, să fugă, 
să obosească de goană lungă! 


Când le va veni somnul dulce, 
ca pe Madiam, rău să-i apuce! 
Și le fă, Doamne, ca lui Sisara, 
să nu se-ntoarcă să-și vadă ţara! 


Și ca lui lavim să li se facă, 

în pârâul Chison, să nu li se treacă! 
Ca în Endor, stive să zacă, 
muștele-n ei viermi să facă! 


Fă-le boierii ca pe Oriv și pe Ziv, 

Ca pe Zevee și pe Salmana, să zacă toţi stârv! 
Pe cei ce-au zis să Îţi prade ţara degrabă 

și sfânta Ta Casă cu-altarul de jertfă, 


repezi-i, Doamne, din deal, ca roata, 
și-i prăvălește, să-i calce gloata! 

Ca păpădia scuturată să cadă 

și ca pădurea focul să-i ardă! 


Din faţă viscol să-i biciuie tare, 
din spate pojarul să-i împresoare 
și de deasupra să-i baţi cu piatră, 
să le fie inima uscată! 


Să li se audă ocara-n lume, 

să ţină minte sfântul Tău nume! 
Să păţească rușine și grea ocară, 
să le piară vestea din țară, 


ca să cunoască ei că Tu ești Domnul 
și ești deasupra, peste tot omul! 

Psalmul 83 


Cât sunt de iubite și de drăgălașe 

șirurile Tale, cele de sălașe, 

o, Dumnezeu Sfinte,-ncât eu nici în visuri 
nici în deșteptare nu Îţi uit de șiruri, 

de le duce dorul sărmanul meu suflet, 

iar curţile Tale nu-mi mai ies din cuget! 


De m-aș vedea cândva, că-Ţi privesc în față, 
să-mi bucuri și mie sufletul de viață! 
Inima și trupul să stea-n gânduri bune, 


de la Domnul cel viu, cât nu se poate spune! 


Ca o vrăbiuţă ce se încuibă 

în streașină de casă, dacă se-nserează, 
și ca turtureaua care cuib lucrează, 
care-abia-și așteaptă puii să îi iasă, 

așa să Te văd mi-este grija de tare, 

o, Dumnezeule Sfinte,-n Jertfă la altare! 


Că Tu mi-ești Dumnezeu, și, ca o lumină, 
nimeni nu-i ca Tine cuvântul să-Și țină! 
Ferice de cel care locuiește 

în sfânta Ta Casă, de Te proslăvește! 


Ferice de omul căruia Tu-i ești sprijinire 
și Te-are nădejde în ceas de îndoire! 
Acela-și va face scara-n spițe-ntreagă, 
de va sta fără grijă, cu inimă largă, 


când va veni, mare, valea cea de plângere, 
când Domnul va face Judecată și strângere, 

când va-mpărți Domnul dar și bunătate, 
când va da pedeapsă celor cu păcate! 


Atunci Drepţii întâlnire bună își vor face 
între lumini sfinte de Îngeri, cu pace! 

Și-n Sion atunci Domnul Se va ivi, 

când înaintea-l, strânsă, toată lumea va fi. 


Atunci, Doamne Sfinte, s-asculți a mea rugă 
Și să nu mă lepezi, sărmana Ta slugă! 

Cel ce-ai pus cu lacov jurământ de pace, 

și cu noi, creștinii, milă Îţi vei face! 


Caută, Doamne Sfinte, de-i vezi jurământul 
și privește-i în față, precum Ţi-ai dat cuvântul, 
și-n ziua aceea, ce este-nsemnată, 

care va să existe-n vreme ne-ncetată! 


Că mai bună este o zi să petreacă 

în curțile 'Tale și porunca să-Ţi facă, 
să fie certat în sfânta Ta Casă, 

decât mii de zile-n corturi de mătase, 
în rând cu păcătoșii, sălașul să-i fie, 
petrecând cu ei viață-n nebunie! 


Că Tu, Doamne Sfinte, spre milă ești gata 
și cu multă dreptate vei împărți plata 

și le vei da slavă, dar și bunătate 

celor ce i-au slujit, Doamne, cu dreptate 
și-au umblat în cale fără de mânie: 

lor nu le vei opri, Doamne, din simbrie. 


Pentru-aceea, Doamne, ferice de omul 
ce-are-n Tine nădejdea, de nu-l prinde somnul! 

Psalmul 84 


lubitu-Ți-ai, Doamne, ţara cea dorită, 
pe care-o părăsiseși, că-Ţi fusese urâtă, 
și i-ai întors prada lui lacov, iubitul, 
de i-ai dat moșie, să-și țină pământul. 


Robilor Tăi, Doamne, le-ai uitat păcate, 
din ce Ţi-au greșit, să fie iertate, 

și Ţi-ai îmblânzit din toată mânia, 

Ţi-ai luat de la ei cearta și urgia. 


Întoarce-Te, Doamne, ca să ne mântuim, 
vezi-ne slăbiciunea de care pierim! 

De vei ţine mânie peste vreme lungă, 
neam nu va rămâne, în neam să ajungă! 


Ci 'Te-ntoarce, Doamne, către noi cu bine, 
să se veselească oamenii de Tine! 

Și mila Ta, Doamne, spre noi o arată, 
dă-ne și putere, mântuire-naltă! 


Să văd ce va zice Domnul și de mine, 
va grăi de mine Domnul cu iubire. 
Va zice de ţară că va fi în pace 

și inimă bună Sfinţii își vor face. 


Doamne, celor ce se tem de Tine 

dă-le bine fără seamăn și degrabă izbăvire! 

Și ne dă ca-n ţara noastră slava Ta să crească, 
mila și-adevărul Tău pe toți să-i întâlnească! 

Și pacea cu dreptatea, întru popoare multe, 

în braţe să se strângă și să se sărute! 

De jos, adevărul, în sus lumină să nască, 

iar din cer dreptatea spre pământ să privească! 


Doamne Sfinte, dăruie-ne a Ta bunătate, 

ca să ne dea pământul roadă-ntru dreptate! 
Înaintea Ta să meargă dreptatea cea sfântă 
și-Ţi vei pune pe cale pașii, cu râvnă multă! 


Psalmul 85 


Pleacă-Ţi, Doamne, urechea cea sfântă 
și să m-asculţi la vreme de luptă, 

căci sunt în lipsă și-n suferinţă, 
cruță-mi sufletul, întru cuviință! 


Căci slujitorul Tău sunt, Doamne, și mă scoate 


înspre nădejde, din scârbele toate! 
Miluiește-mă, Doamne, în zi de-ntunecare, 
de-mi descarcă necazul din spinare! 


Sărmanul meu suflet îl veselește, 

căci în tot ceasul spre Tine privește! 
Căci Tu ești, Doamne, bun și cu răbdare 
și-ntinzi spre toţi mila Ta cea mare! 


Și mi-ascultă, Doamne, sărmana mea rugă: 
înaintea Ta glasul meu s-ajungă! 

În zi de grijă, când strig către Tine, 

mă rog, Doamne, să-mi răspunzi cu grăbire! 


Căci nu Ţi-este nimeni întru-asemănare, 
Dumnezeule, cu fire iubitoare. 

Lucrurile 'Tale le arată, 

cât Îţi este mila de-ndurată! 


Toţi păgânii vor veni, din lume, 

să se-nchine sfântului Tău nume. 
Căci ești slăvit, Doamne, și ești mare 
și faci minuni ca un Domn prea tare. 


Du-mă-n calea Ta cea adevărată, 

ca să nu-Ți ies din porunci vreodată! 
Să se veselească fără seamă 
inima mea, Doamne, întru a Ia teamă! 


Mulţumescu-Ți 'Ție cu inimă largă, 
slăvindu-Ţi sfântul Tău nume fără zăbavă! 
Căci mi-ai dăruit milă și izbândă, 
scoțându-mă de la grea osândă, 

ce-mi venise, Doamne, cu năpaste, 

și m-ai scos din lad, din prăpastie. 


Doamne, cei ce-s călcători de lege 
după mine sunt gata s-alerge 

și sărmanul meu suflet îl căutară 
și pe Tine în seamă nu Le luară. 


Ci Tu, Doamne, Sfinte și-ndurate, 
ierți cu milă pe toţi de păcate. 
Caută, Doamne, și mă miluiește 
și din greul meu mă izbăvește! 


Și trimite-mi izbândă la nevoi și-n jale, 
căci sunt robul Tău și fiul roabei Tale! 
Fă din mine semn bun, ce luminează, 
să piară vrăjmașii ce mă-ndurerează! 


Căci Tu, Doamne, mi-ai dat putere, 
ca în zi de grijă să Te am mângâiere! 

Psalmul 86 


Zidurile lui, din care va face casă, 

sunt în munții cei sfinți, cu pădure deasă. 
Poarta Sionului i-e Domnului mai dragă 
decât toată ţara lui lacov cea largă. 


Ce pot grăi de tine, o cetate sfântă, 

ce te-a zidit Domnul, să stai neclintită? 
Să-ţi aduci aminte și de Raava, 

și de Babilon, de cei ce-ţi iubiră slava! 


Că și străinii, Tirul, etiopienii, 

aceștia s-au născut acolo. 

Și va zice tot omul: „Maică mi-e Sionul” 

și într-însa se va naște om născut de Domnul, 
căci e întemeiat de EI din cer, din înălțime. 


Și va lua seama Domnul la mulțime, 
strigându-i din carte pe nume-n scrisoare, 
boieri și sărăcime și crai de sub soare, 

ce vor răspunde din sfânta cetate. 

Să se veselească-ntr-a ei bunătate! 

Psalmul 87 


Doamne, Dumnezeul mântuirii mele, 

strig ziua și noaptea să îmi ierți greșelile! 
Sărmana mea rugă înaintea-[i să meargă! 
Pleacă-Te de-mi ascultă ruga, în durere largă! 


Că răul mi-a umplut sufletul, ca să mi-l soarbă, 
mi-e viața aproape de-a ladului groapă, 

cu cei ce asemeni se pogoară-n râpă, 

cărora le vine moartea să-i înghită-n grabă. 


Și m-am făcut ca omul care n-are cine să-i ajute, 
lăsat între cei morți, între trupuri căzute, 

ce dorm în morminte, de arme lovite, 

și sunt de la Tine de tot lepădate. 


M-au băgat în groapă, mai prejos de toate, 
unde-i întuneric și umbră de moarte. 
Tu Ţi-ai pus deasupra mâna Ia cea sfântă: 
peste mine valuri trec și nu se zvântă. 


Ai depărtat de mine toată cunoștința, 

am căzut în suferinţă din toată priința'$. 
M-au vândut ieftin, cu preț de vânzare, 
n-a fost să mă scoată nimeni din pierzare. 


Ochii mi-au slăbit de greutate, 

strigând toată ziua ca să-mi ierți păcate, 
ridicând spre Tine sărmane mâinile mele, 

o, Dumnezeule Sfinte, ca să-mi ierți greșelile! 


'%7 Din tot ajutorul lui Dumnezeu. 

Oare Tu vei face minuni cu morții, 

să se scoale vracii din mormânt cu toții, 
să-Ţi mărturisească mila Ta cea mare, 
adevăru-Ţi sfânt în gropi și-n pierzare? 


Oare se vor ști-n țărâna-ntunecată 
minunile Tale și-n ţară uitată, 

ca adevărul cel sfânt să poată să-nțeleagă 
cine locuiește-ntr-acea ţară largă? 


Ci eu, Doamne Sfinte, am strigat către Tine: 
dimineața ruga mea să Te întâmpine! 

De ce, Doamne Sfinte, îmi lepezi departe 
sărmanul meu suflet, nevrând să-mi ţii parte, 


și Ţi-ascunzi de mine luminata-Ţi față 
și-n nevoia mea mă lași fără speranță 

și cu trudă multă, din vârstă pruncească, 
suișul și căderea să mă potopească? 


Mâniile 'Tale peste mine-umblară, 
îngrozirile Tale mă răsturnară 

și mă-nconjurară ca apa cu valuri, 

de sunt toată ziua zdruncinat din maluri. 


Depărtat-ai de mine pe fraţi și pe cei știuţi, 


în chinuri n-am pe nimeni dintre cei cunoscuți. 

Psalmul 88 


Mila Ta, Dumnezeule Sfinte, 

voi cânta în veci, ținând minte. 
Din neam în neam voi grăi cuvânt 
despre adevărul Tău cel sfânt, 

ca din gura mea să-nţeleagă 

toți, peste lumea cea largă. 


Zis-ai, Doamne, că se va face 
milă-n cer, să stea cu pace, 
și Îţi vei pregăti adevărul 

cu care-Ţi vei ține ogorul: 


„Cu aleșii jurământul 

Mi-am pus, să-și țină cuvântul, 
să păzească a Mea lege, 

pe dealuri să nu alerge. 


M-am jurat cu al Meu slujitor, 
cu David, în vreme lungă: 


Iți voi pregăti pentru veci sămânță, 
în neam de neam să stea-n credință 


și-ți voi zidi, întru pază, 
scaunul tău, lăsând rază!”. 

Că de-a Ta, Doamne, minune, 
cerul va grăi și va spune, 

iar adevărul Tău cel sfânt 

toți Sfinţii îl vor ști pe pământ. 


Cine poate sta să vadă 
norii 'Tăi cei plini de slavă? 

Căci asemeni nu Ţi-e nimeni 
nici jos, nici în înălțime. 


Peste toți fiii ce-i are Domnul 
ești mai mare, și-n tot omul. 
Și-ntre Sfinţii 'Tăi dai sfaturi 
și înfricoșezi și saturi. 


Dumnezeule puternic, 
cine-Ţi este Ție vrednic? 
Oastea Ţi-este, Doamne, lată 
și-adevărul Tău Te-arată. 


Tu ţii marea de nu-îneacă 

și zici volburii să tacă, 

Tu smerești chitul'$ din mare, 
de i-ai pus belciug în nare. 
Oștile lui cele late 

zac în mare înecate. 


Cerurile și pământul, 

Tu le-ai făcut cu cuvântul 
și lumea cu toate plină, 

ai urzit cu sfânta-Ţi mână. 


Vântul de la miazănoapte, 
crivățul cel rău, ce poate? 
Cu porunca Ta divină 
vânturile se alină. 


Cu neguri este Taborul, 
înalt este și Ermonul. 
Abia-așteaptă să Te vadă, 
dând lumina Ta curată, 


'% Balaurul cel din lad. 

cu brațul Tău cel tare, 
cu puterea Ta cea mare. 
Stânga Ta și cu dreapta 
le ridică și dă plata! 


Cu Judecata-n dreptate 

pe vrăjmașii Tăi vei bate, 
că spre-aceasta Ţi-este gata 
scaunul, să împarți plata'%. 


Adevărul și mila Ta 
toată ţara vor lumina. 


Ferice de-acel popor 

care Ţi-a strigat cu dor, 

că vor merge cu lumină 

la fața Ta cea senină, 

și cu preasfântul Tău nume 
vor vedea zi bună-n lume. 


Cu-adevărul Tău cel sfânt 
înălța-se-vor peste pământ 
și se vor făli cu Tine 

oștile, că le porţi bine. 


Și cu voia Ta cea bună 

ne vei da pe steag cunună, 
căci cu a Ia sprijinire 
vedem a vrăjmașilor biruire. 


Căci Tu ne ești Împăratul 

și potrivnic nu Ţi-e altul. 

De pe-atunci, Dumnezeule Sfinte, 
Ţi-ai dat sfintele cuvinte 


159 Să răsplătești fiecăruia după faptele sale. 


fiilor Tăi, când visară 
că le vei pune domn din ţară: 


„Mi-am ales un om pe voie 

și-i voi da steag de războaie, 
căci Mi-am aflat drept slujitor, 
pe David, ce l-am dat să-l ungă 
cu ulei de-mpărăţie 

și i-am dat țara să-Mi ţină. 


Mila Mea de sprijinire 

îi va fi-n ceas de năvălire 
și brațul Meu spre luptă 
îi va da putere multă. 


Nu se va putea ridica 

niciun vrăjmaș a-l îngenunchea, 
NICI să se ispitească 

neprieten ca să-l mâhnească, 
că-i voi tăia de la faţa sa 

pe vrăjmașii ce-și arată ura. 


Mila Mea și dreptatea 

cu el va fi-n toată partea, 
iar cu numele Meu steagul 
și-l va-nălța în tot rangul, 
căci cu mâna lui va-ajunge 
ȘI peste mări a străpunge. 


Peste ape cu dreapta 
va-ngrozi pe toţi cu spada 
și «Tată» Mă va striga 

cu iubire fără seamăn, 
«Dumnezeu îmi ești și fală 

și folos de sprijineală:70». 


Și-l voi pune pârgă-ntr-alții 
mai sus de toți împărații. 
Mila Mea îi stă în veci păzită, 
făgăduinţa cu el împlinită, 
cu jurământ de credință, 

să fie-ntre noi bunăvoință. 


Și-i voi pune-n veci să-i fie 
sămânța, și-n zile multe 
ca cerul să-i fie traiul 

și să stea în scaun craiul. 


Fiii lui, de-or ieși din laturi, 


din legământul Meu, din sfaturi 


și Îmi vor spurca dreptatea, 
însoțind păgânătatea, 

și din poruncă să-și iasă, 

le voi da certare deasă 


și-i voi bate cu toiege, 
dacă vor ieși din lege. 
Și cu varga îi voi bate, 
prin strâmbătăţi și păcate. 


lară mila Mea cea mare 

va ţine cu ei tare. 

Nici adevărul nu-Mi voi strica 
ce-am grăit când i-am dat țara, 


ci-Mi voi ţine legământul 
și din gura Mea cuvântul. 


Odată-am jurat cu Sfântul, 


'7 Folos de ajutor. 

să-Mi ţin cu David cuvântul, 


sămânţa-n veci să-i trăiască, 
în scaun să-mpărăţească: 

ca soarele va lumina 
scaunul pe care va ședea 


înaintea Mea, și ca luna 
să-mpărăţească-ntotdeauna. 
Și în cer am pus mărturie, 
credincioasă-n veșnicie”. 


Dar acum l-ai dat afară 

și l-ai părăsit cu-ocară. 

Pe cel pe care Tu l-ai uns, 
acum mai rău l-ai străpuns. 


Tocmeala cea așezată 

cu robul Tău, stă stricată, 
sfințenia lui stă spartă 

pe pământ și răsturnată, 


gardurile dezgrădite, 
turnurile risipite, 

de-l jefuiesc cu ocară 
drumeţii ce trec prin ţară. 
Și vecinii toți se strâmbă, 
văzându-l că este-n scârbă. 


Tu i-ai ridicat asupră 

mână de vrăjmaș ce-l surpă 
și cei care-l asupresc, 

cu toţii îl chinuiesc. 


I-ai stricat și nu-i tăioasă 

sabia din oţel groasă 
și l-ai lăsat, ca-n osândă, 
în război cu arma frântă. 


Curăţia cea cu slavă 

l-al NIMICIt-O Cu zarvă, 

și scaunul cel cu pace 

l-ai doborât jos, de zace. 
l-ai dat vreme-mpuţinată, 
zile-n viață rușinată. 


Până când ești, Doamne Sfinte, 
cu mânia cea fierbinte, 

ce Ţi-ai aprins-o ca focul, 

de ne-ai depărtat cu totul? 


Adu-Ţi aminte ce mi-e-n viaţă statul 
și să-mi ierți, Doamne, tot păcatul! 
Au doară fără de treabă 

ne-ai zidit firea cea slabă? 


Că nu e om să trăiască 

și moartea să nu îl pască, 
cu ladul să se-nţeleagă, 
sufletul să nu i-l soarbă. 


Unde este, Doamne Sfinte, 
mila Ta cea dinainte, 

când Ţi-ai dat Tu jurământul 
cu David, să-Ţi stea cuvântul, 
și-adevărul Tău cel sfânt, 
când l-ai pus crai pe pământ? 


Priveşte, Doamne, ocara 
robilor din toată țara, 

pe care-am primit-o-n față 
de la păgâni mulți ce se-nalță, 


de la vrăjmașii ce mustrară 
pe craiul ce l-ai pus în țară, 
și care se-arată cu chip rău, 
ocărând schimbarea unsului Tău! 


Peste veci să fie Domnul, 
binecuvântat de tot omul, 

ȘI peste veci să trăiască, 

întru legământ să-mpărățească! 


Psalmul 89 


Doamne, Tu ne-ai fost scăpare, 
în neam de neam și sprijin tare. 
Pân-a nu se face munte 

pe pământ, și dealuri multe, 


pân-a nu face pământul 

și nici lumea, cu cuvântul, 
ce-ai umplut-o de noroade, 
ești mai-nainte decât toate. 


Nu întoarce, Doamne, omul, 
să-l cuprindă-n jale somnul, 
C-ai zis să se-ntoarcă-n tină 
tot omul de sub lumină! 


De i-ar fi viața, de lungă, 
o mie de ani s-ajungă, 
înaintea Ta e scurtă, 

ca ziua de ieri trecută. 


Și ca straja cea de noapte 
îi sunt zilele lui toate. 

Ca o glumă fără treabă 

i se trec anii cu grabă, 


și ca iarba ce se trece, 

de soare și de vânt rece: 
de dimineaţă-i cu floare, 
seara-i veștedă de soare, 

a doua zi se usucă, 

ca-n cuptor când o aruncă. 

Așa de lesne ne arde 

urgia Ta și ne scade, 

că ne-ai pus greșeala-n faţă, 
dinainte-Ți, s-avem greață. 


Și de sfânta Ta lumină 
veacul nostru ne-nstrăină. 
Zilele noastre le-neacă 
urgia Ta și le seacă. 


Anii ni se trec cu grabă: 
pânză de păianjen slabă. 
Șaptezeci de ani ni-i viața 
sau optzeci, de ţine aţa, 

și-i ducem mai mult cu jale 
și cu trudă și certare. 


Această lume deșartă 
ne-mblânzește și ne ceartă 
cu primejdii și boli multe, 
patimi ca să tacă iute. 


Nimeni n-a scăpat, să iasă 
din urgia ei cea deasă, 

ca toţi să Îţi ştie dreapta 
cu care ai să dai plata, 


și-aceia ce duc pedeapsă, 

din ferecături să iasă. 

Dar 'Te-ntoarce, Doamne Sfinte, 
de 'Te-ndură ca-nainte! 


Și le fii cu mângâiere 
robilor Tăi ce-s în jale! 
Ne umplem de dimineață 


de milă și de dulceaţă 


și ne bucurăm de bine 

în toată ziua de la Tine, 
pentru zilele scârbite, 

cu trai rău, ce-am dus-nainte, 


căci acum Îţi privești sluga, 
de-i asculți de taină ruga. 
Fiilor lor către viață 

să le fii, Doamne, povaţă! 


lar peste noi să lucească 
lumină dumnezeiască! 

Și cu a Ta sfântă dreaptă 

în tot lucrul bun ne-ndreaptă! 

Psalmul 9o 


Cine vrea, într-a sa viaţă, 

să petreacă în povaţă, 

acela pe Domnul s-aibă 

ajutor în orice treabă! 

În casă cu Dumnezeu să petreacă 
și porunca Lui s-o facă! 


Și către Domnul va striga: 

„Tu ești stânca și fericirea mea 
și Tu-mi trimiţi ajutorul 

și binele și tot sporul! 

Întru Tine mi-e toată nădejdea, 
Doamne, în toată primejdia!. 


Acela are să te mântuie iute 
de capcane, de săbii cumplite, 
de arcuri încordate, 

de cuvinte tulburate! 

Și te va umbri din spate 

sub ale Lui aripi late! 


lar dreptatea Lui cea sfântă 
te-nconjură ca o redută. 

Nici noaptea nu te vei speria, 
nici ziua, de săgeata rea! 


Nu te vei teme de lingoare'7, 
de vânt rău ori de mult soare! 
Nu-ţi va ieși-n întâmpinare 
drac de-amiază pe cărare! 


'1 De febră tifoidă. 

Vor zăcea stârvuri căzute 
de-a stânga ta mii și sute 
și-alte zeci de mii de-a dreapta 
vor cădea tăiați cu spada. 


lar ţie nu-ți va fi frică 

de niciun rău, de nimica! 

Și cu ochii tăi, în faţă, 

vei privi, într-a ta viață, 

pe păcătoși cum iau plată 

— pentru vina lor -, dreaptă. 


Însă ţie spre nădejde 

îți va fi Domnul în primejdie, 
și în ceasul cel prea greu 

te va milui cu darul Său! 
Răul nu-ţi va veni-n poală 

și nici pe trupul tău boală! 


Domnul îți va da a-nţelege:? 
în toate căile în care vei merge, 
și Îngeri ca să te păzească, 

cu mâinile să te întărească, 
piciorul să nu ţi se-atingă 

de piatră, să te rănească. 


Peste vasilisc și peste aspidă 

vei călca precum pe-omidă! 

Și peste leu vei călca, și peste zmeu, 
ȘI nu te va atinge niciun râu! 


Și îți va fi Dumnezeu stâncă 
și nu te vei teme de frică, 


căci El te va acoperi în lume, 


'> Domnul îți va dărui înțelegere, pricepere. 

fiindcă I-ai știut sfântul nume! 


Și te va auzi când vei fi în rugă, 
ca să nu rămâi în suferință lungă! 
Și cu slavă te va scoate 

din greutățile toate! 

Și în lungime de viață 

Îi vei privi sfânta față! 


Psalmul 91 


Bine e pentru tot omul 

să fie-n viață cu Domnul 
și să-l cânte sfântul nume, 
ce e înalt peste lume! 


Și din zori și până-n seară 

să-i vestească mila-n țară 
și-adevărul Tău cel sfânt 

să îl strige pe pământ, 

să îl cânte-n alăute 

în zece strune, în versuri multe! 


Căci mi-ai făcut inima bună 
de mă bucur împreună'3 

în sfintele Tale fapte, 

ce-ai făcut cu bunătate. 


Să-Ţi fie, Doamne, mărite 
lucrurile și slăvite! 

Adânca Ta-nţelepciune 
nimeni n-o va putea spune. 


Omul fără minte-ntreagă 
nu va putea să-nţeleagă 
ale Tale sfinte fapte 

ce-s de mâna Ta lucrate, 


când păcătoşii, cu toană, 
ieșiră ca iarba,-n goană, 
și cu cei fărădelege 


'3 Cu Tine. 

se-ntărâtară s-alerge, 


Ca să piară cu ocară, 

să le iasă vestea-n țară. 

lar Tu, Dumnezeule Sfinte, 
ești tot mare ca-nainte! 


ȘI vor pieri cu ocară 

toți vrăjmașii Tăi din ţară 
și cei ce-s fărădelege 

de pe pământ se vor șterge! 


lar steagul meu să ajungă 
ca inorogul să-mpungă 

și la vârsta cea bătrână 

să petrec cu viață lină! 


Și vrăjmașii de departe 

să nu cuteze să mă caute, 
NICI să poată să îmi strice 
când vor vrea să se ridice, 


Ca să piară cu ocară, 

cu vicleșugul ce-l lucrară, 
să li se-audă de nume, 
când vor pieri de pe lume! 


lar Dreptul să-nflorească 
ca finicul și să crească 

și ca cedrul din Liban, 
roditor din an în an! 


La Domnu-n casă să se prindă 


și floarea să și-o întindă, 
cu vlăstare altoite, 

peste curţile Lui sfinte, 


să rodească în dreptate, 
numai har și bunătate! 
Și la vârsta cea bătrână 
să petreacă viaţă lină, 


și să spună în noroade 
bunătăţile Lui toate, 

căci Domnul e cu dreptate 
și la EI nu-i strâmbătate! 


Psalmul 92 


Domnul a împărăţit în lume, 
căci s-a vestit sfântul Lui nume, 
pentru veșmântul cu podoabă 
pe care L-a-mbrăcat cu grabă. 


Și S-a încins cu tărie, 
pe-așezământ de-mpărăţie. 
Lumea a-ntărit-o bine, 

să stea fără amăgire. 


lar tronul Tău, Doamne Sfinte, 

e gata de mai-nainte, 

dintru veci, de când Te-așteaptă, 
să împărățești în slavă. 


Râurile-n clocot strigă, 
toată lumea să se strângă! 
lar apele cele mari 

au ridicat glasuri tari, 

cât din țărmuri dau pe-afară 
ȘI răsună peste țară. 


Minunată-i unda mării, 
dar mai mare-i Craiul țării, 
El smerind orice-nălțare 
ca pe spuma mării moale. 


Tu, Doamne și Împărate Sfinte, 
ești crezut întru-ale Tale cuvinte 
și Casa Ta este Sfântă 

și în veci stă neclintită. 

Psalmul 93 


Dumnezeu e, în judecata Sa, 
Domn ce nu caută la faţa ta, 

ci El înaintea tuturor îndrăznește 
de-i ceartă și-i pedepsește. 


Ridică-Te, Doamne Sfinte, 

cu judecată, ca înainte, 

și celor mândri dă-le plată 
după judecata Ta cea dreaptă! 


De ce-i lași pe nedrepţi fără lanţuri, 
să facă celor buni necazuri, 

de grăiesc fără sfială 

și-și scot nedreptatea-n fală? 


Cei ce iubesc a fi nepace 

și vorbesc de rău când le place, 
cu poporul Tău se ceartă 

și ţara Ta o pradă. 


Văduvei și sărmanului 
le-au luat pâinea traiului. 
Pe cei străini din țară 
i-au omorât cu ocară. 


Și și-au zis că nu îi vede 
Domnul, din tronu-n care șade, 
nici nu va lua aminte 
Dumnezeu, ca înainte. 


Dar voi de seamă să băgați, 


voi, oamenii ce m-ascultațţi, 
iar nebunii să-nțeleagă, 
s-ajungă cu mintea-ntreagă! 


Cel ce-a pus în urechi auzul 

și-n rotundul ochiului văzul, 

nu are să audă și să vadă 

pe fiecare om, ce gând îl poartă? 


Cel ce pedepsește popoare, 
oare nu va face cercetare? 

El este Cel ce ceartă și-nvaţă, 
ca omul să aibă minte în viaţă. 


Dar Tu, Doamne, le știi pe toate, 
gândurile mulțimilor neroade, 
că sunt strâmbe și deșarte 

și-i vei pedepsi cu moarte. 


Ferice va fi de omul 

pe care-l va certa Domnul 
și-i va da har de va-nţelege 
să-l cunoască sfânta-l lege. 


lar la zilele cele cumplite 

să poată să ia aminte, 

până când se va săpa groapa 
păcătosului cu sapa. 


Căci Domnul nu va lăsa, în luptă, 
poporul Său din ţara sfântă. 

De EI nu va fi străină 

moștenirea Lui bătrână. 


Până se va-ntoarce Adevărul 

pe tron, să-Și judece poporul, 
și lângă EI, la dreapta, 
Drepţii-și vor lua plata. 


Cine-i va ţine departe 

pe vicleni, să-i putem bate? 

Sau cine va ieși în față 

cu mine, fără de greață, 

peste cei fără de lege, 

să-i războim până-i vom șterge? 


Că de nu mi-ar ține partea Domnul, 
mult rău mi-ar face mie omul 

ȘI, cu inimă amară, 

m-ar sorbi ladul din ţară. 


Dar când văd că strâmb îmi calcă 
piciorul meu, să m-abată, 

mila Ta, Doamne, mi-ajută 

la durerea mea cea multă. 


Și-n inimă mângâiere 

mi-ești, Doamne, fără scădere, 
sufletu-mi de-mi veselești 

și jalea mi-o potolești. 


De scaunul celor nedrepţi Ţi-e greață 
și să nu-i cruți în a lor viaţă: 
să-mpletească greu de ură 

și să dea rea-nvățătură'74. 


Vânătoarea-și vor întinde 
și pe Cel Drept II vor prinde, 


174 Să fie pildă despre ce se întâmplă cu oamenii răi, despre cum îi 
pedepsește Dumnezeu. 


ca sângele cel fără vină, 
să-l dea pe mână străină, 
judecând cu fățărnicie, 
să-l verse ca mărturie. 


Ci Tu, Doamne, fără-mpiedicare, 
să-mi fii sufletului meu scăpare 
și să-mi fii degrabă și sprijinire, 


Doamne,-n vreme grea de-mpotrivire. 


Și le vei da, Doamne, plată 
dup-a lor fărădelege faptă 

și dup-a lor viclenie 

îi vei pierde, să nu se mai știe. 

Psalmul 94 


Veniţi cu toții împreună 

să ne facem voie bună 

și să ne bucurăm cu Domnul 
și să-l strigăm, cu tot omul. 


Căci Dumnezeu ne este și Mântuitor 
și să-L rugăm cu credinţă și dor! 

Să întâmpinăm sfânta Lui față 

cu rugă și cu mărturisire spre viață! 


Și cu psalmii de cântări 

să-i strigăm, cu glasuri mari! 
Că mare Domn este Domnul 
Și-mpărat peste tot omul. 

Și din hotarele toate 

Il se-nchină ţări nenumărate. 


Căci lumea este-ntr-a Lui mână, 


cu pământul și cu toate de care e plină. 


Și munții cu dealurile-nalte 
sub cuvântul Lui sunt plecate. 


Și marea cu înalte valuri 
a Lui este, și cu maluri. 
Și-i de mâna Lui lucrată 
toată latura uscată. 


Veniţi să-l cântăm cu jale, 
să ne ierte din greșeli. 
Înaintea Lui să ne strângem 
și îngenunchiaţi să plângem, 
căci EI cu sfânta Lui mână 


256 


ne-a făcut pe noi din tină. 
Sfinţia Sa ne e Domnul 

și suntem ai Lui, tot omul, 
și, din turma-l, oi iubite, 
de mâna Lui socotite. 


Pentru-aceea, voi, tot omul, 
de-L veţi auzi pe Domnul 
grăindu-vă cu blândeţe, 

să lăsaţi inimi semeţe! 


ȘI să nu staţi cu mânie, 

cum ați făcut în pustie, 

când Mi-aţi făcut Mie ispită, 
să-Mi aflaţi firea cea sfântă, 

ca părinții voștri tari la cerbice 
ispitind la izvor rece. 


Ispitiră și văzură, 

și-n credință nu stătură. 
Patruzeci de ani cu tărie 
le-am arătat a Mea milă, 


până ce-am urât acel neam 

de i-am lăsat să umble-n trudă, 
după inima lor semeaţă, 
rătăcind fără povaţă. 


Căci ei nu au vrut să meargă 

în calea Mea, să-nţeleagă. 
Pentru-aceea Mi-am dat cuvântul 
și-Mi voi ţine jurământul: 


„Tara Mea să nu o vadă, 
dacă nu au vrut să creadă 


> 

Psalmul 95 


Cântați Domnului cu slavă 
cântec nou, cu minte-ntreagă, 
cântați-l, din tot pământul, 

să vă meargă-n sus cuvântul! 


Cântaţi-l și Îl lăudaţi 

pe Domnul, și-l înălțați 

cu toții sfântul Lui nume, 
să-L cunoască-ntreaga lume! 


Spuneţi buna Sa vestire 
zi de zi, cu strălucire! 
De sfânta Lui mântuire 
și la păgâni daţi de știre! 


Slava Lui, minunile 

află-le mulțimile, 

că mare Domn este Domnul 
și lăudat de tot omul! 


Dumnezeu este înfricoșător 
peste dumnezeii neamurilor. 


Păgânii să nu-și scoată-n fală 
zeii lor întru sminteală, 

căci din ei le răspund dracii, 
când li se închină vracii. 


Dar Domnul, întru mărturie, 
e Dumnezeu din vecie. 
Cerurile cu cuvântul 

le-a făcut, și tot pământul. 


Dinaintea Lui, cu teamă, 
slujesc Îngeri fără seamăn, 
de-L mărturisesc și-L cântă, 
în mărirea Lui cea sfântă. 


Păgâni și toate neamurile, 
veniţi cu toate darurile, 
aduceţi-l Domnului slavă, 
aduceţi-l fără zăbavă! 


Să-l slăviţi cinstitul nume, 
toate popoarele din lume! 


Aduceţi colaci grămadă, 

în cinstita Lui ogradă 

și să vă-nchinaţi, tot omul, 
în curtea unde stă Domnul! 


De fața Lui și cuvântul 
să se clatine pământul! 


Vestiţi între păgâni, să știe, 
că Domnul a luat împărăție, 
ca să stea și să domnească, 
lumea să o întărească, 


tuturor, întru răsplată, 
să le facă judecată! 


Cerul s-aibă voie bună, 

cu pământul împreună, 
iar marea, jucând, să salte 
cu unde, cu valuri-nalte! 

Să se bucure câmpiile, 
cu florile și toate ciocârliile! 


Atunci se va bucura 

toată dumbrava cea deasă, 
de fața Lui cea sfântă, 

ce va veni luminândă. 


Fără greș va veni Domnul, 
de va judeca tot omul. 

Și cu lege așezată 

va judeca, va da plată! 

Psalmul 96 


Domnul a stat Împărat în ţară! 
Ţările se bucurară. 

Și pământul tot să salte, 

cu insulele de departe! 


Dimprejur-l, nor și ceață 
sprijină sfânta Lui față. 

lar dreptatea Lui tocmește 
tronu-n care Se-odihnește: 
spre Judecată-l pregătește, 
neuitându-Se la fețe. 


Dinaintea Lui foc merge, 
arzând pe cei fărădelege. 
Fulgerele Lui cu pară, 

ard, de se văd peste ţară. 


Pământul se umple de frică, 
munții se topesc de pică 

ȘI curg râu, ca niște ceară, 
văzând pe Domnul în țară. 
Și de fața Lui cea sfântă 

tot pământul se-nspăimântă. 


Cerurile grăiesc cu lumină mare, 
vestindu-i dreptatea-n popoare, 
ȘI toți oamenii au văzut 

slava Lui și au crezut. 


lar aceia ce au vină 
pentru idoli, de li se-nchină, 

stau cu groază și cu frică, 
n-au nădejde cât de mică. 


Închinaţi-vă la Domnul, 
cu toţi Îngerii, tot omul! 
Sionului să-i pară bine, 

auzind că Domnul vine! 


Fiicele Iudeii, lepădând robia, 
se-mpodobesc cu bucuria, 


Doamne, pentru judecăţile Tale, 


prin care Le înalți peste zare! 


Căci Tu, Doamne, ne ești Domnul, 


pe pământ, peste tot omul, 
și Ţi-e-nalt cinstitul nume 
peste toți zeii din lume. 


Cei ce pe Domnul Îl iubiţi, 
urâţi răul și veți fi ocrotiți! 
Că Dumnezeu Își fereşte 
ceata de Sfinţi ce-L iubește. 
Și din mâini fărădelege 

îi va scoate și alege. 


lar Dreptului, senină 
îi va străluci lumină, 
veselie și cunună 

celor cu inimă bună. 


Veseliți-vă, lăudând Sionul, 

cei ce sunteţi drepți la Domnul, 
mărturisind fără-mpiedicare 
pomenirea sfințeniei Sale! 

Psalmul 97 


Cântați Domnului, cu cinste, 
cântec nou și dați de veste 

de minuni ce-a făcut Domnul, 
să se uimească tot omul! 


Că EI Și-a făcut scăpare 
cu dreapta Lui cea tare 
și cu braţele Lui sfinte 

a izbândit, ca și-nainte. 


Și Și-a arătat Domnul 
mântuirea-l spre tot omul, 
și-n toată păgânătatea 
Și-a ivit degrab' dreptatea. 


Și EI Și-a adus aminte 
de mila Lui dinainte, 
lui lacov dându-i țară 

și adevărul Său cel sfânt 
lui Israil, după cuvânt, 
și fiilor săi iară. 


Au văzut mulțimi și popoare, 
dintr-o zare-n altă zare, 
cum Se luptă pentru noi 
Domnul, mântuind de nevoi. 


Strigaţi lui Dumnezeu tare 
tot pământul, cu cântare, 
cântați-l cu voie bună, 

cu bucurie-mpreună! 

Cântați Domnului în strune 
de liră, cu viersuri bune, 

și din ferecate surle 

viersul cel de psalmi să sune, 


cu bucium din corn de bour, 
să răsune pân ' la nour, 
înaintea Împăratului 

a Domnului înaltului! 


Marea cu unde să salte, 

să ridice valuri nalte! 
Locuitorii din lume 

să-l cunoască sfântul nume! 


Pâraiele în pace 

să chiuie și să joace, 
iar munții să salte 
cu dealurile-nalte, 


să fie cu voie bună 

cu câmpiile-mpreună, 
de sfânta Domnului față 
ce se-arată cu dulceaţă! 


Căci va judeca pământul. 
Vine, cum Și-a dat cuvântul, 
să judece cu dreptate 

toată lumea, după fapte. 

Psalmul 98 


Domnul a stat Împărat în ţară. 
Gloatele se mâniară, 

că nu pot sta să-L privească. 

Pe Heruvimi stă, să-mpărățească. 


Tot pământul se ridică 

și se leagănă de frică. 
Domnul e-n Sion Crai mare, 
decât toți domnii mai tare. 


Numelui Tău, Doamne Sfinte, 
toți se roagă, ca-nainte, 

că Ți-e strașnic sfântu-Ţi nume, 
de se tem toți de pe lume. 

Și ce-i cinstea la-mpăratul 
iubește judecata și sfatul. 


Tu ai pregătit spre judecăţi 
îndreptări ce nu aleg în părți 
și ai tocmit adevărul 

lui lacov, cu tot zorul. 


Și să-L înălțați pe Domnul, 

să vă-nchinaţi cu tot dorul, 

la sfântu-l reazem de picioare 
toată lumea de sub soare! 


Să ridice jertfă pentru ţară 
Moisis și Aaron, cum se-nvăţară, 
Samuil să facă rugă, 

ca o adevărată slugă! 

Căci va înțelege Domnul 
ce se vor ruga pentru tot omul 
și din nor le va răspunde tare, 
cu milă și binecuvântare. 


Că ei l-au păzit cu tărie 
învățăturile de mărturie, 
căci le-a dat lor să le păzească 


și s-au nevoit să le-mplinească. 


Doamne, Dumnezeule Sfinte, 
să-i asculți ca și-nainte 

și să le răspunzi cu milă 

în vreme de greu și silă! 


Și să-L înălțați pe Domnul, 
să vă-nchinaţi cu tot dorul 
întru muntele cel sfânt 

ce l-a sfințit Lui pe pământ, 


ca să-Și vestească sfântul nume, 


că-i Sfânt Domnul peste lume! 

Psalmul 99 


Strigaţi către Domnul, din toate țările, 

cei ce locuiți pe pământ, înălțaţi-l cântările! 
Slujiți Domnului cu bucurie, 

ca înaintea Lui să intrați cu mărturie! 


Să știți despre Dumnezeu că este Domnul nostru, 
Cel ce ne-a făcut pe noi toţi, cu tot rostul, 

că suntem oamenii Lui, din ale Sale turme, 
mielușele blânde, care-l paștem pe urme. 

Prin porţile Lui să intrăm deci cu rugă, 

ca Domnul să ne ia seama la strungă! 


Să-l mulțumim, să-l vestim sfântul nume, 
că bun este Domnul și slăvit în lume! 
Mila Lui în veci este pe pământ 

și-n tot neamul adevărul Său cel sfânt'5. 


'75 Imaginea este de aici: 
https://i.pinimg.com/564x/31/05/39/310539d0269198932dadd8ezeze4 
3bfb.jpg. Din albumul de aici: https://vk.com/album-82675935_212771892. 


Psalmul 100 


De mila Ta, Doamne Sfinte, 

și de Judecata Ta ţinând minte, 
voi cânta și voi înțelege 

când fără de vină voi merge 

pe cale-n această viață, 

ca să Te văd blând în faţă, 


când petrec fără de vină 
ȘI Cu inimă senină, 

în mijlocul casei mele, 
ferindu-mă de rele. 


N-am suferit nedreptate 

să văd nici de departe. 

Pe cei ce făgăduința-și călcară 
i-am urât ca pe-o sminteală. 


Nu s-a lipit de mine-n viață 
cel cu inimă semeață, 

iar cu cel fără credință 
n-am vrut să fac cunoștință. 
Și l-am scos cu ocară 

pe clevetitor afară. 


Pe cel cu mândră căutătură 
nu l-am primit în bătătură, 
nici am suferit, în casă, 
lacomul să-l pun la masă. 


Ci-am căutat cu faţă lină 
către cel fără de vină: 

pe el l-am chemat în casă, 
să-l văd cu mine la masă. 


Pe cel cu răbdare lungă, 

l-am primit să-mi fie slugă, 
pe cel ce se ferește de vină, 
ca să-și facă slujba deplină. 


În casa mea n-a fost vrednic 
să petreacă omul falnic, 

nici n-am lăsat mincinosul 
să strice cuiva folosul. 


Și de nedrepţi mi-a fost greață 
să-i văd dimineața-n față. 

ȘI i-am ucis în ţară 

pe toţi cei răi, cu ocară. 

Și îi stârpesc din cetate 

pe cei ce fac nedreptate. 


Psalmul 101 


Doamne, ascultă-mi a mea rugă 
ce-o înalț de vreme lungă, 

iar strigarea mea s-ajungă 

la "Tine, să se audă! 

Nu-ţi întoarce sfânta-Ţi față 

de la mine, biet”, cu greață! 


Și-n ziua când plâng cu fiere 
tânguindu-mă de rele, 
pleacă-Ţi auzul spre mine 

și să-mi fii cu gânduri line! 
Și-n ziua când Te voi chema, 
să-mi auzi inima grea! 


Că-mi trec zilele ca fumul, 
oasele mi-s seci ca scrumul. 
Ca niște iarbă tăiată 

mi-este inima secată 

și stă uitată de mine, 

c-am uitat să mănânc pâine. 


De plâns și de lacrimi grele, 
mi s-a lipit os de piele. 
Întocmai ca pelicanul, 
prin pustiu petrec tot anul. 


Și precum corbul de noapte 
îmi petrec zilele toate. 

Ca o vrabie rămasă 

sub o streașină de casă. 

Toată ziua mă ocărau 
vrăjmașii mei, ce mă urau, 
și cei ce mă laudă 

fac jurământ să mă piardă. 


Am mâncat pâine de zgură 
și lacrimi în băutură, 

de la fața mâniei Tale, 
când m-ai coborât la vale. 


Mi-s zilele trecătoare, 

de fug ca umbra de soare 
și ca iarba cea tăiată 
mi-este tăria secată. 


lar Tu, Dumnezeule Sfinte, 
ești dinainte, din veci, 

și din neam în neam petreci. 
Tu Te scoală, ia aminte 

ca să miluiește Sionul 


și să-l cruţi, că Tu îi ești Domnul! 


Că-i sunt vremile venite 
și pietrele îndrăgite 

și ţărâna de pe cale, 

de robii Sfinţiei Tale. 


Și-Ţi vor cinsti sfântu-Ți nume 
neamurile toate din lume 

și cu dragoste-mpărații 

Îți vor vedea slava, înalții. 


Că vei zidi, Doamne Sfinte, 
Sionul, ca mai-nainte, 
arătându-Ți sfânta-Ți față 

cu slavă și cu dulceaţă. 


Vei asculta multa rugă 

a celor cu pedeapsă lungă 
și la ei vei lua aminte, 
nedisprețuind cuvinte. 


Și aceasta să se scrie 
neamului ce va să fie! 

Și poporul care se zidește 
Îți va cânta îngerește. 

Căci ai privit spre mulțime 
de la sfânta-Ţi înălțime. 


Și Domnul din cer, din slavă, 
privește pe pământ să vadă 
și s-audă-ndurerarea 

celor ferecați în fiare 


și pe fiii celor uciși să îi dezlege, 
ai celor omorâţi de cei fărădelege. 


Să dea vestea-n tot Sionul, 
de binele ce-a făcut Domnul, 
să-l laude sfântul nume 

în lerusalim și-n lume. 


Și popoarele, cu umilință, 

să se strângă spre făgăduință! 
Și împărații, cu tot omul, 

să slujească toți pe Domnul, 
și să-l răspundă-n tărie, 

cu cale de mărturie! 


Să-mi dai de veste, cu bine, 
pentru zilele-mi puţine 

și când îmi vei lua viața, 
mă rog, Doamne, să-i văd faţa! 


Căci în neam de neamuri 
sunt anii lăi ramuri. 


Și Tu, Doamne, cu cuvântul, 
Întâi ai urzit pământul. 

Și cerurile, ce-s înalte, 

sunt de mâna Ta lucrate. 


Acelea toate s-or trece, 
însă Iu tot vei petrece. 


Și ca haina ponosită 

când va fi vremea lor sosită, 
li se va destrăma făptura, 
din fire, ca vechitura. 

Și le vei depăna tortul'76, 

de se vor schimba cu totul. 


lar Tu, Dumnezeule Sfinte, 
ești tot Domn, ca și-nainte 
ȘI trâiești în veșnicie, 
Dumnezeu întru tărie. 


lar fiilor slugilor Tale 

le vei deschide cale, 

să-și întindă moșie, 

să se-așeze pe vecie 

și să-și ridice sămânță, 
să-Ţi slujească cu credință. 


'76 Le vei desfășura firul vieţii. 


Psalmul 102 


Bine zi de Domnul, suflete al meu, 
și toate cele din lăuntrul meu! 

Și până ce ești pe lume, 

fericește-l sfântu-l nume! 


Sufletul meu, zi de Domnul 
cuvânt bun, către tot omul, 
și să nu-l uiţi binele 
ce ţi-a făcut, milele! 


Că te-a spălat de păcate, 
ţi-a dat multă sănătate 

și adesea ţi-a dat de știre, 
te-a scăpat de la pieire! 


ȘI ţi-a trimis și cunună, 
milă cu dar împreună! 

Și ţi-a dat cu cei buni parte, 
ce-ai poftit, din bunătate! 


Ca vulturul te va înnoi, 

de vei fi tânăr, ca-n prima zi, 
Domnul care face milă 

și judecată celor ce-ndură. 


Domnul, calea Sa cea sfântă 
ne-a arătat, spre izbândă, 
punându-l pe Moisis povaţă, 
să ne poarte spre viaţă, 

să nu ne-abatem din cale, 
din voia Sfinţiei Sale. 

Milostiv și-ndurat e Domnul, 
că rabdă-ndelung pe tot omul, 
și cu mila Sa cea mare 

ne ferește de certare! 


Nu ne ţine-n veci mânie, 
pentru păcate, cu urgie, 
nici nu ne face după vină, 
s-avem pedeapsă deplină, 
ca pentru greșeli și păcate, 
să ne dea după dreptate. 


Pe cât stă cerul de departe 

de pământ, de se desparte, 
pe atât Și-a pus și Domnul 
mila Sa peste tot omul, 

peste cei ce sunt cu teamă 
de-L iubesc fără de seamăn'7. 


Cât este de îndepărtat 
Răsăritul de Scăpătat, 

tot pe-atât EI a-ndepărtat 
păcatul, să ne fie iertat. 


Și ca tatălui căruia i-e milă 

de fiii săi, când ei suferă, 

așa Se îndură Domnul 

și Se milostivește de tot omul. 


Căci Singur ne știe lucrătura, 
din ce ne este croită făptura: 
știe că suntem din țărână 
făcuți, de sfânta Sa mână. 


177 Fără de asemănare. 


De ne-ar fi zilele multe 
ca iarba, tot ar fi scurte. 


Omul: ca floarea de câmp ce trece 
de soare și de vânt rece. 

Că duh a trecut prin el ca un vânt 
și nu va mai fi pe pământ. 


| se destramă sorocul, 
de nu i se mai vede locul. 


lar mila Ta cea mare 

stă în veci pe tron de soare, 
peste cei ce fac voia Ta, 
mângâindu-i pururea. 


Și sfânta Ta dreptate 

le va fi cu bunătate, 

căci ei cu fiii și nepoții, 
vor fi feriți de rău, cu toţii. 


Că Ți-au păzit jurământul, 
Ți-au ţinut întreg cuvântul. 


Căci Tu, Doamne, Dumnezeule Sfinte, 
ești pe tron de vremuri multe, 

cu Împărăţie așezată 

în cer, și prealuminată. 


Binecuvântaţi, cu tot sfatul, 
Îngerii Lui, pe Împăratul, 

cei puternici spre-ntâmpinare, 
ce-l sunteți sub ascultare! 

Daţi-l binecuvântare, 
Oștirile Lui, fără-ncetare, 
cei ce slujiți fără trudă 
voia Domnului cea sfântă! 


Binecuvântaţi pe Domnul, 
pretutindenea, tot omul! 


lar tu, sărmanul meu suflet, 

să-l mulțumești cu-ntregul cuget! 
Dă-l lauda ce 1 se cuvine 

lui Dumnezeu din tine'38! 


"73 Domnului care este în noi, după cum El însuși ne-a spus, că 
Împărăţia Sa este în noi și că va veni și Își va face locaș în cei ce Îl iubesc pe 
El. 


Psalmul 103 


Sufletul meu, binecuvântă 

pe Dumnezeu, cu inimă trează, 
ȘI Zi: „Doamne, să trăiască 
lauda "Ia și să crească!”. 


Tu Te-mbraci cu mărturie, 
cu frumuseţe și tărie, 
Te-nveșmântezi cu lumină, 
ca soarele-n zi senină. 


Ai întins cerul ca o piele, 
l-ai împodobit cu stele 
și i-ai pus deasupra ape, 
ţintuindu-l să nu scape. 


Norii lu [i i-ai pus scară, 

ca să Te pogori în țară. 

Caii Tăi sunt iuți ca vântul, 
de merg unde Ţi-e cuvântul. 


Și ca gândul merg de tare 
Îngerii Tăi, cei călare! 
Pedestrimea Ta ca focul 
merge, strălucind cu totul. 


Tu-ntemeiezi cu cuvântul, 
de stă nemutat pământul. 
Tu i-ai dat, mai înainte, 
abisul de-mbrăcăminte 

și stă gata să Te-asculte, 
trecând apa peste munte. 

Dar de sfânta Ta poruncă 
va fugi din deal la luncă, 
căci va curge-nfricoșată, 
de glasul Tău detunată. 


Și munții și dealuri-nalte 
se ivesc, și șesuri late, 

pe locurile unde-s urzite. 
Și apelor făcute mai-nainte 
Tu le-ai pus hotare iară, 
peste ele să nu sară, 

ci să-Ţi asculte cuvântul, 
să nu-mpresure pământul. 


Tu trimiți ape în hăuri, 

de curg printre munți râuri, 
iar toate fiarele se-adapă 

și le prisosește apă. 

Pe asini, când le e sete, 
Tu-i adapi fără scumpete. 


Tu strângi păsările-n salbă, 
la pârâu când vin să soarbă; 
dintre pietre, de pe ramuri 

se-aud cântece și graiuri. 


Tu trimiți rouă pe munte, 
din ale Tale cămări multe, 
și pe pământ trimiţi ploaie, 
de se satură-n puhoaie. 

Și cu lucrul Tău sporește 
tot pământul, de rodește. 


Tu dai fânului să crească, 
dobitoacelor să pască, 


și crești pajiștea cea moale, 
răsărind grâul în soare, 
de-și culeg oamenii hrană, 
să le fie și în iarnă. 

Căci scot pita cu sudoare, 
să mănânce la răcoare, 

din pământ agonisită, 

la porunca Ta cea sfântă. 


Și le-ai dat vinul, să facă 
veselie, să le placă, 

cu ulei să-și netezească 
fața, și să se-ntărească. 

Cu pâinea cea de mâncare 
să se facă omul tare. 


Copacilor de pe câmpuri 
le-ai dat rod în anotimpuri, 
iar pe cedrii din Liban 

Tu îi sădești an de an. 
Acolo, vrăbii își vor face 
cuiburi, și vor sta cu pace. 
Căci le este rodionul'79 


adăpost, pus de la Domnul. 


Cerbilor le-ai dat să salte 


pe munți și pe dealuri-nalte, 


și iepurilor scăpare 


le-ai dat s-aibă sub stânci, tare. 


Luna ai făcut-o cu lumină, 


să crească și să scadă fără vină, 


iar soarele asfințește 


sub pământ, când se-odihnește. 


'7 Pomul care face rodii. 

Din întuneric ai făcut noapte, 
când ies fiarele toate: 

lupii urlă și scrâșnesc, 

când spre vânat se pregătesc, 
să ceară și să primească 

de la Domnul să-i hrănească. 
Până când soarele răsare 

ȘI merg în ascunzătoare. 


lar omul, vesel la față, 

se scoală de dimineaţă, 
de lucrează până-n seară, 
zi de iarnă și de vară. 


Doamne Sfinte, pentru-aceea, 

mărit să fii pururea 

de toate lucrurile Tale, 

ce le-ai făcut spre lauda Ta cea mare! 


Pământul e plin de făpturile toate 
pe care le-ai făcut minunate. 

Și marea, cât e de lată 

și largă și desfătată! 

Întru ea-s vietăți multe, 

care mari, care mărunte. 


Peste luciu de genune 
trec corăbii cu minune! 
Acolo, când le vine toană, 
se joacă balaurii-n goană. 


Și toate de la Tine așteaptă 
să le dai hrană bogată, 

să strângă și să culeagă 

ce le-ai dat, cu voie largă. 

Când Îţi deschizi sfânta-Ţi mână, 
atunci toată lumea-i plină 

de belșug și de dulceaţă 

și petrec toți bine-n viaţă. 


Dar când Ți-ascunzi fața-Ţi sfântă, 
toată lumea se-nspăimântă! 

Când le iei duhul, se sting 

și-n țărâna lor se strâng. 


Duhul Tău, când Îl vei trimite, 
se vor zidi ca înainte 

și, cum Ţi-ai dat Tu cuvântul, 
vei înnoi tot pământul! 


Și să-Ţi fie, Doamne Sfinte, 
slava-n veci, ca și-nainte! 
Dumnezeu gând bun va pune, 
de lucruri ce-a făcut bune. 


Căci de sfânta Ta cătare!80, 
pământul tremură tare, 

și din munte merge pară, 
când cobori să vezi în țară. 


Și-ŢI voi cânta, Doamne,-n viață, 
în viața mea, cu dulceaţă, 

Îți voi cânta, Doamne Sfinte, 
Domnul meu de mai-nainte! 


Până ce voi fi în viaţă, 

Îți voi cânta fără greață. 

Și să-Ţi placă, Doamne Sfinte, 
bietele mele cuvinte! 


'5 Căutătură, privire. 

Să mă bucur, tot în bine, 
de Domnul, cum se cuvine, 
ca să piară cu ocară 

toți vrăjmașii Tăi din ţară! 


Și cei ce-s fărădelege 

de pe pământ se vor șterge. 
Să nu scape nicio urmă, 

ci să-i ștergi dintr-a Ta turmă! 


Psalmul 104 


Rugaţi-L pe Domnul și-L strigați pe nume, 
toți oamenii care sunteţi în lume! 

Să daţi de veste și în păgânătate 

despre faptele Lui, ce-s cu bunătate! 


Cântați-l Lui cântecul cu cinste 

și de minunile Lui vechi dați de veste! 
Lăudaţi-vă cu sfântul Lui nume! 

Să se veselească toți cei din lume 

care caută să-L cunoască pe Domnul 
cu inimă curată, tot omul! 


Căutaţi-L pe Domnul, ca să vă-ntărească, 
ca sfânta Lui faţă să vă privească! 
Minunile ce le-a făcut să le ţineţi minte 
și hotarele dintâi, de mai-nainte, 

cu sfânta Sa gură dând judecăţi și poveţe, 
ca în sfânta Sa lege să ne-nveţe! 


A lui Avraam sfântă sămânță, 

care slujiți Domnului cu credință, 
fiii lui lacov, pe care Domnul 

Și i-a ales Lui, precum știe tot omul! 


Domnul nostru, ce Și-a dat cuvântul 
și făgăduinţa peste tot pământul, 
Și-a adus de lege aminte 

și de cuvântul ce l-a zis mai-nainte, 
ce peste mii de popoare a poruncit 
și peste tot neamul s-a auzit, 

cu Avraam ce Și-a dat cuvântul 

și cu Isaac, cu jurământul 
ce-a pus cu lacov spre-nvăţătură, 
cu Israil în veci legătură, 


zicând: „Îţi voi da ţara ce ţine 
Hanaanul din zile bătrâne, 
partea de pământ cea măsurată 
și de Hanaan împresurată”. 


Că la număr aveai ceată mică 

ȘI casa ta era puțintică, 

când umblai mutându-te prin ţară, 
ca un oaspete-ntinzând cort afară. 


Și din neam în alt neam te mutai 

și supărare de la-mpărați nu aveai. 
N-a lăsat om să te asuprească, 

nici vreun împărat să te mâhnească: 
„Nimeni să nu se-atingă de unșii Mei 
sau să facă rău Profeţilor Mei. 


Și trimise Domnul foame-ntre hotare, 
de-aduceau de-aiurea pâini în care, 
fiindcă a stricat Dumnezeu tot rodul, 
de s-a făcut foame-n tot pământul. 


Trimis-a înaintea lor pe omul, 

pe Iosif, cel iubit de Domnul, 

pe care l-au dat fraţii lui spre vânzare, 
la robie făr' de răscumpărare, 


pe care l-au smerit în obezi, în închisoare. 
Fier prin suflet i-au dat în strâmtorare, 
până i-a venit har și-a zis cuvântul 

de care s-a făcut veste-n tot pământul. 


l-a dat Domnul cuvânt spre eliberare 
și-mpăratul l-a scos din închisoare, 

a trimis de l-a scos din robire, 
făcându-l boier și dându-i izbăvire. 


Și l-a pus împăratul domn în casă 
și peste averea lui mai mare îl alese, 
peste boieri, să-i sfătuiască, 

ca pe ei să-i înțelepțească, 


pe bătrânii lor și să le dea minte 
tuturor ce sunt mai dinainte. 

Și a intrat lacov la Ham în ţară 
și israelitenii acolo se-așezară. 


Și crescură de se înmulțiră, 

dar vrăjmașii stătură cu pâră — 
făcând să-i urască împăratul, 

cu inimă strâmbă, din tot sfatul —, 


cu-nșelăciuni, să rănească pe cei ce sunt 


robii Domnului, popor sfânt. 
A trimis pe Moisis, al Său slujitor, 
și pe Aaron, ales ca să-l ungă. 


Și le-a dat lor Domnul cuvântul, 
cu minuni, să facă-n tot pământul, 
ca toată ţara lui Ham să vadă 

în Israil ce se lucrează. 


A trimis întuneric în tot omul, 
căci Îl mâniară în grai pe Domnul, 
toate apele le-a prefăcut în sânge, 
de-a murit tot peștele în unde. 

Izvorât-a broaște-n toată ţara, 

de se va pomeni întru ei ocara, 

că și la-mpăratul jucau în haine, 
în sipeturi și pe unde-aveau taine. 


Muște câinești le-a trimis cu ace 

și de mușițe n-aveau pace. 

l-au umplut ploaia, grindina și focul, 
ce-au ars ţara și-au bătut-o cu totul. 


În vii, n-a scăpat rodită viţă, 

c-au ros și scoarța de pe mlădiţă. 

Smochinii, toată roada ce făceau, mare, 
grindina o strica, și tot pomul dintre hotare. 


Trimise lăcustă și-omidă, 

de-au mâncat ce mai era după grindină, 
cât n-a rămas deloc verdeață 

de iarbă sau buruiană creață. 

Și a bătut toată pârga lor în țară 

și de-averile lor se scuturară. 


Și Și-a scos din robie Domnul, 
cu argint și aur, pe tot omul. 
Și nu era nimeni suferind, 

în seminţia lor, sau bolind. 


lar egiptenilor bine le-a părut 

că i-au lăsat să iasă curând, 

căci inima le era-ngrozită 

de puterea Domnului cea sfântă. 


Și Domnul le-a întins umbră groasă, 
ce le făcea ziua răcoroasă, 
iar noaptea o schimba în lumină, 

cu nor de foc, ca-n zi senină. 


Și au cerut de le-au dat cârstei 

și potârnichii, de-a plouat peste ei. 
Și din cer le-a trimis hrană, 

de s-au săturat toți cu mană. 

Le-a scos izvor din piatră la sete, 
de-au băut apă toți pe săturate. 


Căci Și-a adus Dumnezeu aminte 

de sfântul Său cuvânt, de mai-nainte, 
către Avraam, ce-a zis că va face, 

Că-i va crește sămânța cu pace. 


Și Şi-a scos Domnul cu tărie 
oamenii Săi către bucurie 

și le-a dat aleșilor Săi să își facă 
veselie în viață, să le placă, 
împărțindu-le țări desfătate, 
cu bogății și cu de toate, 


de s-așezară-n țări păgâne, 
împărțindu-și moșii străine, 

ca ei să-l țină jurământul 

și să-l cerceteze legea și cuvântul. 


Psalmul 105 


Rugaţi-vă Domnului, că-i dulce, 
că mila Lui din veci ne străluce'&. 
Cine va putea spune de Domnul, 
de puterile Lui, în tot omul, 

să-l vestească laudele toate, 

ca să se-nțeleagă peste gloate? 


De-aceea se va zice: „Ferice!” 


de cei ce vor păzi judecata, să n-o strice, 


și vor face dreptate în lume, 
în toată vremea, să-și facă bun nume. 


Adu-Ţi, Doamne, și de noi aminte, 
întru bunăvoința Ta de mai-nainte, 
ȘI ne cercetează întru ajutor, 

să ne dăruiești cele bune și spor! 


Să-i vedem pe aleșii Tăi în bine 

și să ne veselim cum se cuvine, 

cu mulțimea lor s-avem bucurie, 
laudă să-[i aducem pentru moșie! 


Greșitu-Ţi-am și noi dinainte, 

cu părinţii noștri de mai-nainte, 
făcut-am înaintea Ta strâmbătate 
și n-am vrut să facem dreptate. 


Ai noștri părinți n-au înțeles 
în Egipt minunile Tale, ades, 
pe care le-ai făcut cu ei într-acea țară, 


'5 Ne strălucește. 

și mila Ta cea multă uitară. 


ȘI te-au mâniat într-acea oară, 
suindu-se-n mare cu povară!?. 
Și i-ai mântuit cu al Tău nume, 
de Ţi s-a vestit puterea-n lume. 


Marea Roșie ai îngrozit-o, să sece, 

vad uscat să stea, până vor trece'&. 

Și i-ai trecut prin mare, peste plaja fină, 
ca printr-o pădure fără tină. 


Și i-ai scos de la cei de care le era greață, 
din mâini de vrăjmași, cu povaţă. 

Pe cei ce le făceau supărare 

i-a acoperit apa din mare, 

de n-a scăpat niciunul, de poveste, 

să se-ntoarcă și să dea veste. 


Și-l crezură sfintele cuvinte 
și-l cântară laudă-nainte. 


Dar lucrurile Lui degrab' uitară, 
după sfatul Lui nu s-așezară. 

Și cârteau pentru bucate 

în pustie, făcând răutate, 
ispitindu-L pe Dumnezeu la sete. 


Și i-a adăpat fără scumpătate, 
trimițându-le saţiu în suflet. 


'5 Cu îndoială, necrezând în cuvântul lui Dumnezeu. 

'5 Sfânta Icoană este de aici: 

https://i.pinimg.com/564x /12/37/b2/1237b2931b78a49316cfd78558878 
d82.jpg, de la Atanasios Țiropulos: 

https://ro.pinterest.com/ATHANASIOS_TZIROPOULOS/. 

Dar ei L-au mâniat cu rău cuget 

pe Moisis, gâlcevind în gloată, 
mustrându-l de față cu tabăra toată, 
căci i-a dat Domnul preoţie 

lui Aaron, pentru a sa sfințenie. 


Și prin ce i-au învinuit cu cuvântul, 
s-a desfăcut de i-a sorbit pământul 
pe Datan și Aviron, cu totul, 

iar pe vinovați i-a ars focul 

aprins din cățui, cădind cu tămâie 
ei, care n-aveau treabă la preoție. 


Și în muntele Horib vărsară 
vițel cioplit, de i se-nchinară. 
Și-i schimbară slava, fără treabă, 
în chip de vițel ce paște iarbă, 


și pe Dumnezeu L-au uitat, 

pe Domnul ce i-a salvat, 

care a făcut minuni alese 

pentru ei, în Egipt, semne dese, 

și prin ţara lui Ham, prin toată, 
prin Marea cea Roșie semne gloată. 


Și vru Domnul în pripă să-i piardă 

cu cei care n-au vrut să creadă, 

de nu ar fi stat Moisis cu rugă — 

pe care l-a ales, adevărată slugă -, 
să-L întoarcă de la mânie, 

căci dorea să-i piardă degrab' cu urgie. 


Și ţara dorită defăimară, 
căci în seamă cuvântu-l nu-l băgară 
și-n sălașele lor cârtiră, 


glasul Domnului nu-l socotiră. 


Și Şi-a ridicat peste ei mâna 

să-i dărâme, să zacă precum tina 
prin pustie, și să le doboare 
sămânţa-ntre limbi, ca pe ogoare, 
și prin ţări departe să-i deșire, 
să-i destrame ca pe niște fire. 


Și lui Beelfegor îi jertfiră, 
idol spurcat, de se răniră. 
Și mâncară jertfe de la morţi, 
de și-au pângărit sufletul toți. 


Și pe Dumnezeu Îl mâniară 

în spurcăciunile ce le lucrară. 

Și au căzut la război loviți de armă, 
de au pierit mulți, fără de seamă. 


Și Finees a certat vinovații, 

de a-ngrozit cu ei și pe alții, 

și le-a făcut de la Domnul pace, 
de i-a oprit să nu piară de lance. 


Și i s-a socotit dreptate de la Domnul, 
în neam de neam, înainte-a tot omul, 
căci i-a dat cu hrisov preoție, 
până-n veac, în neam să îi fie. 


L-au mâniat la apa de certare 

și Moisis a suferit între ei mustrare, 
căci a lovit în piatră cu toiagul gol, 
cu mânie, între rândurile lor, 

fiindcă nu s-a socotit în cuvinte, 
amărându-l ei, scoțându-l din minte! 

Și ce le-a zis Domnul n-ascultară, 
să-i piardă pe păgâni din ţară, 

ci se amestecară, tot norodul, 

cu păgânii, luându-le izvodul!84. 


Și-mprejur pe cei ciopliți slujiră, 

în jurul idolilor, de se rătăciră, 

încât pruncii ca jertfă și-au junghiat 
demonilor, vărsând sânge nevinovat, 


sângele fiilor și al fiicelor, 
dându-și copiii dracilor, 
jertfindu-i cu hananeii afară, 
idolilor, lucru de ocară! 


Pământul lor de sânge fu înroșit 

și de lucrurile lor murdărit. 

Și-Și urgisi Domnul, de la a Sa față, 
oamenii și moștenirea cu greață, 


și i-a dat vrăjmașilor în mână, 
sub putere de ţară păgână. 

Și vrăjmașii lor îi asupriră 
sub mâinile lor, de îi smeriră. 


Că i-a izbăvit în locuri multe, 

iar ei L-au amărât cu sfat iute, 

de le-a strâns răutatea-n spinare. 
Dar Dumnezeu i-a văzut în supărare 


și le-a auzit a lor rugă, 

văzându-i în necaz din vreme lungă, 
de jurământ Și-a adus aminte, 
căindu-Se cu milă fierbinte. 


15 Obiceiul păgânilor, ce făceau aceștia de la început. 

Și i-a dat să fie-n cruțare, 

cu milostivirea Sa cea mare. 

Și în robie le-a dat ca să aibă 

de la toţi ușurare și tihnă degrabă. 


Și Tu, Doamne Dumnezeule, ne scoate, 
de ne strânge din neamurile toate, 
să-Ţi mărturisim sfântu-Ți nume, 

să se ducă vestea peste tot în lume 

de lauda cu care Te vom lăuda, 
fălindu-ne cu bunătatea Ta! 


Binecuvântat ești, Doamne Sfinte, 
Domnul lui Israil din veci-nainte! 
Și neamurile toate să grăiască: 
„Binecuvântarea să-Ți trăiască!. 

Psalmul 106 


Rugaţi-vă cu glas dulce la Domnul, 
că mila Lui e-n veci peste tot omul! 
Cei izbăviți de Domnul să grăiască, 
căci i-a scos din mână vrăjmășească, 


și din ţări străine i-a scos la urmă 

și i-a adunat într-o turmă, 

din răsărituri și de la scăpătat, 

de la miazănoapte și din mări, din loc depărtat. 


Rătăciţi în pustii, fără vlagă, 
căutând cale de oraș, să meargă, 
să-și găsească loc de locuinţă, 
flămânzi și însetaţi, de suferință 
sufletul lor întru ei secase, 
căutând așezare de case. 


Și strigară la Domnul, în scârbă, 

de le-a ușurat gârbovirea prelungă 
și i-a scos pe calea cea dreaptă, 

ca să intre în locuință-așezată, 

să-și mărturisească în faț-a tot omul 
minunea și mila de la Domnul. 


Că a săturat suflet în lipsă, 

sufletului flămând masă dulce-i întinse, 
celui care ședea la umbră-ntunecată, 

la loc de moarte, în lipsă ferecată! 


Căci cuvintele Domnului mâniară 
și pe Cel de sus în sfat întărâtară 

cu sălbăticia lor cea crudă, 

de [i s-a zgârcit inima-n trudă. 
Că i-au împresurat nevoi multe 
și nu era cine să le-ajute. 


Și strigară la Domnul cu jale 

și i-a scos din nevoi amare, 

din întuneric de umbră de moarte, 

și le-a frânt obezile toate, 

ca să-și mărturisească în faț-a tot omul 
minunea și mila de la Domnul. 


Că le-a zdrobit porți de aramă, 

cu zăvoare de fier fără seamă. 

Și i-a luat din calea cea strâmbă, 

căci pentru fărădelegi erau în scârbă, 


cât sufletul lor dobândise greață 
de toate bucatele ce-s spre viaţă. 
Și se-apropiaseră-n pragul morții, 
de era să piară cu toții. 


Și strigară la Domnul cu jale 

și i-a scos din nevoi amare, 

că le-a trimis cuvântul Său Domnul, 
de-a tămăduit între ei pe tot omul. 


Și i-a scos dintr-a lor pierzare 

către viața cea cu așezare, 

ca să-și mărturisească în faț-a tot omul 
minunea și mila de la Domnul, 

să-l jertfească jertfă de laudă vie, 

să-l vestească minunile cu bucurie! 


Cei care umblă-n corăbii pe mare și-n maluri, 


care-și fac lucrul peste genuni cu valuri, 
aceia au văzut cu minune 
ce-a lucrat Dumnezeu în genune. 


A zis de s-a făcut vânt cu ploaie mare, 
de-a ridicat val de înecare. 

Până la cer îi suia cu unde 

și-i pogora-n jos să-i afunde. 


Sufletele lor se topeau în greutate, 
se clătinau beți de-a mării răutate, 
că-și ieșiseră din înțelepciune, 
acoperiți de valuri în spume. 


Și au strigat la Domnul cu jale 
și i-a scos din nevoi amare. 


Vânturilor zise de-ncetară 
și undelor de se alinară. 

Și le-a părut bine că trecură, 
valurile toate de tăcură. 


Și i-a îndreptat cu pace 

Domnul, spre liniștea ce le place, 

ca să-și mărturisească în faț-a tot omul 
minunea și mila de la Domnul. 


Și-n adunare de popoare să-l înalțe slavă 
și-n scaun de bătrâni să-L laude degrabă. 


Că a prăvălit apele să sece 

și-a pustiit izvor de apă rece. 
Pământ roditor în sărătură 

s-a schimonosit din făptură, 
pentru răutățile ce făceau în țară 

locuitorii cei de ocară. 


lar pustia cea secetoasă 

a primit lac de apă răcoroasă 
și pământul cel fără de apă 
din izvoarele reci se adapă. 


Mulțimea Sa cea flămândă și săracă 
o descalecă-n țară buimacă, 

de și-au făcut orașe și sate 

și ţarini și vii și roade bogate. 


Și și-au făcut hrană, să aibă-n viață, 
cu belșug de roade, cu dulceaţă. 

Și i-a binecuvântat ca să crească 

și cu cirezi să se-mbogățească. 


Dar ei s-au micșorat în scădere, 
petrecând cu grijă și durere, 
cât boierii lor se defăimară 

ȘI s-a revărsat peste ei ocară, 
purtându-se-n cărări rătăcite 

și smintind de la căi fericite. 


Dar Domnul celui sărman îi ajută 
în sărăcia lui cea multă, 

că l-a pus cu oile, în deosebire, 

cu moștenitorii Lui, cum se cuvine. 


Vedea-vor Drepţii, în viaţă, 
și se vor veseli cu dulceaţă. 
ȘI-și vor pune mâna peste gură 
necurații, care stau cu ură. 


Cine-i înțelept, să se păzească 


298 


299 


și acestea să le socotească, 
mila lui Dumnezeu să-nțeleagă, 
cu cuget bun și cu minte-ntreagă! 

Psalmul 107 


Inima mea-i, Doamne, gata, 

ca să Te-aștepte mi-e inima gata, 

ca să-Ți cânt, Doamne, într-a mea slavă! 
Scoală, slava mea, fără zăbavă! 
Scoală-te, psaltire și dulceațăis! 


Mă voi scula dimineață 

și-Ţi voi mărturisi, Doamne,-n gloate, 
cântându-Ți între popoarele toate! 
Că mila Ta ceruri covârșește 
și-adevărul Tău în nori se lățește! 


Peste ceruri, Doamne, Tu Te-nalțţă's, 
să Te vadă toată lumea-n față 

și slava Ta peste tot pământul 

să rămână, cum Ţi-ai dat cuvântul, 


pentru cei iubiți ai ăi, de care Ţi-e milă, 
ca să-i izbăvești de greu și de silă, 

cu mâna Ta, Doamne, cea dreaptă! 

Și să m-asculți cu milă-ndurată! 


Dumnezeu a grăit întru al Său Sfântul 
și nu-Și va schimba în alt chip cuvântul: 
„Mă voi ridica să-mpart cu măsură 
Sihemurile cu moșii, fără spărtură, 


'5 A harului. 

'5 Sfânta Icoană este de aici: 

https://i.pinimg.com/564x/da/85/fo/da8sfo7sf8fbf65f30e2330e81320 
018.jpg. De la Byzantine Icons: http://byzantineicons.ro/scenes/. 


și Valea Corturilor, în hotare 
o voi măsura, să se știe cât are. 


Că al Meu este Galaadul cel tare 
și Manasis gata cu oștire mare 
și Efrem al Meu e la năvălire, 
lângă capul Meu, ca sprijinire. 


ludas mi-este domn de-mpărăţește, 
Moab împrejurul căldărilor Îmi slujește, 
Edom Îmi slujește la-ncălțăminte, 

ca-n zilele de mai-nainte. 

Și filistimii cu credință 

Mi se vor pleca, să le fiu cu bunăvoință”. 


Cine mă va duce către-ntărita cetate, 
ca să rătăcesc cu greutate? 

Sau cine are să vină cu grea toană, 
până la Edom, să mă ia la goană? 


Fără numai Tu, Dumnezeule Sfinte, 
când ne vei urni pe dinainte 

și nu vei ieși cu noi, la oaste-n frunte, 
ci ne vei lăsa cu sudori sângerânde. 


Dă-ne, Doamne, ajutor în necaz, 
să ne ușurăm greul de pe grumaz, 
căci omul în zadar se trudește, 

în tăria sa, de se ostenește. 


Ci cu Dumnezeu să facem oaste, 
că-l va lovi pe vrăjmaș în coaste 
și-l va da Dumnezeu de ocară, 
de vor fi defăimați în țară! 

Psalmul 108 


Lauda mea, Doamne Sfinte, 
spune-ntre toți, dinainte, 

că răul și păcătosul, cu ura, 
și-au deschis asupra-mi gura 


și cu-nșelătoare limbă 

îmi grăiesc împotrivă, 

cu graiul lor plin de fiere, 
împrejur, de-mi fac durere. 


Și mă luptă, scornind scandal, 
să mă chinuie-n zadar. 

În loc să-mi fie binevoitori, 

ei sunt de rău grăitori. 


lar eu, din vreme lungă, 
am făcut pentru ei rugă 

și, pentru-a mea bunătate, 
pun asupră-mi răutate 
și-mi sunt cu grea sluțenie 
pentru a mea smerenie. 


Ci să pui pe păcătosul 

să-i oprească tot folosul, 

și pe dracul de-a dreapta 
să i-l pui, când vei da plata! 


Când i se va face judecata-n rând, 
să-l scoată cu funia de gât 

și ruga la greutate 

să i se-ntoarcă în păcate! 

Zilele să-i tai și statul, 
slujba lui să o ia altul, 
Să-i rămână copiii MICI 
și femeia sa calici! 


Și să îi strămuţi feciorii, 
să ceară cu cerșetorii, 
să fie goniți din casă 

și din odihnă să-și iasă! 


Cămătarii să îi smulgă 
toată averea din muncă 
ȘI străinii să-i apuce 
agoniseala cea dulce! 


Nimeni fiii să nu-i oblojească, 
NICI săracii să nu-l crească, 

CI să piară cu ocară, 

cu tot neamul său din ţară! 


Într-un rând de neam ce trece'87, 
cu totul numele să-i sece, 

să fie căutat orice păcat 

al maicii care l-a alăptat, 

de greșeli să n-aibă ușurare 
părinții lui și nici iertare! 


Să le fie-nainte, la Domnul, 


pomenirea păcatului, să vadă tot omul 


de pe pământ cum s-or șterge 
pentru-a lor fărădelege. 


Că nu și-au adus aminte 
să facă milă-nainte! 


'57 Într-o generaţie. 

Ci, când s-a făcut dușman, 
a vânat pe cel sărman, 

pe omul cu inima smerită, 
ca să-i dea moarte ofilită, 


ce-a dorit din tot îndemnul, 
de i-a și venit blestemul! 

Și s-a ascuns de fericire, 
stând departe, spre pieire. 


Ca-n cămașă se va-mbrăca 

cu blestemul, cu ticăloșia sa, 

și ca apa pântecu-i va umple 
blestemul, cu tot răul din vintre, 


și ca măduva-n ciolane 

să se-mbrace-n el, ca-n haine, 

și, ca-n brâul cu care vrea să se-ncingă, 
cu blestemul să se strângă, 


pentru-această răutate, peste fire, 
făcându-mi, în faţa Domnului, pătimire, 
grăind asupra mea, pentru sufletis8, 

cu vicleșug, cu rău cuget! 


Ci Tu, Doamne, să-Ți faci milă 
când îmi este greu și silă! 

Și pentru sfântul Tău nume 

ce Ţi se vestește-n lume, 

fă și a mea căutare 


și, cu mila Ta cea mare, 
Doamne, lu mă izbăvește 


de răul ce mă-ntâlnește, 


188 Să îmi ia sufletul. 


că sărac sunt, și de sminteală 
mi se-nspăimântă inima sărmană! 


Ca lăcusta, când se strânge cortul, 
sunt scuturat jos cu totul. 


Și genunchii îmi slăbiră, 
de post se schimonosiră, 
carnea-mi se lipsi de grăsime, 
de ocărât ce sunt în mulțime! 


Văzându-mă întins, afară!8, 
cu capul lor clătinară. 


Ci Tu, Doamne, Dumnezeule Sfinte, 
ajutorul Tău îmi trimite, 

de mă scoate cu-a Ta vrere, 

să cunoască-a Ta putere 

și mâna Ia cea dreaptă, 

Doamne, cu care dai plată! 


Ei mă blestemă cu hulă 

cu a lor zăludă gură, 

dar Tu, Dumnezeule Sfinte, 
îmi grăiești cu dulci cuvinte! 


Celor ce-asupra mea se scoală, 
răul să le cadă-n poală, 

iar slujitorului Tău să-i fie 
odihnă și bucurie! 


Și cei care îmi aduc tulburare, 
să-mbrace rușine și-nfricoșare, 


în locul hainei de sărbătoare, 


'5 Întins pe Cruce, afară din cetate, din Ierusalim. 

să se îmbrace-n sac de jale! 


Mărturisi-voi, cuvântând bine, 
pe Dumnezeu, cum se cuvine, 
cu gura mea, în adunare mare, 
Îl voi lăuda cu cântare! 


Căci EI a stat de-a dreapta 
sărmanului, cu oaste gata, 
de i-a scos de la pieire 
sufletul, spre mântuire. 

Psalmul 109 


Zis-a Domnul Domnului meu să stea 
în scaun, strălucind, de-a dreapta Sa, 
„până când vrăjmașii de sub soare, 

Ți-i voi aşterne pe toţi sub picioare. 


Toiagul puterii Îţi va trimite 
Domnul din Sion, Doamne Sfinte, 

și pe toți pizmașii-i vei îngenunchea, 
încât de bunăvoie [i se vor pleca! 


Căci cu Tine Ţi-este arhonia'%, 

în ziua în care-i vei descoperi tăria, 
întru străluciri de Sfinți când Te vei arăta, 
în ziua aceea, cu lumina Ta. 


Din pântece Te-a născut, mai-nainte 

de luceafăr, al Tău Sfânt Părinte! 
Juratu-S-a Domnul jurământul 

și nu-Și va schimba, căindu-Se, cuvântul: 


„Iu ești Preot pentru ţară-ntru veac, 
de ridici jertfă ca Melhisedec”. 

Și Dumnezeu 'Ţi-este de-a dreapta, 
de-Ţi va tăia vrăjmașii cu spada. 


În ce zi Îl vor mânia craii, 

Domnul îi va călca-n picioare cu caii 
și își vor lua judecata păgânii 

când le vor mânca stârvurile câinii. 


1% Cu sensul de putere stăpânitoare (domnie), a Celui care este dintru 
început. 


308 


Și capete pe jos vor fi multe, 

care de la război vor fi căzute. 

lar El apă din pârâu va bea pe cale, 
când va înălța capul oștirii Sale. 


Psalmul uo 


Mărturisi-mă-voi, Doamne Sfinte, 
cu toată inima mea, Ţie dinainte, 

în sfatul Drepţilor, în adunări, 
despre lucrurile Tale, căci sunt mari 


ȘI încercate întru voia Ta sunt toate. 
Lucrul Tău și cuviința cine poate 

să le spună, sau de sfânta-Ţi dreptate, 
ce trăiește în toţi vecii cu bunătate? 


Tu Ţi-ai făcut de minuni pomenire, 

că ești bun și milostiv, Doamne, din fire. 
Celor ce se tem de Tine le dai hrană, 
pentru legământ bătrân făcând pomană. 


Cu tăria lucrurilor Tale, despre Tine ai dat de știre 


poporului Tău, căruia i-ai fost spre izbăvire, 
căci i-ai dat cu testament țară păgână. 
Adevărul și judecata Iţi sunt în mână, 


iar poruncile Îţi sunt tari și crezute, 

în dreptate și-adevăr în veci făcute. 

Ai trimis neamului Tău mântuire-n biruință, 
poruncindu-i peste veci lege-n credinţă. 


Sfânt Îţi este și-nfricoșător cinstitul nume 
și cu mare cuviință peste tot în lume. 
Frica Ta dă începuturi de-nţelepciune, 
cunoștință tuturor spre-nvățături bune. 


Cinstea Ta, Doamne, și lauda trăiește 
peste toți vecii, de Te mărește! 

Psalmul 1u 


Fericit va fi omul 

ce se va teme de Domnul, 
în porunca Lui cea sfântă 

stând de voia sa, nefrântă. 


Că va fi tare-n credință 
pe pământ a lui sămânță, 
și rob drept se va chema 
și casa-n belșug va avea 
și dreptatea îi va trăi 

în lume, întru toți vecii. 


Celor Drepţi, la-ntuneric de ceață 
le va răsări Lumină de viață, 

Cel milostiv și îndurat, 

Drept și prea-minunat. 


Omul cel drept și milos 
se îndură cu folos 

și cu mână largă-mparte 
din dreapta lui bunătate. 


Acela devreme-și caută 
răspuns bun în Zi de plată, 
la Judecată nu-l oprește 
răul, ci-n veci se veselește. 


Întru pomenire netrecătoare 
va fi Dreptul sub soare 

și niciodată vestea rea 

cu frică nu-l va-mpresura. 

ZII 


Căci gata este inima lui, 

a nădăjdui în ajutorul Domnului. 
] s-a făcut inima tare, 

fără frică, la cercetare, 

până va privi și-și va vedea 
vrăjmașii pierind din calea sa. 


Pentru aceea, dăruie și-mparte 
sărmanilor, din bunătate, 

și dreptatea îi va trăi 

în lume, întru toți vecii. 

Și cornul i se va-nălța 

întru slavă, spre lauda sa. 


Și privindu-i tot folosul, 
se va scârbi păcătosul 

și cu dinții în scrâșnire 

se va topi-n urgisire. 

Căci va pieri necuratul, 
cu pofta sa, din tot sfatul. 


Psalmul u2 


Lăudaţi, copii, pe Domnul, 
ca să audă tot omul, 
lăudațţi-l sfântul nume, 

să se-audă peste lume! 


Binecuvântat să-Ți fie, 
Doamne, numele-n vecie! 


De unde iese soarele, de răsare, 
și până unde apune de-nnoptare, 
lăudaţi-l sfântul nume, 

ce-i mai presus de toţi din lume! 


Peste ceruri se lățește 
slava Lui, ce se vestește! 
Cine este, Doamne Sfinte, 
decât Tine mai-nainte? 


Tu locuiești întru cele înalte 
și priveşti spre cele plecate, 
de vezi cerul și pământul, 
pe cel măreț și smeritul. 


Tu scoli pe sărac din tină 
și iar, cu dreapta Ta mână, 
din gunoi ridici în slavă 
pe sărman, fără zăbavă, 


și-l pui ca să stea cu craii, 
să-și petreacă dulce anii, 
cu boierii și poporul, 

să-și culeagă bine sporul. 


Din cea stearpă ridici maică, 
cu prunci în casă, să-i placă! 


Psalmul u3 


Din Egipt, Israil când merse, 

Iacov, cu familii și case, 

ca s-ajungă la moșia bătrână, 

părăsind țară urâtă și străină, 

lui Dumnezeu ludea 1 s-a făcut sfințire 
și Israil a Lui stăpânire. 


Marea a văzut și-a fugit secând, 
Iordanul apele și-a desfăcut, 
munții ca berbecii săltară 

și dealurile ca mieii jucară. 


Ce ţi-este ţie, mare, de fugi spăimântată 
și ţie, lordanule cu apă lată, 

de ce te-ai întors și te-a cuprins frica, 

și vouă, munților, de săltaţi aripa, 

ca berbecii sărind, și vouă, dealuri, 

ca mieii jucând, ca apa cu valuri? 


De faţa Ta, Doamne, tremură și se mută 
tot pământul și stă de Te-ascultă, 

când Ţi-ai arătat sfânta față, 

lui lacov de i-ai fost povaţă, 

și când ai întors stânca în puhoi de ape 
și-ai lăsat din bolovan izvor să scape. 


Nu-Ţi da, Doamne, nimănui pe lume, 
slava sfântului Tău nume, 

pentru mila Ta și-a Ta dreptate! 

Să nu zică cei din altă parte, 

păgânii, să ne batjocorească: 

„Unde-i Domnul să vă folosească?. 


Ci Tu, Doamne, cerul și pământul 
le-ai făcut, de voie, cu cuvântul! 
lar idolii, pe care-i scot cu fală 
păgânii, fie-le spre sminteală! 

Că aurul nu va sta să le-ajute, 

nici argintul la greu să-i asculte! 


Gură au și nu pot să răspundă, 

ochi și urechi, și nu pot să vadă, s-audă! 
Au și nări, dar nu pot mirosi, 

ȘI mâini au, însă nu pot pipăi! 

Au picioare și nu vor putea merge, 

sunt și muţi și nu pot face lege! 


Aidoma lor să fie cine-i face 

și toți care cer de la ei dar și pace! 
lar casa lui Israil are 

ajutor pe Domnul și-apărare! 

Casa lui Aaron se-ncrede-n Domnul, 
că ajutor este și scut, spre tot omul! 


Celor care de Dumnezeu au frică, 
le ajută Domnul și-i ridică! 

De noi Dumnezeu Și-aduce aminte 
și ne binecuvântă cu dulci cuvinte! 


Dat-a Domnul binecuvântare 
casei lui Israil și spor mare 
și casei lui Aaron îi urează 
zile bune și belșug cu rază! 


Și a binecuvântat, fără de-asemănare, 
pe mici și pe mari, care au de Domnul teamă! 


Pe deasupra, să vă mai trimită 
dar și milă Domnul, nesfârșită, 
și-n copiii voștri, să se vadă 

darul și binefacerea, ca să creadă! 


Să fiți binecuvântaţi de Domnul, 
Care a făcut cerul, pământul și omul! 
Cerul cerurilor este al Domnului, 

iar pământul l-a dat omului. 


Morţii, Doamne, nu 'Le vor lăuda, 
nici cei din lad nu vor spune slava Ta, 
ci noi, cei vii, Te vom lăuda pe Tine 
în veci, Doamne, precum se cuvine! 


Psalmul u4 


lubit-am aceasta, că Domnul mi-aude 

glasul rugăciunii, de-mi răspunde, 
plecându-Și urechea să mă-nţeleagă, 

în ziua-n care-L voi striga cu credință-ntreagă. 


Când mă iau dureri de moarte-n grabă, 
cu primejdii de lad vrând să mă soarbă, 
atunci când răul mă-mpresură cu totul, 
strig la Domnul și-mi alină focul: 


„O, Doamne, Iu izbăvește-mi sărmanul suflet 
de suferința ce mă arde în cuget!”. 

Că ești Domn milostiv, răbdător, 

și tuturor Te arăţi blând și-ngăduitor. 


Pe prunci îi păzești și îi socotești, 

ca Cel ce ești Domn și întărești. 

Ai căutat spre smerenia mea 

și mi-ai trimis, Doamne, iertarea Ta. 


lar sărmanul meu suflet se va duce 
la odihnă și repaus dulce, 
întorcându-se de la moartea urâtă 
la viața veșnică și dorită. 


Și-a arătat Domnul bunătatea, 

de mi-a ușurat greutatea, 

că m-a scos din necazuri, din toate, 
și sufletul mi l-a scos din moarte, 
ochii din lacrimile plângerii de jale 
și picioarele din alunecare. 

Și-I voi sluji, cântând dulce cu Sfinţii, 
lui Dumnezeu, în ţara vieţii. 


319 
Psalmul u5 


Am crezut, Doamne, c-oi face 
să-mi împlinesc cuvintele cu pace, 
însă eu m-am dus departe, 

de n-am împlinit nicio parte. 

Și eu, uluit în minte, 

am zis că tot omul minte. 


Și ce Îţi voi da Ţie drept plată, 
pentru mila Ta-ndurată, 
ce-ntru toate-mi dai, spre bine, 
cu spor mare de la Tine? 


Cu pahar de biruință 

"Ţi voi închina cu credință 

și-Ţi voi chema sfântu-Ți nume, 
Doamne, de se va ști-n lume 

de rugăciuni și de jertfa grasă 
ce-Ţi voi jertfi-n sfânta-Ți casă. 


lar, întru fața Ta cea sfântă, 
moartea Sfinților le e cinstită 

și de ea nu au spaimă și silă, 

căci li se schimbă spre viață senină. 


Doamne,-ascultă a mea rugă, 
că sunt robul Tău și slugă, 
fiu din roabă cumpărată, 

din robie scos cu plată"! 


Lanţuri și ferecătură 


'! Suntem robii lui Dumnezeu, cumpăraţi de El din robia diavolului și 
a morţii cu prețul sângelui lui Hristos Dumnezeu. 

mi le-ai rupt, că-Ți sunt făptură. 
Și cu jertfa cea de pace 

fală numelui-Ţi voi face, 

căci când Te chem din durere, 
îmi răspunzi cu mângâiere. 


Rugile ce-Ţi sunt făgăduite 

i le voi aduce, Doamne Sfinte, 
când mulțimi de oameni se-ndrumă 
și-n curtea-Ţi cinstită se-adună, 


unde-Ți este sfânta casă, 
strălucind în zare deasă, 
de dar și de bunătate, 

în lerusalim cetate. 


Psalmul u6 


Lăudaţi-L toţi pe Domnul, 
neamurile și tot omul, 

căci Și-a pus mila cea mare 
peste noi cu îndurare 
și-adevărul Lui cel sfânt 
rămâne-n veci neclintit. 

Psalmul u7 


Mărturisiţi-vă Domnului, 
care caută binele omului! 
Casa lui Israil să grăiască 
că Domnul e milostiv și să trăiască! 


Casa lui Aaron să strige tare 

că mila Lui e-n veci strălucitoare! 

Și să zică toţi cei care se tem de EI 

că Domnul e milostiv, întru veacul etern! 


Am strigat pe Domnul la necaz 

și mi-a luat povara de pe grumaz. 
Dumnezeu mi-ajută, de nu mă tem 
de omul ce vine cu rău îndemn. 
Domnul mi-este scut și lumină de zi 
ȘI spre vrăjmași voi privi. 


Mai bine este a nădăjdui în Domnul 
decât a te rezema în ce-ţi promite omul. 
Mai bine să ai cu Domnul trai 

decât să nădăjduiești spre crai. 


Pe toți păgânii ce m-au înconjurat 
întru numele Domnului m-am răzbunat. 
Că m-au înconjurat cu oști, fără temei, 


și întru numele Domnului m-am răzbunat pe ei. 


M-au înconjurat cu ostași în șiraguri, 

ca albina stând peste faguri. 

Și s-au aprins ca focul în spin 

și m-am răzbunat pe ei întru numele divin. 

Doamne, cu sfântul Tău nume 
mi-am supus vrăjmașii-n lume. 
lar de-am și căzut în groapă, 
Tu m-ai ridicat degrabă. 


Că Domnul mi-e stâncă și cântare 

și la necaz îmi este scut tare. 

Glasuri de bucurie-mpreună, 

la cel Drept, în tabără, răsună, 

de la cei bucuroși, că Și-a întins dreapta 
și i-a-ngrozit pe vrăjmași cu spada. 


Cu dreapta Sa, Domnul mă ridică, 
ca să merg la război fără frică. 
Domnul, cu dreapta Sa-n vârtute, 
mi-a dat biruință asupr-a oști multe. 


Nu voi muri, Ci VOI trăi cu viață 

și-L voi mărturisi pe Domnul cu dulceaţă. 
Căci, deși mi-a dat Domnul certare, 

m-a ferit de moarte, de pierzare. 


Deschideţi-mi ușa dreptății 

și voi intra în lăuntrul cetății, 

ca să mărturisesc spre tot omul 

bunătatea și mila ce-am primit de la Domnul! 


Poarta aceasta Domnul o pregătește, 

ca să intre Drepţii pe ea, o sfințește. 

Îți mulțumesc pentru că m-ai auzit în durere, 
și mi-ai fost mie spre mântuire! 


Piatra aceea, pe care n-o socotiră, 
lucrătorii la zid, ce zidiră, 
aceasta s-a pus în unghi, aleasă, 

de la Domnul, minunată-n casă. 


Că aceasta-i de la Domnul dată, 

întru ochii voștri minunată, 

și aceasta-i ziua ce-a făcut-o Domnul, 
de bucurie pentru tot omul, 

cu veselia ca să petreacă 

Drepţii în ea, cu inimă largă! 


O, Dumnezeule, Tu ne dai izbândă, 

cu spor de la Tine, cu dobândă! 
Binecuvântat Îţi este sfântu-Ţi nume, 

Cel ce întru numele Domnului vii în lume! 
Și voi sunteţi binecuvântați, 

din casa Domnului, cei curaţi! 


lar Tu, Doamne Sfinte, luminează 
peste noi străluciri de sfântă rază, 
să avem zi de sărbătoare, 

întru popoare, să scânteieze tare, 
și desimea lucirii la altare s-ajungă, 
preoții de jertfe să se ungă! 


Dumnezeul meu ești, și Te-nalță 
și-Ţi mărturisesc sfânta-Ți față, 

că m-ai auzit, de mi-ai fost scăpare! 
Marturisiţi-vă cu cântare 

către Domnul, că e bun și ne unge, 
din vecie cu milă dulce! 

Psalmul u8 


Această catismă-i făcută pe a, b, alef, bet, 
buchiile evreiești:%?. 


Alef 


Ferice de aceia ce vor merge 
fără vină, Doamne,-ntr-a Ta lege! 


Ferice de aceia care-ncearcă 
fericitul Tău cuvânt să-l facă'%, 


care Te caută cu inimâă-ntreagă, 
care Te mărturisesc și nu neagă! 


Căci cei ce fac fărădelege, 
în căile 'Tale nu vor merge. 


Căci 'Tu porunci sfinte ai dat 
ca să fie păzite ne-ncetat. 


O, de s-ar îndrepta căile mele, întru-a merge 
și a-Ţi păzi, Doamne, sfânta-Ți lege, 


atunci aș cuteza fără de rușinare 
să-i privesc în față poruncile Tale! 


Ți-aș mulțumi cu inimă-ntreagă 


și Te-aș mărturisi dându-Ţi slavă, 


192 Precizarea Sfântului Dosoftei. 
19 Să-l împlinească. 

de-aș deprinde judecăţile dreptăţii Tale, 
care nu fac între oameni părtinire și jale. 


Îți voi păzi a Ta dreptate, 
să nu mă părăsești când mi-e greu foarte! 


Bet 


Căci tânărul își poate îndrepta, 
după cuvântul Tău, calea sa. 


Te-am căutat pe Line cu inima-ntinsă, 
să nu mă lepezi de la porunca Ta scrisă! 


În inima mea am ascuns cuvintele-Ţi sfinte, 
ca să nu mă abat spre greșeli smintite. 


Binecuvântat ești, Doamne, lu mă învaţă 
să-Ţi păzesc îndreptările în a harului dulceaţă! 


Am dat de veste, Doamne, din buzele mele 
de-ale gurii Tale judecăți luminoase ca stele. 


In calea Ta, cea de mărturie, 
m-am desfătat ca-ntr-o bogăţie. 


Mă voi plimba în poruncile Tale 
și-Ţi voi înțelege sfânta-Ţi cale. 


Spre dreptăţile Tale, cugetând, voi tinde 
și-n cuvântul Tău mă voi deprinde. 


Ghimel 


Dă robului Tău ca plată viața, 


căci Îți păzesc cuvântul și povața! 


Ochii îmi destupă a-nţelege 
minunile din sfânta Ta lege! 


Străin sunt eu pe pământ și-ntre rude, 
poruncile Tale nu-mi ascunde! 


Sufletului meu îi e drag să crească 
și-în tot ceasul judecăţile 'Tale să pască. 


I-ai îngrozit pe cei semeţi, ce se urcă 
spre blestem, din sfânta Ta poruncă. 


la de la mine ocara și mustrarea, 
ca să-Ți cunosc mărturiile și îndurarea! 


Asupra mea cu sfaturi stau stăpânitorii, 
și mă pârăsc toți bârfitorii. 


lar robul Tău, Doamne, cugeta 
întru dreptățile Tale și se întărea. 


Mărturiile și dreptăţile Tale 
îmi dau sfat și-nvăţătură pe cale. 


Dalet 


Sufletul mi I-a lipit pământul, 
ci-nviază-mă, Doamne, cu cuvântul! 


Umbletele mele, cu mărturisire, 
Ţi le-am spus, Doamne, fără tăinuire, 


și m-ai ascultat, și Tu mă-nvaţă 

îndreptările Tale, ca să îmi dai viaţă! 


Și să-mi arăţi a dreptăţilor cale, 
ca să mă plimb în minunile Tale! 


Pe sufletul meu îl întristează somnul, 
dar mă va-ntări în cuvântul Său Domnul! 


De la calea cea strâmbă mă ferește, 
și cu legea Ta mă miluiește! 


Calea cea dreaptă îmi este dragă 
și Judecata Ta sufletu-mi așteaptă. 


Mă ţin de mărturia Ta cea sfântă: 
să nu mă lași, Doamne, să sufăr osândă! 


Din poruncile Tale mă adapă, 
ca să merg pe drum cu inimă largă! 


He 


Pune-mi, Doamne, calea-ntr-a Ta lege, 
și întru dreptatea Ta voi merge! 


A căuta legea Ta dă-mi minte, 
să o ţin cu inimă fierbinte! 


In ale Tale porunci, pe cărare, 
îndreaptă-mă, căci aceasta vreau tare! 


Inima mea, spre a Ia marturie, 
să o abat dinspre lăcomie! 


Ochii de la deșertăciune îmi oprește, 

să nu o văd, și-n calea Ta mă crește! 


Să-mi dai cuvântul Tău, că sunt al Tău slujitor, 
și-ntru frica Ta să mă rog cu dor! 


la-mi ocara care mă defaimă, 
că Ţi-e sfatul bun, fără de seamă! 


Dorit-am poruncile Tale cu dulceaţă, 
și-ntru adevărul Tău să-mi dai viaţă! 


Vav 


Și spre mine mila Ta să fie, 
după cuvântul Tău, Doamne,-n tărie! 


Și voi răspunde, cui mă acuză, cuvânt, 
căci am nădejde întru cuvântul Tău cel sfânt! 


Și să nu iei din gura mea cuvântul adevărului Tău, 
căci în judecăţile Tale am nădăjduit mereu! 


Și legea Ta o voi păzi întreagă, 
de-a pururea, cu inimă largă! 


Și-am umblat pe cale desfătată, 
căci porunca Ta n-o las necercetată. 


Și-am grăit de sfânta-Ți mărturie, 
înaintea împăraţilor, cu tărie. 


Căci eram deprins întru poruncile Tale 
a cugeta și a le iubi foarte tare, 


ridicându-mi mâinile spre rugă, 

întru poruncile Tale, din vreme lungă, 


căci am iubit a mă deprinde-ntru legile sfinte 
și-ntru ale Tale dreptăţi și cuvinte. 


Zain 


Adu-Ţi, Doamne, de cuvântul Tău aminte, 
cu care mi-ai dat nădejde mai-nainte! 


In smerenia mea, cu aceasta mă mângâi dimineață, 
căci cuvântul Tău mă ţine-n viaţă. 


Cei trufași au lucrat răutate, 
dar eu din Legea Ta nu mă voi abate! 


De judecăţile Tale cele veșnice m-am mângâiat, 
aducându-mi aminte, când am suspinat. 


Păcătoșii m-au adus în mâhnire, 
părăsind legea Ta cu-nlesnire. 


Cântec mi-a fost a Ta dreptate, 
la locul meu de străinătate. 


Ți-am pomenit noaptea sfântu-Ţi nume 
și legea Ta am păzit-o în lume. 


Acesta mi-e binele și partea, 
că 'Ţi-am căutat, Doamne, dreptatea! 


Het 


Partea mea ești, Doamne, cea de viaţă, 
și-Ţi voi păzi legea, într-a harului dulceaţă! 


Mă rog, Doamne, la sfânta Ta față, 
cu toată inima mea, în această viaţă! 


In cuvântul Tău mă miluiește 
și-n necazul meu Tu-mi folosește! 


Cugetat-am căile Tale și voi merge 
întorcându-mă la sfânta Ta lege! 


M-am pregătit și n-am inima mâhnită 
pentru-a păzi porunca Ta sfântă. 


M-au înfășurat funii de păcate, 
dar legea Ta n-am uitat departe. 


M-am sculat la rugăciune, lăsând somnul, 
în miez de noapte, când doarme tot omul 


ca judecățile Tale să-Ți mărturisesc 
și dreptăţile Tale, care prisosesc. 


Părtaș sunt celor ce au teamă de Tine, 
care-Ţi păzesc poruncile bine. 


Pământul e plin de a milei Tale dulceaţă, 
dreptățile Tale mă-nvaţă! 


Tet 


Fă robului 'Tău bine, întru bunătate, 


după cuvântul Tău, Doamne, întru dreptate! 


Bunătate, dojană, cunoștință 
și porunca Ta mă-nvaţă-n credință! 

Până-a nu mă smeri, eu am greșit, 
pentru-aceea spusa Ta am pazit! 


Bun ești, Doamne, și cu bunătate 
învață-mă a Ta dreptate! 


Și-au înmulțit cei mândri nedreptatea, 
pornindu-și asupra mea răutatea, 


dar eu, cu inimă senină, 
Îți voi cerceta poruncile fără vină! 


Ca laptele inima lor s-a închegat 
de răutate și ca de seu s-a-ngroșat, 


iar eu la legea Ta am cugetat, 
și mă voi deprinde, ca să nu cad. 


Bine îmi este mie că m-ai smerit tare, 
ca să mă învăţ îndreptările Tale! 


Mai bună îmi este mie a Ta sfântă lege 
decât ca iarba aur și argint de-aș culege! 


lod 


Cu mâinile Tale, Doamne Sfinte, 
m-ai zidit și m-ai făcut dinainte; 


dă-mi înțelepciunea de-a-nţelege 
poruncile Tale din sfânta Ta lege! 


Cei ce se tem de Tine necontenit 
mă vor vedea și se vor veseli negrăit, 

căci în cuvântul Tău mă sprijin tare, 
cu nădejde și cu așezare. 


Ţi-am cunoscut dreptatea, Doamne, 
după poruncile și judecăţile Tale, 


și întru adevăr m-ai smerit, 
ca să-Ți fie mila-ntru veac nesfârșit, 


să mă mângâie pentru surpare, 
cu al Tău cuvânt, fără-ncetare. 


Trimite-mi îndurările Tale 
ca să petrec viață bună pe cale, 


căci legea Ta îmi dă învățătură! 
lar cei mândri, care stau cu grea ură 


cu rușine să fie vădiți, 
din toate părțile să se vadă loviți! 


lar eu, cu gând bun întru inima mea, 
în poruncile Tale mă voi plimba. 


Să mă-ntoarcă de la rătăcire 
cei ce se tem și Le cunosc din iubire 


și să-mi fie inima senină, 
întru porunca Ta umblând fără vină! 


Kaf 


Sărmanul meu suflet se topește 
după cuvântul Tău, căci Te dorește, 

iar ochilor mei le slăbi vederea, 
așteptându-Ți cuvântul și mângâierea. 


M-am făcut ca un burduf întru brumă, 
dreptăţii Tale făcându-i urmă. 


Câte zile am, ce-mi sunt cu durere? 
Fă judecata vânătorilor ce-mi vor rele! 


Călcătorii de lege îmi spun glume, 
dar nimic nu e ca legea Ta în lume. 


Căci toate poruncile 'Tale sunt adevăr și putere! 
Pe nedrept m-au vânat, sprijină-mă-n cădere! 


Căci în zadar vrăjmașii m-au urmărit 
după pofta lor, să mă bage-n pământ. 


lar eu, poruncile Tale sfinte 
nu le-am părăsit, ci le voi ţine minte! 


După mila Ta, Doamne, mă-nvie, 
să-Ţi păzesc a sfintei Tale guri mărturie! 


Lamed 


In veci, Doamne, cuvântul Tău viază, 
în cer. Din neam în neam lucrează 


adevărul Tău, care nu se clatină. 
Ai urzit pământul și se reazemă. 


Cu întocmirea Ia ziua trăiește, 
căci lumea toată Îţi slujește. 

Că de nu mi-ar fi legea Ta sfântă, 
aș pieri, ofilit de ispită. 


Intru veac nu am să uit dreptățile Tale, 
căci cu ele sunt viu într-a vieții cale. 


Al Tău sunt, Doamne, și Tu mă scoate!%, 
căci Ţi-am păzit poruncile toate! 


Pe mine păcătoșii m-au așteptat 
ca să mă piardă, neîncetat. 


Mărturiile Tale le văd pe toate 
și le-am deprins pe cât firea mea poate. 


La toată desăvârșirea am văzut sfârșitul, 
dar lată foarte e porunca Ta, cuvântul. 


Mem 


Cât mi-e legea Ta, Doamne, de dragă, 
de mă-nvăţ cu ea ziua-ntreagă! 


Mai mult decât vrăjmașilor mei, a-nţelege 
mi-ai dat în veci, cu sfânta Ta lege 


și porunca Ta, Doamne, cea sfântă, 
întru veac a mea este, ne-ndoită. 


Mai mult decât toți cei ce mă-nvaţă 
Ţi-am înţeles legea măreaţă, 


căci ale Tale mărturii cinstite 
mă-nțelepțesc și îmi dăruie minte. 


'9 Din necaz, din ispite, din primejdii. 

Mai presus decât bătrânii am cercetat porunca Ta, 
ȘI nu or să mă întreacă în cunoașterea sa. 


In toată calea cea rea, fără tihnă și umbră, 
am oprit picioarele mele să curgă, 


și la cărarea cea rea am luat aminte, 
ca să-Ți păzesc sfintele-Ți cuvinte. 


Nu m-am abătut de la judecăţile Tale cele sfinte, 
că ai pus lege mie, în cuvinte: 


cât de dulci sunt, Doamne, cuvintele, 
ca fagurele de miere și nu le uit pe ele, 


căci mi se-ndulcește cu ele gura, 
că-s mai dulci ca mierea și mura. 


Din poruncile Tale îmi vine minte, 
iar căile strâmbe mi-s urâte. 


Nun 


Picioarelor mele le este luminare 
legea Ta și lumină-n cărare! 


Juratu-m-am și am pus mărturie 
să-Ţi păzesc judecăţile cu tărie. 


Smeritu-m-am întocmai cu pământul: 
ci mă-nvie, Doamne, cu cuvântul! 


Dar'9% din gura mea, Doamne, să-i placă 
și-n judecăţile Tale mă-mbracă! 


'% Dar de rugăciune și de laudă a Domnului. 

Sufletul meu este în mâna Ia: 
de legea Ta nu mă-nstrăina! 


Păcătoșii mi-au înnodat laţuri: 
eu de la legea Ta nu mă dau în lături. 


Ţi-am moștenit sfânta-Ţi mărturie, 
inimii în veci bucurie. 


Inima mea pururea-i aplecată 
dreptatea Ta a lucra, pentru plată'%. 


Sameh 


Pe călcătorii de lege i-am urât, 
iar legea Ta am iubit-o mult. 


Ajutorul meu ești și sprijinitorul meu, 
întru cuvintele 'Tale am nădăjduit eu. 


Departe de mine cei vicleni s-alerge, 
că eu, Doamne, Îți păzesc sfânta-Ţi lege. 


După sfânt cuvântul Tău mă primește 
și-n nădejde, fără păcat, mă crește! 


Ajută-mă, Doamne, și dă-mi mântuirea Ta, 
și voi cugeta întru dreptățile Tale pururea! 


Tu îi lepezi pe cei ce nu ascultă legii Tale, 
căci le e gândul strâmb și fără de cale. 


Păcătoșii lumii mă îngrețoșează 
iar eu am iubit mărturiile Tale în viață. 


'% Pentru plata bunătăţilor celor veșnice. 


Trupul meu cu teama Ta îl zdrumică, 
căci de Judecata Ta mă cuprinde frică! 


Ain 


Făcut-am judecată și dreptate, 
nu mă da celor ce-mi fac strâmbătate! 


Așteaptă pe robul Tău întru bine 
și să nu mă înșele cei mândri pe mine! 


Ochii mei se sting întru mântuirea Ta 
și întru spusa dreptății Tale pururea. 


Fă robului Tău milă spre viață 
și dreptățile Tale mă învaţă! 


Robul Tău sunt și dă-mi a înţelege, 
ca să mă învăţ în sfânta Ta lege! 


Vremea este slujba Domnului a face, 
că Ţi-au stricat jurământul de pace. 


Mai mult decât aurul Ţi-am iubit cuvântul 
și decât topazul legământul, 


spre porunca Ta făcând cărare 
și de nedreptăți ferindu-mă tare. 


Pe 


Mărturii Tale sunt minunate, 
și de sufletul meu sunt cercetate. 


Cuvintele 'Tale-n tălmăcire 

îmi luminează mintea din pruncie. 


Gura mea am deschis-o și-am tras Duh 
că poruncile 'Tale-mi sunt în gând. 


Caută, Doamne, și mă miluiește, 
după judecata celui ce Te iubește! 


După cuvântul Tău să-mi călăuzești pașii, 
să nu mă lași să mă-nvingă vrăjmașii! 


Din clevetirile oamenilor Tu mă scoate 
și-Ţi voi păzi poruncile toate! 


Arată-Ţi spre mine sfânta-Ți față 
și spre dreptatea Ta mă învaţă! 


Ochii mei pâraie-au izvorât, 
pentru că legea Ta nu am socotit. 


Țadi 


După dreptate faci, Doamne, judecăţi, 
să se mustre și să se înveţe cei nerozi. 


Porunca a este adevărul, 
mărturia Ta vestită-i în tot poporul. 


Mă topesc de râvna casei Tale cu jale, 
că vrăjmașii Tăi au uitat cuvintele Tale. 


Cuvântul Tău fierbinte e ca focul, 
iar robul tău l-a iubit cu totul. 


Tânăr sunt și nebăgat în seamă, 


dreptatea Ta mă voi învăţa fără teamă. 


Adevărul, dreptatea și legea Ta 
sunt vestite în toată lumea. 


Nevoi și greutăți m-au aflat, 
dar poruncile Tale le-am învăţat. 


Mărturia Ta se adeverește 
și cu viață în veci mă-nţelepțește! 


Kof 


Strigat-am către Tine, Doamne Sfinte, 
ascultă-mi sărmanele cuvinte! 


Că-Ţi voi cerceta, Doamne, întru adevăr, 
dreptățile Tale, cu mult dor! 


Strigat-am câtre Tine, Doamne, și mă scoate 
din necaz și din nevoile toate! 


Și voi păzi sfânta-Ţi mărturie, 
ce-ai pus-o să stea cu lege-n tărie. 


Sârguit-am strigând la miezul nopţii și fără de vreme, 
iar în cuvântul Tău nădăjduind nu mă voi teme. 


Mi s-au sculat ochii de dimineaţă 
în cuvântul Tău care mă învață. 


Glasul să-mi asculți fără de greață, 
cu mila Ta, Doamne, către viaţă! 


Cei ce mă vânează se-alăturară, 

din legea Ta urnindu-se-afară. 


Ci Tu, Doamne, nu vei întârzia departe, 
întru calea Ta cea de dreptate, 


căci Te-am cunoscut din a Ta mărturie, 
pe care ai întemeiat-o întru vecie. 


Reș 


Vezi-mi necazul și smerenia mea 
și iartă-mă, căci n-am uitat legea Ta! 


Judecă-mi judecată și răscumpără-mă 
și pentru cuvântul Tău viață îmi dă! 


Departe de cei păcătuind în sporire 
este a Ta, Doamne, mântuire, 


căci nu vor nici de departe 
dreptăţile 'Tale să le caute. 


Îndurările Tale sunt multe foarte, 
cruță-mă cu a Ta bunătate! 


Mulţi sunt cei care mă necăjesc 
ȘI ca să mă smintească mă prigonesc. 


Dar eu, Doamne, păzesc nesmintite 
ale Tale mărturii cinstite. 


Am secat printre cei fără de minte, 
căci nu-Ți păzesc sfintele-Ţi cuvinte. 


lată că Ți-am iubit cuvântul 


și poruncile ce le-ai dat în tot pământul, 


cu mila Ta să-mi trimiţi viață 
și de primejdii să scap mă-nvaţă! 


Adevărul este începutul alor 'Tale cuvinte 
și dintru veci, dinainte, 


judecăţile Tale sunt întru dreptate, 
cu bună întocmire așezate. 


Șin 


Stăpânitorii m-au vânat alergând, 
în deșert sufletul meu căutând, 


dar eu de cuvintele Tale am frică 
și la ei n-am cugetat nicio clipă. 


Întru spusele Tale am bucurie, 
ca cel ce-a aflat bogăţie. 


Nedreptatea am urât-o cu-ngreţoșare, 
iar legea Ta am iubit-o și mi-e dulce tare. 


De șapte ori pe zi Te-am lăudat pe Tine, 
pentru judecăți și dreptate. Ţie mărire! 


Legea Ta cea sfântă, pe cei cărora le place, 
mila să-i găsească-n trai cu pace! 


Așteptat-am a Ia mântuire 
și Ţi-am iubit poruncile spre izbăvire. 


Ţi-a păzit a Ta mărturie 

sufletul meu, cu drag, cu tărie. 


Și 'Ţi-am păzit poruncile sfinte 
și mărturiile-ntregi, neștirbite, 


iar căile îmi sunt îndreptate 
spre a Ta, Doamne, sfântă bunătate. 


Tav 


Și-naintea Ta, Doamne, s-ajungă 
făgăduinţa mea și smerita-mi rugă! 


ȘI să-mi trimiți, ca să am întru minune 
cuvântul Tău, și înțelepciune! 


Dinaintea "Ta, Dumnezeule Sfinte, 
să-mi primești sărmana rugăminte, 


și-ntru cuvântul "Tău, cu dreptate, 
să mă izbăvești de răutate! 


Să iasă din gura mea cântare, 
învățată întru a Ta îndreptare! 


Să rostească limba mea spusa Ta, 
că toate poruncile Tale sunt dreptatea! 


Mâna a cea sfântă la liman mă va scoate, 
că Ţi-am iubit poruncile toate. 


Am dorit mântuirea 'Ta 
și legea Ta este cugetarea mea. 


Sărmanul meu suflet să trăiască, 

Doamne Sfinte, să Te preaslăvească! 


Judecăţile Tale cele multe, 
la necazul meu, Doamne, să-mi ajute! 


M-am rătăcit, pierdut ca o oaie, 
caută-Ţi, Doamne, robul la nevoie, 


de mă-ntoarce-n turma Ia cea sfântă 
și-ntru a Tale porunci mă binecuvântă! 


Psalmul 119 


Către Domnul strig, la necaz, 
și-mi ia greutatea de pe grumaz. 


Sufletul scapă-mi-l de primejdii sumbre 
Doamne, și de gurile strâmbe 

și de limba cea semeaţă, 

de cuvinte ce-mi fac greață! 


La ce bine te va pune 
limba cea cu-nșelăciune? 


Căci Cel puternic Își face 
săgeți iuți, ca o lance, 

cu jăratic înfocate, 

celor din pustietate. 


Vai, că voia mi-e amară: 

m-am înstrăinat de țară, 
îndepărtându-mă cu-amar 
de-am întins corturi cu Chidar. 


Multă duc străinătate, 
asuprit de nedreptate! 


Celor ce n-au bunăvoință, 
i-s prieten cu credinţă, 

și când le grăiesc de pace, 
ei pun vrajba ce le place. 

Psalmul 120 


Îmi ridic ochii mei către munte. 

De unde va veni ajutor să-mi ajute? 
Dumnezeu mi-e ajutorul, 

de folos întru tot sporul, 

Cel ce-a făcut cerul cu cuvântul 
și-a întărit tot pământul! 


Piciorul tău să nu dea în val, 
lunecând din calea Lui, din har, 
nici să nu-ți cuprindă somnul 
straja ce ţi-a dat-o Domnul! 


Nu va dormita, nici va adormi 
Cel ce are pe Israil a-l păzi! 
Dumnezeu, El te va feri, 

în zi fierbinte, te va umbri, 
că-ți va fi pe mâna dreaptă, 
spre binele ce te-așteaptă! 


Ziua nu-ţi va fi, de soare, 
zăduf, ci-ţi va fi răcoare, 
nici luna nu te va păli 
noaptea cu luciri pustii. 


Că Domnu-ţi va fi întărire 
sufletului fără poticnire, 
de te va feri la intrare, 

să nu te-atingă pierzare, 
și la ieșire te va duce 

la repausul cel dulce. 

Psalmul 121 


Mă veselesc de vestea ce-mi vine, 
de mă-mbie Drepţii cu sine: 

„Să intrăm către Dumnezeu în Casă, 
în curtea cea sfântă și-aleasă!”. 


Eram oarecând stând în mulțime, 

în curțile tale, lerusalime! 

Ci și de-acum încă ne-om sui, 

dacă Dumnezeu ne va spori. 

Cu moștenitorii Tăi, cărora le-ai dat parte, 
unde Te zidești ca o cetate. 


Acolo să ne suim, gloate, 

din seminţiile Domnului toate, 

după testamentul ce-l are Israilul, 

spre-a se mărturisi Sfinţii din tot neamul. 
Și toţi credincioșii ce sunt în lume 

Îți vor mărturisi sfântu-Ţi nume. 


Acolo vor fi așezate tronurile, spre judecăţi, 
neluând seama la cei ce-au fost bogaţi, 
tronurile în casa lui David cea sfântă, 

când va veni Domnul cu slavă multă. 


Pentru-aceea, să vă rugați pentru viață 

și pacea Ierusalimului, într-a harului dulceaţă, 
pentru ca în pace și bunăstare să petreacă, 

iar pe cei ce-l iubesc, bunăstarea să nu-i treacă! 


Să-ţi dea Dumnezeu în puterea ta pace, 
și-n turnuri bunăstare, cum îţi place! 

Pentru frații mei, prieteni și rudă, 
ţi-am urat pace fără de trudă, 

și pentru Casa ce-o are-n tine Domnul, 
ţi-am dorit de bine către tot omul! 

Psalmul 122 


Mi-am ridicat ochii mei cu rugăciune, 
către Tine, Doamne,-n vreme lungă, 
în cer, unde-Ţi este locuinţa! 

Te-am căutat cu toată silința! 


Ca un slujitor la sfânta Ta mână 

și ca roaba la mâini de stăpână, 
așa-s ochii noștri către Domnul, 

ca să se milostivească spre tot omul. 


Și cu milă Domnul să grăbească, 
să ne cruţe, să ne miluiască, 

căci prea mult ne-a umplut ocara 
și batjocura, în toată țara! 


Sufletul nostru s-a umplut de ocara celor bogaţi” 
și de disprețul celor mândri și răsfățați!%. 


'9%7 In păcate. 
'% Pentru că sunt îndestulaţi cu bunătăţile cele pământești. 


Psalmul 123 


Că de n-ar fi întru noi Domnul, 
— să zică Israil și tot poporul -, 
că de n-ar fi întru noi Domnul, 
atunci când se răzvrătește omul, 


de se scoală asupra noastră-n pripă, 

ne-ar sorbi de vii și ne-ar arunca-n râpă! 
Când își pornesc ei mânia cu valuri și unde, 
asupră-ne, ca-n vârtej să ne-afunde! 


lar sufletul nostru prin puhoaie trece, 
ca printr-un râu repede și rece. 

Și sufletul nostru trecătoare 

își face prin apă înecătoare. 


Binecuvântat să fii, cu pace, 

că nu ne-ai dat, Doamne, să ne mănânce 
cu dinţii lor, și de vânătoare 

ne-ai scăpat, de laţ și de cursă mare! 


Ca pe vrabie ne-ai scos, Doamne Sfinte, 
sufletele din curse cumplite, 

și capcanele celor ce viața o pradă 

le-ai zdrobit, ca să nu ne piardă. 


Că Tu, Doamne, cu sfântul Tău nume, 
ne dai ajutorul Tău pe lume, 

precum dintâi ai zis cu cuvântul, 

de s-au făcut cerul și pământul. 

Psalmul 124 


Cei ce nădăjduiesc în Domnul 
sunt ca muntele Sionul. 

În veci din locul său nu se urnește 
cel ce în lerusalim locuiește. 


Munţii sunt ca o roată în jurul Sionului, 

iar Domnul este împrejurul poporului, 

al neamului Său, acum și-n veci, într-așezare, 
va pune, din toate părţile, strajă tare. 


Căci nu va lăsa Domnul a se umfla 
păcătoșii, steagul a-și înălța, 

nici a cuteza, într-al anilor șiragul, 

peste Drepţi să-și ridice toiagul, 
ferindu-i pe Drepţi, ca să nu se deprindă 
spre fărădelegi mâinile să-și întindă. 


Fericește-i, Doamne, în zi de răsplată, 
pe cei buni, care-s cu inimă dreaptă, 

iar pe cei ce nu vor în Tine să creadă, 
alungă-i, Doamne! Cu cei răi să-i piardă! 


lar Israil va locui în pace, 
în toţi anii, precum îi place. 

Psalmul 125 


Când ar întoarce Domnul, să fie 
întors la urmă Sionul din robie, 
atunci ne-am mângâia în voie bună 
și ne-am bucura împreună. 


Gura ni s-ar veseli și limba 
și am uita atunci toată scârba. 
Atunci s-ar zice între neamurile păgâne: 


„S-a-ntors Dumnezeu către ei spre bine. 


Și Și-a mărit mila spre noi Domnul, 
de suntem fericiți de tot omul. 


Și ne-ntoarce, Doamne, cu toată prada, 
ca-n primăvară când se rupe zăpada, 
de austrul ce suflă cald și blând, 

când curg, pâraiele cu unde jucând. 


Cei ce au semănat cu lacrimi, plângând, 
vor secera cu bucurie, râzând. 

Cei ce merg semănând cu jale și dor, 

își vor culege veseli snopii lor. 

Psalmul 126 


Că de nu va zidi casa Domnul, 

în deșert s-ar trudi lucrând omul! 
De n-ar pune cetății străji Domnul, 
în zadar și-ar pierde straja somnul! 


În zadar vă veţi osteni, de la cină, 
mâncând pita cea de sudori plină, 
dacă El nu vă dă somnul ce vă place, 
iubiții Domnului, cu pace! 


Domnului sunt spre moștenire, 
feciorii, roada pântecelui, plată vie, 
aceștia sunt săgeți cu vârfuri călite, 
de mână puternică ţintite. 


Ferice de omul care-și va face 

pofta dintr-înșii, să-i fie cu pace, 

că nu vor fi defăimați de gloată, 

cu vrăjmașii când au să se certe-n poartă! 

Psalmul 127 


Binecuvântaţi sunt toţi, făr-asemănare, 
cei ce slujesc Domnului cu frică mare, 
care merg pe cale fără de sminteală 
și-mplinesc porunca Lui fără-ndoială! 


Din roada ta, cea agonisită 
vei mânca-n bucurie nepovestită. 
Fericit vei fi în petrecerea vieţii, 


că-i va fi traiul dulce, fără umbra tristeții. 


Femeia ta va fi ca o viță 

în casa ta, rodită-n cuviință. 
Feciorii tăi, ramuri de măslin 
împrejurul mesei cu ospățul plin. 


Așa va fi fericit tot omul 
care se teme de Domnul! 


Din Sion, Domnul, cu-a harului dulceaţă 
să te binecuvânte, să-L privești în față, 
în lerusalim, în sfânta cetate, 

să te desfeți întru-a Lui bunătate! 


În toată viaţa, precum îţi place, 

fiii și nepoții să ți-i vezi în pace! 

Și să fie-n pace Israilul, 

cu Drepţii petrecând în al vecilor șirul! 

Psalmul 128 


Adeseori s-au pornit să mă lupte 
din tinere zile, cu oști multe; 

să spună Israil, să-nțeleagă 

cei ce spre Domnul aleargă. 


De multe ori s-au pornit cu război, 
din pruncie, să-mi facă nevoi, 

ci nimic n-au putut să-mi facă, 
năvălind peste mine cu zarvă. 


Pe spatele meu ciopleau păcătoșii'%, 

căci au prelungit fărădelegea lor ticăloșii. 
Dar Domnul cel drept, vrăjmașilor ce m-au urât 
le-a despărțit capul de gât. 


Să se întoarcă înapoi cu ocară 
vrăjmașii Sionului, din ţară, 

și ca iarba de pe ziduri neruptă, 
de soare să sece-n vreme scurtă, 


să n-aibă cu secera ce trage, 
secerătorii ce vor vrea a smulge! 
Și ca cel ce culege spice, 

să n-aibă snop din ce să ridice, 


iar drumeţii să nu le grăiască: 
„Fiţi binecuvântaţi, Dumnezeu să sporească”! 


'% Profeţie despre biciuirea Domnului. 

Sfânta Frescă este de aici: 

https://cassianus.tumblr.com/post/155618501395/the-flaggelation-of- 
christ-fresco-1312-vatopedi. Din Mănăstirea Vatopediu. 


Psalmul 129 


Dintru adânc Ți-am strigat, Doamne Sfinte, 
să-mi auzi glas de rugăminte! 

Și-n auzul Tău, Doamne, să ajungă 

glasul meu cel ofilit de rugă! 


Căci de ne vei pune, Doamne, în față 
răul, nu vom putea sta de greață 
dinaintea Ta, de grea mustrare, 

nici nu vom scăpa de certare. 


Ci cu mila Ta să ștergi din carte 

greșelile ce-mi aduc răutate! 

Că eu, Doamne, pentru sfântul Tău nume 
rabd sudalme de la păgâni în lume. 


lar sufletul meu cu drag Te așteaptă, 
până vei veni, la vreme de răsplată, 
și-n cuvântul Tău mi se topește, 
Doamne, sufletul ce Te dorește! 


Din straja zorilor și până-n noapte 
să-Ţi privegheze creștinul cât poate, 
din straja dimineţii, ca pomul, 

să se razime Israil în Domnul, 


că Domnul cu mila Sa ne-așteaptă, 
ca să ne dea nouă multă plată. 

Și va răscumpăra pe Israil 

din fărădelegi, robul Său umil. 

Psalmul 130 


Doamne, nu mi-e inima măreață, 
NICI privirea nu mi-e semeaţă, 

nici nu am purces a mă înălța 

în minuni mai presus de firea mea. 


Dacă nu mă smeream, aș fi greșit. 
Ci în Domnul sufletul mi-am mărit, 
precum pruncul când se înțarcă, 

de la sânul cel de maică, 

așa pentru suflet aștept răsplata. 


Și să fie cu nădejdea gata 
către Domnul, cu inimă tare, 
Israilul în veci, întru binecuvântare! 

Psalmul 131 


Adu-Ţi, Doamne, de David aminte, 
pe care Ți l-ai ales dinainte, 

de blândeţea Lui și de răbdare, 
care 'Ţi s-a jurat cu-ncredințare! 
Către Domnul a făcut făgăduinţă, 
lui Dumnezeu, cu multă credinţă: 


„Nu voi intra în lăcașul meu din casă, 

nici nu mă voi sui în așternut de mătase, 
nici nu-mi voi lăcomi ochii mei cu somnul, 
să dorm dulce, cum doarme tot omul, 

și nu voi da tâmplelor mele odihnă 

pe căpătâi moale, în tihnă, 

până nu voi afla pentru Domnul locaș 
pentru Dumnezeul lui lacov, sălaș!”. 


În Efrata am auzit de-a Lui slavă, 

am aflat-o în câmpii de dumbravă! 
Haideţi și vom umbla într-ale Sale sălașe, 
privindu-le cât sunt de gingașe, 

ca să ne-nchinăm, făcând sărbătoare, 
unde-au stat sfintele Sale picioare! 


Scoală, Doamne, vino întru odihna Ta, 

ce-am pregătit-o Ţie, să-mi văd împlinită voia, 
scoală, Doamne, Tu și racla sfinţeniei Tale! 
Preoţii Tăi rânduiala slujbelor s-o ţină tare, 

în podoabe cu dreptate să se-mbrace, 

iar Sfinţii Tăi să se bucure cu pace! 


Pentru David, cel ce e al Tău slujitor, 
pe care l-ai pus crai în vreme lungă, 

nu-Ţi întoarce față Ta cea sfântă 

de la unsul Tău, cu mânie căruntă! 
Domnul întru adevăr S-a jurat 

lui David și nu-l va lepăda pe-mpărat: 


„Prunc din roada pântecelui tău 

în tot neamul va sta pe-al tău tron, mereu, 
de-Mi vor păzi fiii tăi cuvântul 

și vor sta precum ne e jurământul 

și mărturiile ce le voi da să le-nveţe, 
ne-ntorcându-le-n năravuri semețe; 

și fiii lor vor ședea-n vecie 

în scaunul tău de-mpărăţie!”. 


Că Dumnezeu Și-a ales Sionul 

să-Și facă locuinţă cu omul: 

„Aceasta mi-este odihna pregătită, 

pe care Mi-am ales-o, din veci urzită. 

Și aici Îmi va fi locuința 

pe care-am iubit-o, cu toată bunăvoința. 


Plasa lui, ce-i binecuvântată, o voi binecuvânta, 
pe săracii lui cu pâini îi voi sătura, 

preoților lui le voi da să îmbrace 

de biruință veșmânt și de pace, 

iar Sfinţii lui să aibă voie bună, 

bucurie cu toții împreună! 


Și acolo îi voi înălța cornul cu veselie 

lui David, întru vecie, 

căci unsului Meu i-am pregătit luminător. 
Vrăjmașii lui vor fi spre mustrare-n popor, 
iar lui îi voi da să înflorească 

întru sfințenia Mea, să domnească”. 


Psalmul 132 


Cât este petrecerea de bună, 
când locuiesc fraţii împreună! 


Atunci le picură mirul pe cap 
ca lui Aaron, care i-e drag, 

de miros ce-i vine cu dulceaţă, 
când îi curge mirul pe faţă, 


de pe barbă curgând pe veșminte 
până la poale tivite, 

ca roua ce vine din Ermon, 

de pogoară-n muntele Sion. 


Că-n aceasta a pus făgăduită 
Dumnezeu viața fericită. 

Stihuri ale Sfântului Dosoftei, care nu fac parte din psalm: 
„Aceste patru perechi de stihuri le-am scornit eu, privind acest 


psalm al lui”. 


Cine face zid de pace, 
turnuri de frăţie, 
duce viață fără greață 
într-a sa bogăţie. 


Că-i mai bună, dimpreună, 
viața cea frățească, 

decât arma ce destramă 
oastea vitejeascâ2%. 


2 A se observa rima internă, încât versurile pot fi rescrise astfel: 


Psalmul 133 


lată, acum, aduceţi mulțumire 


lui Dumnezeu, cu rugăciune din iubire, 


binecuvântaţi-L pe EI în faţa tuturor, 
robi care slujiți Domnului cu dor! 


Cei ce locuiţi la Domnul în casă, 

în curțile cele de mătase, 

iar nopțile aţi avut cu El vorbă lungă, 
ridicați-vă mâinile spre rugă, 

în locurile Lui cele sfinte, 

cu rugăciuni la Domnul primite! 


Să-ţi dea ţie binecuvântare 
Dumnezeu din Sion și spor mare, 
Cel ce-a poruncit singur cu cuvântul, 
de-a făcut cerul și pământul! 


„Cine face 

zid de pace, 
turnuri de frăție, 
duce viață 

fără greață 
într-a sa bogăție. 


Că-i mai bună, 
dimpreună, 

viața cea frățească, 
decât arma 

ce destramă 
oastea vitejească”. 

Psalmul 134 


Lăudați al Domnului sfânt nume, 
robi ai lui Dumnezeu din lume, 
cei ce slujiți în casă la Domnul, 
în curțile Lui sfinte, și tot omul! 


Lăudaţi pe Domnul cu dulceaţă, 
numele Lui să-L cântați, spre viață, 
că a ales pe lacov Sieși, 

pe Israil să-l fie Lui moșie! 


Și-am cunoscut pe Domnul că-i mare, 
Domnul nostru-ntre toți domnii mai tare! 


Toate câte a vrut Domnul a le face, 
pe pământ și-n cer, le-a făcut cu pace, 
în mări și în toată genunea, 

de Și-a ivit Dumnezeu minunea. 


A suit nori peste zare de ţară, 

în ploi a făcut fulgere cu pară, 

din ale Sale cămări scoțând vântul, 
împlinindu-l porunca și cuvântul. 


Și-a ucis pârga-n tot Egiptul, 

de dobitoc, de om, din tot viptul?*.. 
A trimis în tine, Egipte, 

semne, minuni, de vei ține minte, 
și peste faraon cu tot al său sfat, 

de l-a certat și l-a usturat. 


* Viptul = rodul. 

A bătut Domnul multe neamuri păgâne 
ȘI-a ucis împărați pentru tine: 
pe-mpăratul Sion amorreanul 

și pe Og din Vasan, cu tot neamul, 


și toate-mpărăţiile bătrâne 

ale lui Hanaan, ce-s neamuri păgâne, 
și a dat pământul lor moșie 

lui Israil, în veci să le fie. 


Doamne, numele "Tău se vestește 

și din neam în neam se pomenește! 
Căci cu dreptate Îţi judeci ţara, 
de-i ridici mustrarea și ocara. 

lar robilor 'Tăi cu mângâiere 
le-asculți ruga la necaz și durere. 


Idolii păgânilor, la care se-nchină, 
din aur și argint sunt făcuți, de mână: 
gură au și nu pot să grâiască, 

cu ochi sunt și nu pot să zărească, 


urechi au și nu pot auzi 

și pe buze nu au aburi vii. 
Asemenea lor să fie cine-i face 

și cei care cer de la ei dar și pace! 


Casa lui Israil, ziceţi tare 

lui Dumnezeu binecuvântare! 
Casa lui Aaron să mulțumească 

și pe Domnul să-L blagoslovească! 
Și, din casa lui Levi, tot omul 

să binecuvânteze pe Domnul! 


lar cei care aveţi de Domnul frică mare, 

binecuvântaţi-L fără încetare! 
Binecuvântat să fii, Doamne Sfinte, 
Care petreci în Sion de vremi multe, 
unde Ţi-ai făcut locuinţă, 

în lerusalim, de stă-n credință! 


Psalmul 135 


Mărturisiţi-L pe Domnul 
că e bun către tot omul, 
și mila Lui trăiește 

în veci și mereu crește! 


Marturisiţi-vă tare 

lui Dumnezeu cel mare 
și vestiți-l dreptatea, 

în veci, în toată partea! 


Celui ce domnește 

peste domni, de-i sporește, 
iar mila Lui cea-nălțată 

în veci e nemăsurată! 


Pe Cel ce-a făcut minuni mari 
vestiți-L cu glasuri tari, 

căci Îi este mila știută, 

întru veci cunoscută! 


Cel ce-a făcut cerul cu gândul, 
de-l păzește întreg cuvântul, 
cu mila Sa cea mare, 

în veci îndurătoare! 


Cel ce-a închegat pământul, 
dintr-apă cu cuvântul: 

a Lui milă se știe 

că-i puternică-n vecie! 


A făcut mari luminători, 

ce dau zare și zori, 
cu a Sa milă sfântă 
în veci neabătută: 


soarele, ca lumină să aibă, 
să facă ziua albă, 

să strălucească-n rază, 
prin mila-l mereu trează; 


peste nopți a pus lună, 
cu stelele-mpreună, 
ca mila să-Și arate, 

în veci cu bunătate! 


Cel ce-a bătut Egiptul, 
toată pârga lor și rodul, 
căci Îi e mila Lui de-atunci 
peste veci cu gânduri dulci. 


Care i-a scos pe israeliteni 
dintre mulțime de egipteni, 
făcându-Și în veci nume 

de milostiv în lume, 


cu mâna Sa cea mare, 
cu brațul Său cel tare, 
peste veci să-Și arate 
mila cu bunătate! 


Care-a desfăcut prin Mare, 
prin cea Roșie, cărare, 
în veci ca să Își ivească 
mila Sa dumnezeiască, 


de-a trecut prin genune 

Israil prin minune, 
mila să-l țină minte, 
peste veci înainte! 


Și-a răsturnat în mare 

pe faraon cel tare, 

cu toată a lui oștirea, 

ca să-Și arate milostivirea! 


lar pe poporul Său cel sfânt 
l-a purtat întru avânt, 

prin locuri de pustie, 
făcând milă-n vecie! 


A răsturnat împărați mari 
dându-le războaie tari, 

ca mila Sa dumnezeiască 
peste veci să-Și vestească! 


A ucis împărați puternici 

făcând pe-ai Săi liberi și vrednici, 
cu mila Sa cea mare, 
necuprinsă-n hotare! 


Pe Sion Amorreanul 

l-a ucis cu tot neamul, 
prin milă-ndurătoare, 
ce-i în veci stătătoare, 


și pe Og uriașul 

l-a zdrobit, cu tot sălașul! 
Mila dumnezeiască 

cu noi să trăiască! 


Țara lor cea bogată 


le-a dat-o s-o-mpartă, 
mila Lui să se vadă 
veșnic luminată, 


ca-n al anilor șirul 
robul Său, Israilul, 
să aibă moșie 

prin mila Sa-n vecie! 


Căci, la ceas de durere, 
Domnul ne e mângâiere, 
și mila Lui cea largă 
peste veci stă întreagă! 


Și când ne vine greul 

ne scoate din tot răul, 

căci Domnul gând bun poartă 
pentru a noastră soartă! 


Cel ce dă hrană-n ţară, 

în iarnă și pe vară, 
trimite har cu dulceaţă, 
cu milă-n veci, spre viață! 


Să aduceţi mulțumire 

lui Dumnezeu, cu smerire, 
căci EI cerul și pământul 

le vindecă-n veci, cu cuvântul! 

Psalmul 136 


La râurile Babilonului, 

jelind după ţara Domnului, 
acolo am șezut și am plâns, 
când la vorbă ne-am strâns, 
având inimă amară. 

Despre Sion și despre ţară 
aminte ne aduceam, 

cu lacrimi fierbinți plângeam. 


Instrumente ferecate 

lăsam prin sălcii atârnate, 
căci acolo ne-au cerut 

aceia ce ne-au robit, 

să le zicem viers din carte, 
într-acea străinătate, 

ca-n sfânt muntele Sionului, 
cântări ce cântam Domnului. 
Dar nu era la-ndemână 

a cânta-n ţară străină! 


De te-aș uita, țară sfântă, 
atunci să-mi vină ispită, 

iar dreapta mea să uite 

a schimba viers în lăute! 

Și să mi să prindă limba 

de gingii, jelindu-mi scârba, 
de te-aș mai putea uita, 
lerusalime cetate, 

'nainte de nu te-aș pune 

'n pomeniri, în zile bune! 


369 


370 


Să nu uiţi, Doamne Sfinte, 
de Edom, ce-a zis cuvinte, 
sfintei cetăți împotrivă, 
de rău, cu gură nebună: 
„Risipiţi-i zidurile-nalte, 
goliţi-o de bunătate!”. 


O, fiică babilonească, 

răul să te întâlnească! 
De-acela va fi ferice, 

ce va veni să te strice, 

că ţi se va-ntoarce darul, 
cum ne-nchini tu cu paharul, 
când pe pruncii tăi de ziduri 
îi vor zdrobi ca pe cioburi! 

Psalmul 137 


Mă voi ruga ie, Doamne Sfinte, 

cu inimă-ntreagă, Ţie dinainte, 
și-ntre Îngeri Îţi voi cânta-n față, 
că mi-ai ascultat graiul cu dulceaţă! 


Și-n sfânta Ta Casă mă voi ruga 

numelui Tău și mă voi închina, 

pentru milă și pentru adevăr, 

căci Ţi-ai mărit sfântu-Ţi nume peste țări! 


Și în orice zi Te voi striga, 

degrabă să-mi asculți la necaz rugăciunea mea! 
Și în sufletul meu să-mi dai putere, 

să-mi sporească fără de scădere! 


Și să [i se roage, Doamne Sfinte, 


E] 

toți împărații, dinainte, 


căci toți Ți-au auzit cuvântul, 
împărații din tot pământul! 


Și să-i cânte, Doamne, cântare, 
pentru slava Ta, că este mare! 
Domnul de-unde șade, din înalturi, 
vede lumea-n toate laturi! 


Și de-aș merge prin mijloc de greață, 
mă vei feri și mă vei ține-n viață! 
Pentru vrăjmașii mei, ce stau cu pizmă, 
Îţi vei întinde mâna, izbăvindu-mă! 


Și mă vei scoate, Doamne, cu-a Ta dreaptă, 

iar cu stânga ai să le dai lor plată! 
Căci mila Ta, Doamne, în veci trăiește, 
lucrul sfintelor Tale mâini ți sporește! 


Psalmul 138 


Doamne, Tu m-ai încercat, 

ca să m-arăţi de sminteală curat! 
Șederea mea și culcatul 

Tu-mi știi, Doamne, și sculatul! 
Și gândul meu de departe 

știi că nu-i cu răutate! 


Cărări, poteci mi-s încercate 
de sfânta Ta bunătate 

și-mi vezi și calea de-i strâmbă, 
că n-am vicleșug în limbă. 


Tu mi-ai cunoscut târziul 
și-l întâlnești cu timpuriul. 
Căci Tu m-ai făcut, din tină 
luând cu sfânta Ta mână. 


Și nepriceput rămâne 
înțelesul 'Tău de mine, 

că 'Ţi-e mare-nţelepciunea, 
de nu pot să-i știu minunea! 


Și de Duhul Tău n-am fugă, 
ca să scap să nu m-ajungă, 
nici de la sfânta Ta faţă 
n-am în alte părți povaţă! 


Către cer de m-aș sui, 

acolo ești și mă vei ști, 

de-aș pogori unde-i iadul, 

și de-acolo-mi deschizi vadul, 

de-aș zbura spre dimineaţă 
peste mări fără povaţă, 

cu mâna Ia, cu cea stângă, 
m-ai purta fără osândă, 

și cu dreapta Ta-n iubire 
m-ai ține fără poticnire! 


Și-ntuneric de s-ar face, 
nu m-aș teme să mă calce, 
căci noaptea m-ar desfăta 
cu lumină ca ziua. 


Că-ntunericul se-albește 

de Tine, când Te zărește, 

și noaptea se luminează 

ca soarele cel cu rază. 
Că-ntuneric și lumină 

sunt, Doamne, la Tine-n mână! 


Tu m-ai plămădit în maţe?* 

și m-ai dat maică-mii-n braţe. 

Te voi mărturisi-ntru minunare 

că ești puternic și voi spune tare 
despre lucrurile ce le faci minunate, 
în sufletul meu răsfirate. 


Căci îmi sunt de Tine-nșirate 
oasele și măsurate, 

și făptura mi-e din lut, 

de sfânta Ta mână făcut. 


Și ochii Tăi, Doamne Sfinte, 


*2 În burtă, în pântecele mamei. În sensul: în taină, în mod ascuns, 
nevăzut de ochii omenești. 


375 


îmi văd lucrul dinainte?%, 

că-n cartea Ta toți pe rând 
se vor scrie, așa cum sunt, 
și s-or zidi-n zi de viaţă, 

să nu vadă suferinţă. 


Căci mie mi-este cinstită 
ceata Ta, Doamne, cea sfântă, 
căreia Tu i-ai dat cu tărie 

să se-așeze întru-mpărăţie, 

să se-nmulțească întru așezare 
ca nisipul cel din mare. 


Și eu încă mă voi scula 

ca să iei spre mine seama. 
Și-i vei scoate din viață 

pe cei păcătoși, cu greață204. 


Că oamenii plini de sânge?% 
de la mine se vor duce, 
cei ce cugetă cu răutate 
despre iubita Ta cetate. 


Aceia ce-Ţi aduc greață 
mi-s urâţi a-i vedea-n față. 
Asupra lor mă topește 
râvna și mă veștejește206 

și de ei mă înstrăinează 


:% Dumnezeu cunoaște faptele și intenţiile noastre dinainte de a le 
face noi sau de a le pune în practică. 

294 Pe cei ce sunt urâţi înaintea Ia. 

2% Cei ce varsă sânge, criminalii, care caută să omoare și să facă rău 
altora. 

26 „Mă veștejește” în sensul că mă usucă, mă face să slăbesc efortul 
continuu de a lupta împotriva vrăjmașilor lui Dumnezeu. 


376 


invidia lor bătrână. 


Caută, Doamne, de mă-ntreabă 
dacă inima-mi i-e dragă 

și cunoaște-mă pe cale, 

de merg fără-mpiedicare! 

Și din cărarea** pierdută, 
du-mă-n calea Ta cea sfântă! 


7 De unde expresia: „A luat-o pe cărare”, care înseamnă că a luat-o 
pe-alături, pe un drum lăturalnic, adică, în sens duhovnicesc, nu merge pe 
calea cea dreaptă, a poruncilor lui Dumnezeu. 


Psalmul 139 


Doamne, scoate-mă din necaz 
și ia-mi răul din obraz, 

de la om viclean mă scoate, 
din strâmbătățile toate 

de la cei care scorniră 

dintru inima lor pâră! 


Toată ziua se pregătesc 
de război și nu se-opresc! 
Și-au ascuțit a lor limbă 
ca de șarpe ce se plimbă, 
ca vipera cu venin, 

din buze s-aducă chin?%. 


Ferește-mă, Doamne Sfinte, 
de mâinile ce-s cumplite! 
Dintre oamenii fărădelege, 
vino, Doamne, de m-alege”*! 


Ei se sfătuiesc să-ntindă 
laţurile, să mă prindă, 
punând piedici pe cărare 
și cu nadă de pierzare. 


Grăit-am, Dumnezeule Sfinte: 
„Doamne, Iu îmi ia aminte, 

și glasul meu să Te-ajungă, 

cu sărmana mea de rugă!”. 


Doamne, Doamne, să-mi fii izbândă, 


2% Ca să ucidă pe alţii. 
:%9 Vino de mă scoate! 

cu puterea "Ta cea sfântă! 
Peste capul meu umbrează 
în zi de luptă, cu-a Ta rază! 


Nu lăsa, Doamne, cu nadă, 
pe vrăjmaș să se încreadă, 
nici nu-i lăsa să mă vadă, 
căci le e gândul să mă piardă: 
de le-aș putea cădea-n braţe, 
asupra mea să se-nalțe! 


Capetele își rotiră, 

buzele își osteniră: 

peste ele foc să cadă 

și cu jăratic să-i ardă! 

Să-i duci, Doamne, în durere, 
să nu stea de-atâta fiere! 


Și omul ce-i rău de limbă 
pe pământ să aibă trudă! 
Să-l vâneze nedreptatea, 

ca să-și vadă răutatea! 


Am înţeles că ești gata, 
Doamne, de vei face plata! 
La Judecată îi vei alege”*, 
de cei care-s fărădelege, 

pe săracii de care Ţi-e milă, 
ca să-i scoţi din greu și silă. 


Căci cei Drepţi, peste lume, 

Îți vor mărturisi sfântu-Ţi nume 
și, privindu-Ți sfânta-Ți față, 
vor fi veseli de-a ei dulceaţă! 


“0 [i vei scoate, îi vei despărți. 


Psalmul 140 


Către Tine am strigat, Doamne Sfinte, 
să-mi asculți de rugăminte, 

când Îi strig din greutate, 

să-mi răspunzi cu bunătate! 


Rugăciunea mea cea ofilită 
să-Ţi fie, Doamne, primită, 
ca tămâia-n sfânta-Ți faţă, 
cu mireasmă de dulceaţă! 


Mâini întinse, ofilite, 

să îmi primești, Doamne Sfinte, 
ca pe făgăduinţa de jertfire, 

ca jertfa de seară,-ntru slăvire! 


Pune-mi strajă, să mă ferească, 
împrejurul buzelor, să nu-i greșească, 
și-nchisoare-mprejur de gură, 

ca să nu zic cuvânt de ură! 


Nu-mi da inimă mândră, 

să nu cuget gând de-osândă, 
nici să nu caut scuze-n păcate 
și să-mi ascund cele necurate! 
lar cu cei ce fac nedreptate, 
să nu-mi dai cu ei parte! 


Cel Drept mă va înfrunta 
și cu milă mă va certa! 
lar răul să nu ajungă 

cu ulei să mă ungă! 

Că încă și rugăciunea mea 
o crede cel rău după voia sa! 


Ci mă rog, Dumnezeule Sfinte, 

din cauza lor, să-mi iei aminte, 

să mă păzești de judecătorii 

care umblă semeți, rău-voitorii, 

dar se vor înghiți de piatra vârtoasă, 
căci nu caută din păcat să iasă! 


Vei auzi, Doamne Sfinte, 

rugi de graiuri îndulcite! 

S-a prăbușit ca untul 

lutului, s-a rupt pe tot pământul. 
Și cu ladul sunt în horă oarbă 
bietele oase2", de stă să mă soarbă. 


Dar spre Tine lăcrimează 

ochii mei, vrând să Te vadă, 

că Tu, Doamne, mi-ești nădejde, 
ca să mă scoţi din primejdie, 

ca sufletul să nu mi-l despartă 
de la a Ta față curată! 


Și să mă scapi dintru lațuri 
ce mi-au întins necuraţii 
și de cei ce pun sminteli 
să m-arunce în greșeli! 


Vor cădea-ntr-ale lor mreje, 
păcătoșii, în vârteje! 

Eu să scap din cursa lor rece, 
unul sunt, până ce voi trece! 


*" Prin „oase” se înțeleg gândurile omului descurajat, slăbit de sufe- 
rință, de lupta grea cu demonii. 

Psalmul 141 


Strig, cu glasuri ofilite 
către Tine, Doamne Sfinte, 
săraca-mi făgăduință 

voi vărsa-o cu credință 
dinaintea Ta, dând știre 

ca să-mi fii spre izbăvire, 


pentru greutatea ce mă strânge 
împrejurul sufletului, de mă stinge, 
precum vezi, că pe cărare 

au ascuns lațuri de pierzare 

ȘI pe câi îmi sunt întinse 

de la vrăjmașii mei curse. 


În dreapta caut cu privirea 

și nu-i cine să-mi aline tânguirea. 
A fugi nu pot departe, 

nimeni nu-i să-mi țină parte. 
Bietul meu suflet se topește, 

nu-i cine să-l caute cum trăiește. 


Am strigat cu rugăminte 

către Tine, Doamne Sfinte, 

zis-am: „Lu ești slava mea în luptă, 
de-mi ești sorț și parte sfântă, 

în pământul fără ceaţă, 

unde petrec cei în viață!. 


Și să-mi asculți a mea rugă, 
căci sunt în pedeapsă lungă! 
De la vrăjmașul ce mă urmărește, 


vino de mă izbăvește! 
Că vrăjmașii mei se-adună 
bietul suflet să mi-l răpună. 


Ci să-l scoţi, Dumnezeule Sfinte, 
din întunecimi cumplite, 

ca să spun sfântul Tău nume 
tuturor ce sunt în lume! 

Pe mine Drepţii mă așteaptă 
până când îmi vei da plată. 

Psalmul 142 


Să-mi asculți făgăduinţa, Doamne Sfinte, 
și să-mi iei aminte la rugăminte! 
Adevărul Tău și dreptatea 

să-mi ușureze toată greutatea! 


Și cu robul Tău să nu intri în pâră 
pentru greșelile ce mi se-nmulțiră! 
Nimeni din cei vii să nu îndrăznească 
dinaintea Ta să se-ndreptățească! 


Vrăjmașul meu, Doamne, mă prigonește, 
după bietu-mi suflet el gonește, 

iar viața mea o calcă la un loc cu praful 
și cu țărâna, precum i-e năravul, 

de mă-nchide-n peșteră adâncă, 

ca să zac, și-n gaură de stâncă??. 

Prin întuneric uitat stau ca mortul, 

de mi-am mâhnit sufletul cu totul. 


Și mi-l tristă inima-ntru mine, 
amintindu-mi de zile bătrâne, 

de lucrurile ce-ai făcut, minunate, 
încât i-am cugetat a Ta bunătate, 
ridicându-mi sărmane mâinile mele, 
către Tine, ca să-mi ierți greșelile! 


Căci mi-e sufletul sec ca o ţară-ntre hotare 
uscată, fără ape-n fântâni și izvoare. 
Degrabă să-mi auzi, Dumnezeule Sfinte, 


=> Profeţie despre moartea și îngroparea Domnului. 
Sfânta Icoană am preluat-o din articolul de aici: 
http://www.art-sobor.ru/archives/896. 


383 


din suflet secătuit, săraca rugăminte! 


Nu-Ţi ascunde luminata-Ţi față 

de mine, supărat și cu greață, 

ca să nu mă pogor în putreziciune, 
ci să-mi trimiți, Doamne, iertăciune! 


Cu mila-mpreună, dimineaţă, 

veste bună să-mi dai, cu speranță, 

că spre Tine, Doamne, am nădejde, 

ca să mă scapi de greu și de primejdie! 


Și mi-arată calea cea dreaptă, 

că sufletul meu, Doamne, Te-așteaptă 
să mă scoţi cu mâna Ia cea sfântă 

de la vrăjmașii mei ce mă-nspăimântă! 


La Tine năzuiesc, Doamne, învață-mă pe mine 


a nu face lucruri urâte de Tine! 
Că Tu, Doamne, îmi ești Dumnezeul 
care mă izbăvești de tot răul! 


Și Duhul Tău cel bun mă va duce 
la pământul dreptăţii cel dulce! 
Pentru vestirea sfântului Tău nume 
să-mi dai viață dreaptă în lume! 


Și sufletu-mi, cu sfânta Ta milă, 

să-l izbăvești de greu și de silă! 

Celor ce-n zadar îmi fac supărare, 

să le aduci asupra-le pierzare, 

că eu sunt robul Tău, slujindu-Ţi fierbinte, 
cu tot sufletul meu, Dumnezeule Sfinte! 

Psalmul 143 


Binecuvântare Îţi voi zice și Te voi slăvi 
pe Tine, Dumnezeule Sfinte, Te voi ferici, 
căci ai dat mâinilor mele la luptă 
învăţătură spre putere multă! 

Degetele mele mi le-ai pus pe armă tare, 
de sunt la război ager făr-asemănare! 


Și în grijă îmi ești reazem și izbândă, 

cu povaţa Ta, Doamne, cea sfântă, 

de mi-ai supus oamenii mei sub mine, 
prin nădejdea ce am, Doamne, spre Tine! 


Dar omul ce este pe lume, 

de i-ai spus lui sfântul Tău nume, 
socotindu-l mai mare decât toată zidirea?5, 
sau fiul omului, ce-i întrece mărirea? 

Că omului, cât ar fi de mare în ţară, 

zilele-i trec ca o umbră rară. 


Ci Te pogoară din cer cu oști multe, 
de Te-atinge de vârfuri de munte, 
să se-aprindă, văpăind cu para, 

să se vadă fumegând în toată țara! 


S-aduci groază cu fulgere-n oaste, 
s-o săgetezi cu trăsnete din coaste, 
de deasupra să Îţi întinzi mâna, 

pe vrăjmași să-i amesteci cu tina! 


23 Zidirea cea văzută. 

Și să mă scapi, Doamne, din tot sloiul 
și din ape ce vin cu puhoiul 

și de cei care mă-nstrăină, 

ce se-adună să-mi aducă vină, 

care grăiesc cu gură deșartă 

și le e strâmbă mâna cea dreaptă! 


Cântec nou Îţi voi zice-ntre noroade, 
în psaltirion, Doamne, cu zece coarde, 
pentru izbânda ce dai s-o aibă craiul, 
de-l mântui ca să-și lungească traiul, 
David, care-Ţi este a Ta slugă 

și nu lași sabia rea să-l ajungă! 


Izbăvește-mă și mă ia de mână 
de la fiii de limbă străină, 

căci le e gura în vorbă deșartă 

și le e strâmbă mâna cea dreaptă, 


ai căror fii sunt ca tânăra mlădiță 

și ca pârgile cele noi crescute după cuviinţă, 
iar fiicele lor sunt cu podoaba-n sclipire, 
înfrumusețate ca templu-n zi de prăznuire! 


Cămările lor sunt pline și-ndesate, 
vărsându-se unele-ntr-alte. 

Oile lor sunt rodnice și viguroase, 
cu prăsilă ieșind și lânoase, 

boii le sunt grași ca niște tauri, 
țarcurile-ntregi, fără de găuri. 


În ulițele lor nu vezi tânguire și patimi, 
nici nu este-ntre ei niciunul în lacrimi. 
Acestora oamenii le vor zice 
că se ţine de ei steaua ferice. 


Dar mai fericit este omul 
căruia Dumnezeu îi este Domnul! 

Psalmul 144 


Înălța-Te-voi, Doamne și Împărate, 
mulțumindu-Ţi pentru bunătate, 

și voi binecuvânta sfântu-Ți Tău nume, 
ce-i în vecii vecilor cinstit în lume! 


În toate zilele Te voi binecuvânta 

și în vecii vecilor numele Tău voi lăuda! 
Lăudat e Dumnezeu și mare 

și mărirea-l trece de hotare! 


Lucrurile Tale sunt mult lăudate, 

din neam în neam, căci sunt luminate, 
și toți vestesc sfânta Ta putere, 

ce-ai arătat-o peste toţi cu-ndurare! 


Vor grăi cu mare cuviință, 

despre slava Ta povestind cu credință, 
fapte și minuni vor depăna-n cuvinte, 
lucruri înspăimântătoare nu vor ascunde, 
ci-n tot locul vor da de știre 

despre vestita Ta, Doamne, mărire! 


Binele 'Tău cel mult ținând minte, 
l-or revărsa din gură, Doamne Sfinte, 
și, cu a Ta sfântă dreptate, 

se vor bucura Ţie-n bunătate! 


Îndurat și milostiv este Domnul, 
că rabdă-ndelung pentru tot omul! 
Bun e Domnul și îndurările Lui 
sunt peste toate lucrurile Lui! 

Să-Ţi mărturisească dinainte 
lucrurile Tale, Doamne Sfinte, 
și Sfinţii Tăi să Te fericească 
în slava Ta cea împărătească, 
povestind de sfânta Ta putere 
peste lume, fără de tăcere! 


Fiii oamenilor, toţi să-nțeleagă 
tăria Ta, Doamne, cea largă, 

și slava Ta cea împărătească 
întru cuviință să se povestească! 


Împărăţia Ta este-ndelungată, 

în toţi vecii-mpărăţie neclătinată, 
și domnia Ta este stăpânitoare, 

în tot neamul și neamul stătătoare! 


Cuvintele Tale-s credincioase, 
lucrurile 'Tale cuvioase, 

căci Iu, Doamne, întărești întru Tine 
pe cei căzuţi, ca să nu se dărâme. 


Și Tu-i înalți, ca să nu se-mpresure?4, 
pe cei surpați, și-i ridici în picioare. 
Ochii tuturor caută la Tine 

și Tu le dai lor hrană la bună vreme. 


Deschizându-Ți a Ta sfântă mână, 
saturi pe tot cel viu de-a Ta voie bună. 
Că ești drept, Doamne, întru a Ta cale 
și cuvios în faptele Tale! 


Aproape ești, Doamne, cui le strigă 
întru adevăr, când e strâns în chingă! 


24 Să nu fie împresuraţi de vrăjmași. 

Celor ce se tem de Tine li se-împlinesc voile, 
căci le asculți rugăciunea în toate nevoile. 


Și Tu, Doamne, pe cei cu credinţă, 
care Te iubesc, îi păzești în biruinţă! 
lar pe cei păcătoși îi vei șterge 

și-i vei pierde pe cei fărădelege! 


Lauda Ta, Doamne, o voi zice cu gura mea 
și cu bucurie mare mă voi bucura! 

Și să binecuvânte tot trupul 

sfânt numele Lui întru tot veacul! 

Psalmul 145 


Lăuda-voi pe Domnul în viaţă, 

în toate zilele mele, cu veselă față! 
Și voi cânta lăudându-L pe Domnul, 
pe Dumnezeul meu, către tot omul! 


Nu vă puneţi nădejdea în bogați sau în craiul, 
întru fiii oamenilor cărora nu le stă traiul, 
care nici la greu nu pot să ajute, 

nici la primejdie și la război iute. 


Că sufletul omului va trece 

și se va întoarce-n pământul său rece 
și în ziua aceea își va pierde 

mintea toată și-averea în care crede. 


Fericit va fi în tot locul și plin de spor 

cel ce Îl are pe Dumnezeul lui Iacov în ajutor, 
cine-și va pune spre Domnul nădejdea, 

în Dumnezeul care-l apără de toată primejdia, 


în Dumnezeu, Cel ce a făcut pământul 

și cerul și marea numai cu cuvântul 

și toate ce în ele se mișcă și viețuiesc, 

pe care Domnul le-a făcut din nimic și trăiesc! 


Cel ce păzește adevărul întru veac, 
care face judecată celor ce zac! 
Celor asupriţi de strâmbătate 

le face judecată și dreptate 

și celor flămânzi le trimite hrană 
și celor goi veșminte în iarnă. 


Domnul îi eliberează pe cei legaţi 

și îi ridică pe cei căzuți și însingurați. 
Pe cei orbi îi înțelepţește. 

Pe cei Drepţi îi iubește. 

Pe străin îl păzește, 

pe văduvă, pe sărac și pe orfan îi înalță, 
iar calea păcătoșilor o nimicește. 


Și peste veci va împărăți Domnul, 
din muntele Său cel sfânt, Sionul, 
din neam în neam să Se slăvească 
întru mărirea Sa cea dumnezeiască! 

Psalmul 146 


Lăudaţi-L cu cântec pe Domnul, 

că bun este psalmul pentru tot omul! 
Și cântări dulci să Îi facă 

lui Dumnezeu, spre slavă, să-l placă! 


Că EI zidește lerusalimul, 

ca să intre-n el tot creștinul 

și pe tot Israilul îl adună, 

să petreacă în el veșnicie bună! 


Cel ce dă leacuri fără ispită 

celor cu inima zdrobită 

și le leagă frânturi sfărâmate, 
schimbându-i din boală în sănătate, 


Cel ce-a pus stelelor măsură 

și nume fiecăreia, după făptură, 
mare este Domnul întru tărie 
și gândul Lui nimeni nu-l știe! 


Domnul pe cei blânzi îi mărește 

și pe cei mândri îi smerește! 

Începeţi să vă mărturisiți Domnului, cu strune, 
cântați-i în liră, să răsune, 


cântați-l cântec cu dulceaţă 
Celui care a pus peste cer ceaţă, 
Care a-ntins cu norii ploaie 

și revarsă pe pământ puhoaie, 


Celui ce crește peste munți iarbă 

și verdeața pentru ce au treabă 
oamenii, ca să-și culeagă lor hrană 
și vitelor, s-aibă peste iarnă, 


Celui ce are grijă de orice fiară 
și de puii corbilor care zbiară, 
când ÎI strigă, părăsiţi de tată, 
de-i hrănește cu mână-ndurată! 


Căci nu în puterea calului va voi Domnul, 
nici nu binevoiește în tibiile omului, 

ci Domnului acel om îi place 

care porunca-l împlinește cu pace 

și la vreme de necaz și de silă 

cugetă spre sfânta Lui milă! 

Psalmul 147 


Slăvește, lerusalime, 

pe Domnul și-L laudă-n desime, 
Sionule, căci ţi-a dat Domnul 
Dumnezeul tău cinste în faț-a tot omul! 


Și porţile tale le-a-ntărit cu zăvoare, 
ca nimeni să nu le doboare. 

Și pe fiii tăi întru tine 

i-a binecuvântat cu iubire! 


Cel ce ţi-a pus între hotare pace, 

Care te satură cu grăsimea grâului ce-ţi place, 
Cel ce Și-a trimis zisa și cuvântul, 

de cutreieră de sârg tot pământul, 


Cel ce Își dă neaua ca lâna 

și negură spulberă cu mâna 

— ca cenușa prin sită când se cerne -, 
peste tot pământul de se-așterne, 


Cel ce dumică gheața peste lume 
ca bucățelele de pâine! 

Cine poate să-l sufere gerul 
ce-mpietrește apele ca fierul? 


Dar cu Cuvântul Său Domnul învață, 
de se topesc și se dezgheață! 

Și Duhul Său Dumnezeu trimite, 

de curg apele repezite! 


Cel ce a poruncit cu tărie 


lui lacov cuvânt de mărturie 
și ca tot Israilul întru-ale Sale dreptăți 
să se-nveţe și-ntru ale Lui judecăţi! 


Căci Domnul n-a făcut așa oricărui popor 
și judecăţile Lui nu le-a arătat lor! 

Psalmul 148 


Lăudaţi-L din cerurile toate 
pe Domnul, cât puterea vă poate! 


Lăudaţi-L pe Domnul din înălțime, 
lăudaţi-L, de Îngeri mulțime! 
Lăudaţi-L, oștile Lui toate, 

Puterile Lui binecuvântate! 


Lăudaţi-l, soarele și luna, 

cu strălucirea ce-aveți totdeauna! 
Lăudaţi-L, stele și lumină, 

care scânteiați în noaptea senină! 


Lăudaţi-L, ceruri de peste ceruri 
și apa cea mai presus de ceruri! 
Să-l laude cinstitul Lui nume 

cu toate cele ce sunt pe lume! 


Că Domnul a cugetat cu gândul, 

de le-a făcut și toate I-ascultă cuvântul! 
Le-a plăsmuit să existe-așadar 

și din firea lor să nu iasă afar'! 

Că precum le-a dat Domnul poruncă, 
așa din hotarul lor nu mai urcă. 


Lăudaţi-L pe Domnul toţi balaurii, 
abisurile și zmeii din găuri! 
Lăudaţi-L, fulgere și focuri, 
grindina ce cade-n multe locuri, 
zăpada și gheața și vântul, 

viforul, care-l împliniţi cuvântul, 


munții și dealurile și pomii roditori 
și cedrii toți, din codrii sunători, 
jivinele și păsările și toată fiara 

și dobitoacele din toată țara! 


Împărați de prin țările toate, 

boieri, judecători, popoarele toate, 
tineri și fecioare, bătrâni și tot omul, 
cu pruncii să-L laude pe Domnul! 


Că Și-a înălțat cinstitul Său nume, 
de s-a binevestit peste lume 

și-l mărturisește tot pământul 

și cerul tot, că-Și ține cuvântul! 


Și va ridica Dumnezeu steagul 
oamenilor Săi, în al vecilor șiragul! 
lar Sfinţii Lui toţi, cu bucurie, 

Îi vor cânta-n veci laudă cu tărie, 
fiii lui Israil care sunt la Domnul, 


poporul aproape de EI, care înalță cornul. 

Psalmul 149 


Cântați cântare nouă Domnului, 
să-L laude inima omului, 

căci lauda Lui e vestită 

în sobor de ceată sfântă! 


Israilul să petreacă 

cu bucurie, fără să tacă, 

pentru Domnul ce i-a dat viață 

și Sionul cu dulceaţă 

fiii să și-i veselească 

de Domnul ce-are să-i domnească! 


Și să-l laude cu joc 
sfântul nume și cu foc, 
cu timpane și psaltire 
să-l cânte de biruire! 


Că Domnul gând bun gândește 
de poporul ce-L iubește 

și pe cei blânzi îi înalță 

cu izbândă-n a lor viaţă! 


Lăuda-se-vor în slavă 
Sfinții Tăi fără zăbavă 
și cu bucurie plină 

ei vor merge la odihnă! 


leșind la război cu grabă, 
din gâtleje vor da slavă, 
ce se va-nălța la Domnul, 
înfricoșând pe tot omul, 

iar cu stânga și cu dreapta 
îngrozind pe toţi cu spada. 


Și vor face răzbunare 

între neamuri cu nume tare 
și mustrări între popoare 
ca să lege cu strânsoare 
pe-mpărații lor în fiare 

și pe cei slăviţi ai lor 

în cătușe care dor, 


să le fie cum le e zisă 

din Lege pierzare scrisă! 
Sfinţii Lui, fără zăbavă, 
s-aibă cinste, har și slavă! 

Psalmul 150 


Alliluia! Lăudaţi-L cu tot omul 
întru Sfinţii Săi pe Domnul, 
lăudaţi-L în vârtute 

ce-are Domnul de oști multe! 


Lăudați fără tăcere 

a Lui tărie și putere, 
lăudaţi-L cu mărire, 
pentru-a Lui multă biruire! 


O POM MARA 


Lăudaţi-L cu glasuri nalte 
de buciume desferecate, 
lăudaţi-L în lăute, 

în psaltiri cu coarde multe! 


Lăudaţi-L pe El cu glas, 

cu timpane și cu dans! 
Lăudaţi-L să răsune 
instrumente-ntinse-n strune! 


Lăudaţi-L în chimvale 

cu viersuri răsunătoare! 
Lăudaţi-L și strigaţi tare 
în chimvale de cântare%5! 


Toată suflarea, tot omul, 
lăudaţi-L toți pe Domnul! 
Alliluia! 


25 Sfânta Icoană am preluat-o de aici: 
https://i.pinimg.com/564x/4d/ea/a8/4deaa86ozezebf614c1ac1676849 
f6n.jpg. 

